Ati: Bible for 1 John, 1 Peter, 1 Thessalonians, 1 Timothy, 2 John, 2 Thessalonians, 2 Timothy, 3 John, Colossians, Ephesians, James, Jude, Mark, Matthew, Philippians, Revelation

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

Matthew

Chapter 1

¹ Ma bukuva, ageva kaga Isu Kraisti ata wamba ndaye,ageva Deviti ndagara gana to ageva Abramu ndagaraye. ² Abramuva Aisaki ava wambaye, Aisakiva Jekopi ava wambaye, Jekopi va Juda avawamba gana kaisa anata vala gema. ³ Juda va ageva Peresi ge Sera ke isiva wisimbaye. Isino wisimbava Tama ye. Peresi va Esroni ava wambaye, pigo Esroni va age va Ramu ava wambaye.

⁴ Ramu va age Aminadapi ava wambaye, Aminadapi va Nasoni ava wambaye,pigo Nasoni va age va Saimoni ava wambaye. ⁵ Saimoni va age Bowasi ava wambaye,pigo Rehapu va Bowasi ano wambaye,pigo Bowasi va Obeti ava wambaye, Ruti va Obeti analimba gana,pigo Obeti va Jesi ava wambaye. ⁶ Pigo Jesi va Kin Deviti ava wambaye,pigo Deviti va Solomoni ava wambaye, ano wambava,ageva Uraiya ngwe apariti nandaye pai.

⁷ Solomoni va ageva Reobowamu ava wamba gana, pigo Abisa va Asa ava wambaye.

⁸ Asa va ageva Jehosafeti ava wamba gana,pigo Jehosafeti va Joramu ava wambaye,pigo Joramu va Usiya ava wambaye.

⁹ Usiya va ageva Jotamu ava wamba gana pigo Jotamu va Asi ava wambaye, Asi va ageva Esekaiya ava wambaye.

¹⁰ Esekaiya va Manase ava wambaye,pigo Manase va Amoni ava wambaye,pigo Amoni va Josaya ava wambaye.

¹¹ Josaya va Jekoniya ata wambaye kaga anata vala geva,pingava lapa Babiloni kalabusi uma vuma miteta kana.

¹² Aindiva kalabusi uma vikiye kava Babiloni, Jekoniya va ago Siltieli va ava wamba ndana vutitane,pigo Siltiel va Jerubabeli ata wamba ndana vutaye.

¹³ Jerubabeli va ageva Abiudi ava wambaye,Abiudi va Eliyakim ava wamba gana Eliyakim va Aja ava wambaye.

¹⁴ Aja va Sadoki ava wamba gana,pigo Sadoki va Akim ava wambaye,pigo Akim va Eludi ava wamba gana.

¹⁵ Eludi va Eliesa ava wambaye, Eliesa va Matani ava wamba logana, Matani va Jekopi ava wambaye.

¹⁶ Jekopi va Josepe ava wambaye,pi Josepe va Mariya ngaweye, Mariya va Isu yakari putine,pi to agiwapa Kraisti ye omitaye.

¹⁷ Kaga kinami ata wimba Abramu tasa wama Deviti ta watipa 14 wa tune,pigo pi Deviti tasalo ata wimba ndana vuma watepa pipa mo Babiloni umiteta uma agema pavi yama 14wa tundana lo uma vutaye,pigo paviyama lo Babiloni mitetasa ata wimbagi mita ganatetapa to 14wa tu to kanataye Kraisti tapa.

¹⁸ Pigo iyavama kamana Isu Kraisti nda kamana Mariya amba yakari potati pingava la kanaye,pipa Josepeta amikena,piya vutepa aindi uma aka atakena vutepa, Josepe va agataye piyamba, Aogi Awamusa oma Mariya pindi ago yagara ata gasayema. ¹⁹ Josepe va Mariya ngawe aogi yagaraye,pigo ageva kamba avutaye Mariya anindana la etasana gava wawayami iyolapa,piya vute ageva napi ena wapindi kaka tataye Mariya pa iteta gaikena aba vuku wema vutipa. , ²⁰ Ageva pingawa enaga napima mitipa, Angelo Tave yagara manda kanama amonda ena amba potataye," Josepe o ma, Deviti ndagara, a kaekuru voma Mariya wayaka kandama aba vikenava,nana viemaye pi yagara agae pindi mindipa,pipa ageva Aogi Awamusa ata ndiye. ²¹ Ageva ka masi yagara mekivi nema, piya vekanapa kageva agewapa Isu ye omo,nana viemaye ageva amba iwima wawaya ibavume kivine agunda ena wi pindisa."

²² Kaga ena amba vuma avolaipa ageva pavigo amba nagariye tave yagarama profeti gina mita ugaindi ndana,igeva piya utene. ²³ Avi yoma,ka arawe kevaya ka yagarama ge kamba winda ngwema agae puma ageva ka yagara mekivi nema,piya vekana agewapa" Imanuweli yema," pina amigapa piyambane Anutu va tagege mikiyema.

²⁴ Josepe va awi vindisa asilite ginava pavi tave yagarama Angelo oma omitisa ndana uma vutaye, pigo ageva wama Mariya pa uma aba vutaye waya ngwa kandama. ²⁵ Piya vutipa ageva kamba atokaema witaye waya ngwamba geva wama pi masi yagara uma yakari pugaita ginaye. Piya vuta gina pigo age kava agewapa Isu ye omitaye.

Chapter 2

¹ Mariya Isu pa yakari potataye Betliemu Judiyai Eroti va kini mitita. pigo kaisa tave napi ena menda kina kana taye Pa itisa kina kanama amba ivigataye piyama." ² Pi asasa yagara ndo avolaipa,ageva kini ye Juda kina minda ageva aeta mindi yema? Tageva nori wa agate gita pa i-itisa kana unema ageka age mema inata pikena." ³ Pigo Kin Eroti va avite gina napi napi vuwatine kaga Jerusalemuisa kinami geva.

⁴ Eroti va kaga ano gayambu pris ginake napi ena wi minda kinake alo lisa tave yakara aki vuitataye,piyama ige Juda ginami ndagara igeka ivigatene," nana viemaye,ae mbala Kraisti va wasana iba vikena yagara va wawaya avola yema?" ⁵ Pigo igeva piya oimitene," age avola kivipa Betliemu Judiya ginami mbala,ige kaga profeti kina miva piyamba kae tandaema." ⁶ Kage Betliem gava, Juda ginami mbala kageva amana tesen ndova kamba minda nema tavepe tesen oma ika tave igi mindane Juda kina pindiva. Kambayema,pipa nana viemaye, kae kasa ano ngayambu yagara avolane Isreli kina ndembita ageva mikena.

⁷ Eroti va avite gina pi kamanapa, ageva kakama igege utene awa ena vindi agunda ginaka, kano ute gana ageva ivigatine nana yaga laka kana noriva avolatinema. ⁸ Ageva isagatine waiyoma Betliemu, isagateva piya uimtine," tigeva wama uma aguyosaga yoma pi amana ndagara ndoga. tige ago uma aguyosama atateva, tigeva kamana aisagayoma

⁹ Igeva pigo Kini kamanapa avigaite gini, pigo igeva wataye, pgio pi nori agalite kanate mo Pa i-itisa ageva uma paitalite wataye, wama mo inamu ndagara ndo miti ndama avovoli umitaye. ¹⁰ Pigo igeva pi nori ga agate giniva inda vindiva tavela taka imup uwataye. 11Pigo igeva nama pindi ima asu agataye inamu ndagara ndoge Mariya anowamba geva. Igeva asu ilaka vima iyowava mavindi melu palokaema alotu utaye. pigo igeva bogisiva awitaye pipindiva tavela kunda enawapa inata iwanda ena mema amitaye Goli ve,aogi sanda ve,paura ve kaeya kana kunda gima aogi agunda ikenana. ¹² Anutu va oimitaye amonda ena poitama piya oimitaye tigeva Heroti ti va a waiyoma. piya vutagina igeva kaga togitilo wataye, wama mawitiva wataye.

¹³ Ige pi kaenda ena pindi aganda yakalava wagai tegana,pigo Angelo gina tave yagara manda kanama Josepe kava amba omitaye amonda ena votama,piya omitaye," Asima,yagara ge anowamba ke isibavute Isipi kaegaka woma. Keva pi Isipi umindaga pigo to kano ugame kanato kana kivenema,nana viemaye, Heroti va aguyosama miye yagara ayegu gaikena viye," ¹⁴ piya vutagina pavi aseka Josepe va mesu asilitegina yagara ndoge anowamba keva isibavute Isipi wataye. ¹⁵ Igeva paviti mita wama kini Heroti vuritita umage vutaye. pindava vuma avolata wama ka profeti yagarama awamuta tave yagarama utisa puma uma nagali taye," Nageva kegaye utuwe wa yagara neka Isipi isa kananoma.

¹⁶ Heroti va pigo agataye ige kaenda ena aganda kina pa i-itisa yakara miva kambari kasa unagaite waema,pigo ageva amo ena vutaye. Piya vute ile ginangwa isagataye kaga masi yagara Betalihemu tara krismasi pugai kivike pina amendai sageva iyegu yegasi-yoma. Heroti va aganda ena vindisa napiyena menda kina kava ivigatine nana yaga laka kana noliva avolata yema,nana viyemaye,pingavala yagara avolata wati ndagarava iyegu yegaikena napite utaye.

¹⁷ Pigo kamanapa profeti Jeremaiya ugainda amba vuma avolataye. ¹⁸ Ka kuwe tavela ayeuma atae utaye Rama isa,Resoli kuwe ataye utaye yagarawa taka,aeva kamba aviye utaye ka yagarama yo ka ngwema anda amba akusa atama tani kamana otasa nagava,pipa nana viyemaye,kaga yagara wapa ago vuye wagina gana."

¹⁹ Pigo Heroti va puwata gina,pigo ka Angero gina tave yagara manda kanama gina Josepe pa amonda ena amba votama Isipi mitita piya omitaye. ²⁰ Asilite yagara ge anowamba ke isivamete Israeli wo omitaye,ige yagara ayegu kena vekinapa ago puwayema." ²¹ Josepe va pavigo asirite yagarage anowamba keva isiba vute Israeli wataye.

²² Pigo Josepe va avitaye piyama Akilausi va avawamba mbalu mema kini asu-miye gamanapa Judiya gina minda, aeva ayekuru vutaye pitaigava aindiva va Anutu va amonda ena votama omitaye,piya vutagina ageva distrik Galili lo wataye. ²³ Pigo igeva wama umitaye tesen la Nasereti. pindana vute pa uma kanara putaye,profeti ginami pai ugaite tesa puma,igeva omikive-yema ageva Nasareti yagara yema.

Chapter 3

¹ Pingava lapa Joni wani meimi kena yagaara asu avolataye, ageva pagusama mono kamana keva oimita nasitaye Judiyai wasana kamba minda aukwai umima, ageva piya utaye," ² Tinda awe viyoma, inatisa gumatisa kindomu amba wakala sawaya," ³ Pindagara aeva profeti Aisaiya piya kamana ugaindine aekava," Ka awamu kegaye ikivi nema wasana kamba minda aukwaisa,'Yoke potama ke iliyoma tave yagara manda keiatama aogima avuloto potaiyoma.

⁴ Joni autasa ena vulitipa kemoli alilasa puma landa autasa ena vulite abamu kandiva kaisa ginama alilasa puma landa pulitaye. Agaena nama mitipa aeva iloke walusi gava oma amuke nama mitaye. ⁵ Kaga wawayapa Jerusalemi ge, Judiya ige kaga aukwai Jodeni waniti uma agema. ⁶ Igeva kaga agunda ena wikava amba pagusa tegana aeva Jodeni wani pindi wanipa meitataye.

⁷ Piya vuma miti tisa aeva agatine igoma Parisi ginake Sadusi ginake kana gana vutepa aetasa wani mekena, ageva oimitine igekava,"Tige kaga kiyo kuya oma ndagara gauwema, ke ulime gili tiye gakapa wakena veyema kunda ena kana kivi ndagava? ⁸ Tigeva naninda oma ana ayesuma agunda ena likava pagusama tinda awe viyoma ayetaka puma. ⁹ Tigeva piya napienava a piyoma,"Abrahamu va tavalemba yemava tagenda. Nageva taga kamana ulimu wema tigekava, Anutu va aeva kanara ma kaga yabapa mema agewa ndagara ena vuma gai kivinema.

¹⁰ Tasume mindi nema ya ami pindi. Piya vikana ya oma aogi ana kamba ayekivi kava igeva ilaku gasima yaku pindi mome vugaiki veyema. ¹¹ Nageva wani pindi wani melitopa tige puliya kekili tigeva ayetaka puma tindava awema agunda enalipa kasiyoma. Pigoya ka yagara nage nakai kanakivi ndagarava aeva tave esegi enawa minda yagara kanakiye, ageva nagepa nagasima yagaraye, nageva kamba aogi yagara laka nadaga agenda agisali puligagai suwata igana kitakena yagara naye. Ageva tige wani melimi kivipa Holi Spiriti vindige yaku pindige melita kiye. ¹² Aeva poku umelite witi pagivuma ayatasa uga suga vunda keva mema aogima aki votama witi nama pindi meya vikena. Piya vutipa pi kamba aogima inisa wandapa aki votama kamba vagi vuwanda yaku pindi kaye gaikena vutine.

¹³ Isu va Galili va atate Jodeni waniti watine Joni wani metanoma. ¹⁴ Piya vutipa Joniva kamba yema akunite, piya utaye," Nagepa kage wanipa menatoma, pipa ayambaka kaeva nagetiva kana nema? ¹⁵ Isu va agekava awema omitine," Atagana aeva nagale noma kaga ena Anutu avu waisa puma," Pigo Joni va ayewa utisa puma paviya votataye.

¹⁶ Isu va wani pindi lumite mesu asitipa avaga enaga mandava awi watagina Spiriti Anutu ndava kavala kanda vulite tumima avota tumba lapanda taye. ¹⁷ Ka kigaye manda lisa tumite piya utaye, Memipa aeva wa yagara nenema nagenda. Nanda omava Nagenepa tavela namu puwagaga uwema ayekava."

Chapter 4

¹ Pigo pingava lapa Spiriti Anutu nda oma Isu pa avamete wataye wasana kamba minda mavindi, satani oma ataka ena potakena. ² Pigo age wate ginava uma kasi la-agaitaye nanindava 40 wa ndaga alake aseka kema, pavigo agepa agayenaga avutaye. ³ Pinda garava pavigo kanataye ataka ena age potakenava,kanama piya amba omitaye ageva," pigo kageva Anutu ndagara naye undanapa, pigoya male yabaka omegana breti ena venoma." ⁴ piya omitagina Isu va awema omitaye piyama," Anutu kamana ngamava piya iyema,' wasana mava kamba breti laka manapa kamba aogama mikiyema, kamba yema. Piya vipa kaga kamana Anutu awamu pindisa kanai tasaga aogama mikiyema.

⁵ Aindiva satani va Isu pa avamete wataye Jerusalemi, pipa Anutu agewa teseni gumati avabute inata tave alotu nama ato vindi mesu atatine. ⁶ Pigo piya votate omitine, pigoya kageva Anutu ndagara naye undanapa, payopu lite mavindi lumo omitine, paviyama Anutu kamana ngama isapuma,' Ageva angelo kina ngwa aisaga kana tumba kavi gataki yema, piya vekana igeva kavamete ayoma melu kata kiveyema, yaba ngamava kagisa vindi asa kava sanagaba."

⁷ Isu va satani kava omitine, Anutu kamana ngamava piya iyema, kaeva a ataka votomaTave yagaraga Anutu pa." ⁸ Satani va Isu pa avamete ginalo tave inatasa amu pindi laka mesu atama aya kitine kaga kantri mamba vindisa enage kaga aogi ena mana keva. ⁹ Satani va piya omitine, nageva kamu kuwema pi kaga kayako gana agambe ndanava kage melu kalaka vima nageka alotu ikivembe kava.

¹⁰ Pigo Isu va omitaye, " Satani kava, kaeva ayewo omitine, Anutu kamana ngamava iyema ," Kaeva Anutu ka asa alotu yoma tavega amenda poma age asaka." ¹¹ Pigo Satani va Isu pa pita atataye, piya vutaginakaisa angelo ginami tumima tumba aoputaye.

¹² Piya vuti ngavala Isu va avitaye Joni pa alakuma kalabusi vindi ataye gasava, piya gasa avite ginava ageva Galili wataye. ¹³ Isu va Nasareti va atate wama Kapaneamu va Galili wani kotu awala mindi kana pimbava Sebulani ginake Napatali ginamike maye.

¹⁴ Kana pindana amba vuma avolatipa profeti Aisaiya pai ugaindi ndana amba vuma nagalitaye. ¹⁵ Sabulani ginami mbavindige Napatali ginami mbavindige, kepa pikiti wama wani kotu pingau kwai Jodeni va wakena gana. Galili va aeva to gaisa ginami mbavindi gana. ¹⁶ Kaga kina kevaya aseka ndana vindi mite kina miya agataye tave ganipa, pi kaga wawaya puwanda kinapa Spiriti vindi igeva pagasa laka mitene Anutu pa, pi kani mesu latina avovoliva.

¹⁷ Pigo pingava lapa Isu va ageva agovima eliya ngwapa puma pagusama oimitine, Anutu kamanapa piya oimitine kaga kina kava,"Kasiyoma kamba lataga enalipa, Anutu kindomu va ago amba wakala sawaya."

¹⁸ Pigo Isu va watine Galili wani kotu tisa aukwai, ageva uma agatine tara agana lala Saimoni ya to ka agiwapa Pita, pigo anando ageva anduru ge isigeva umbeni gu mema mome vuma mitasi gina wani pindi, pipa igeva pisi mena ndakara lala ginisi. ¹⁹ Isu va mesu asima oisimitine tara agana gava,"Kanama nage amba nagalu vaisoma, piya visigi nageva pulisi yakenoma wasana ivabike na gina ndana," ²⁰ Avaga enaga, isigeva umbeniva atate ginisi Isu uma agaluva ulite watase.

²¹ Pigo aindiva Isu va pitapa atate wataye mongau kwai, piti lova ageva to tara agana lalalo uma isigataye, Joni ageva Sebedi ndagara gana anandova Jemisi ke. Igeva wowale vindi mitaye isiva wisimbage Sebedi ge mima umbeni gu aogima mite gana. Kana Isu isigegaye uti ndagava. ²² Pigo isigeva avaga taka wowale ge isiva wisimba keva atate Isu uma agalu vatase.

²³ Isu va nasitaye kaga aukwaiGalili poiya kita nasima wawaya Juda ginami alotu nama pindi, pigo ageva pagusama aogi kamanapa oimitaye Anutu kindomu va piya ena yema oimindana kamba lataga aiyena ivunda kina ika pindi mitepa aogi voitate vutaye. ²⁴ Pindaga vuti iguguya kamana piyama Isu wawaya toma toma aiyena ivunda kina Galili isa agovima Siriyai pagasa wama kava itata waye gamana avitegini. Ige Siriya gina wawayapa toma toma ngaiyena ivunda kinake wawaya kamba lataga spiriti inda vindi minda kinake kaga iyake igisage kamba aogi vunda keva, Isu va kaga aogima kava itataye. ²⁵ Tave gina taka wawayapa agalu vataye Dekapolisi ginake, kaga Jerusalemi ginake mo kaga Judiya ginape, kaga mo ngau kwai Jodeni isa gina kema.

Chapter 5

¹ Pigo Isu va wawaya tave gina igate ginava , ageva amuti itine. Pigo ageva asu mala mitagina , kaga eliya kina ngwapa kanataye age mitita. ² Ageva agovima poiya kitine eliya kina ngwapa piya oimitaye. ³ Kaga wawaya kavona vuma mikivepa Anutu nda enaga pipa igeva imu pikiveye, nana viemaye, inatisa kindomu manda gumapa igendaye. ⁴ Kaga wawaya indara pute kuwe atakive kava pipa igeva imu pikiveye, pipa nana viemaye Anutu va igepa aogi voitakiye.

⁵ Kaga wawaya iyumai mema mala atama migage kinapa, pipa igeva imu pikiveye, nana viemaye igeva aoso mbawi mekiveka. ⁶ Kaga wawaya iga yena ivute ivema asawate vugage kava aogi ena agalu vekana, Anutu nda enaga igeva imu pikiveye, pikava Anutu va pume itakiye. ⁷ Kaga wawaya yumama ena voitagage wasanaga igeva imu pikiveye, pikava Anutu va aumama voitakiye. ⁸ Kaga wawaya inda vindi aogima yewasa vuwa kivekava igeva imu pikiveye,pipa igeva Anutu aga kiveka.

⁹ Pigo kaga wawaya imo kasa uma akemba ndana pikiveke mema mala atama ka iyuma voita kive kinapa igeva imu pikiveye, pipa ige kava Anutu ndagara yema oimiki veka. ¹⁰ Kaga kina wawaya Anutu nda aogi ena mana pugageka kunda ena mekive kava pikava imu pikiveye, nana viemaye inatisa kindomu va igendaye.

¹¹ Pigoya kaga wawayami kalivima kamba laga kamana ulitai gilipela kamba aogi ena pulitai gilipa,igeva toma toma kamba laga kamana uma kambari ndanava pulitate pikivene, nana viemaye pipa mo nage nagalu veka vikibeye, pikava tigeva timu puwaiyo. ¹² Tigeva tavela timu puwaiyo, nana viemaye tave ape taka Anutu va timikiye inatisa gumati. Paviyama kamasa puma ena wawaya miva paipa profeti gina kegava poitatene.

¹³ Tigeva kayo laye mamba vindisa. Piya vikana kana kayo oma kanisigi enawa kamba vikibi kava, ayamalo kana kanisigi ena wapa pikiye? Aeva pipa kamba aogi vuwa kivi kana mevuga sagana wasanama agisa lasa kiki pugai kiye. ¹⁴ Tova tigeva kane taye mamba vindisa, ka teseni guma amuti minda kivikava pipa kamba kaka wakiye.

¹⁵ Kamba kawinava alamu ganipa ulama kaka tagagaye wanugu pindiva, kambaye, aeva ula atama inati alanoma atagagaye, piya vegina kaga nama pindiva ala wagagaye. ¹⁶ Atagana kane kambava asa veno kaga wawaya pindi, Igeva kanara agakiveye kaga kaye aogi ena pikivembe agate kavagamba inatisa gumati mindipa tave agi amiki veye.

¹⁷ Tigeva a napi-iyo nage kanokava alo gamana mema akayo kena kanane mava, profeti ginami kamana kega. Nageva pindana mema kamba lataga vikenava kamba gananduwe, nageva pindana mema aogima kanara pikena kana uwema. ¹⁸ Taga kamana taka ulimuwe inatisa mage mamba geva pagi vuwakiye, piya vikana kamba laka alo kamana pindisava tumu wakiye, aeva kanara puma aogi laka pugaikiye kaga ena vindiba.

¹⁹ Piya vikana kawina kamba aogima agaluva kivi pi alo gamana, pigoya pi to gamana poya kima pi towinaka po-omikivipa kamasa puma, pipa ageva tave agiva kamba mekiye Anutu kindomu vindiva. Pigoya paviyama kawinalo alo gamana aogima agaluvate towinaka kamasa ena venoma omikivi kava, ageva paviyama tave agi mekiye Anutu kindomu vindiba. ²⁰ Taga kamana ulimuwe nageva, tige aogi ena vikibe ndana oma ige aogi ena vune ikive alo gamana kamba aogima agalu vanda, aganda kinake parisi ginake kamba aogima igasima pikive kava kamba laka igakiveye inatisa kindomu vindiba.

²¹ Tigeva ago avindaye kaga kamanapa atalemba giva piya ena vutaya sumava, toginapa a ayegu iyoma wawayapa, pigoya ka yagarama wayo waya noma ayegu kivi kava kotila kanaki yema. ²² Piyambaka nageva ulimuwe pigo kawinaga kagandoka kanda votaki vembe kava kageva kotila kanaki venema, pigoya toga yagara malo agandoka kaeva nakasi yama kavona yagara gaye ikivipa!' Ageva pipa kanisole ginata wakiyema,Pigoya toga yagarama piya ikiye, kaeva aivo kayema!' Pipa ageva piya ikivika yaku pindi wakiyema.

²³ Piya vikana pigo tige ofa vikena vundilipa, alta la wakenava agola pilage vuma agaiyo tigando anda vulitanda sanagava. ²⁴ Pigo agai gina piya ena minda kilipa pavita atate ofa lipa alta la. Amalupa tigeva wama uma tindala puma ka tiyuma pugaite tigando geva, pigo aindiva ofa ena lipa pikiveye alta litapa.

²⁵ Tigeva avaga ena ago ka tiyuma viyo ka wama yo wayama yoma kavabute kotila wakena vekanapa, piya kamba veganava aeva kavamete kiyape ta wakana kiyape lo kavamete ile ginata wakiye, piya vekina kaeva kalabusi vindi wakivene. ²⁶ Nageva taga kamana taka ulimuwe, tigeva aveiba kamba laka kanaga kiveye kalabusi nama vindi sava pipa tigeva kaga mone tipa mo agetisa metepa amigaite gili kane.

²⁷ Tigeva ago piyamba nema avigaitene, tige mareti gina mitava kupiyo enava a piyoma. ²⁸ Pika nageva ulimuwe tige kava, pigo tige ka ngwe agate gili tiyo iye potakivepa, pipa tigeva ago vugai kiveye kupiyo ena pingwe mage tiyuma vindi.

²⁹ Pigo tiya taka ndisa tiyu oma pikivi ndanaga agunda ena vugaite gilipa, pigoya pi tiyova akiyona kasima mevu gasiyo, tige kamba piya viginava kaga tiyu tivama yaku pindi moligai kiya, aeva piya vusana gava meva puma ka aukwaisa tiyu akiyona kasiyo pipa aogi vikiya. ³⁰ Pigo tiya takandisa tiye ngoma pekili agunda ena vundilipa, pigoya akivi gasima mevu gasiyoma, kamba piya vigina kaga tiyu mema yaku pindi mome vugai kiya, pipa meva puma aogi vikiya ka aukwaisa akivi gaikivepa.

³¹ Kamanapa piyamba mindiye, pigo ka yagarama waya ngwa agalu vakivipa, ageva isa kaetama amenoma mareti apako vuwe otama. ³² Pikaga nageva piyamba ulimuwe, wama waya ngwa agalu vakibipa, kana wayama kamba kupiyo ena vunda kivi kava, pipa kana wepa age kupiyo we kanda votaye. Pigo kana we ka yagarama metakivipa mo agaluva kasi ndagarama akai, pinda garava kupiyo ena vugasaye.

³³ Tigeva ago avagai ndene paitaka piya ena yemava,' kambari kamana ute gilikipa taga kamana nemava a asiwama esegi vuwaiyo, piya vundilipa melite waiyo tave yagara mata. ³⁴ Pigoya pika nageva ulimuwe, a inatisa gumatapa malo esegi viyoma kamana undilipa, pipa nana viemaye inatisa gumapa Anutu nda siya kini wana. ³⁵ Togema ulimuwe mamba oma kava a ageuma esegi vute viyo kamana undilipa, pipa nana viemaya mamba vindi geva Anutu va agisa mavalo suma migagaye, togema ikena vuwe, Jerusalemi gegava a ageuma esegi viyo kamana ti undili keva, nana viemaye, pipa Anutu nda tave teseni guma ngwane tave kini nda.

³⁶ Tigeva a togema tinelapa tiyapa malo atama taga kamana uwemava a esegi viyo, pipa nana viemaye tigeva kamba laka ka tino viyapa mema tunu pute tave lave vute enava pikiveya. ³⁷ Pigoya kamanaka taga kamana undanapa pavigo yeyo taga kamana nema o kamanaka ngama kambarine undanapa pavigo kamba yeyo pavigo kamba laka nema,pigo kamana uta waki vembeti kaisa kaega avovola piki vembe kava pipa satani tisa kanakiye.

³⁸ Paisa gamanapa ago avigai ndaye, pigo ka yagarama kao ivakaye gasa kanapa, pavi ao ivakaema ayegu yoma, paviyama ka yagarama kawa ivaku gasa kinapa pavi awa ivakuma ayegu yoma. ³⁹ Piyamba kana nageva ulimuwe, nana vaya pulita kive ndanava a awemalo poitaiyo pavi kamba laga vulitai gilikeva, piyamba kauwe ka yagarama katamala iye kanapa pavi ka katama lova awe votagana iyenoma.

⁴⁰ Pigo ka yagarama saketi gaka kaviga kanapa pavigo amo, amite ginapa ka sioti gatova mema amegana puleno. ⁴¹ Paviyama ka yagara malo kana gala ka maili wayo yekanapa, kamba kala tara maili wakuse omima waiso meva pumalo. ⁴² Amiyo kevaya ka enaga yesulita kivi ndanava,tigeva kamba yeva a iyo, kawina ka enagalo yesuma aindi novalaka timu kuwa pindana namo yekilipa pavigo amiyo.

⁴³ Tigeva piyamba tova ago avigai ndaye, tigeva tiyo kinaka tivuwate gili, tigama ginapa kamba laga voita iyoma. ⁴⁴ Pigoya nageva ulimuwe tige kava , tigeva tigama ginakava tivuwama purepa uma iyo piyoma kamba laga pulitai gilipa. ⁴⁵ Pigo tige piya vikibe kava tivalimba ndagara yena pikiveye inatisa gumati mindi ndagara. Pipa nana viemaye aeva papa atagina tagagaye tige wawaya ngwampa titake kamba aogi gina takeva, pigoya ka lova paviyama aisa kagagaye aogi ginami take kamba aogi ginami takema.

⁴⁶ Pigoya tigeka ivuwa kive kina ngamana kalo tivuwa kivepa, pipa tigeva aya vunda apeto asu mekiveye? Ige kaga takisi mena kinami lova pavi kamasa enalo pugagaya? ⁴⁷ Tige tiyo kina ngamanaka tivu wakiveka, ago kaisa ginapa agasune ikiveya a? Ige aveisa gina mige kela paviya enava kamasa puma pugagaye. ⁴⁸ Tivalimba inatisa gumati mindi ndagara va aogi yagara ya, paviyama tige geva aogi ena mana piyo.

Chapter 6

¹ Aogima kavima pagapama ena vusana gava wasana iyola, piya vegana kaga kivekava aogi enava kamba mekivene, kavagamba nda ena inatisa guma tisava. ² Pigo kage moneka kavona gina imite ginapa, a pelopa ayeguta wo kambari kinami pugage sapumava, alotu namati Juda gina wandini kaga aukwai paguta puta nasigage sapumava. Kaga ena pugagepa tave igi melikena pugagaye kaga wawayami iyola. Tave gamana taka ulimuwe igeva aogi enawipa ago meleye.

³ Pigoya kage mone kake kota kake kavona gina amindanapa, a atagana nana vaya kaya taka ngoma pikivi ndanava, kaya kemasisa kaye ngomava agano. ⁴ Pigoya tigeva nana vaya naimi kenava kakama yendana imiyo, Piya vigina aindiva tivalimba kakama mima tigavabi ndagara mava kakama aogi enalipa timeno

⁵ Pigoya tige pure ikena vundilipa, a tara awamu ndaga kinama isa pumava a iyo, igeva asima gita Juda ginami alotu nama pindi ute avei paguta keva yekana wasana miva taga iyoma, Taga kamana taka, nageva piyamba ulimuwe, kaga ape ngwipa ago meleyema. ⁶ Pigo tige pure ikena vundilipa, nama kaleso vugainda pindi mima,kaleso kaviba akunga tama purepa igina tivalimba kakama mi-i ndagara mava, aindiva kakama tigavabi kana ape tipa timikiye. ⁷ Pigo tige pure ikena vundilipa, a igoma kamanapa yo mo pai pugage sapumava, piyamba ige Juda ginami pugage sapumava. Pipa nana viemaye igeva napi enawi pindiva igomata pure yekana Anutu va kanara aviki yema ugagaye.

⁸ Piya viya ige vugage sapa a piyo, nana viemaye kava gambava ago agaga saye nana gavaya naviga kivena sumava. ⁹ Piya vikili tige pure ikenava piyamba iyo, tavalemba kageva inatisa gumati mindane, atagana kaye kageva aogi vuwanda kagi miyeno. ¹⁰ Atagana kindomu gapa kanano, paviyama malo atagana kau magapa kanano mamba vindiba kamasa puma inatisa gumati mindi sapuma.

¹¹ Tamo nanindava kanara puma ma ivasa yagava. ¹² Melagaso kamba laga enalepa, paviyama tage lova megai kunombesa puma kepaya kamba laga potaku nombe kinapa. ¹³ A tavamete ataka ena vindiba melato, pigo kaeva tawima tavameyo pi kamba laga ena vindi sava.

¹⁴ Pigo tige kamba laga ena maigai kive kava, paviyamba tivalimba inatisa gumati mindipa aeva meligai kiye kamba laga enalipa. ¹⁵ Pigoya tige paviyama kamba laga enawi kamba meigai kive kava, tivalimba inatisa gumati mindipa ageva meligai kiye.

¹⁶ Nageva meva puma piya uwe, piyama kaye naninda kamba nanda kasilama pure ikivembepa, a kaowa omapa uga suga kaugapa apo me kaisa kambari ngawawami pugage sapumava. kaga kina miva taowa oma uga suga tauga pekanava pure uma miye yema wasana miva tagaiyoma pugagaye, taga kamana ulimuwe kota ngwipa ago meleye. ¹⁷ Piya viya tigeva, tige naninda kamba nanda kasilama pure ikena vundilipa, tigeva weli mema tinoti paiatama tiowa liva melu asoyama avala lama ayovakasi gina yewasa veno tiyowa lisava. ¹⁸ Piya vigina kaisa gina wawaya miva kamba aogima tigavebe pikiveya, piyama tigeva naninda kasilama pure yeyemava, pigoya tige tivalimba kevaya kakama tigavama mi-i ndagara mava, kakama kota tipa timikiya.

¹⁹ Mamba vindiba igoma ndava a akima mi-iyo, aya vikiye kavagina ngoma nama kamba aogi laka pugai kiye, piya vute avaga kukina kanatama mo kutaka ambelite vikiye. ²⁰ piya vikiya kaga enagapa inatisa gumati malo aki voto pitiva uga mikiya kundanava kamba pikivi kana. ²¹ Aye kumata paya mo kaga enaga mikivi tapa, pavi kumata kanda gake kauma gakeva mikiye.

²² Kawova kanene kau ngamanda, piya vikana kana kawova aogi vunda kivikava, pigoya kau ngamava kanepa uga lama mikye. ²³ Pigo kawo oma kamba aogi vunda kivikava, pigoya tiyu ngoma geva asesana oma pume wakiye. Pipa piya vekanaba kanda vindisa kanepa tuma wama tunu suwakiye. ²⁴ Kamba ka yagara mava tara yagarama ngeliyapa kamba pikiye, pipa nana viemaye, tara yaga ngeliyapa kamba atokayema katapa vikiye me kawina ngeliya pute pi kawina pa aka amikivi kana.

²⁵ pikaga nageva ulimuwe, tigeve tiyu kava igoma tapa a napi waiyo, nana naninda nate nana wani nakune mava. A napi waiyo nana tau tasa enava vuluku nema tau tapa. Tiyuma omava naninda nakena nava agasa vela, tiyu ngaoma autasa ena vulike nana oma agasaye? ²⁶ Agaiyo kaga kavala ngoma mandali palata nasi kiveka, igeva naninda aindanava kamba pugagaya ige naninda nake nanava kamba uma aki vugaggaya nama ngwi pindiva, piya vepa tivalimba inatisa gumati mi-i ndagarama imigagaye nanindava. Piya vikana tigeva kaga kavalapa igasima mindaya?

²⁷ Kevaya tige pindisa igomata napi wakive kina kava tigeli ala pikiveye mamba vindisa ena omage miwaki yoma? ²⁸ Nanaga tigeva napi wagaga yema tiyu tasa enagava, napima agaiyo kavu yoni aosaga, igeva eliya enava kamba vute iyu tasa enagava kamba iyekuru vugagaya. ²⁹ Nageva togema meva puma ulimuwa, Solomoni ge kaga aogi enawake, ageva kamba piya autasa enava pulivutaya pi yoni aosa ganda mava.

³⁰ Paviyama Anutu pi kavu yoni aosa autasa ena potagaga kivi kava, amana ndaga ndo migate asawa gina mema yaku pindi kaegasi gagaye. Tigeva nana vuli tasanaga tiviye tiyu tasa ena vuli kenava, timatiti enava amana ando laka peye? ³¹ Piya veya tigeva napi gate kamanapa a iyo, tageva nana nakune? o tageva nana wani nakune? o tau tasa enava nana vuluku nemava?

³² Igeva Juda kina nane toginami piyambapa aguyosa wagagaye pi kaga enagava. Tivalimba inatisa gumati mi-i ndagarama aye ago agava viye tige nana gavaya kavona veyemava. ³³ Piya viya agola inatisa kindomu tave yagara mandava aguyosa atate aogi vuwanda enawake gava, pigo ³⁴ indiva agewa kamikiye pi kaga enava. Piya viya, tigeva igomatapa a napi waiyo aisa enagava, aisa enagava agewa uma napili kiya, kaka yagava mindiye kanara puma kunda enawapa aewa umelili vikena gana.

Chapter 7

¹ A yetamito piya ena viyemava kaisa gina kava, piya veganava Aanutu va kaepa kamba yetami gatakiye. ² Pi kaga enaga kaga kina yetami takivembe kava, paviyama kamasa puma, Anutu lova kaetova yetami gatakiye.

³ Nana viema kaeva kame ao vindiba agavebe vuma miyene ini amana ndanando kanando aovindi mindi kava, piya vembepa kamba agama kaeka kaovindi tave ya awate ndama ilapa vundipa kamba agana. ⁴ Nana viema kanando kava piyambapa omene, nataga nage malo kaovindi amana ini ando mindipa megaga sano ikivena, piya ikivembe kava kaegapa kamba megainda ikivene tave ya awate ngoma kaovindi ilapa vunda kivipa. ⁵ Kaeva kambari yagara laka kaye! Kaeva agolata megaite pi ya awate ndama kao vindi tavalata ndipa, pigo kaegapa agavebe vulindana, pigoya pitasa kagando kava omikivene kaovindi ini ilapa vundika megagai kuwe mava.

⁶ A amo aogi laka puwama esegi vuwanda enagapa kala omapa, paviya malova aogi vuwanda yaba kapa a malo mevo yaga oma aoliva. Ayugu kaga yaga oma agisa uwe pagasima ayasa kaga kiya.

⁷ Kaye naviga kivembepa kamukuwe, kaye aguyo saga kivimbe kava agakivene, kaega kavela ayegu kivembe kava kaveba aikata kiye. ⁸ Pigoya mo kaga kina kevaya avigagai kinapa megagaye, paviyama kevaya aguyo sakagai kina mava aga-gagaye, to paviyama kevaya kavela ayegu gagai napa,kaveva aiata gagaye. ⁹ Tige kegita, yagara limpa breti ga tiviga gilipa, me yabapa mema amigagaye? ¹⁰ O paviyama ageva pisi galo tiviga kilipa, tigeva amiki veya kuyava a?

¹¹ Pigoya, tige kamba aogi ena pugage kinamita, tige aogi enava imigagaye yagalipa, pavi kamasa puma tivalimba inatisa gumati mindi ndagara mava timikiye, aogi ena mana timikiye kegavaya aviga kivembe kina mitipa. ¹² Piya vikana, nanavaya wawayama pugata kivi ndanava, paviya malo kamasa ndanalo poto agepa, pipa Anutu nda alo wake profeti ginami kamana keye.

¹³ Tigeva amana kavindo minditi agalu vama waiyo, pi tave kavi minditiva kamba aogi gitiye pitiva a waiyo, piya vikana pikitiva tave gina wayava miye kine. ¹⁴ Piya vegina aogama mikena kaviba amana ando lakane . Kana pi ki agaluva mete wakenava tavela akigi yambo vuwanda kine, piti wakenava ka ka kina andomi agalu vamete wagagaye.

¹⁵ Pigoya aogima kavima mi-iyo kambari profeti gina kava, Mevi kevaya sipisipi ayatasa pumalanda autasa ena aveisa auta pulite kana kivi kina kava, piya vikibipa taga taga enava inda vindiba igeva kavu gala kanasuma kana kivene. ¹⁶ Kaeva agaki vena ige nana enavaya pikive ndanava, piya vikivepa kanara wawayami naninda waini ana ngoma iganawa asalele vundano o piki ya yo yoni asalele vuma aga aenda noma?. ¹⁷ Pavi kamasa kitasa, kaga aogi yava, aogi anapa ayekiye, piya vikibipa mo kamba aogi ya anapa aeva kamba aogima aye gagaye.

¹⁸ Kaga aogi ya omava kamba aogi anapa kamba aekiye, paviyama kamasa puma, kamba aogi ya omava aogi ya anapa kambalo aekiye. ¹⁹ Kaga nda oma kamba aogi ana aegaga kivipa, pipa ilaku gasima yaku pindi kaegasi gagaye. ²⁰ Piya vekana aindiva, kaeva agakivene pavi ananga aekivita piya ya yemava.

²¹ Kamba kaga wawaya kevaya nage ugagai tave yagaraye, tave yagara yema ugagai kina wakive yemava kindomu vindi inatisa gumati, a napiyo kamba lakane, piya vikibipa kevaya kaga wawaya navanemba auma agalu vakagai pikinaka wakiveye inatisa gumativa. ²² Igoma kaga wawaya miva unami gakiveye piyandaga, tave yagara, tave yagara oma, tageva kaye kage laka profeti eliya putunema, paviyama kaye kage laka kamba laga spiriti va agalu vatune, paviya malo kaye kage lakava tavepe eliyapa putunema amba ikiveye.? ²³ Pindagava nageva alagasima pagusama oimukuwe, kamba liga nduwa! ayewa nata iyoma, tigeva kamba laga ena pugage kinata yema!

²⁴ Piya vikana kaga kina kevaya kamana nde avite agalu vakivi kinapa aeva piyambane, kevaya aogi napiena menda yagara mava yaba avovoli kiga gaye nama ngwapa. ²⁵ Pigo alupindi ka aelite lumima gina tave wani ivabamete tume kivi kana, piya vekana tave iguguya pulite kana namata kanakiye, piya vikibipa kana namapa kamba akasa vawakiye, pipa nana viemaye namapa yaba avoavoli esegima kima landa kanaye.

²⁶ Pigoya kaga kina kamana avite kamba agaluvai kinapa, aeva piyambane kamba aogi napi enawa minda kina kana ageva nama ngwapa uga kepiyati kitakiye. ²⁷ Pigo ka aendana tave iguguya pulite lumi kivipa, pipa pindamapa tumba akasava kasima kamba laga laka pugaikiye.

²⁸ Ageva kanataye pingau kwai Isu kamana uti uma pagi vuti pindi, tave gina taka wawayapa pami ndami vutaye kamana poiyakima uti kamana kava. ²⁹ Age kamana utipa ka tave agi minda yagarama usu putaye, ageva esegi kamana utaye mo alo vindi aganda kinami ugagesa pumaya aota puma laka.

Chapter 8

¹ Pindaga Isu amutisa lumitagina, igoma wawayapa agaluvata wataye. ² Piya vutegana pigo, ka yagara alepa aiyena avuwanda kanama amba alaka vite piya utaye." Tave yagara, kaye kaumaye yekanapa, pigoya kaeva mema tave lave vunatoma." ³ Isu va aya mesu asagayoma malo alakulite omitaye," Nageva nauma lasa paviya vugata kena vuwema, pama iva aogi vuwo omitaye, " Avaga enaga alepa aiyena wapa atate wagai tagina ageva ano kanara puwataye.

⁴ Isu va piya omitaye," Kaeva ka kamanapa a yoma ka yagara gava. Kaeva wamagina prisi yagara mati ofa ga uma voma pai Mosese ugamiti sapuma, paviyama piya ena vunataye gamana ngoma aindiva igetiva wakiyema.

⁵ Pigo Isu va wataye Kapaneamu, ka komanda yagara ile gina minda kanama amba avigataye ageka. ⁶ Pigo ageva piya omitaye," Tave yagara, ka eliya ndagarane aupindi tani puwama kavagina avana gina tavela yaguma awita mindi yema namapindi," ⁷ Isu va age kava omitaye," Nageva kanama aiyena wapa amba aogi votaku wema.

⁸ Pi kana ami lisa komanda yagara mava awema piya omitaye," Tave yagara, nageva aogi yagara naya kana kamba namande pindiva kana kivenema, pamatasa kamana malo otagana eliya ndagara nepa aogi vuwano omitaye ⁹ Pipa nana viemaye, nagenepa tave nagi minda yagara nayema, nageva piya maga ami ginande mindega igeta ayeva migaga uwema, nageva oimigaga uwema ka ami yagaraga pita wo yoganava pavigo avite wagaga yema, pigoya to ka yagaraga mati kano yoganava pavigo kana gaga yema. ¹⁰ Isu va pi kamana avite ginava, ageva amu putaye tavela piya vute wawaya agalu vata wate kinakava piya oimitaye,' Tagamba taka, nageva ulimu wema, nageva kambaka agaga uwema piyama amatiti punda kinapa ma Israeli gina pindiva.

¹¹ Nageva ulimuwe tigeka, igoma kina wawayapa kana gana viki veyema pa i-itisave pa mo lumiti save mala mima minakena Abramu ge Aisaki ge Jekopi gema kindomu vindi inatisa gumativa. ¹² Pigo igeva isaga yoma mome vugai kiveye kaga kina kindomu vindisava, pipindiva tavela ase uma tunu suwanda pindi, igeva pipindi sava kuwe atate iwala upavama kinani siki veye. ¹³ Isu va omitaye pi komanda yagara amilisa gava," Kaeva pigo wo omitaye! Nana gavaya kamatiti pembe ndanava, kanara puma avola kiya,' Piya utagina pi kana eliya ndagara wapa pavi omiti ngavala aogi vuwataye.

¹⁴ Pavi ngavala Isu va Pita ndama pindi itaye, aeva ima asu agatipa Pita ngema anowambava aiyena avuma mitagina, awu yaku tama aiyena avutagina awita mitaye. ¹⁵ Isu va ayata malo ulitagina pavi ngavala aiyenava avaga ata wataye. Piya vutagina ageva ano mesu asilite wama naninda kaoputaye Isu kindaga.

¹⁶ Pigo atami sataginava, wawaya miva igoma kina kamba lataga spiriti indavindi minda kinapa ivabute Isu ti kanataye. Ageva kaga kamba lataga spiriti mindapa agalu vate vutaye kamana tasa, piya vute aiyena ivunda kinapa aogi voitate vutaye. ¹⁷ Ivaba pavi kitasaga, pavigo aeva amba kanara putaya nanaye vaya profeti aisaiya ugaindi ndana," Agewa tage kunda melima aiyena lepa melagaite kunda enalepa kaga melagaite vutaye.

¹⁸ Pindagava Isu va agatipa igoma wawayapa amba agive putegana, ageva pavita itategina malo ngaukwai Galili kayo wani ngamapa awali wagai taye. ¹⁹ Piya vutagina ka yagara kanataye alo gamana pindi aganda yagara, aeva kanate piya utaye," Tisa, nageva kagalu vakuwema omitaye ayeta paya wakivembe tiva." ²⁰ Isu va agekava omitine," Ige kavu gala miva yaba ngawa vindi iwiva wigagaya, pigo ige kavala ngomava inati pamete nasigate giniva ina pindi iwiva uwigaga yema, pigoya wama ndagarava nama ngapa kamba mindi yema age awike nanava.

²¹ Ka eliya ndagara wapindi salo mesu asima piya utaye," Tave yagara, nataga nageva wama navanemba kava uma agategi aindiva me kananoma." ²² Pigo Isu va omitaye piyamba," Kaite gina amba nagaluvo omitaye, atagana pulinda kinama agewa pulinda kinapa kaima miyenoma.

²³ Pavi ngavalapa Isu va wowale vindi asu vayoputaye, kaga eliya ndakara wapa asu vayopute putaye wowale vindi. ²⁴ Pavigo avaga enaga, tave iguguyake kage vutaye kayo wani pindi, piya vutagina kayo wani ngama wowaleva ilalike wataye, piya vutipa Isu va aeva awiwa tikaye. ²⁵ Pigo ige eliya ndakara kanama amba apage pute utaye," Tave yagara oma taopo utaye, tageva pavigo pulikena vunema.

²⁶ Isu va piya oimitaye, tigeva nanaga tiyekuru veyema,timatiti pendanava amana ando lakanoma a? ,"Piya ute pigo iguguya kava omite kayo wani kava omite vutaye pavigoya ayoma mala tumisoma, piya utagina kaga ena omava melu mala putaye. ²⁷ Ige pi ndakara miva imupute utaye," pipa aeva nana yagaara gana iguguya ngomage kayo wani ngoma geva aye ikamanapa avesema?"

²⁸ Pigo Isu va kanama kanataye to ka aukwai amana teseni gumata Kadarinisi yema, tara yagara lala kamba laga spiriti minda tara amba pavu isitatiye aeva. Isigeva mekana tase wasana alu vindisa tasigega mindusema inata nasite kamba lataga gamana uma mitase, piya ute ginisi makitiva wasanava kamba ganate wate vikibe kala yema. ²⁹ Pigo, isigeva kegaye uma piya utase," Tasigeva nana kagepa pugata usema, Anutu ndagara va? Kaeva mata kanambepa kamba aogi vulasi takena kanane, tasige ndagava kamba gana ndiya?"

³⁰ Kana pingau kwaiva, pagasa laka nane, ma yaga ndaga igayena nama mitepa. ³¹ Kaga kamba laga spiriti omava eliya puma mimagini Isu kava piya omitaye,"Pigoya kage tagaluva ndanapa, tagalu voma male yaga ndaga vindi," ³² Isu va utaye, kanama atawa iyoma!" Kamba laga spiriti omava mo tara vindisa ilosa mete yaga ndaga vindi wataye. Pigo mo kaga yagava pigosu mete watepa kaga kayo wani pindi uma naisuma puye wataye.

³³ Ige kana yagala kavi gage kinapa iyegaka teseni gumati wama uma pagusa taye kaga ena vuti ndana gava. pipa nana viemaye pindana vutipa tara yagara lalava kamba laga spiriti omaisinda vindi pume wanda tara gana. ³⁴ Pigoya kaga wawayapa pi teseni vindisa ginapa wawama Isu uma avigataye mamba lasava atate gina wagasoma.

Chapter 9

¹ Isu va ka wowale vindi asu payo putine, ageva wama tave teseni gumati wataye. ² Agao, kaisa gina mika aiyena yagara wasilite kanataye Isu ti. Pi ndagarava aiyena wapa ayambu vindisa aiyena avunda yagara gana. Isu va imatiti enawika agate gina pi aiyena yagara gava omitine," Yagara ndo kamupo nana viemaye, aiyena gapa ago megaga suwe omitaye.

³ Agao, kaisa alo vugage kinamilo igewi piya utaye, Ma ndagara mava ageva eliya puma mima Anutu ka akaya suma miyema." ⁴ Isu va ige ndapi ena vindiba ago agagaite gina aeva piya utaye," Aya vika tigeva kamba lataga napi enava peye utaye tinda vindiba? ⁵ Ayambato ayoma gamanapa ikenaye utaye," Nage agunda enagapa ago megaga suwa wo omikena yo o pavigoya asilite wo omikenava? ⁶ Pigoya tigeva aogima agavebe viyo piyamba wama ndagara mava tave esegi enawa mindiyema,mamba vindisa agunda enawi meigai kena kaga kina manda,..." Isu va pi aiyena yagara gava piya omitine," Asiyoma, amaka melite gina namakati wo omitaye.

⁷ Pi kana aiyena yagarava asilite nama ngawati wataye. ⁸ Pigo kaga wawaya miva agate, kaga kina miva agate pami ndami vute Anutu age mema inata putaye, nana viemaye, ageva kaga tave esegi enawapa amiyema wasana miva piya utaye. ⁹ Pigo Isu va pinga kwaiva atate wataye, ageva watiti uma agatine. Pindagarava mala mima mitine takisi mone megage kinami ndama vindi. Isu va piya omitine; Kanama amba nagalu voma,''Ageva asilite wama uma agalu vataye.

¹⁰ Pigo Isu va nama pindi mala mima naninda nakena vutine. Igoma kina takisi megage kinake kaisa agunda ena pugage kinake eliya ndakara wakeva akima nanidava nataye. ¹¹ Pigo ige parisi ginami agateva, igeva mesu esesama eliya ndakarawa Isu ndagava oimitene,''Nana viema woyapa limbava nanindava nayema ma kaga agunda wa wa mige takisi mena kinamigeva?''

¹² Pigo Isu va pikamana avite ginava, aeva piyamba awema utaye,''Kaga kina aiyena kamba ive kinapa, kamba sota kinapa uma agaga gayema, kaga kina kevaya aiyena ivi kina miga sota ginapa uma agaga gayema. ¹³ Tigeva wama ma yo kamana uma poiyakiyo; Nagepa tavela navuwaye auma akusa wanda enagava, kamba aopu gagaviya; Pipa nana viemaye.Nage kanatopa aogi gina iyopike nava kamba gana tuwema, kambaya agunda gina iyo pikena kanatu wema.''

¹⁴ Aindiva Joni nda eliya ndakara kanama I su ka piya amba omitaye ,''Nanaga tagege mo parisi kina migeva nanindava kasilama purepa ugagau nema, Piya vuga gombepa kaenda eliya ndakara gambiva kamba vugaga yema?'' ¹⁵ Isu va piya omitaye,''Alaga kaisa gina kegivaya kanakive waya iba kasama wala mengata kive ndaninda la amba indara poitama igege mikive kava? Pipa ka yagava kanakiye pi waya mengame ndagara wagasa kanava, Pigo pindagava nanindava kasilama purepa ikiveyema.

¹⁶ Kamba ka yagara mava aoso kaiva gasama avala gailapa apalata atama paguni kiye, nana viemaye pipa avala gai atugi ndanava aoso kaigeva atutu puma kamba aogi vuwaki yema.

¹⁷ To katova kamba ka yagara mava aoso waini va kamba avala vindi lova mo alutakiye.Piya vikibi kana ano akukuli vuma kaga kamba laga vuwama atiye wakiye.Piya vikana igeva aoso wainiva aeva aoso kungwa pindiga ayela tagagaye tara yaga yaelota miyeno.

¹⁸ Pigo Isu va piya gamana oimima mitagina ka anoga yambu yagara kanama amba alaka vitaye. Aeva Isu ka piya omitaye, alagane pamamba puwaye omitaye, namu pugatauwa kanama auta kaya amba aigaya vegana mesu aoganoma,'' ¹⁹ Piya utagina Isu va asilite agalu vata wataye, eliya kina ngwa ndaga.

²⁰ Pavi ngaukwaiva,ka ngwe kora agaga gai ngwe kaga yuga lumigagai ngwe kana 12 wa ngwa pindi agama minda ngwene. Aeva akaisa kanama Isu autasa enala amba aigaya putine. ²¹ Pipa nana viemaye, pingwe mava age waka piya utine,'' Uga autasa enala aigaya vukuwo kava,kora ndepa kanara puwa kuwema,'' ²² Piya vutipa Isu va me awema agate piya utine,'' Alaganemba oma, a kaekuru voma kamatiti ena gamba ago aogi vugata yema,'' Pigo kana wepa pavi ngavala aogi vuwataye. 23 Pigo Isu va itine anonga yambu yagarama ndama pindi, aeva asu agatipa ige ka pindi peloto puka kena ginapa metegana wawayapa igoma kamana suma mitaye. 24 Ageva piya oimitaye kaga kava,tigeva pagasa mi-iyoma ma amana ngalaga ndova kamba vulindiya uga awita mindi yema,'' Piya utikava kagi votate akaya sutaye aekava.

²⁵ Pigo kaga wawayapa avei lumbitaye nama pindisava, piya vutegana Isu va nama pindi ima ayata asu uma kana ngala ndoma, piya vutagina ano avaga mesu asitaye. ²⁶ Piya viye gamanapa kaga aukwai nasitaye.

²⁷ Pigo Isu va pitiva atate to aukwailo wataye, ketiva tara isiyo lika yagara lala misi agaluvata watase. Tara misiva kegaye uma piya utase," Deviti ndagara mao, kandara pulasi toma," ²⁸ Pigo Isu va nama pindi itagina, pavi kana tara yagara lala misiva agaluvata itase, Isu va tara gava piya oisimi taye," Tisigeva tisi matiti pesoma nagekava kanara pulisitaku wemava," Pigo isigeva awema omitase," Tave yagara lesi kaye omitase,"

²⁹ Isu va aya isiyola malo uma piya utaye, ataisi gina pavi yemesa puma tisi matiti ena oma aogi pulisi tanoma," ³⁰ Pavigo avaga enaga isiyova ala wataye. Aindiva Isu va piya oisimitine," Tisigeva ka yagara gava piya vulasita yemava wasana gava a oimi soma," ³¹ Piya utipa tara yagarava wagasima kaga kina kava uma oimita nasitase kaga aukwai nana vaya isiyuta puma avolati ndana gava.

³² Pigo tara yagara wagai tasiginava, ka awamu akumba kamba laga spiriti minda anda vindi, kaisa ginami avamete Isu ta kanataye. ³³ Pigo kamba laga spiriti avei ilosa mete tumi taginava awamu akuninda yagarama pindisa, kana yagara mava kamana utaye, kaga kinamiva agate piya utaye, tageva paipa Israeli va kamba agando mbe ndana vuma avolaye ute igomata pilatage vutaye. ³⁴ Piya utepa ige parisi ginamiva piya utaye," Tave aeva gina ngamba kamba laga spiriti omanda pingese giyenava amegina pi spiriti va agalu vaye utaye."

³⁵ Isu wama kaga aukwai uma nasitaye, tavepe teseni guma mindati, aeva nasima uma poiya kima kamanapa oimita nasitaye alotu nama ngwi pindi. Aeva nasima aogi gamanapa oimita nasitaye Anutu nda kindomu wa kamana, piya vute kaga toma toma ngaiyena ivunda kinapa mema aogi voitate vutaye. ³⁶ Pigo ageva igatine igoma kina wawayapa, igateva ageva tavela andara poitataye nana viemaye, igeva tavela kunda ena mete napi napa vuwateka. Ige mitepa sipisipi aeva gina kamba minda kina misuma mite vuteka.

³⁷ Pigo Isu va oimitaye eliya kina ngawa kava," Nanindava ago agutama pume laka pume wayema, piya vegina eliya kinaka tavela kavona vuwaye utaye. ³⁸ Piya viya pure igomata iyoma, piya vigina tave yagara kevaya ava wamba ndana vundi ndagarama kana nanindala, eliya kina aisaga kina nanindava ambema akivenoma.

Chapter 10

¹ Isu va kegaye utae tuolupu wa eliya ndagara waka, pigo igeva kanate gana esegi enawa imitaye kamba lataga spiriti oma avovola eliya pikiveka, paviyama agalu vata viyoma, piyavute kaisa aiyena ginape toma toma aiyena ivikibi kinapa aogi poitate viyoma.

² Pigo mapa tuwolupu wa ndakarami igeye. Amalusa yagarava Pitaye, (to ka agiwapa Saimoni ) to kapa Anduru ye anandova Jemisi ge Joni anando Sebedi ndagara lala. ³ Pilipi ya, Batalomi ya, Tomasi ya, Matiyu takisi mena ndagara paipa, Jemisi Alfias ndagara, Tadiasi. ⁴ Saimoni Jiloti isa Judas Isikerioti kevaya aindi Isu avama agama gina iyapi imiti ndagara.

⁵ Isu va isagataye tuwolupu wa ngeliya ndakara wa. Aeva poiya kite oimitaye,'' Tigeva a waiyoma ka mbala aveisa gina mikivetiva piya vute tigeva a waiyo tave teseni vindi Sameriya iva. ⁶ Piya viyo tigeva waiyo sipsipi ivala vuwanda pindi Israeli. ⁷ Tige wandilipa, pagusama piya iyo, kindomu va inatisa gumati sava ago amba wakala sawaema.

⁸ Aogima kava itaiyo aiyena ginapa, iyoga itaiyo puwakive kinapa, aogi poitiayo alepa aiyena ivikibi kinapa, kamba lataga spiriti minda kivi kinapa agaluva igosiyo. Tigeva ugamba meye ndanaya monepa a mema ugamba poitaiyo. ⁹ Tigeva a mete waiyo goliyo silivayo mone nomava aini pausili pindiva. ¹⁰ Tigeva a mete waiyo tikava tasa gupe o kaisa tiyu tasa enageva, o tigisali vuli kenana geva a pulite asa pusagi kena geva a mete waiyo, pipa nana eliya ndagara mekiye naninda eliya pikivi kava.

¹¹ Aye tave tesenili yo o aemba livaya wakivepa, aguyosa gaiyo kevaya kanarapa tava vikiyema, ago tiva mete wakilipa pavi ndama pindi mima nagali gaite waiyo. ¹² Pigo tige ka ndama pindi uvasi ndilipa, aya veyema uma imeiyo pindama pindi minda kive kinakava. ¹³ Pigo kana nama pindi i-igina ka ndama pindi nama ngama ano ava kanarane igilipa, kanara nema iyumava akusa itaiyo,pigoya ige kamba aogima akusa tita kilipa, membe liyo tiyuma akusa itakive ndanava.

¹⁴ Pigo pi kaga kina kegivaya kamba tivamete wakive kinano o kamba avikive kamana igina, pigo tige wakena vundilipa pi teseni yo namano mava tigisa lisa ini asali vugaite waiyo. ¹⁵ Tagamba kamana taka ulimuwe tigeka, pi tave teseni yo pindama nomava Anutu koti lapa, tave gunda laka mekiveye tave teseni oma meti kundava agasima Sodomu Gomora.

¹⁶ Agaiyo, nageva tisaguawa tigepa kavu gala oma awamu pindi sipsipi kandama . Piya vuwa tigeva kuya oma visa puma napiena watasa pagogo nama nasima anaga kuyenava pugagaya, paviyama kavala ngama kamba esegi enalova pugagaya suma. ¹⁷ Tigeva aogima kavi-iyo wawayaka igeva tivama kaunsole, kinata melitama tigilisama tiyegu kivene alotu nama ngwi pindi. Pavi nagetaka, aindiva tivamete tigepa gavamani ginatape wakivene. ¹⁸ Paviyama tigekapa piya enava nage nagelaka uma ikivene, mo kaga aveisa gina kegava.

¹⁹ Pigo tige tivama wasana ayapi melita igilipa, tigeva a napi napa vuwaiyo nana gamana uma ukune aya vukune mava. Pipa nana viemaye, piya gamana i kena yagava memita kamanapa kawamuta kanakivi kana ikivena. ²⁰ Pipa nana viemaye,kamba tigelipa ikiveye, piya viki vepa spiriti tivalimba nda oma aewa pagusama tiwamu tapa ikiye.

²¹ Pama agando anandopa avama agama ginama aya pindi metakana ayegukiye, piya vekina avawambava me yagara wapa paviya vekana, me yagara wambava ano avapa paviyama agama votakana a ayegu ayeguma pulita wakiveyema. ²² Kaga kina wawaya miva ikasiya vulita kivine nana viema nage nageva tige pindi mikivi kaga gana pika vikiveye.Piya vikibi mbapa kegavaya asima esegi vikivembe kava aingagogo yagava asiasima mikenana mekivene. ²³ Pigo ige kamba laga vulita kivekava pi tave teseni guma pindi,tiyegaka waiyo to tave teseni gumati, nana viemaye pipa taga kamana taka ulimuwe tige kava, wama ndagarava kanaki vipa tigeva kaga tavepe teseni vindi Israeliva kamba waye ndigina vikiye.

²⁴ Ka eliya ndagara mava aeva poyaki gagai ndagara mapa kamba asugasima mindiye, Pigoya ka kagove yagara malova kamba aeva wambapa paviyama kamba asugasima mite vundiye. ²⁵ Eliya ndagara mava aeva ago kanara poyaki gagai ndagarama pugagai ndanava aeva uga vikiye, Kagove yagara malova aeva wamba pugagai ngeliya tova aeva uga vikiye pigoya kana nama ngoma avawambaka Belsebuliye agi omita kive kava, pipa kamba laga laka puwakiye piya magi omiki vekaba kana pindama pindi migage kinaka.

²⁶ Piya viya tigeva igekava a tiyekuru viyo, pipa nana viemaye, ka ena kali votama kaka atama mi-i ndanava kamba kaka wakiye,pi nanavaya kakama aseka puma migaagai ndanava kamba laka kaka wakiye. ²⁷ Nana gamana paya avigai takive aseka taka, pi kamanapa to ala tova ikiveye, pi nana gamana paya avitepa ayoma ovina suma ulite, tigeva pi kamanapa melite gili nama atoli asu mima pagusa gasiyo.

²⁸ A tiyekuru viyo kaga kina kevaya matiyu tiyegu kive kina kava, pigoya tige tiyekuru vikibe ndagarava kevaya matauke tama ndagarage yaku pindi tatakena yagaraga tiyekuru viyo. ²⁹ Igeva tara amana kavala ando lalava kamba ka amana mbone ando gava aisaga kiye? Pigoya kamba ka ma kavala ando ndo vindisava kamba vuwakiye avawamba kamba aganda kanava. ³⁰ Pigoya tivalimba ago isu gasaye, kaga tinoviya tinonga yambuli mindipa. ³¹ Pikava tigeva a tiyekuru viyo, pipa nana viemaye tigeva inata age iwanda ena gandama mindaya, agasima pi amana kavala ando ndova.

³² Piya vikana kaga kina kevaya pagusama nageka wawayama aola ikivipa, nage lova paviyama navanemba aolapa aye ageva mema pagusa kuwe, kevaya malo inatisa gumati mindi. ³³ Pigoya naye nage mema kaka kivipa wawayami iyola, nage lova paviyama ige igelova mema navanemba aolapa kaka kuwe inatisa gumati mindi ndagara matapa.

³⁴ Tigeva piyambapa a napi-iyo mamba vindiba tauma akusama mikenana mete lumitaye mava, nageva tiyuma akusama mikena nava kamba mete luminduwe, pigoya nageva painati yogi mete lumutuwe. ³⁵ Nage tumitopa yagara wamba avawamba agama ena votakena lumutuwe, piya vekana alaga wambava anowamba tova agama votakana, pigo anatuva ayenda wapa agama votaki yema. ³⁶ Katu ngomava ka ndama pindisa agama agama vuma mikive yema.

³⁷ Wa yagarama kevaya anowamba ke avawamba kega meva puma avuwa kivipa, ageva nagenda eliya kinandepa kamba mikiye, pigoya paviyama ka yagarama masi yagara waka yo o alaga waka yoma meva puma avuwa tegina nage nagasima avuwa kivikava , aeva kamba eliya kinandepa mikiye. ³⁸ Ka yagarama kevaya alapa yawa kamba ayesaga mete amba nagalu vakibipa, aeva kamba eliya kinandepa mikiye. ³⁹ Pigoya ka yagarama aungaka avuwama aogi ena mana pota kivipa, aungapa megai kiye aindiva. Pigoya ka yagara nage ngeliya puta nasikiviti aunga megai kivipa, aindiva aungapa umekiye.

⁴⁰ Ka yagarama tivamete namanga pindi wakivipa, nage navabute wakiye,pigoya pi ka yagarama nava vikibi kava, kevaya naisagati ndagara malo ava vulite wakiye. ⁴¹ Ka kevaya profeti gina avamete wakivipa nama ngati, mapa profeti kinane utegina, profeti kinama kutapa age mekiye. Ka aogi yagara wapa aogi vuwanda yagara yeute avamete wakivipa, pipa nana viemaye ageva aogi vuwanda yagara yema vikiye, pigoya paviyama age kuta tova aogi vuwanda yagara mandava age mekiye.

⁴² Kevaya ma amana ndakara ndo ndo vindisa ka kapu tani wani amekana nakivipa, taga kamana ulimuwe, kamba ka aukwai pi kuta ngapa uma lumuwakiye."

Chapter 11

¹ Pigo Isu va eliya ndakarawa igokaye vikena kamanapa oimigaite, pigo ageva pitapa atate tavepe teseni gumati wataye uma poiyakite pagusama kamana oimite vikena. ² Joni wani meimina ndagarava kalabusi vindi atate gana miti tasa avitaye Isu ka piya viye gamanapa, pigo ageva kamanapa aisagataye eliya ndakara wata. ³ Pigo aeva piya utaye, pavigo kaye gana pela to yagaraga agava vusunema kana sanagava?"

⁴ Isu va piyamba awema oimitine," Tigeva wama gili uma omiyoma Joni wani meimina ndagara gava nana vaya tige agate avite vute kava." ⁵ Kaga aolika kinapa iyova apisama agatawa yema, pigo igisa kamba aogi vuwandapa ago aslite naseyema, kaga kina alepa aiyena ivundapa ago kava wayema, kaga ige guninda kinapa ago kamana avita wayema, puwanda kina kekepa iyoga yema, pigo kegivaya agaye kina miva kaga wawaya kava uma pagusama oime yema pi aogi ena vuma avolo kava kavona kina pindi." ⁶ Kaga kina kepaya kamba laga ena poite kinamiva, ige kagapa imu pikiveye."

⁷ Pigo igeva wagaite gana, Isu va oimitaye kana Joni wani meimiti ndagarama kamanapa piyama yema wawaya mikava." pigo tige wasana kamba minda mbavindi watepa nana uma agayema, ka kavu yoni wani pindi iguguya ngama ataku gasagili agakena wayoma a? ⁸ Pigoya tigeva nanaga agakena wayema, ka yagarama aogi autasa ena vulinda kinapa igeva kini ndama pindiga migagaya.

⁹ Pigoya kageva nana agakena watambene, ka profeti yagara aga kenaya? Ye, nageva ugamuwe, ageva inata takanema ige profeti ginapa. ¹⁰ Pipa age ago isa kaye gainde ndagaraye,'agoma, nageva ka yagara aisago nema kamana mete paitama wagaka penoma tigeti, kevaya paitama wama ke aogi vuta wanoma kagenda.

¹¹ Nageva tagamba kamana ulimuwe piyama tika pindi ka wema yagara yakali pikivi ndagara mava, kamba ka tave yagara ganda mava Joni wani meimi gagai ndagarava kamba asu agaikiyema. Piya vikibipa kevaya inatasa kindomu vindi amana ndagarava ndo gandama mikivi ndagarama, Joni pa asu agaikiye. ¹² Pigo pindaga Joni wani meimiti tasa kanama ma ivaba. Kindomu inatasa guma ngomava waye igoma maka kamana pindi, piya vegina aeva akemba ndana vikena yagara mava aeva esegi ma asilindana akemba ndanava viye kindomu mekenava Anutu nda.

¹³ Kaga profeti ginamage alo omanda profeti gamanake kanama amba nagali taye Joni wani meimitita pagi vuma. ¹⁴ Pigoya kaye pi kamana mekena vundanapa, pipa aye profeti Ilaija kanakiye. ¹⁵ Kevaya age minda kana kamana avikenaba avikiya, atagana aeva aveno.

¹⁶ Pipa nana viemaye, kaga enaga nage yetami itakuwopa wawaya minda enaga? Pipa aeva me yakara ndo ndoma teteyena maketi gumati pikena igewi malo kegaye makegaye ikivesa ndanaye uga igewika piya enaye. ¹⁷ Igeva piya ikiveye tageva ka kita ayegu yekana kaye kamba kagisa kaya kamba patagi ena vikivembe kava. Tageva tandala puma kuwe atakana kageva kamba kuwepa ata kivenema.

¹⁸ Pigo Joni kanatipa kamba nataye breti yo waini wani nomava igeva piya uataye,' age pindiva kamba laga spiriti mindi yema. ¹⁹ Wama ndagara kanatipa, ageva nanindava nate wanipa nate vutagina igeva piya utaye," Agoma, ageva igoma nanindava nama spaki vugaga viya, ageva takisi mena kinami iyo yagara yema agunda ena vugage kinamike," Pigoya aogi ena gana gagaipa pipa aogi napi ena vindisa kana gagaema.

²⁰ Piya vutagina Isu va esegi gamana oimitaye, kamba lataga ena vendana gaite tave teseni vindi amba tindala pute agunda enalika, nage vondana tavepe ena tige pindi kamba agaema. ²¹ Nandala puwema, Korasini, nandala puwe kageke Betsaida. Pigoya tave ena vuma avolai ndana Taiya ginake Saidoni ginakela ayeta paya kageta puma avola tindana, agate nalisa igeva agunda ena wikava indara putesine auge kaguke iyuti kama gini. ²² Pigo igeva amana ando wapa kanara pikiya Taiya ginamike Saidoni ginamike iyutapa tave koti avolanda kivi ndagava Anutu nda, Pigoya pindagava tigetapa kamba laka kamasa pikiya.

²³ Kage Kapeneyamu gina magava, kaeva napi ena igeva kage mema inata pikive yoma inatisa gumativa? Kambaye, kaepa kavama mavindi mogata kiveye. Pigo ige Sodomu ginami ma tave enava puma avolati ndana voma avolati nalisa, paviyama kamasa puma ma ivaba kanara puma milite kanesine. ²⁴ Pigoya nageva ugamuwe kage kava piyamba age Sodomu oma mbava amba ayoma ena votakiya pi tave koti yaga Anutu nda amba avola kivi ndagava. Pipa kamba ayoma enava pugata kiye kagepa.

²⁵ Pigoya pindana gava Isu va ikiye. Nageva kage mema inata puwe navanemba, Tave yagara inatisa maomanda mamba omanda, nana viemaye kageva kaka atandane aogi napi enava kaga napi ena mekive kinapa paguta amba avola noma napi ena kamba minda kinamita, paviyama amana ndakara ndo ndomita pusuma. ²⁶ Yeya, navanemba pipa aeva ago kanara putine kaye kaolapa. ²⁷ Kaga ena navanemba namiti ndanava, kamba ka yagara mava agandiye, yagara wapa avawamba agandiye, age yagara wambaga agande gina pigo agepa ayakitaye agewa ala potama.

²⁸ Kana iyoma nageta tige kaga wawaya tave kunda ena mendlipa, nageva alaga mina kenanava timukuwa. ²⁹ Alapa yalipa ayesaga mete amba nagalu vaiyoma, nana viemaye nageva nauma nepa mema mala atama migagoka, paviyama tigepa mina kenanava timuku wema. ³⁰ Pipa nana viemaye, nage kunda ena timo ndana omava kamba gunda liviki vikana uga ayesaga vikiveye.

Chapter 12

¹ Ka Sabati yaga Isu va watine witi uga ndaga mandati, piya vutipa eliya ndakara wapa igayenaga ivu tagini igeva witi anapa asigima nata wataye. ² Piya vutegana ige parisi ginami agate giniva, igeva Isu kava piya omitaye." Agoma, nanaga male kaga eliya ndakara gambiva alova akayo yaema Sabati yagava."

³ Pigoya Isu va piya oimitaye," Tigeva kamba isuma aganda yoma nana vaya Deviti vuti ndanava kaisa aege nasite ndakara mige ige igayenaga ivu tagini vute ndanava.? ⁴ Igeva watenema Anutu ndama pindisa breti akungatanda asu mema nate kava, pipa aeva kamba umema imikenaye agege mite ndakarava. Pi kaga breti va prisi gina miga nakenaye.?

⁵ Kaeva kamba isuma agavenoma alo gamana pindi piya ipa, Sabti yaga prisi ginami tave alotu nama pindisa alova aka kayo nana vugasi gagepa Sabati yaga, igeva ka kunda enava kamba megaga yema? ⁶ Pigoya nageva tige kava piya ulimuwe ka tave alo meva puma mindi yema tave alotu nama mata mindi pindi

⁷ Pigo kage ago aganda kivembe kava nana oma amika vaya ma kamanapa mindi yema,' Nageva aumama enaga navuwa yema kamba ofa gaviya,' Piya vikana kamba koti voita kivenema kunda enawi kamba minda kinapa. ⁸ Pipa nana viemaye, wama ndagara aeva Tave yagaraye Sabati omanda."

⁹ Aindiva Isu va atate pingau kwaiva alotu nama pindi watine Juda ginami alotu nama pindi. ¹⁰ Pingau kwaiva, ka yagara aya puwanda yagara mitine, Parisi ginami avigatene Isu ka," Kanara pikiyoma ma aiyena yagara aogi vota kenava Sabati yaga?" Igeva piya gamana utepa ageka akaya sikenaga ago kasa utene age Isu kava agunda yagara ye ikenaga utaye.

¹¹ Isu va oimitine, pigo ka yagara tige tika pindi ka sipsip yagando wataka minda kiyema, pigo Sabati yaga kana sipsip kavindi tumu wakanava, pipa aeva kamba aopi kiyoma? ¹² Wasanava sipsip ngomapa agasima mindiyema, piya vikana meva puma aogi vuwaki yema wasana Sabati yaga aopi kenava."

¹³ Pigo Isu va pindagara gava piya omitaye ," Kaya apaloto omitaye," Aeva pavi Isu omiti sapuma aya apalotama avaga aogi vuwataye to ka ayeti pundisa puma. ¹⁴ Pigo ige parisi ginamiva avei wama kaisa ke kuyena uma vutaye Isu ayegu kenaga.

¹⁵ Isu va ige ndapi enava ago agagai tegina, pigo aeva pitapa atate to aukwailo watagini igoma kina wawayapa agaluvata wataye, piya vutegana ageva aiyena ivunda kinapa aogi voitataye. ¹⁶ Pigo ageva esegi gamana oimitaye ige kava, age piya ena vulata yemava to kaisa gina kava a uma oimiyoma. ¹⁷ Age piya ena vutipa ago profeti Aisaiya paitaka ugaiti ndana vuma avolataye.

¹⁸ Ageva piya utaye, aeva nagenda eliya ndagara nenema, nage ayepa alapota nduwema ayekava tavela navuwa gagayema nagende nanda vindiba, nageva Spiriti nepa aepindi ataku wema, piya vekana ageva pagusama ayetaka kamanapa oimiki yema Juda gina napa to ginami pindiva.

¹⁹ Ageva kamba kamana ikivepa awema ikiye,o aye ndaye kamanapa kamba ikiye,o ka yagara mava me ketiva kamba yekini kamba avikiveye. ²⁰ Ageva me kaviba kamba apale vikiye kamba yege vundapa, ageva kamba atuma kaikiye me kane kamba aogima lakivi kanipa. Ageva esegima eliyapa vikiye aogi laka puwama asugai nda ena laka puma. ²¹ Pavi age agelaka kaga wawaya kamba Juda ginapa imatiti pikiveye,"

²² Pigo aindiva ige aolika puwate awamu kunite vuwanda avamete Isu ta kanataye, pigo kana yagarava aogi votatagina aova agate kamanapa ute vutaye. ²³ Kaga wawayapa iyuma omapa mesu isesa wate utaye," Napi- iyoma ma ndagara gava, ageva Deviti ndagara yekiya?"

²⁴ Pindaga Parisi ginamiva piya gamana avite giniva toena laka esegi ena viema Isu va, igeva piya utaye,"Ageva agalu vayema kamba laga spiriti va Belsebali ngesegi enalaka, aeva anonga yambu gina kana kamba laga spiriti omanda," ²⁵ Piya utepa Isu va ago napi enawi pindiva agagai tegina aeva piya utaye," Kaga kindomu aka apakoma tara ena amba vikibipa kamba aogi vuwa kiyema. Pigoya tave teseni gumake o nama paviyama apako vuma tara enalo pikivi kava pipa kamba esegima mikiyema.

²⁶ Pigoya Satani lova Satani agalu vakibi kava, pipa agewa akapi apako vulikiye. piya vikibipa kindomu wapa ayama asima esegi vikiye? ²⁷ Pigoya kana nage kamba laga spiriti agalu vakuopa Belsebali ngesegi enalaka, kanarana kaga yagara limbigi alo agalu vakibe kamba laga spiriti pipa ke ngesegi enalaka agalu vakiveye? Pina amika tigepa yetami litakiveye.

²⁸ Pigoya nage agalu vakuwo kamba lataga spiriti, pipa esegi spiriti Anutu nda lasa pukuwe, pigoya Anutu kindomu ago kanagai taye tige pindi. ²⁹ Pipa aya vikiye kanara kunda ndagara mava ka esegi yagarama ndamapa akasava kasima kaga kota ngapa asu mekiya? Ageva igana mema gina aya tarage agisa lalageva kivapalo potate ginaga kota ngapa asu mekiye. ³⁰ Pigoya ka yagara nagege kamba mikivi kava, pipa ageva nagama yagaraye, pigoya nagepa natate ageva pagasa laka mikiye.

³¹ Piya vika nageva ulimuwe, pigoya agunda ena vikiveno akaya kasa ikivembepa Anutu ka,pipa pi agunda ena gapa megagai kiye, pigoya kage Holi Spiriti ga akaya sikivembe kava aeva kamba megagai kiye agunda enagapa. ³² Kevaya kamba laga gamana wama ndagaraga ikivipa, pi pagapama enawapa megai kiye, piya vikibipa Holi Spiriti ga akaya sikivipa pi pagapama agunda ena wapa kamba megai kiye mamba vindi vela aindisa mali vela puma.

³³ Ya aogi ya mindana ana ayekivipa aogi ana ayekiye. Pigo paviyama kamba aogi ya mindanava ana tova kamba aogi anato ayekiye. Pipa aewa ya oma pugaya kikiye aewapa nana ya navaya yemava. ³⁴ Tigeva kamba laga kuya oma ndagara mindaye, ayamba tigeva kamba aogi ena vikibe tisalo aogi enava uma vikiveye? Ka yagarama aogi gamana pagusama ugagai ndagarama piya napiena anda vindi pumema miye gina ugagaye. ³⁵ Aogi yagara mava aewa anda vindiba aogi ena miegina aogi ena vuma avola gagaye, Pigoya kamba aogi yagara mava anda vindiba kamba aogi ena miegina gana kamba aogi ena pugagaye.

³⁶ Nageva taga kamana ulimuwe, pindaga tave koti avolanda kivi ndagava, kaga wawayapa pagusama ikiveye kaga kamba aogima avuloto ena pugage kava. ³⁷ Kamana katasava, kaeva aogi yagara ena pikivene, pavi kamana katasa lova paviyama kamba aogi yagara ena pikivene.

³⁸ Aindiva pigo kaga aganda ena vindi alo omanda agagage kina mige kaga parisi gina migeva awema omitaye Isu kava piyamba,' Tisa oma, tageva agakena vunema ka amandana vegana kaetisa kanaka aganoma," ³⁹ Piya utegana Isu va awema piya oimitine," Tige kaga wawayapa kamba laga spiriti omage kupiyo ena omage agake naga yesema pi amandana gaepa. Pigoya, kamba amanda nava avola kivi kili agakiveya tigetapa, amanda nava profeti Jona ndaga avola kili agaki veyema. ⁴⁰ Paviyama kamasa puma Jona pisi oma anda vindi kakaga yaga asekake ala kema mitisa puma, paviya malo wama ndagarava mikiye ma anda vindi kakaga yaga ala pela aseka pela puma.

⁴¹ Pi koti avola kivi ndaga kaga kina Ninive isa amba asikiveye kotila ma iva miye kinamige kaga. Kaga agataye Jona pagusama kamana utagini inda awevute. Piya vutepa, agaiyo ka yagara Jona pa meva puma agasima yagara ago mata ambindiya.

⁴² Ka Kuwini sauti lisa asilite kanakiye koti ena avola kivi ndagava ma ivasa yaga minde kinake. Aeva kanakiye ma atuta umage ambagema Solomoni ndapi ena avikena, pigoya agawo, ka yagara Solomoni meva puma agasima yagara ago mindiya mapindi.

⁴³ Pigo kamba laga spiriti avei wategina ka yagara mapindisa, aeva wakiye ma asa wanda mavindi pipindi umi nakena, piya vute agakivipa kamba akusama mikenana agandanava. ⁴⁴ Pipa aeva piya ikiye, to waku wema migate kanato ndamati,' pigo age wakivi ndanava, ageva wama uma agakiye kaga ena aogi vugaite nama pindive kaga ena vugaite mikivepa. ⁴⁵ Aindiva ageva to wakiye wama 7 wa kamba laga spiriti agewa keva kamba kamasa pundake. Uma ivamete wasana anda vindi ambikena, Aindiva pinda garava pai migagaisa mbana mikiye mikivi ndana wapa tavela kamba laga vuwakiye, age mikivipa kamasa puma kamba lagama pi kinapa manga valapa mikiveye.

⁴⁶ Pigo Isu va kamana uma mitagina igoma wawaya mige, ano avage anata valage avei amba asima mitaye, kamana omikena ageka. ⁴⁷ Ka yagarama omitaye Isu ka piyama. " Agoma, kano gavage kanata valage amba kaguyo sama avei asima mindayema, igeva kamana ugami kena veyema.

⁴⁸ Pigoya Isu va awema omitine piyama," Kegiyema pi nano navage nanata valageva?" ⁴⁹ Piya ugai tegina Isu va aya malo posenda puma eliya kina ngwa miteti malomba nano navagi nanata valageva mindayema! ⁵⁰ Kegivaya wayo o wayanoma agalu vakibe navanemba auma inatisa gumati mindi, pikina mindaye nanando namana nanonemba navanemba giva,Isu va piya utaye."

Chapter 13

¹ Pigo pindagava Isu va namapa atate wama kayo wani awali umitaye. ² Kaga igoma kina taka kanama amba agive putene Isu pa, piya vutegana ageva wama uma payo putaye wowale vindi, pigo wawayapa wani awali kepiyati amba asita wataye.

³ Pigo Isu va kamana utipa igoma ndana vindi ama kamanapa atama oimite poiyakite vutaye kaga wawaya mikava. Ageva piya utaye," ⁴ Aviyoma, ka yagarava yoga ena yagara gana yogali aindana vikena watinema. Pigo ageva aindanava mete wama ma avovoli uma asikita nasita yema, pigo kaisa aindanava ke awali lumitipa kavara ngoma amba nagai tagina. ⁵ Kaisa aindanava ma asa wandati tumi tipa, avaga ena mesu ilataye, pipa nana viemaye, kamba igoma mbava mitaye asa wanda mbagana. ⁶ Piya vutagina pa mesu latipa, kaga ngai ndanava avaga enaga asama mavindi lumu watayema, nana viemaye, avu ngomava kamba mavindiba tuminda uga inata mitikana kamba wanipa metaye.

⁷ Kaisa aindanava uma wale gagaye asalele inata ilasanava pugagaipa, pipa asalele ina ngomava ayegu gasa kina asa wakiye kaga. ⁸ Kaisa aindanava tumitaye aogi mavindi pigo mesu ilatipa aogima apa ena yaga ima anapa aetaye, kaisava 100 wa aetaye, kaisava 60 wa aetaye, kaisava 30 wa aevutaye. ⁹ Wasana age minda kanava, aogima aveno ma kamanapa."

¹⁰ Pigo aindiva kaga eliya ndakara aviga taye Isu kava," Pipa nana viema kaeva ama kamanapa ugaga nema wawaya mikava? ¹¹ Isu va igekava awema oimitine," Tigeva timu piyoma, pipa nana viemaye, kaga kakama minda kamanapa kindomu inatisa guma tisava ago amba pagusama ala waya. Piya vipa ige kaga wawaya miva kamba agandaye kindomu inatisa guma tisa enava. ¹² Piya vikana kaga wawaya kegivaya aogima kamana nde mema inda vindige napi enawi pindige ataki vekaba, Anutu va meva puma imikivi kana igeva pumema awagi tama mekiveye, Piya viya kana kegivaya kamba aogima kamana nde mekive kava, igeva igeguwa vuwa kive kana kaga kamana ndekava, pi nana vaya pai agande ndana gegava igeguwa vuwa kiveyema.

¹³ Piya vika nageva ama kamanapa ugagauwe wawaya mikava, pipa nana viemaye, igeva agaga gaye kaga ena vondanava, pigo nage kamanapa ago avigagaye, piya vepa kana gamanapa kamba aogima alate amingapa kamba agate pugagaye. ¹⁴ Kamana profeti Aisaiya undi kamanapa kanama amba pagusama alawaye, ige piya gina wawayaka uti kana, ageva piya utine," kaeva kamana ndepa aviki vembepa, pipa kamba aogima avima alaki venema piya enaga iyemava amingapa, igomata agaki venema nage vukuwo ndana gava, pipa kamba agaki venema amingapa nana vaya yemava.

¹⁵ Pigo ageva meva puma utine, pindana oma amika inda omapa esegi laka puwa kana igeva Anutu kamanapa kamba laka aviki veyema, paviyama iyova like wasuma kamba ka enava agakenama, o kamba ka kamana keva avikenama, o agavebema agakenama taka inda vindiba, kanara puma ige agunda enawi ika amigai keve kava, nageva alaga aogi voita kuwema.

¹⁶ Pigoya tigeva timu pikiveya nana viemaye tigeva ago aogima agaya nage nana vaya vondanava, kamanapa avindili alama avite veye kaga kamana yopa. ¹⁷ Nageva taga kamana ulimuwe tige kava, kaga profeti ginamige kaga aogima mite kina migeva tavela ivuwa vutaye, ma tige agaye ndana aga kenava ma iva, piya vutepa kamba agataye, tavela ivuwa vutaye kamana avikenaba tige ma iva ave kamana, piya vutepa kamba agatene.

¹⁸ Avo aogima ami kamana ama kamana yopa wasanama ai ndana asiki kamanane. ¹⁹ Ka yagarama avite kindomu Anutu nda kamba mema anda vindige napi enawa pindige atakivipa, pipa piyambane mo aindana ke awali lumekina, mo kamba laga yagara Satani avaga kanama amba mega sagina anda vindiba kamanapa kamba migagaye.

²⁰ Ka yagara malo avaga taka kamana avilite gina Anutu nda ageva tavela amu puwakiye, pipa aeva mo piyambane aindana asike gina mo asawanda mbala tumi kaye. ²¹ Pigoya ka yagara malo melite Anutu kamana wakivipa amatiti enava avaga andoga pikiye, kamba mema anda vindige napi enawa pindi geva atakiye, piya gina mava amatiti enawapa avaga uma lumi wakiye, kunda enage ataka enage kanakivi ndanaga. paviya visa puma aindava mesu ilakivipa kana avupa inati igava wakina kamba mavindiva tumikiye.

²² Wasanama Anutu kamana avima anda vindige napi enawa pindige atagagai kinapa," Pipa ageva tavela napi napi vuwa gagaye mone puma akivi kenaga,ageva kota ngwake mamba vindisa enagega napi wama Anutu kava kamba napite anutu nda enava kamba aogima pugagaye. Ageva pikava piyambane, aindana lumipa mo asalele oma amoti lumi kana viema. ²³ Wasanama Anutu kamana avipa mema gina anda vindige napi enawa pindige atama agaluvai pi kamanapa. Pipa mo aindana aogi mavindi lumima gina aogi naninda anapa aye gagaye. Kaisava 100 wapa aye yakana, kaisava 60 wapa aye yakana, kaisava 30 wapa aye yakana vuma igoma anapa aye kiyema.

²⁴ Isu va to ama kamanato oimitaye wawaya kava. Aeva piya utaye," Anutu kindomu va aeva piyama yema wasanama aogi aindana witi aindana yoga wapindi akiyema. ²⁵ Piya votate kaga yogala kavikena ginapa amba awi yewa kana, kana yoga oma avawamba agama gina kanagasima kamba laga yoni ngaito amba asigima gaite mo nguga vindiba wagai kiyema. ²⁶ Pigo witi aindana omava mesu ivakoma ilata wama mesu esegima ana ayeta wakanava, mo kamba laga yoni tova mesu ilatalo wakiyema.

²⁷ Kaga eliya kinamiva yoga oma avawamba kava piya amba omikive yema,' tave yagara, kaeva aogi aindana yoga gapindiva amala tambepa, pi kamba laga aindanava ayamba ambindi yema? ²⁸ Yoga oma avawambava piya utaye,' Nagama ginami amba asigi malate wayegana viyema kamba laga inapa,' Pigo eliya ndakara wambiva omitaye piyamba,' Kage kanarane ikivembe kava tageva wama uma yekai kunema kamba laga inapa, a?

²⁹ Pigoya yoga oma avawambava oimitaye,' kamba yema, a uma yeviyoma, ayugu kamba laga ina ndaga witi yekai kiveya. ³⁰ Ataigina kamba laga ina ndaga witi yaga puma miyenoma kaga kana yaga naninda mema akivi kena yagaya. Pigo naninda mema akivi kena yagava ago yoke puwa yema yoga vindi, pavigo nageva naninda mema akivi kena ginaka oime kana piyamba," Yekaite iyoma kaga kamba laga inapa amalu ena mema yaku kaye kena. Pigoya aindiva akivi yoma kaga witi anapa naninda namande pindi meya votaiyoma.

³¹ Aindiva Isu va to ama kamanato oimitaye wawaya kava. Aeva piya utaye," Kindomu inatisa gumativa piyamba nema masteti ya ana kandama pi ka yagarama mema yoga wapindi amba akivi sapuma. ³² Pi masteti aindanava pipa aeva amana takayane kaisa aindana mindina aka pindiva, pigo aeva mesu apakoma imava tave igagaye, aeva igasi gagaye kaisa naninda yoga vindi mindipa, aeva tave igagaye ya oma visa puma, paviyama kaga kavala ngomava anapa uga gima mikema amaliva.

³³ Isu va to ama kamana tova oimitaye kaga wawaya kava," Kindomu inatisa guma tisava aeva piyama yisti ka wema amana ando awe vikena sikoni vindi kakaga kapu vekana mesu pulu venoma.

³⁴ Kaga yagava, Isu kamana oimikena vundanava wawaya ka, ageva ama kamana ngamana uma oimigagaye. ³⁵ Age piya vugagaipa ageva kanara puma nagali gaikena vugagaye, ago paitaka profeti ginama ugainda ena omaka. Pi profeti yagarama piya utine," pigo kamana ukuopa ama kamana pindisa mana ukuwema, pigo nageva ama kamana uma poiyake kini aviki veye kaga wawayapa, pipa kakama minda kamana ukuwo kana, Agovi lasa nage inatisa gumake mambage pumalato ndanaga.

³⁶ Pigo Isu va itate wawayapa namati wataye, kaga eliya kina ngwambi piya amba omitaye," Kanara ulami kivenoma aogima ama kamana yembe kamba laga aindanaga witi uga vindiga," ³⁷ Isu va piyamba oimitaye, wasana kevaya aogi aindana vuti nava aeva ala puma vutaye wama ndagaraga. ³⁸ Yogaga ala putipa mambaga utaye, pigoya kaga aogi aindanaga utipa, pipa aeva ala puma kaga wasanama Anutu kamana avima agalu vaika utaye, Pigoya pi kamba laga inane ipa pipa aeva ala piye kaga kina kamba laga ena vuma satani kamana avima agalu vaikana. ³⁹ Pigoya pi agama gina kevaya kamba laga ina aindana vikinapa, pipa aeva satani ka ala piye. Pindaga naninda aguta kana mema aki vikena yoga vindisa, pipa mamba vindisa ago ala pugaindiye. Pi naninda mema aki vikena gina ago ala pugaindipa pipa mo angelo ginane Anutu nda.

⁴⁰ Paviyama kamasa ena vuma kamba laga ina akivuma yaku pindi kaye gaikenava, Anutu ga kamana avikena yagarava mindiye yetami latakena kaga wawayapa mamba pagi vikibi ndaga. ⁴¹ Wama ndagarama kaga angelo gina ngwa aisaga kana wama gina kaga ume gaikiye, kaga kamba aogi ena wasanama vute wale gagai ndana agunda ena vindi, pipa kaga wawaya kevaya Anutu kamana mema aka amigasi gagai kina keva. ⁴² Pikinapa kaga angelo oma ivama pi wawayapa mome vikiye," Tave yaku pindi, pipindiva tavela iyuki sanava meiyoma, tavela kuwepa ataki veyema, piya vute iwala upava vikive yema. ⁴³ Pigoya kaga aogi vuwanda kina wawayapa iyowa vindisava yewasa vuwaki veyema pa ngoma asa vuwaisa puma Anutu kindomu vindiba. Wasana age minda kanava, aeva aogima avitegina meyano ma kamana yopa.

⁴⁴ Kindomu Anutu ndava ka age gugu uwama inata ima ena gandama mindiye, paviyama ka yagarama yoga ena vikena aogi maga aguyosa kagai sapuma. Ageva maguma mavindi kana age inata iwanda ena kaka kena vugagai sapuma, aindiva kaga enawapa uma aisakaite togana malo amba ika pikena aoso mbalo. ⁴⁵ Piya vikana Kindomu inatisa gumapa paviyama inata iwanda kumane. Piyama ka yagarama aogi miye ika pikena pugagai sapuma, tave miye inata iwanda tasa. ⁴⁶ Pigo age agategina ka miye inata iwanda, ageva wama kaga enawapa uma aisa kasima mone melite kanama pi mbiyepa amba ika pikiyema.

⁴⁷ To kakema, Kindomu inatisa gumapa piyambane ka yagarama pisi mekena visa puma kayo wani pindisa ummbeni gu mo atama toma toma pisi meisa puma. ⁴⁸ Pigo umbeni gu pume yaginava, pigo kana pisi guyena vindagara mava umbeni gu ngwapa paivulite awali kepiyata mengatama. Ageva pigo mala mima aima aogi vundapa kongwa pindi ilagi ndana, pi kaisa kamba aogi vundapa, to mome vugai kiye.

⁴⁹ Mamba oma atutiva, pavi kamasa ndana vikiye kaga kinatapa, kaga angelo gina mava kaga kamba laga gina pela aogi gina mikive aka pindi pi kinapa agaluva yegai kiye. ⁵⁰ Kaga pi kinapa isaga yoma mome vikiye tave yaku pindi, igeva tavela ivuki vaki enava mema kuwe atate iwala pavasama kinani sikiveye kagapa."

⁵¹ Pigoya aindiva Isu va ivigatine eliya kina ngwaka piyamba," Tigeva ago meya yoma kaga ama kamana pagusama yokeva a? Ye utaye," ⁵² Isu va piya oimitaye, kaga kinama kevaya aogima avikibi ma kaga ama kamana yo avite eliya kina ndana Anutu nda pikive kindomu wapindi, igeva nama ngoma avawamba ndana asu vikiveye. Nama ngoma avawamba giva mikiveye paisa ena vela ivasa ena vela puma kota ndama ngwe pindisa ige winda asu mekiveye. ⁵³ Pigo Isu va oimitaye kaga wawaya kava kaga ama kamana kava, Isu ge eliya kina ngwa keva Pitapa atate to aukwailo wataye.

⁵⁴ Kaga igeva wataye Nasareti Isu nda ma agowati. Ageva wataye Juda gina minda alotu namati a wama uma poiyaki tine Anutu kamana, pigo kaga wawaya miva uti kamana avite, agate tavepe ena vuti kega, igeva iyuma omapa iga lumiga vute piya utene," manda garava aetasa meiyema napi ena vela pilage ena vela esegi enava ma tavepe ena pindanava aye ngaukwaisa metayema? ⁵⁵ Tagamba taka nema ma ndagarava ageva kapenda yagarama ndagara yoma a? Tagamba nema ano wambava, Mariya yema kaga anata valaba, Jemisi ya, Josepe ya, Simioni ya, Juda yasuma ya. ⁵⁶ Pavi amana pala yaga, mamba tagege mindaya a? piya vipa aeva ayetasa meiyema pi aogi napi enage pilage enage esegi enageva, pi tavepe ena pindana geva aye ngaukwaisa meiyema pingawa yenava?.

⁵⁷ Igeva tavela kunda ena mewataye pi kaga ena Isu vutikava, pigo Isu va oimitine, piyamba kaga kina kava," Kaga wawaya miva tolu pindisa toginama mbaliva aogima mekive yema ka profeti yagarava, piya vikibipa kaga agewa tupindisa profeti agewa mbalasa lakapa,kamba aogima avabiki veyema. ⁵⁸ Ageva kamba vutaye tavepe enava igoma tapa pi ngakwaiva, nana viemaye, igeva kamba imatiti puteka gana.

Chapter 14

¹ Pigoya pingava lapa Heroti va gavana mitita kana, ageva avitine kaga ena Isu vuti kamanapa. ² Heroti va eliya kina ngwa kava oimitine, Pingava lapa age Joni va wani meimina ndagara yoma, napi yopa ageva mesu asiti ndagara yoma alu vindisa, piya vikana ageva tave esegi enawa mindi yema tavepe mirakeli vikkenaba.

³ Piya vikana auma kanara pikenava Herodiyasi, age anando ngwe Pilipi pa, Heroti va alakuma Joni pa agisa aya igana kivapalo potama kalabusi vindi ataiyoma. ⁴ Pipa nana viemaye, Joni va piya oimiti kaye ." Anutu nda alo kamana ngomava kambaye iyema Herodiyasi avama wayaka ndanava a poiyema." ⁵ Heroti va Joni pa ago ayegu gaitasine, pipa mo kaga wawayaka ayekuru vutaye, pipa nana viemaye igeva Joni pa profeti yagara agasuma agate kanaye.

⁶ Piya vuti ngava lapa anowamba Heroti avola tati ndaga amba avotaye, igeva pigo kawo ena vuma naninda nama imu puma mitaye. Pingaki ena vindiba, Herodiyasi ngaraga wema va danisi ena vuma ika pindiva Heroti pa tavela amu ena potataye. ⁷ Pigo pingaraga wema amu pota kenava, Heroti va esegima ege gamana ugaitine piyama namota malo ataga suwema, Anutu aolake kaga wawayami iyo lakema, nanaga vaya Herodiyasi ngaraga wema ikivi ndanava pavigo amuku wema.

⁸ Anowamba Herodiyasi va ago omigai taye aragawe ngakava nanaga vaya kaviga kinapa piyagapa esemava," Namoma Joni wani meimi gagai ndagarama ano ngayambu kasama paleta vindi atama," ⁹ Kini va anda omapa tavela taka kunda ena metaye, pingwema avigati kamana avite ginava, piya vutipa amalu esegima ege gamana ago ugaitaye kaga agege naninda nate kinami iyo vindi imu ndanala ayeita kena. Ageva pigo atama kanarane oitataye Joni ano ngayambu ami kenava.

¹⁰ Pigo ageva ami ile gina ngwa isagataye kalabusi namati wama Joni anamu uma kasalite kanayoma. ¹¹ Joni anamu va uma kasama paleta vindi atama mete Herodiyasi ngaraga wema mengami taye, ageva pigo melite wama anowamba ayata memitaye. ¹² Pigo aindiva Joni nda eliya ndakara wambi kanama au aliva ambete uma kaitataye, pigo uma kaitate gini aindiva wama Isu kava uma omitaye nana vaya Joni wani meimi gagai ndagarama auta puma avolati ndana gava.

¹³ Pi kamana Isu avite ginava, pitapa atate ageva asu payo pulite wowale vindi eliya ndakara wambige, ige watepa ka aukwai wasana kamba minda aukwai wataye. Pigo wawayami avite Isu va pingau kwai waye gasa igeva tave teseni gumapa atate Isu wati ngau kwai agalu vata wataye. ¹⁴ Pigo Isu va piti watipa, ageva uma agataye igoma kina taka wawayapa mitegana ; ageva uma igate anda omapa apako vuwama tavela andara poitataye, pigo kaisa ginapa aiyena gina keke kana pavi ika pindiva kava itama aogi poitataye.

¹⁵ Pigo pa molumi taginava , kaga eliya kina ngwambiva Isu ka uma omitaye, matapa nanindava kamba minda ngavata nema, piya vegina pa ngomava ago molumi yema. Pavigo isaga gana wawayapa namati waiyoma, naninda uma ika puma nakenali igeva waiyoma piya utaye."

¹⁶ Pigo Isu va oimitaye kaga eliya kina ngwa kava," Igeva kamba naninda gava uma aguyo saga kiveyema, itaigina mi-igili tigeli nanindava imigini naiyoma. ¹⁷ Pigoya igeva omitaye Isu kava 5wa pisi ya tara breti yasuma mindiyema. ¹⁸ Pigo Isu va oimitine kaga naninda mete mata kana iyoma.

¹⁹ Pigo pi aindiva Isu va kaga wawaya kava mala mi-iyoma yoniti, pigo ageva 5wa pisi ya tara breti yasuma meli ndana malo agataye inatisa gumati, ageva pure utine naninda gava. Aindiva pigo bretiva apakoma eliya kina imitaye wawaya imiyoma. ²⁰ Kaga wawayapa nate igaye pawataye, pigo aindava atu natupa kitamalo 12wa wanugu pindi ilagitaye. ²¹ Kana kaga kinapa 5 tauseni wakinane kana naninda natepa, wayake yakara ndo ndo geva kamba isutaye.

²² Pigo naninda nagaiteva, avaga ena Isu va eliya kina ngwapa isaga taye paitama waiyoma wowale vindi malo ngaukwai, wagaka piyoma. Pigo eliya kina wate ganava, Isu agewapa pigo wawayapa isaga taye wayeliti waiyoma. ²³ Pigo ageva wawaya isa kaite ginava, Isu agewapa amuti itaye pure ikena. Pigo pa mo vaima ase wata ginava, Isu va pavi amuti asa ngwa mitaye. ²⁴ Pigoya mo wowale vindi eliya kina ngwa watepa, pipa igeva wani aka pindi wagaitene. Piya vutegana iguguya ngomage ka omage kayo wanipa mete ita lumita vuma wowaleva apasi kena vutine.

²⁵ Aka pindi 3 kiloki ge 6 kiloki ena wakala satagina mesu mali wakena laka, Isu va amutiva atate gina kayo wani aka vata wama mitaye mo eliya kina ngwaka igakena. ²⁶ Pigo kaga eliya kina ngwambi agatepa Isu va kayo wani akavata kanama mitaye, kaga igeva iyekuru vute igomata napi napa vuwate gini utene kegina kanayema. ²⁷ Piya vutepa avaga enaga Isu va oimitine, " Asima esegi vundili a tiyekuru viyoma, mapa nage kanauwa."

²⁸ Pigo Pita va awema omitine aye kava piyamba, " Tave yagara, tagamba kageye undanapa, yega wani akavata kananoma kage minda mbeti. ²⁹ Isu va utine," Kanoma," pita va wowale vinda sava payo pumete watine wani akavata Isu ti. ³⁰ Piya vitipa Pita va agatine tave iguguya pumete kanati, ageva ayekuru vute ago vima wani pindi tumitaye. Piya vutagina wani ngomava avabulite tumitaye, Pita va tavela kegaye uma piya utaye," Tave yagara, naopoma."

³¹ Avaga enaga Isu va aya motama Pita pa aya kana uma mesu pai votama, piya omitaye," Kaeva kamatiti enagapa ugena ndo lakanema, nana viemaye, nage kava kamba aogima kamatiti penema?" ³² Pigo Isu ge Pita geva asu payo putase wowale vindi, piya vutasigina iguguyapa pavigo pagi vutaye. ³³ Pigo kaga eliya kina miva wowale vindi mitetisa Isu pa tave agi amite piya utaye," Tagamba taka, kaeva Anutu ndagara gayema."

³⁴ Pigo igeva kaga wama Genesareti wataye, mongau kwailo kayo wani ngomapa. ³⁵ Pigo kaga pavitasa ginami agavebema Isu agate giniva, igeva kamana aisaga taye pingau kwai wakala minda mba ndama liva, piya vutegana ige kaga wawaya miva kaisa aiyena ginapa ivamete kana gana vutaye ageta. ³⁶ Igeva iyumaipa mema mala atama gini Isu kava avigataye autasa enala aigaya vikenaga, kaga igoma wawaya kegivaya autasa enala aigaya vute kina miva amba kanara puta wataye aiyena wipa.

Chapter 15

¹ Aindiva kaga kaisa parisi ginake kaisa alo gamana kaye gage kinake minde Jerusalemi, Isu ge kamana ikena kanataye. Igeva kanate piya utaye. ² Pipa nana viema kaga eliya kinaka mbiva kamba amenda peyema alo atalembigi ndava? Igeva kamba iyapa wani ngenda nanindava nayema. ³ Pigo Isu va awema igekava piya oimitine. " Nana viema tigeva akayo gasi gagaema alo Anutu nda agalu vakenaba pi atalimbigi pugage ndanava?

⁴ Anutu nda alo omava piya iyema," Tigeva tino livakipa amenda puma mi-iyoma," To meva pumalova iyema, ka yagarama anoka avaka kamba laga gamana ikivipa ageva pavigo puwaki yema. ⁵ Pigoya tigeva yeyema ,' ka yagarama ava wamba kayo o ano wambaka ikiyema," Nana vaya nage kamukuwo ndanava, Anutu amuwema ofa gandama." ⁶ Piya yagara mava kamba amenda peno ava wamba keva. Pi agalu vakena alo atawamba ndamana, kamana Anutu nda ageva mema uga suga vugasi kana.

⁷ Tige kagapa kambari kinataye, kamana Aisaiya ugaindipa pavigo amba avola waye taga, pi profeti gamana utipa pipa tigeka uti kana. ⁸ Kaga pikina alotu yepa nageka ugamba iwamu tasa uma miye yema, piya vepa inda omava pagasa laka minda yema nagepa. ⁹ Igeva kambari ena veyema nageka alotu yepa, pipa nana viemaye igeva alo meyepa wasanama pumalanda nema, agewa mema piya votama alo ena ganda vuma kaisa gina tova poiyake yema kaga wawaya nageka alotu una ena vuma.

¹⁰ Aindiva Isu va igegaya utaye kaga wawayaka, wakala kanaigi ulimeno utaye, pigo piya oimitaye," Avima ma kamanapa aogima meiyo utaye. ¹¹ Kaga ena wasanama mema nagina awamu pindi wate anda vindi lumipa, pindana omava kamba inikiki enava potaga gaye. Pigoya kaga ena wasana anda vindisa ima wasana awamuti igagai ndana oma wasanava inikiki potagaga yema."

¹² Aindiva kaga eliya kina ngwambiva Isu kava piya amba omitaye, kageva ago agate venoma piya gamana yembe ndana omava parisi ginami inda vindiba kunda ena mema inda vindiba yaku tawa yema kaye kava a? ¹³ Isu va piya oimitine ige kava," Kaga ya ai inatisa guma tisa navanemba kamba tumba amala takivi kava, kagapa avu ndaga mavindi takuma migagai ndaga yekai kiveyema. ¹⁴ Atagana kaga ngau pi parisi ginama atike ye wanoma. Pigoya ka aolike wanda yagarama ke aya kikiye to ka yagara aolika yagaraga pita wakusema, pipa pigo tara yaga kavindi lumu waki vesema.

¹⁵ Pita pikamana avite gina Isu kava piya omitaye, kanara aogima ulami kivenoma pi ama kamana yembena amingwapa, kaisa ena wasanama awamu pindi nakana anda vindi lumi kivi ndana omava kamba inikiki pikiye yembe kava," ¹⁶ Pigo piya utaye Isu va," Napi yopa tigegeva kamba aogima aveyema ma ama kamana yopa, a? ¹⁷ Tigeva piyamba agaiyoma, nana vaya awamu pindi lumi kivi ndanava, aeva anda vindi lumima tumba ilosa mete wama uga suga ena uma vuma inisawa gagayema.

¹⁸ Piya vipa kamba laga gamana awamu pindisa kanaipa wasana anda vindisa laka igaga yema. Kaga piya gamana ngamava wasanava mema inikiki pota gagayema. ¹⁹ Anda vindisa ena omava aeva piya ena mema avolama paguta kana gagaye, kamba laga napiena,wasana ayegu kena napienaye, walasa wemage kupiyo ena vikena napienaye, toma toma kupiyo enaye, kundana enaye, kambari kamanane koti enala, kamba laga kamana tasa wawayama anda ayegu kivembene. ²⁰ Pingawa ena oma wasanava kamba laga enava vuma inikiki pota gagaye, pigoya pi kaya kamba wani ngenda naninda nambe ndana omava kamba pugagaye,wasana va pindana omava kamba laka inikiki potagagaye.

²¹ Aindiva Isu va pitapa atate amana teseni ndoli wataye, tara tave teseni guma ngoma Taiya ge Saindoni ge. ²² Pi wati mbaliva, ka ngwe uma pavutaye Kenani lupindisa, ageva kanama Isu ka kegaye utaye esegima, piya utine ageva, Tave Deviti ndagara,kaumama vuma kandara punatoma, kamba laga spiriti oma alagane kamba laga avuki vaki ena votama miyema." ²³ Piya utipa Isu va kamba ka kamanapa otatine, pigo eliya kina ngwa mbiva Isu kava omitene, male ngwepa tagalu vama kegaye uta gana yava miyema, alaga omegana male ngwepa atate wasiyoma pagasala?

²⁴ Pigo Isu va oimitine ige kava, Anutu naisaga tagi kanopa Israeli gana ngamana iwima ivaboma naisaga tagi kanatuwe oimitaye,igeva sipsipi kandama ivala vuwande kinaka." ²⁵ Piya utipa age pingwepa kanama amba alaka vitine agisa vindi aolisa Isu mitita, ageva piya utaye, Tave yagara nopoma." ²⁶ Pigoya Isu va piya omitaye," Pipa ageva kamba aogi vikiyema breti kaga yakara ndo ndomi ndaninda mema kala oma awamu pindi mome vikivembe ndana omava kamba aogi vikiyema.

²⁷ Pigoya pingwe mava utine," Tave yagara, pipa taganema, kala omava naninda ano ava nagaite alita mavindi lumi nagaga utaye. ²⁸ Isu va pingwe kava awema omitine piyamba," Wayama, kageva esegima taka kamatiti enava penema, piya vembe kana alaga gapa ago kanara puwaye omitaye," pavi ngavala taka, kaga kamba laga spiriti va atate wagai tagina, alaga wepa avaga mesu kanara puwataye.

²⁹ Isu va pitatova atate watineGalili wani kotupa wakala. Ageva itine ka amana ngamu andoli gana pitai asu mala mima mitine. ³⁰ Piya vutaginava tave gina taka wawayapa kana gana vutaye ageti, kaga wawaya miva igisa kamba lataga vunda pela, kaisa aolika punda pela, awamu kuninda pela kaisa gina iyu pindi kamba lataga vunda pela, kaisa aiyena ivuwanda kinake ivabute kanataye, piya vute gana Isu va kaga kinapa aogi voitataye. ³¹ Pigo kaga wawayami agatepa awamu kuninda kinapa kamana utegana, kaga iyu kamba aogi vunda keva aogi vuta wategana, agisa kamba aogi vunda aovuloto puta wategana. aolika puwandapa agata wategana. Igeva pi agate giniva Anutu age mema inata putaye Israeli isa Anutu kava.

³² Isu va eliya kina ngwaka igegaye utaye igeva kanate gana piya oimitaye," Nagepa tavela nandala puwayema ma kaga wawaya kava, nana viemaye igeva nagege minde gana kakaga yaga atawa gasayema naninda kamba nanda. Nagepa piya enagava kamba naviyema ma ige isaga sanagava keti uma igayenaga ivuma iyo nanda pikive kana." ³³ Kaga eliya kina miva piya omitaye Isu kava;" Mangau kwai wasana kamba minda tiva wakala, pipa tavela tageva aguyosa wakunema igayena gava ma kaga wawaya imikenava?" ³⁴ Pigo Isu va ivigatine ayaki breti ulinda yema,?" Eliya kina miva utaye," 7wa breti ge pigo pisi va amana ando geyema," ³⁵ Pigo aindiva Isu va wawaya kava oimitaye yoniti mala mi-iyoma.

³⁶ Ageva metaye pi 7wa bretige mo kaga pisi geva, ageva aisa uma pure utaye Anutu ka, pigo bretiva apakoma eliya kina imiyaye, piya vutagina igeva mema mo kaga wawaya imitaye. ³⁷ Kaga wawayapa natepa avaga igaye pawataye, pigo aindiva atu natu kitama aki vutepa 7wa wanu guto awagita taye. ³⁸ Piyaki kinama kana nanindava nayema isutepa, 4 tauseni wa kinane, piya vutepa kamba isutaye waya ke yakara ndo ndo geva. ³⁹ Aindiva Isu va pigo isaga taye wawayapa kaga waiyoma maliti, ageva pigo wowale vindi payopu mete malo ngau kwai amana teseni ndo mititi Magadani iyema wataye.

Chapter 16

¹ Kaga Parisi ginake Sadusi ginake kanataye Isu ataka votakena, igeva amba avigataye kaisa alandana vegata aganoma mandali. ² Piya utegana Isu va awema piya oimitaye," Pigo agegana mandali tete vuwa kilipa, pikava tigeva piya ugaga yema, aogi yaga avola kiyema aiva.

³ Pigo avayalo amba avola kilipa, tigeva piya ugaga yema, pavigo kaye kiyema, pipa nana viemaye, mandali tete vuwaipa ilagi oma ilalike wama kaga aukwai ,' Tigeva inati mandali malo agate gili yetami gagaye, napi-iyo aiva nana yaga vaya avola kiyema aga-gagaye, Pigoya tigeva piya ugagepa tigeva kamba gakiveye ma iva avola kivi ndana oma pagusa kiye nanavaya aindi avola kivi ndana oma kava. ⁴ Kaga wawaya kamba laga ena vute kupiyo ena pikive kinapa, igeva ala ndanaga agaki veya ka ala ndana avola kivipa, Jona ndaga avola kiye," Piya ute Isu va itate wataye.

⁵ Pigo kaga eliya kina ngwapa malo ngau kwailo wataye, igeva igeguwa vuwataye breti mekenava. ⁶ Isu va oimitaye aogima kavi-iyoma ayugu kaisa parisi gina mike Sadusi gina mikenda yisi mekiveya. ⁷ Kaga eliya kina ngwa mbiva igewi kamanapa ulite gini igewi ika pindi piya utaye," Napi yombepa tageva breti va kamba mete kanokana ma kamanapa iyema." ⁸ Pigoya Isu va piya kamana utepa ago avigaite ageva piya utaye," Tigetiva timatiti pendanava amana ando laka nema, nana viema tigeli tika pindiva piya gamanapa yeyema," Isu piya ipa tage breti kamba menda kano mbeka iyoma?

⁹ Napi yopa tigeva kamba napi yeyema 5 wa breti nage 5,000 kina imitopa, piya vute ayaki wanugu tigeva ilagi taema atu natu nanindava? ¹⁰ O 7 wa breti lo 4,000 wa kinato imutu oma, pindagava ayaki wanuguto ilagi tayema atu natu nanindava?

¹¹ Ayambato tigeva kamba alaye nageva piyama breti gaya suwe mava? Mevi tigeva aogima kavi-iyoma yisi gava Parisi gina mike Sadusi gina mindage gava." ¹² Pigo aindiva eliya kina ngwa mbiva kamana ngwa utina amingwapa pigo melite napitaye age i kamanapa yisi breti vindi gaya siyema, Pigoya ageva tageka aogima mi-iyoma ulami yema ayugu uga suga gamana puliya kisiyema Parisi gina mige Sadusi gina mige.

¹³ Pigo Isu va wakala kataye ka mbala Sisiriya wakala taka pilipai va, ageva ivigataye eliya kina ngwa kavapiyamba," Wama ndagara agate giniva, igeva keyema napi veyema? ¹⁴ Kaga eliya kina ngwa mbiva utaye," Kaisa gina miva Joni wani meimina ndagara yema, to kaisa milova yeyema Jeremaiya ye yeyema, o ka profeti ginami ika pindisa yagara yema yeye omitaye." ¹⁵ Isu va omitine," pigoya tigeva nagekava kegayema napi yeyema ivigataye? ¹⁶ Pigo Saimoni Pita va awema omitine piyamba," Kageva Kkraisti gayema, Anutu ndagara kaogama asi asima miyembe ndagara gayema.

¹⁷ Isu va awema omitine," Saimoni Joni ndagara,kaeva kamu pikivena, pipa nana viemaye wasana miva pindapi enava kamba kameya, navanemba inati mindi kana pindapi enava mema ala gatagina yene utaye. ¹⁸ Piyamba to ugamuwe , kageva Pita gaya,nageva alotu nama ndepa yaba avovoli kikuwe, pulikena omanda esegi ena wambava kamba mema malapa kataye.

¹⁹ Pigo nageva ki va kamu kuwa kindomu lasa inatisa guma tisava, piya vekana mamba vindi kage nana vaya takuli kivembe kava Anutu va inatisa gumatisa enava takuli yema, kage mamba vindisa ena iteta gaiki vembe kava, Anutu va paviyama inatisa guma tisa enava iteta gaikiye." ²⁰ Pigo Isu va eliya kina ngwa kava oimitaye, tigeva a oimiyoma ka yagara gava nage kava Kraisti yemava.

²¹ Pingava lapa Isu va agovima oimitaye eliya kina ngwa kava, piyama ageva Jerusalemi wakiyema, ageva igoma kunda enava mete avuki vaki enava ume kiyema anonga yambu ginamike hetprisi ginamike alo omatisa ginamike iya pindisa, igeva ayegu igina puwa kiyema, piya vikibepa ageva puwa kivi pindisava kakaga yaga migaite to mesu asikiyema. ²² Piya utaginava Pita va avamete awali metama esegi gamana omitaye Isu kava, Tave yagara, pi kaga yembe ndanava kage kautapa kamba ganate kamba kautapa avolanoma kambaye utaye. ²³ Piya utagi nava, Isu va awema Pita kava omitaye," Satani! Kageva ayewa natoma nage tasava, kageva nagenda ke aku ndagasana, kageva aogi napi enava kamba vena Anutu nda ena gava, kagenda tave napi enava wasanami ndapi ena venema."

²⁴ Pigo Isu va eliya kina ngwa kava piya oimitaye," Pigoya ka yagarama nage nagalu vakena vundanava, agewa aumava mema mala atate gina, ageva alapa yawapa ayesaga mete amba nagalu vano nage. ²⁵ Ka yagarama tave auma waka napi wakivi kava aumawa aogima miwa nomava, pipa aumawapa uma iteta gaikiye. Pigoya age nage ngeliya taka aumawa megai kivipa, pipa auma wapa membe kiyema. ²⁶ Pigoya ka yagarama igomata napi wakivipa kaga mamba vindaisa enaga, nana aogi enava mekiye? Nana aogi enava mindiye aumawa me ika pumeke nava?

²⁷ Wama ndagara tave esegi yaku ngwa pindi me kana kivi ndagava avawamba nda angelo gina ngwake. pindagava ageva imikiye ape ngwipa kaga wawaya kanara puma eliya ngwi pute kanara ugema. ²⁸ Taga kamana taka ulimu wema, kaisa mata asima mindepa, kamba puyewa ndigina wama ndagara kana kivipa aga kiveye kini gandama.

Chapter 17

¹ Sikisi wa ndaga atawa gaita ginava Isu va eliya kina ngwa ivamete Pita na Jemisi na Joni na agando Jemisi na suma, pavi ige mana itaye ka inatisa amu pindi laka. ² Isu va asu awema to auga puwataye, aowa vindisava yewasa vuwama pa ngoma aowa liganda vuwataye, autasa enaliva asa vuwama kane yaku tasu vuwate vutaye.

³ Piya vutagina avaga enaga Mosese ge Ilaija ge amba asima kamana utaye Isu ge. ⁴ Pita va piya vute agate ginava Isu kava omitaye," Tave yagara, aogi laka puwaye mata mindo mbepa. Kaye kaviki vikava, mata kakaga iguguya ndama kilita noma, kaenda ve, Mosese ndave Ilaija ndavema."

⁵ Pavi Pita kamanapa uga uma mitagina, ka ilagi yewasa vuma kane tasu vuwanda ilagi kanama amba ilalike itataye, pavi ilagi vindisaba ka awamu kegaye kanama piya utaye ," Mevipa nage ndagara yema, nagepa navu wagagai ndagara nenema ageva nagene nauma agalu vakaga yema utaye, age ikivi kamana avoma. ⁶ pigo eliya kina ngwambi pi kamana avite giniva, kaga igeva iyekuru vuma gini iyowava mavindi laka palo kaye wataye. ⁷ Pigo Isu va amba ipage puma asi itataye ," Tigeva a tiyekuru viyo oimitaye. ⁸ Igeva mesu asima agatepa pitapa ka yagarava kamba mitaye, Isu asa andowa asima mitaye.

⁹ Pavigo amutisa lumima mitegana, Isu va esegi gamana oimitaye," Tigeva ka yagara gava a oimiyoma ma iva agaye ndanagava, Pindaga aindi wama ndagara puwanda kinami mba vindisa asilite kana kivita uma agema. ¹⁰ Pi kaga eliya kina ngwambiva Isu nda avigataye piyamba, pipa nanaga alo vindi agaga-ge kina miva ugaga yema Ilaija va paitama kana kiyemava?"

¹¹ Isu kamana awema piya utaye," Ilaija va kanate kaga enava ambema aogi vuma ami-ilili vikiyema. ¹² Pigoya nageva ulimu wema, Ilaija va ago kanagai tayema, piya vutipa ano ngayambu gina miva kamba aogima agavebe vutaye. Kambaye, Igeva kamba aogi enaga potataye. Pavi kamasa puma wama ndagara mapa tavela kamba laga vota kiveye iya ngwi pindisa. ¹³ Ige eliya kina ngwambiva napima agatepa Isu va kamana oimima mitipa Joni wani meimi gagai ndagaraga iyema agataye.

¹⁴ Igeva wama wasana igoma kina miteta wate ganava, ka yagara Isu agisa vindi amba alaka vima piya utaye. ¹⁵ Tave yagara, kaumama votoma masi yagara neka, ageva amanani aiyena avuwandi kana tavela kamba laga vuwa gagayema, igomata taka yaku pindi yo wani pindiva walewa gaga yema. ¹⁶ Nageva avamete eliya kina kata woginiva, igeva kamba aogi vota yema.

¹⁷ Pigo Isu va awema piya utaye," Tige pi kinapa kamba aogi ena vuna kina tagili kamba timatiti enava pugaga yema, aya kita nageva tigegeva miku wema? Ayakita kamanapa ulimu kuwema? Pi kana yagara avamete ma nagola kano omitaye." ¹⁸ Isu va ka avilataye pi kamba laga spiriti kava, piya vutagina pi kamba laga spiriti va atate wataye masi mavi yagarama anda vindi sava. Pavi ngava ndola kana masiva aseyo vuwama asiwa taye.

¹⁹ Aindiva, kaga eliya kina ngwa ndakara kanama piya amba utaye, nana viema tageva kamba laga spiriti va agalu vakunema? ²⁰⁻ ²¹ Isu va piya oimitaye, nana viema timatiti enava amana ando lakapa peyema, tigekega ulimu wema taga kamana, piyama tige timatiti pikive ndana amana ando lakane ikivi kava masteti ai kandama, tigeva oimiki veye male ngamu ngoma gava," Takulite malo ngaukwai wo iginava, kamba ka ena omava akutita kiyema tige tapa.

²² Galili kaga umite tapa, Isu va eliya kina ngwa kava piya oimitaye, wama ndagarava avamema kaga wawayami iyapi ataki veyema. ²³ Igeva ayegu igina puwa kiyema,piya vigina aeva kakaga yaga umigaite to mesu aoga kiyema," Piya utagini eliya kina ngwambiva avite giniva igeva iyuma wipindiva kunda ena mete napi napi vuwataye.

²⁴ Pigo kaga to Kapeneyamu kanataye, takisi mena ndagara Pita ta kanama amba omitaye,'' Tisa limbava takisi va pagaga vela kamba yema?" ²⁵ Pita va omitaye,"Yea ,"Pigo Pita nama pindi itaginava, Isu va piyamba avigataye," Saimoni kaeva ayamba napi enema? Kini mamba vindi miyepa aye kinami pindisa takisi va megaga yema? Pavi igewi kinami pindisa vela to ginami pindisa megagga yema?

²⁶ Pigo Pita va utine, pavigo mo kaga kinami pindisa yema." Isu va omitaye," pigo piyambane yekanava, pigoya kaga igewi kinamiva takisi va kamba pakena yema. ²⁷ Pavigo ya to ka kamanapa kamba oita kunema ayugu igelo agunda ena vindi wale wakive kata. Pigoya kageva tumima gina kayo waniti uku melumbe votama ka pisi meyo omitaye,ukimi votama gina igoma pindisa ka pisi amalu kanakivi awamu atala tama siliva mone meyo omitaye. Pi mbone mema takisi mena kina nageke kaekake ndaga imo omitaye.

Chapter 18

¹ Pigo pingava lapa kaga eliya kina ngwapa kanama Isu ka amba avigataye, ke age tave vusumava mindi yema inatisa kindomu vindiba?" ² Pigo Isu va kegaye utaye ka amana ndagara ndoga, ageva pigo avama ika pindi asitataye. ³ Ageva asitama oimitaye," Taga kamana taka ulimu wema tigekava, tige tiyuma kamba mema mala tumiki vekaba ma ndagara ndo gandama, kamba laka iga kiveyema tave tigi asume kenava Anutu kindomu vindisava.

⁴ Piyamba kana ka yagarama auma mema mala atama amana ndagara ndo ganda pikivi kava ageva tave agiva mekiye, Anutu kindomu vindiba. ⁵ Piya vikibi kana nage nagela, ka yagarama aogi ena kawina potakivipa kaga kinapa ma amana ndagara ndo ganda pikiveye,pipa nage aogi vunatama nava mekiye. ⁶ Pigoya wasanama kaga yakara ndo ndo kegivaya nageka imatiti pigina ivamalo kamba laga agunda ena vindi awale gaikive kava, pipa aogi vikibika inamula igana ugu atama kayo wani pindi mome vugasi gina tumba naisu wanoma.

⁷ Tave lataka nandava puwe kaga wawaya mamba vindisa ginaka ataka ena kanakivi ndagaga! Pipa aogi enaya ataka enava kana kivikana, pigoya tavela nandara puwa kevaya pi ataka ena votama wasana agunda ena vindi awale yegai kivi kina kava, pipa ageva tavela kamba aogi laka puwakiye. ⁸ Pigo kaya ngoma yo kagisa oma kavama agunda ena vindi wale gata kinapa, pipa alisa kasima mevu gasoma. pipa aogi vuwakiya asi asima mikenana mekena omandaga ka kaye ngomage ka kagisa omage. pipa kamba aogi vikiye tara yaga kayeke tara yaga kagisage kaga yaku pindi wasana gava.

⁹ Pigoya kao oma vekana agunda ena vindi wale wate ginapa, pipa akiyona kasima mevu gasoma. pipa kanara pikiya asi asima mikenana mekana omandaga, piya vugaite ka kau yaga miki vembe kava. Pigoya pipa kamba aogi enaya tara yaga kau mindakana yaku pindi wasana gava.

¹⁰ Pigoya aogima kavima mindili amana ndakara ndo ndo gava memiya tiyuva a me agaiyo. Taga kamana nageva ulimuwe tigekava, manda gumativa kaga angelo wimbava navanemba aoli amba asigagaye kevaya inatisa gumati migagai ¹¹ ndagarama.

¹² Kayeva ayamba napiene pikava? pigoya ka yagarama 100 wa sipisip minda kanava, pipindisa ka sipisip tavangwa kiye, pavita 99 wa sipisip atate gina amuti ageva uma aguyo sagaki vela o kambaye? ¹³ Taga kamana nageva ulimuwe, pigo age aguyosa atate ginava pi sipisip, pikava ageva tavela amu puwakiye mo 99 wa itate uma aguyo sama avabiki vikava, pi ka sipisip wagainda avabiki vikava. ¹⁴ Pavi kamasa ena vuma, tivalimba inatisa gumati mindi ndagara mava kamba aviye ka pi amana ndakara ndo ndo vindisa wagai sanagava.

¹⁵ Pigoya ka kanando agunda ena vugata kinapa, pigoya pipa ayoma awali ayakana umete wama uma iyoge iso tisige lisi mima, piya vegana kamana avekanapa kage ikivembe, pigoya pipa pavigo ka agana enalo amba pikivese. ¹⁶ Pigoya to kage ikivembe kamana kamba aviki vikaba, pipa pavita atate kawina no tara yomalo ivamete wo, pigo piya enaye ikivembe kamana tova igeva avisiyama kana gamana mema aogi viginaba kunda enava kamba misiya vikiye.

¹⁷ Pigo pingawa ginami kamana avisanaga akasiya vuwa kanapa, pigoya pi kamanapa melite alotu namati waiyo. Pi alotu nama tisa gamana kamba ave kanapa, pipa me aveisa takisi mena kina agasuma agandili mo Juda gina nanema agaiyo.

¹⁸ Taga kamana nageva ulimuwe, nana vaya mamba vindi alakuli kive ndanava Anutu va paviyama inatisa gumativa alakuli kiyema, pigoya tige mamba vindi iteta gaikive kava Anutu va paviyama inatisa guma tisava iteta gaikiyema. ¹⁹ Nageva togema ulimu wema, mamba vindiba, pigo tara yagara lalama ka isuma vuma ka enaga aviga kiveme ndanava, pipa nava nembava inati mindi ndagara mava isimikiye nana gavaya ikiveme ndanava. ²⁰ Ayeta piya tara yo kakaga yoma akima mikivepa nage nagelaka, pipa pavi ika pindiva mikuwema.

²¹ Aindiva Pita kanama amba avigatine Isu ka, tave yagara, ayakita nanando agunda ena vunata kipa nageva ayakita agunda enawapa megai kuwema? 7 wata megai kuwoma? ²² Isu va piya omitine, nageva piyambapa kamba ugami nduwema 7 wa tanemava, kambaya, kageva megasoma agunda ena pugata kinapa 70 wata seveni lanema.

²³ Piyamba kana kindomu wa Anutu ndava kamasa puma ka kini ngeliya kina ngwambi nda dina mema aogi vota kenava. ²⁴ Pipa aeva agovima dina ena aogi votakena vundanava ageva avamete kana kiye ka eliya ndagara, 10,000 wa siliva mone ku dina amikena kini. ²⁵ Piya vekina pingavala mone ngwa kamba miye kanava dinawa amikena, pigo woyapa wambava esegi gamana ikye aisaga iyoma pi eliya ndagara wake analimba ke yakara ndo ndo wake kaga ena wakeva, pi dinawa mindi ami kenava.

²⁶ Piya yekanava pi eliya ndagara wambava melu alaka vima aowava mavindi laka ivalatama woyapa wamba agisa vindi ageva piya ikiye," Woyapa, kandara punatoma kaga dinava kamu kuwa kaga enaga ndaga." ²⁷ Piya utaginava woyapa wambava andara potama eliya ndagara wakava, aeva megai taye agunda enawapa, piya votama iteta atataye kanarana woma.

²⁸ Piya vutipa kana eliya ndagarava wama to eliya ndagara 100 kina dinawa minda yagaraga uma agataye. Ageva wama uma paivumete kanataye anamu gana umete kanama piya utaye," Kageva pavigo avaga enaga dinaga namoma." ²⁹ piya uta ginava pi eliya ndagara mava aowalisa mavindi melu palo kaema agisa vindi piya utaye aumava mema mala taka atama," Kandara punatoma dina enagapa kamu kuwa nageti mindipa.

³⁰ Piya vutipa pi amalusa eliya ndagara mava kamana utipa kamba avitaye. Aeva kalabusi vindi avabute metataye dinaga nami gasaga kane omima. ³¹ Pigo ige kata eliya pugage eliya ndakarami piya vuti agate giniva, kamba imu putaye. Kaga igeva kanama woyapa wika amba omitaye kaga ena avola tikava.

³² Aindiva woyapa wambava pi eliya ndagara wakava kegaye utagina kanataye, pigo aeva omitaye aekava," kaeva kamba laga eliya ndagara gayema, kaeva kaumava mema mala atama naviga taka nageva nandara pugata magi agunda enagapa megaga sima iteta gatatu wema. ³³ Nana viema kaeva kamba kandara potanema eliya kina kame kava nage kaye pugato sapumava?

³⁴ Woyapa wambava tavela amo potama eliya ndagara wapa kaisa gina iya pindi atataye avuki vaki enala ayetai gina mita wamagina dina wapa uma pagivu gasanoma. ³⁵ Piya ena omapa navanemba inatisa gumati mindipa ageva pavi kamasa ndana vikiye tige tapa, tige agunda ena vulita kive kamba meigai nda uga napi itama mikive kava nana vaya vulita tekava.

Chapter 19

¹ Pingava lapa Isu va kamanapa kaga uma pagi vugaite, pigo Galili va atate, ageva kanataye to distriki lilo Judiya iva malo ngau kwai Jodeni wani ngomapa. ² Tave gin taka wawayapa agalu vata wataye Isu pa, piya vute gana ageva aiyena ginapa kava itataye.

³ Pigo kaga parisi gina kanataye Isu ta, igeva age ataka votakena, igeva piya amba utaye," Tagamba alo oma iyoma kanara kaga kinami waya agaluva kenava, isa kaema amitama iyumala agaluva kaiki veyemava?" ⁴ Isu va kamana ngwipa awema oimitine," Tigeva buku va isuma piyamba nemava aga veyoma. Agovima kaga kina Anutu vutipa, ageva wava ka potate wayapa paviyama ka potate vutayema.

⁵ Pigo Anutu va utine," Pina amika wamava ano avapa atate waya ngwa mbage uma atokaye kiyema, piya vute ginisi isigeva pavigo ka isundana uma vuwa kivesema. ⁶ Pipa isigeva to tara gina tova kamba mikive sema, kamba yema, pavigo isigeva ka kina ndana puwaki vesema. Piya vikibi kana nana vaya Anutu asegaiti ndanava ka yagara mava kamba igaluva kaiki yema.

⁷ Igeva Isu kava omitaye,"Nana viema Mosese va ulami tayema tage kava, piyamba isa kaema waya amitama wayawa enava apako votama agaluva kasigina wano mava? ⁸ Pigo Isu va oimitaye," Pipa nana viemaye, tige tinda omava tavela esegi vuwa tagina gana, pika Mosese va kanarane va ugai tayema. Tige isa kaetama wayawa enava apakoma aisa kasi yomava,piya vutipa kana agovi lasava piyambapa kamba gana tinema. ⁹ Nageva tigeka ulimu wema, pigo wayama kupiyo ena kamba vunda kili wama wayawa ena apakoma agalu vakai tegina,to we mekivipa pi ndagarava ago kupiyo ena pugasa yema, piya vekina pingwe to ka yagarama mekivipa ageva ago kupiyo ena pugai kiyema.

¹⁰ Pigoya ige eliya kina ngwambilo piya utaye Isu kava," Pigo piya vikibi kava, aogi vuwa kiya kaga kina wayawa ena kamba vikibe kava!" ¹¹ Pigo Isu va oimitine," Pi kamanapa kaga kina minda yanema, pipa aeva me ka ka kina mindayema kegivaya aogima mikive kina minda. ¹² Kaisa ginato mindaye kegivaya kamba waya mekena yagara ena vikena ginapa. Pigo kaisa ginatova paviyamba avola tandane anowamba. Kaisava pipa alo atu kasagai nda kana wayapa kamba megagaye. Pigoya kaisa ginatova igewi aku ngatama wayapa kamba menda inatisa kindomu ga napima uga mima eliya pugagaye Anutu nda, wasana kevaya ma kamana mema avikena vikibipa, atagana aogima aveno ma kamanapa."

¹³ Pigo aindiva kaga wawaya miva amana ndakara ndo ndo ivamete kanataye Isu aya atama pure oigasanoma, piya vute ganava eliya ndakara wambi ka ivilataye piya vuteka. ¹⁴ Piya vutepa Isu va piya oimitaye," A ilakuli yoma, itaigina amana ndakara ndo ndova nageta kana iyoma, kindomu inatisa gumapa piyama amana ndo ndo mikandama iyuma mema mala atama imatiti pikive kina mindagaya. ¹⁵ Pigo Isu va aya malo atama kaga yakara ndo ndova pure oigaite ginava, pingau kwai lova atate wataye.

¹⁶ Isu va wama mitagina ka masi mavi yagara amba pavo tataye aeva kanama piya utaye," Tisa, nana aogi enava vutegi aogama asi asima mikenanava mekuwema avigataye?" ¹⁷ Isu va piya omitaye." Nanaga kaeva aogi enagava amba naviga nema? Anutu age asaka aogi yagara viema. Pigoya kage asi asima mikenana mekena vundanapa ,pigoya agalu voma kaga Anutu nda alo gamana ngwa mindi."

¹⁸ Pi ndagara mava nana alo kavaya avigatipa ageva aogima agalu vanoma. Isu va piya omitaye," Wasana to yagarava a ayegu yoma, kupiyo enava a poma, kundanava apute kambari kamanapa ayoma kotila uma asindanapa. ¹⁹ Kageva kano-kava amenda puma miyoma, piya vutegina to gina kava kavuoma kaegaka kavu wambe sapuma.

²⁰ Pi kana masi mavi yagara mava Isu kava piya utaye," Nageva pipa ago agaluva kagauwema pi kaga Anutu ngalova. Pigoya tova nana alo to meva pumava pukuwema aogama asi asima mikenana mekenava? ²¹ Pigo Isu va to omitaye," Pigo kagega aogi yagara miyeno undanapa, mo kaga enaga uma aisa kasima mone mema gina kavona gina mikive iyopoma, piya viki vembe kava inatisa gumatisa igoma ndanagapa asu mekive nema, piya vugaite gina amba nagaluvo omitaye. ²² Piya omitipa masi mavi yagara mava pi Isu omiti kamana avite ginava, anda omapa esegi vuwama kunda ena melite wagaitaye, pipa nana viemaye ageva igoma mone ke kota ngwakeva minda yagara gana.

²³ Isu va eliya kina ngwambi kava piya oimitaye," Taga kamana taka ulimuwema, wasana igoma kuta ngwa minda kinapa inatisa gumati wakenava kunda ivuwaki yema, Anutu kindomu vindi." ²⁴ Nageva togema ulimuwema, kamba ayoma enandova pundiyema kemoli oma nangoma awando vindi ikenava, piyama gana kamba ayoma enando pundiye igoma ndanawa minda kinama asu ivindama ikenava Anutu kindomu vindi.

²⁵ Pigo eliya kina ngwambi pi kamana avite giniva inda omapa iga lumiga vugate piya utaye," Kegi laka kana aogima asi asima mikenanava meki veyema? ²⁶ Isu va igate gina piya oimitaye," Kaga wawaya miva kamba iyo pume gaiki veyema aogima mikenana mekena, Anutu ga imikiyema aogama mikena nava kaga wawayapa, pipa nana viema Anutu ga mo kaga enava pikivi kana. ²⁷ Pigo aindiva Pita va Isu kamanapa awema omitaye," Kageva ago aganda nema tageva kaga enalepa kaite kage amba kagalu vaunema, pigoya pikava kageva nana lamiki venema aindiva?"

²⁸ Isu va oimitaye," Taga kamana nageva ulimuwema, Pindaga Anutu aoso mba vunda kivi ndagava, pigo age wama ndagara siya kini wata mala minda kivita ka esegi enawa pindi mikivi ndagava, tige nage nagaluve kinapa 12 wa siyala asu mala mikiveye kaga 12 wa tu pindi yetami itakena Israeli gina.

²⁹ Kaga kina kevaya nama ngwa kaikivi kinape, agando pe, anando pe, amana pe, ano ava pe, yagara wape, mawape, nage nagelaka. Anutu va imikiye 100 wata avovola puma meva pugsima asi asima mikena nava. ³⁰ Pigoya igoma kina kegivaya amalu paitama wakivepa ai kanai gina, pigo kegivaya aindi kana kive kinapa uma paitama wakive yema.

Chapter 20

¹ Kindomu inatisa guma tisava aeva paviyama kamasa pumaye, yoga oma avawamba waini ugawa atate wagai kiye avaya laka eliya kinaka aguyo sagakena, waini uga pindi eliya piyoma. ² Aindiva aeva eliya kina ngwambige kamana ulite mo kana waini uga vindi eliya pikena ginamige ka yagasa ape ngoma kamana ikena, pigo igeva wataye waini ugawa vindi eliya pikena eliya kinapa.

³ Pigo ageva wataye 9 kiloki vuta ginava uma agakena, piya vutipa kaisa ginapa uga sugama mitaye maketi gumati. ⁴ Ageva piya oimitaye," Tigeva waini uga vindi wama gili eliya uma viyoma, nana vaya tige meyano ikive ndanava ika pulitaku wema. Piya utagini igeva eliyati wataye.

⁵ Paviyama kamasa putaye kegivaya 12 kiloki oma amendai pulite ite kinake 3 kiloki atami amba vute kina keva kamasa puma ika poitataye. ⁶ To katato paviyama 5 kiloki atami taka, to wataye eliya kinaka uma igakena, kaisava ugamba asima mitaye. Ageva piya uma oimitaye," Nanaga tigeva ugambapa asima miye yema mandagasa yagava? ⁷ Igeva piya omitaye agekava," kamba ka yagara mava eliya tapa tavabe gita vunema," Pigoya, ageva piya oimitaye," Tigegeva waini ugane pindi wama uma eliya piyoma.

⁸ Pigo atamipa, yoga oma ava wambava ayeva yagara wakava piya omitaye," kegaye yoma kaga eliya kinaka mengaki vigina ape ngwi imoma. Agovima ai kanai kina tasa wama mo amalu kane kinata ugema. ⁹ Pigo kaga eliya kina kana teganava, kegivaya 5 kiloki atamipa amba agovima vute kinapa, kagapa kamasa ngape metaye pavi ka yagasa ape ngwipa. ¹⁰ Pigo ige amalusa eliya pute kinapa kanama, igeva piyamba napilite kanataye. Tageva meva puma agigi mone mekunema, piya utepa kambaya igegeva kamasa ngape metaye pavi ka yagasa eliya kava.

¹¹ Pigo kaga ape ngwi meliteva, igeva agovima imo kasa utaye waini uga oma ava wamba kava. ¹² Igeva piya utaye," Ige pingeliya kina kegivaya ai taka kane kinapa, igeva ka awando amba veyema, piya vepa kaeva apepa kamasa ape tamenema. Tageva eliya pombepa pa tayala gita taise vama tavuki vaki eliya punema ma ivasa yagava.

¹³ Pigo kana waini uga oma ava wambava ige pindisa ka winaka piya omitaye," Nondagara, nageva kamba ka awava pugata uwema kaendava, kaeva kamba ka kaumava pembe nema piyama ka awa potamagi ape ndepa mekuwe mava pavi ka yaga? ¹⁴ Meyoma nana vaya kaenda enava pavigo kaendaya melite pavigoya woma. Nage kamana yopa pavigo ugasu wema, kevaya ai kanai kinake kamasa puma ika pugata uwema.

¹⁵ Aeva nageva tave nagiva kamba minda yagara mana nauma laka kamanapa uwa? Aeva tigeva kamba ka tiyu mava vendana gaga puwa nage vondana gava, nageva naumane taka puvondana vuwa? ¹⁶ Piya vikana wasana aindi laka kana kivi kinama amalu wakana, amalu taka kana kivembe kinapa aindi kana kivene.

¹⁷ Pigo Isu wati ndanava Jerusalemi, ageva 12 wa eliya kina ngwapa ivamete wati ndanava piya oimitaye. ¹⁸ Agaiyoma, tageva mapa imamuna Jerusalemi, ige kagapa wama ndagarava avama ano ngayambu prisi ginami ke alo gamana aganda kina mike iya pindi nata kiveya, pigo agepa kotimi votama ayegu gasigina puwakiya.' ¹⁹ Pigo igeva avamete wama Juda ginana to ginami iya pindi menatai gina igeva kamba laga kamana otama ayeguma yala ita ataki veyema. Piya vigina ageva aindiva kakaga yaga migai tegina, to mesu aogawa kiyema."

²⁰ Aindiva, isino wisimbage Sebedi ndagara lala misige kanataye," Ageva amba alaka vima Isu agola amba avigataye ka enaga. ²¹ Isu va omitaye," Kagepa nanaga kaviyema? " Pigo ageva piya utaye,," Kageva ala poisitoma ma masine tarava kage kindomu vindi eliya pikive meka kagege. Kawinava kaya takandi miye kana me kawina lova kaya kemasi mivisoma.

²² Pigoya Isu va omindana piya omitaye," Kageva kamba napiene omitaye, nanaga vaya aviga uwemava, tigeva kanara naki veyoma nage nakuwo kapu vindisava?" Igeva piya utaye," Tageva ago kanara nema." ²³ Isu va piya oimitaye ige kava," Kapune taka pindisava uga naki veyema. Pigoya naya takandi asu mala mite naya kemasi asu mala mite pikivenava nage ngeliya nane utaye, pigoya age navanemba ndaena gana ago ala potandiye utaye kegi paya imukuwe mava." ²⁴ Pigo ige 10 wa ngeliya kina milo pi kamana avite giniva, pipa tavela inda omapa kamba aogi vuwama ka isivilataye tara agana gava.

²⁵ Piya vutepa Isu va mata nagola kana iyoma oimitaye," Tigeva ago aganda yema piyamba kaga ano ngayambu ginami kaisa ginatapa kavi itagaga yema, piya vegana ige ano ngayambu ginami igeva inata migaga yema ayeva gina ngwimba tatova. ²⁶ Pigoya piya enava tige tika pindiva kamba miye noma. Pigoya kegavaya ano ngayambu miyeno undanapa tigeli tika pindi, yetamima agaiyo ageva uga eliya kina kanda vulindana vikiya. ²⁷ Pigoya kevaya ayeva yagara tige tika pindi miyeno undanava ageva tigenda eliya kina tikandama milindana vikiye. ²⁸ Pavi kamasa puma, wama ndagara mava kamba kana ndiye agewa ngeliya pikenava, pi age eliya pikena kanatipa kaga wawaya aumawa imikena kanataye ige iwima ivame kena.

²⁹ Pigo igeva Jeriko iva atate mo watepa, igoma kina taka agalu vata wataye. ³⁰ Pingau kwaiva tara aolika yagara lala keta mala mima mitase, pigo tara yagara lalava avitase piyama Isu kanama miye gamanapa, isigeva kegaya uma utase'' Tave, Deviti ndagara,kaeva kandara pulasi toma tasigepa,'' ³¹ Kaga wawaya miva ka isivilate tara gava piya oisimi taye, Tisigeva pakama tisiwamu akunisoma, piya utepa isigeva tavela aye uma kegaye ute piya utase,'' Tave yagara, Deviti ndagara , kaeva kandara pulasitoma.

³² Aindiva, Isu va asima mima kegaye uma piya utaye ,''Tisigeva nana vulasitoma esema?'' ³³ Isigeva piya utase , ''Tave yagara , tasigeva tasiyo aogi vulasitoma usema.'' ³⁴ Pigo Isu va tavela andara poistate, pigo aya isiyola malo atatagina , avaga ena laka isiyova aima ala wata ginisi, pavigo Isu agalu vata watase.

Chapter 21

¹ Pigo Isu ge eliya ndakara wakeva kanama amba wakala sataye Jerusalemi va ,igeva kanama kanataye Betipasi amuta olivei ,Pigo aindiva Isu va Tara eliya ndagara lala isisaga taye. ² Tara gava piya oisimi taye,'Tisigeva to mali waiso oisimitaye,wate gilisiva ka donki agaki vesema awalo yaga minda kivi pa igana ugu atanda .Tigeva pi ndonki va igaluva atama ava bute nageta kanaiso oisimitaye . ³ Pigoya kaisa ginami pika tisivigai gilisiva nana vikena vesema.Tisigeva piya oimisoma Tave yagara mati eliya minde gila vusema oimiso ma donki la ,''Piya isiginava pi ndagara mava tisita kilisa avamete kaisoma ."

⁴ Pigo pindaga vutipa profeti ginami ago pai pugainda ena vuma avolataye. Isu va piya utaye." ⁵ Omoma Saiyoni isa alaga weka," Agaiyoma kini li kanaika, ageva auma wapa mema mala kasima aga donki akavata kanaya."

⁶ Aindiva kaga eliya kina wama nanaye vaya Isu oimiti ndana uma vutaye. ⁷ Pigo donki va avamete kana tegana iyutisa enava akuvuma donki akavatapa igalopa atate gana Isu va mala milite wataye. ⁸ Igoma kina wawaya miva iyutasa enava akuvuma keti mome vuta wate ya amava apalema agute vute gana Isu va paviti wataye.

⁹ Aindiva kaga igoma kina wawayapa uma paitama wataye Isu ge, kaisa kinapa agalu vata kanataye. Igeva piyamba kegaye uta kanataye," Age mema inata piyoma Tave yagaraga, Deviti ndagara timu piyoma ageka nana viemaye age kanaipa Tave yagarama agelaka kana yema! Age mema inata piyoma Tave yagara ageva inata taka migagaya!" ¹⁰ Pigo Isu Jerusalemi kanatipa, wawaya pi tave teseni, guma pindi mite kina miva igoma kamana kiki sute ivigataye," Pipa ke aye ndagara kana yema?" ¹¹ Kaga tave gina agalu vate kina miva utene igeva, mapa Isu yema, pipa ageva ka profeti yagara yema Nasareti isa Galili isa aukwaisa."

¹² Aindiva Isu va watine tave alotu nama pindi, ageva wama uma agatine kaga wawaya maketi ena vuma mite alotu nama pindi,ageva uma asunu gaga vuma igaluva tine ige mone uma yetamite kavalapa aisagate siyave yogalisa enava aisagate vute gana." ¹³ Ageva piya oimitine," Anutu kamana ngomava piya iyema," Nama ndepa pure ikena nama nema," Piyamba mindipa tigeva kukinami ndama kanda pugasa yema." ¹⁴ Aindiva kaga iyo lika kinake igisa kamba laga vunda keva kanataye alotu namati, piya vute gana ageva aogi enalo poitataye.

¹⁵ Piya vutipa pavitapa kaisa prisi gina mindi ano ngayambu ginake alo gamana pindi aganda kinakeva agataye pi kaga aogi ena vuti kava, pigo igeva avitaye yakara ndo ndomi tave alotu nama pindisa kegaye uma piya utepa," Age mema inata piyoma Deviti ndagara," Ige inda omava tavela yaku tawa taye piya utekava. ¹⁶ Pigo kaga kina miva Isu kava piya omitaye, kageva ago avenoma kageka nanaye vaya ye kamanapa?" Isu va piya oimitaye." ye utaye! Piya vepa, tigeva kamba isuma kamana mindipa agaveyo utaye," Male ige iwamuta amana ndakara ndo ndo mike inamu me nono nama miyeke ige ageva mema inata pikive yemaTave yagara gava?" ¹⁷ Aindiva Isu va atate avei wataye tave teseni guma ngomapa. Ageva wama ka ngase uwitaye Betani.

¹⁸ Pindaga avaya lakapa, pigo to kanataye tave teseni gumati, pigo agepa agayena gava avutaye. ¹⁹ Piya vutagina ageva agataye ka fiki ya miti ke awali, ageva wama uma wakala puma agatipa kamba anapa minda ya agataye aye ngamana kutali puma mima. Pigo Isu va ka kamana utaye kana ya gava," Kageva aindiva kamba ganapa aye kivenema," Piya utagina avaga enaga kana yava asa wataye

²⁰ Pigo kaga eliya kina ngwambiva agate, iyuma omapa iga luga vute utaye," Nana oma vegina mandava avagapa asa wayema?" ²¹ Isu va awema oimitaye." Taga kamana taka ulimu wema tigekava, pigoya tige kamba timatiti punda tara napiena vikibe kava, tigeva kamba viki veyema male fiki ya oma auta pindanava, piya vipa tigeva kanara tavepe enava piyambapa uga viki veyema," Male ngamu ngoma kava ikive yema,"Asilite gina pitasava mo ngaukwai kayo wani pindi takulite wo omiginava paviya vki yema. ²² Nana gavaya tige pure uma avigama mekenava, tigeva timatiti pulindili iyoma, tige piya vikibe kava mekiveya.

²³ Isu va kana gagaye tave alotu nama pindiva, age kanate ginava wawaya amba poiyaki gagaye, piya veginaba ige ano ngayambu prisi ginamiva kaga wawaya minda ano ngayambu gina keva kana gagaye ageti, pigo igeva amba avigagaye. Kaeva nana aogi ena minde gina kaga ngeliyapa penema ke kanara kana pindanava pikivene gamanapa ugame gina penema?" ²⁴ Pigo Isu va igekava awema oimtaye," Nage lova ka kamana tiviga kena vuwema. Pigoya tigeka tiviga kuwo kamana awema unami kivekava, pigo nageva ulimu kuwema kevaya pingesegi enava namegi puwe mava.

²⁵ Pigo Joni wani wawaya meimitipa, ageva ayetasa pingesegi enava melite vutayema? Inatisa gumatisa vela mamba vindisa melite vutaye?" Pigo igeva igewi ika pindi akima ulite, piya omitaye,"Inatisa guma tisaye uku nombepa, ageva ulami kiyema," Nana viema tigeva kamba timatiti putayema Joni uti kamana kava? ²⁶ Pigoya tage piya uku nombe kava, pipa wasanami tisa yema, pigo tagelepa tayekuru vuwaune ma kaga tavepe gina wawaya kava nana viemaye kaga kina miva Joni kava ka profeti yagara ye ugage kana. ²⁷ Aindiva igeva pigo awema Isu kava omitaye, 'Tageva kamba agandu nema ," Pigo Isu va oimitaye, Nage lova kamba ulimu kuwema nana nagivaya mindegi puwe mava ma kaga ena vogili agaye kava.

²⁸ Piya viya tigeva ayamba napi yeyema? ka yagarama tara yagara lalawa minda kana," Ageva wama gina amalusa yagara waka uma omiki yema,' Yagara nemba, pavigo wama gina waini uga vindi eliya ena uma voma. ²⁹ Amalusa yagara wambava awema piya utaye,' Nageva nakasiya viema eliya pusana gava, piya utipa aindilo napigate to wama eliyapa uma vutaye waini uga vindi. ³⁰ Aindi lova kana yagarava to pitasa yagara wamba tilo wama pavi kamasa kamana to uma utaye, piya vuta ginava pitasa yagara wambava omitaye, ye, pavigo waku wema, Tave yagara,' piya utipa kamba watine waini uga vindiba.

³¹ Pi tara yagara lalami isika pindiva, ke isiva wisimba kamanapa avima agalu vatase?" Pigo igeva awema utaye, amalusa yagara wamba yema." Pigo Isu va oimitine," Taga kamana ulimu wema kaga kina takisi megage kinake mo kupiyo ena pugage ngwe mige Anutu kindomu vindiba uma paitama waki venema." ³² Nana viemaye, Joni kanatipa tige ambema aogi vulita kena kanata yema piya vutipa tigeva kamba timatiti putenema ayekava, piya vutepa kaga ige takisi megage kina mige kupiyo ena pugage kina migeva, Joni kamana kava imatiti putayema. Piya vutaya ayelana ataiyo tigeva pindanava ago agatena, tige tindava kamba awema timatiti putena agekava.

³³ Aviyo ka ama kamana to, ka yagara lo mitaye ma oma avawamba waini ugava potama gina, ageva kagisa enava pugasima gina, pigo aliva kenanava potatema, namapa yaelo ndama kitataye ayeva vuma wikenava. Pigo ageva eliya kinapa ala potate waini ugala kavi- iyoma, agewapa pagasa mavindi wagaitaye. ³⁴ Pigo naninda yoka vikena ganava kanataye, pigo ageva kana tegina ayeva gina ngwa aisagataye eliya kinaka uma oimima kaisa wainiva mete kana iyoma agewa ndaga.

³⁵ Piya vutipa kaga eliya kinami yogala kavima migage kinami agate giniva alakuma eliya ndagara wapa, igeva ayegu taye, To ka yagara lo kanatipa paviyama ayegu tataye, to kato kanatipa yaba kasu ayegutaye. ³⁶ Aindiva ma oma ava wambava to ka yagara lo aisaga taye waini uga wati wanoma. Pipa igoma takane amalu isagatipa. piya vutipa kaga eliya kina yogala ayevama kavi gage kina miva kamasa ena vuma kaga iyegu yegaitaye. ³⁷ Aindi pina akaiva, ma oma ava wambava agewa ndagara aisaga taye to igetilo, ageva piya ute aisaga taye, pigo igeva agavebema agaki veyema agewa ndagara aisaga yema.

³⁸ Piya vutipa ige waini ugala kavi gage kinami agate giniva agewa ndagara kana yemava, igewi ika pindiva piya utaye,' Pi ndagarava ava wamba kutata kavi-i ndagara kana yema, ayelana kata, ayegu gasima ava wamba kutapa kaga meli kunema. ³⁹ Piya otama gini igeva alaku atama paivulite yoga oma awali metama ayegu gaite gana puwataye.

⁴⁰ Ivaba pigo waini uga oma ava wamba kanate ginava, ageva nana amba voita kiye waini ugala kavi gage kina tapa?" ⁴¹ Igeva piya omitene," ageva kanate kamba laga amba voita kiyema, piya voitate waini ugawapa aisa kaiki yema toginamita, piya vekina togina milo kavi kiveyema, piya vigina igeva kanara nanindava yokama yoga oma ava wamba aogima amikive yema.

⁴² Isu va piya oimitine," Pilage viyoma tigeva kamba Anutu kamanapa isuma agaya,' Pi ndavapa kamba laga yaba nema kapenda ginami iyolapa igeva ikasiyama awale gaite gana toginami kona yala titi penoma namata. Pindana vutipa Tave yagarama auma laka vuma avola tikana, pindana omava to ena vuma avolataye ma tage taolapa.

⁴³ Piya vika nageva ulimiwe tige kava, Anutu va megai kiye kindomu wapa tige pindisava, ageva togina imikiye piya vekina ige pindi naninda anapa piti uma ayekiyema. ⁴⁴ Kegivaya wawaya uma walewa kive pi ndava ngoma avovoli igeva uma ivako vuma awate nate taka puwa kiyema. Pigoya pi ndava uma walewa kivipa wawayami ivovoli pi ngwa wava kamba laga vuwaki veyema kaga.

⁴⁵ Pigo ige kaga prisi gina minda ano ngayambu gina mige parisi gina mige pi kamana avite giniva ama kamana Isu oimiti, pigo igewipa napitaye pi kamanapa tageka ulami yemava. ⁴⁶ Igeva pigo ke kuyena vutaye age alakuli kenava, piya vutepa tavela iyekuru vutaye tave gina taka wawayapa miteka, pipa nana viemaye kaga wawaya miva Isu kava ka profeti yagara yema agate kana.

Chapter 22

¹ Isu va to ama kamana pindisa ka kamana to utindana, piya utaye," ² Kindomu inatisa guma tisava piyamba nema ka kini yoke pikiye tave naninda yagara wata waya aka atakena. ³ Piya vutindana ageva isagataye kaga eliya kina ngwapa ige waga kanama wawaya ago piya ena avola kiyema kamana oimindata uma oimigini kaiyoma, yagara nembava pigo wayapa mema atokaye kena viyema, piya viya tave nanindali kanaiyoma, eliya kinami piya oimita nasitepa kamba ganataye.

⁴ Kini va to kaisa eliya kina ngwato isagataye, tigeva wama uma oimiyoma mo kegi kavaya kana iyoma oimito kinaka piyamba nema," Agaiyoma, nageva iva ndaninda ago yoke pugasu wema, ago bulumakapa ayegute aga bulumakapa ayegutema, kaga enava ago yoke pugasuwa naninda nakena gina kanaiyoma."

⁵ Piya oimitipa kamba avinda atate waga kana vutaye, kaisava yoga witi wategana, kaisava mone ngeliya ngwiti wate gana vuwataye. ⁶ Ige kaisa ginamiva ilakuma eliya kinapa kini ndava kamba laga voitama ini ndanala ayeitate kaisava iyegute gana puwataye. ⁷ Kinipa anda omapa yaku tawama kaisa ami ile gina isagataye pi kinapa uma iyegu iyoma pi kegivaya eliya kina ngwa iyegu yekinapa, igeva wama kuma ngwi pela tavepe teseni gumapa uma kamba laga vugasi yoma.

⁸ Aindiva pigo eliya kina ngwa kava oimitine," Pavigo waya iva ndaninda nakenava ago yoke puwainema, piya vipa kana naninda nakena ginaka kegaye yokinapa, kamba kana ndayema, pipa nana viemaya igeva aogi gina nakini veyema. ⁹ Piya veya tigeva waiyoma kaga tave giti agakive kanapa igegaye uma ivamete kanai gina ma iva ndaninda amba naiyoma. ¹⁰ Pigo kaga eliya kinapa wataye tave giti uma agate kina ivama aki voitama kaga aogi ginape kamba laga ginape ivamete kanai yoma iva ndaninda amba nakena, piya utina ami ngwaka igoma kina taka malupa amba vume wataye iva ndama pindiva.

¹¹ Pigo kini va kanama wawayaka amba agatipa igeva naninda nakena amba aki vutaye, ageva agatipa ka yagarava autasa ena iva ndaninda la pulikenava kamba vulinda kanataye. ¹² Pigo kini va kana yagara gava piya omitaye," Nondagara, kaeva kamba iva kautasa enava vulinda kana nema, piya vena pipa kaeva ayamba kanambe nema?" Piya utipa ageva kambaka kamanapa utine."

¹³ Piya vutagina kini va eliya kina ngwaka oimitine, pi ndagarava agisa lalage aya tarage atokaema igana kilokaye tama mome vugasi yoma tunu suwanda ka vindi laka. Piya vigina kaga kinapa ivuki vaki enava mete kuwepa atate iwala upava viki veyema,' ¹⁴ Pipa nana viemaye, kegayeva igoma kina wawayaka utipa, pipa Anutu va ka ka kinaka ivabi kiyema agewa auma nagali kena gana.

¹⁵ Pi aindiva, kaga parisi ginapa kamana kivi nataye kamana ikivi pindi kaisa gamana paga pasanaga, piya vekiniba alakuma kalabusi vindi atakena. ¹⁶ Piya vutagini igeva kaisa eliya kina ngwike kaisa Heroti kinake isagate gini wataye uma agakena. Kaga ige pi kina mige Isu kava piya utaye," Tisa, tageva ago agandu nema kaga yagava taga kamana ngamana ugaga nema, kaeva poiyaki gaganema kaga kinapa taga kita ivamete wama, kaeva kaisa ginami iyumava kamba agaluva kaga nema, piya vute kamba kaisa ginapa yetami itagaga nema, kaeva kamasa ena mana kaga kinapa poita gaganema. ¹⁷ Kanara kaeva ulami kivenoma kauma gamanapa, ma kaviga gamana yombe tapa? Pipa kanara noma tage alo agalu vama takisi va Sisa pa amuku pela o kamba yema?

¹⁸ Piya utepa Isu va ago kamba laga napi enawi pindi ago igagai tegina piya oimitaye," Tige kagapa kambari kinata yema, nana viema tigeva ataka vunata kena veye utaye? ¹⁹ Naya kiyo utaye ka takisi vikena mone ," Igeva metaye ka mone denarias mone ngoma age kamasa puma 20t gana ma amitaye.

²⁰ Pigo Isu va ivigataye," Agege ama keva kenda mindiyema mone tiva? ²¹ Igeva piya omitaye," Agege ama keva Sisa ndayema," Pigo Isu va oimitaye," Pigoya, Sisa nda enava Sisa amiyoma, pigoya Anutu nda enava, pavi Anutu malo amiyoma. ²² Pigo pi kamana avite giniva, igeva inda omapa kamba aogi vuwata gini pavigo atate wataye.

²³ Pindaga lova, kaisa Sandusi gina kanatye wasana vuwanda pindi sava kamba aogalite gana kiye ugage kina kana, pi kina kanate Isu ka amba avigataye. ²⁴ Piyama, " Tisa, alo Mosese nda omava piya iyema, ka yagara waya ngwa minda kana yagara kamba atanda puwakana, to anandolo metama yagara enalo kamba votanda puwakiye, to agandolo mekiye.

²⁵ Pigoya kana pipindisava 7wa ngagana mindaya. Pigo amalusa yagarava kamba yagara enava vunda pulitaya,pigoya to anando tato mo atataya. ²⁶ Piya vutagina anandolo metipa to yagara enava kamba vunda pulitaya. To kakaga yagara malo metipa, paviya vuta 7wata, watipa kagapa kamba yagara enava punda puye wataye. ²⁷ Pigo kaga ngagana puye wategana, kana waya keva puwataye aindi. ²⁸ Pindaga kaga kina puwanda pindisa mesu iyoga kive tapa. Pingagana ndagana ika pindiva ke ngwe ndana vikiyema kana wepa? Pipa nana viemaye kaga ngaganami ngwe nema.

²⁹ Piya utegana Isu va oimitaye," Tigeva kunda gamana ugasaye oimitaye kamana tipindiva, nana viema tigeva kamba agandaye oimitaye Anutu kamana pindige,esegi enawa pindigeva. ³⁰ Kaga kina mesu iyoga kive ndanava, kamba waya wa enava pikive yema, pipa kamba wayo waya noma mikena nava kamba mikiyema, pipa nana viemaye igeva kamasa puma angelo gina miyesa puma mikiveye inatisa gumativa.

³¹ Pigoya puwanda pindisa mesu iyoga kivepa, napi yopa tigeva kamba isuma agaye Anutu kamana ngoma ikamanapa. ³² Nageva Anutu naye Abrahamu nda, Anutu naye Aisaki nda, Nageva Anutu naye Jekopi nda?" Anutu va puwanda kinami Anutu va kamba mindiye, kambaye. Anutu va mo wasana aogama mikenana omandaye. ³³ Pigo kaga kina wawayapa avitaye ute poiya kite vuti kamanapa, igeva iyuma omapa iga lumiga vuma pilatage vuwa tene igomata.

³⁴ Piya utika, ige parisi ginamiva Isu iwamu aku kaita giniva ka aukwai uma akima iyoge utaye aya vuku nema ³⁵ I ge aka pindiva ka alo gamana pindi aganda yagara mitikana Isu ka avigataye ka kamana age ataka votakena. ³⁶ Tisa, teni wa alo vindiba, nana alo oma tave amalu enava pundiyema kaisa alo agasi mava?"

³⁷ Isu va pindagara gava piya omitaye," Kaeva kavu oma Anutu tave yagara gava kaga kanda vindisa mesu gasima, kaga esegi enagake kage napi enaga kema." ³⁸ Pimba yema amalusa tave alo ga yembepa kaga kaisa alo agasima.

³⁹ Pigoya pitasa alopa piyama yema,"Kageva kaga kina kava kavu oma kageka kavu wambesa puma. ⁴⁰ Kaga alo ge profeti gamana keva pavi tara alota itagindi yema

⁴¹ Pigo kaga parisi gina akima mitegana. Isu va ka kamana ivigataye. ⁴² Ageva piya utaye," Tigeva ayamba napi yeyema Kraisti kava? Ageva ke ndagara yema?" Igeva utene ageva Deviti ndagara yema."

⁴³ Isu va piyamba ivigataye, pigoya Anutu Spiriti Deviti pindi mitaki nava, pigoya nanaga ageva utaye tave nene utipa. ⁴⁴ Tave yagara mava tave neka piya utayema," Mala miyoma naya taka ndisa aukwai, mita wama kagama gina mema kagisa amenda pindi mengata kuwota uma agema.

⁴⁵ Pigoya Deviti kegaye uma ageka tave nene utakivi kava," Pigoya pipa ayamalo Deviti ndagara enava vikiye?" ⁴⁶ Pigo piya gamana ivigata giniva, kamba ka yagara malova piya gamanaka iyemava kamba laka awema omigataye pindaga vela to yaga vela sumava.

Chapter 23

¹ Pigo Isu va igoma kina wawaya ke eliya kina ngwa kega kamanapa oimitaye. ² Ageva piya utaye," Kaga alo gamana pindi aganda kinake parisi ginake Mosese siyala mala migage kava. ³ Pikava, nana ena gavaya ulimite piya viyoma, tigeva pindana vute gili agaluva iyoma, pipa nana viemaye, pi igewipa kamana ngamana utegini kamba agaluva kaga yema.

⁴ Yeya, igeva tavepe gunda vuwanda ena mema ayesaga uligaga yema, to igelova wawayaka oimigagaye tivota pi kundava mema ayesaga viyoma, pigoya igewipa kamba laka ka amana ngiyeva ndova malo aigayama mekiveye pi kunda enava. ⁵ Ige pi kaga ngeliya pugagepa, mo kaga kinami iyola tagaiyoma pugaga yema. Igeva iyutasa enava yakalo ndana mana pulite to atukai lova igava ulitema avovola amenda puma pugaga yema.

⁶ Igeva piya vulite giniva, igeva ivuwa gagaye paguta tave siyala tavepe gina mige miyeta misana gaga ivuwa gagaye, tave yagasa naninda nakena laka. Tave siyala miyekana wasanama ayavenema naime yanoma tave gina kayema. Juda ginaminda tave alotu nama pindiva. ⁷ Igeva ivuwa gagaye maketi gumati wandiniva wawaya mika avayaye, kagine, atamine, ulatama tave gina taye iyoma'Rabbi oma".

⁸ Pigoya piya ligiva a meiyo,Rabbi,' pipa nana viemaye, tigeva pavigo ka tisali mindiye. Piya vegili tige kagapa age anata vala mindaye. ⁹ Pigoya tigeva a to kegaye iyo navanemba omava ka mamba vindisa yagara gava, nana viemaye, pipa pavigo ka tivalimba lo mindiye inatisa gumativa. ¹⁰ Pigoya to tisa ye magi lova a ulimiyo," pipa nana viemaye, pipa pavigo ka tisa mindi kana pipa Kraisti ye.

¹¹ Pigoya tige tikapindi ka tave yagara ganda vundanaba,ageva tigenda eliya kinati kandama miyenoma. ¹² Kevaya agewa age mema inata pume kivipa, Anutu va agepa mema mala atakiye. Pigoya kevaya age mema mala atama mikivi kava, Anutu va age ageva mema inata potakiye.

¹³ Aogima kavi-iyo, tige kaga alo gamana aganda kina mitage Parisi gina mitageva, tigeva tara tiwamu ndaga kinataya! Tige akumba mieya inatisa gumatisa gaviba wawaya mindava, piya vute gili tigeli keva kamba laka igaki veya pipa tigeva toginapa kamba itegana wekana, ¹⁴ - ¹⁵ Aogima kavi-iyo tige alo gamana aganda kina mitage Parisi gina mitageva, tigeva tara tiwamu ndaga kinataya! Tigeva kayo wanipa uma tayelite wama wasana inda umema awe vugasi gagaya, inda uma awe vugaite gilipa, ivama yaku kuma ngoma ndagara ena voita gagaya kamasa puma tigeli keva.

¹⁶ Aogima kavi-iyo, tigeva aolike wanda kina kandama to ginaka ayaki kena tigeva piya ugagaya, kega tagaka piya ena vukuweva ugagane Anutu ndama pindiva,pipa ka enava kambaye. Pigoya ka yagarama golila malo alapuma tagaka pukuwe ikivi kava, Anutu ndama pindi pi kamana kapa aogima upeve vuma alakulo." ¹⁷ Tige kaga tiyo lika kinapa kamba aogi napi enalipa mindiye! Nana ena meva puma tave ena viye? Goli tave ena viya o tave alotu nama pindi mindi pi goli oma aogi lakapa pundiye?

¹⁸ Pigoya,' Aye ndagarama vugagaye tagane gamana alta lapa, pitova ka enava kambaye. Piya vipa kevaya tagambane ikivi ndanava inata esegi enawa pindi potandi kana, ageva pi ndagara mava aogima upeve venoma. ¹⁹ Tige pi tiyo likenda kinapa! Pi preseni ena meva puma tave ena vela o alta oma pi preseni vindi aogi laka pundiye?

²⁰ Piya viya aye ndagara maga taga kamaanane altala malo undanapa pavita malo uma inatapo, pavipindi kaga nana vaya minda kivita kema malo umagina taga kamana kapa esegivo ²¹ Pi kevaya piya vukuwema kamana esegi vugaindipa Anutu ndama pindi, ageva pavi promasila asima esegi vikiye Anutu ndama pindi geva. ²² Pigoya to kevaya inatisa gumaka malo promasi vugainda kivi kava, pipa ageva Anutu siyaga malo ala puma promasi potandiye pi ka siyala mala mindi ndagara geva.

²³ Aogima kavi-iyo, tige alo vindi aganda kina mitage Parisi gina mitageva, tigeva tara tiwamu ndaga kina taya! Tigva 10 wa ngaukwai amigage tiva uga tigeva agunda enava amana ngai ndana ndo ndo pusu vugagaya, aindana sayo gandama pute kamba aogima agalu vakagaya aogi ena vikenanava, aumama enawake amatiti pikenana vindi geva. ²⁴ Tigeva tiyo likenda kinataya, to gina ke iyaki kena vepa kambaya,amana kava gina naninda vindisa megasa noma vembepa kemoli nama mindi nakinda gasana!

²⁵ Aogima kavi-iyo, tige alo gamana aganda kina mitage parisi kina mitageva, tigeva tara tiwamu ndaga kina taya! Tigeva kapu ge pleti geva avei mana wani nge gagaya, piya vepa tinda vindiba tigelika napi wake nanage tigeli timu ndana vikena gaga puwa gagaya. ²⁶ Tigeva tiyolika parisi ginapa, tigeva aogima kapu like pleti likeva aogima anda vindiba wani nge gaite iyoma, piya vigina avei geva aogima yewasa venoma.

²⁷ Aogima kavi-iyo, tige alo gamana aganda kina mitage parisi gina mitageva, tigeva tara tiwamu ndaga kinataya! Tigeva paguta amba avola gagaya tave lave peni paika gagesa puma, wasana aluli pipa aogi laka puwa gagaye, pigoya anda vindiba ayambu ge kike kamba lataga enage pumewa gagaye. ²⁸ Kamasa pumaye, Tigepa aogi gina tigasu vugagaye wawayami iyolapa, piya vepa tinda vindiba pume wagagaye igoma kambari kamana ugageke kana tige alo kamba aogima agaluva kage ndana likegava.

²⁹ Aogima kavi-iyo, Tige alo gamana aganda kina mitage parisi gina mitageva, tigeva tara tiwamu ndaga kinataya! Tigeva profeti gina minda ilu ena votama aogi awaena vugasi gagaya aogi gina mindaga. ³⁰ Tigeva piya yeya, paviyama tava valagi miteta mitombe nalisa, tageva kamba laka tayapa profeti ginatapa aigayama korapa kamba atigi tombe sinema. ³¹ Piya viya tigeli kava piyamba pagusama iyo, tige mo yagara wambi tava kaga kegivaya kana profeti ginapa iyegutaya suma.

³² Tigeva kaga enava paviyamba amba nagale yema tiva valagi vutesa ndanalo amba veyema kamba laga enava. ³³ Tigeva kuya oma ndagara laye mo kamba laga kiyo kuya omanda, nana viemaye pi yaku pindi wandi kipa tigeva agaite uvagasa wakiveya?

³⁴ Piya viya tigeva agaiyo, nageva profeti gina aisaga uwa, piya vuwa wasana maga aogi napi enaga minda kanapa, mo alo gamana aganda kinake, kaisa ige pindisage, tigeva iyeguma gili itagi kiveyema, pigoya kaisava iyegu kiveya Juda ginami ngalota nama pindisa, pigoya kaisava pi teseni vindisava igalu vaigina to teseni vindilo wakive yema. ³⁵ Pavigo pina amika, kaga aogi ginami kurapa ati wataye mamba vindiba. Agovima Aeboli kura tasa kanama Sekaraiya kurata amba agema Baraka ndagara, kevaya tige ayegute Anutu ndama aka pindi alta omava tige tivovoli ikiye ka yagava. ³⁶ Taga kamana taka ulimuwe tige kava, kaga pi ndanava to kanakiye kaga kina wawayata ma ndaga mekana kivita.

³⁷ Jerusalemi, Jerusalemi, Tigeva kaga profeti kina tave yaba kasutasa mevuma eliya kepaya aisaga togana kanati kinapa tigeti! Igoma ndagava nageva yagara mema akivi kena pugaga uwe paviyama kokore oma awalo ndo ndo mema agaga pindi aki vugagaisa puma, piyavo ndanava tigepa kamba liviye. ³⁸ Agaiyo, nama tipa uga nama taka mindiya. ³⁹ piya vegi nageva ulimuwe, ma ivaba tigeva kamba naga kiveye wama pingava lapa tigeva piya ikveye, Tamu pune malo ndagara kanaika tave yagarama agelaka."

Chapter 24

¹ Isu va tave alotu nama pindisa ilosa mete avei lumima keti wataye, kaga eliya ndakara wapa kanama amba ayakitaye tavepe alotu namaka. ² Piya vutepa Isu va awema oimiti ndana piya utaye," Tigeva kamba agayoma kaga pindana geva? Taga kamana taka ulimu wema tigekava, kamba ka yaba ngoma avovoliba kambalo asumi kiyema ago kamba ivako vuma wale wakena yaba minda kivikava.

³ Paviyama Isu mala mima mitipa malo olive isa amuti, kaga eliya ndakara wapa kakama kanama gini amba omitaye," Ulamoma tageka, nana ena vekata agakana atuti ainga gogo yagava amba avola kiyema? Tova nana ena vuma taya kegata agate pigo kage kanakena vekana mamba omava atuti kanaye mava ukunema?" ⁴ Isu va awema oimite piya utaye," Tigeva aogima kavima mi-iyoma, a ataigina ka yagara mava kambari uligasima to kamba laga gitiva tivamete wanoma. ⁵ Pipa nana viemaye igoma kinapa nage nagelaka kanama. Igeva piya ikivenema ,' Nageva Kraisti nayema,' piya amba uma igoma kina wawaya ivamete uma walewa kivenema.

⁶ Tigeva avikiveya kama ena peye gasava piyama tavepe kama enava pimbala peyema iguguya kamanapa aviki veyema. Tigeva piya gamana aviteba a napi napi vuwaiyo, nana viemaye pindanava kana kivine. piya vikibipa mamba omanda atungapa kamba kananda kiya. ⁷ Ka kantri omava mesu asima to kantri ayegu yekana, ka kindomu omava paviya vekana, naninda gava kavona enava tavela pekana, ka aukwaiva imimapa tavela pekana. ⁸ Piya vekana kaga pimba ndana omava tavela avuki vaki enava pikiye, agaye ngwema yagara mekena avuki vaki visa puma.

⁹ Aindiva pindana omava tiva mete tave gunda vindi wama tiyegu kena vikibe yema, kaga kantri omava kamba laga vulitama tigaluva kaiki venema nage nagelaka. ¹⁰ Piya viki vekana igoma wawayapa imatiti enava uma itate gaiki veyema, piya vigina me kawinapa avama to gina ayapi meta mengatama kamba lataga ena voita iyoma pikivene toginapa. ¹¹ Igoma kambari profeti va mesu asima igoma kina wawayapa ivamete kamba laga uma vuwakena ki pindi igokaye vikibenema.

¹² Pipa nana viemaye, kamba laga ena omava tavela meva puma kamba aogi laka amba vuwakiye, piya vekana igoma imatiti kinapa amba lani puwakiyema imatiti enava. ¹³ Piya vikibi kana kevaya asima esegima mita wama pi atutisa yaga uma agema mikibe kinapa, Anutu va iwima ivamekiye. ¹⁴ Pi aogi gamanapa inatisa kindomu gava imatiti kina miva pagusama uta waigina kaga aukwaisa kantri vindi, aindi amana ngava ndola mava pagi vikiyema.

¹⁵ Piya vikiya aga gana kamba aogi enalaka pikivi ke kamba aogima uga suga ena mete gana kanapa, pipa mo profeti Denieli ugaindi ndana vikiye, pi kamba laga ena aogi laka puwanda maluta amba asi yekanapa,"( Atagana aogima isuma agano). ¹⁶ Atagana kevaya kaga kina Judiyai minda kive kinapa iyegaka avaga enaga waiyoma amuti. ¹⁷ Atagana kevaya inati nama atoli minda kivi kina mava kamba nama atolisava mavindi lova tumeno autasa ena nama ngwa pindisa mekenava ¹⁸ Atagana kevaya iguguya siotiwa mekenava a wano, A atagana yogali sava wayeliva wano.

¹⁹ Piya vikibipa nandara puwe kegivaya inamu ndakara ndo ndo nono nama mikiveke igaye ngwe mikive kegava pindaga! ²⁰ Tigeva pure uma mi-iyoma pindagava kamba mava amba lani pute sabati yagava kamba avo lanoma. ²¹ Pipa nana viemaye pindagava tavela avuki vaki enage auki sanageva kana kiyema,kaga toma toma kunda enava kanakiye amalu mamba vulasa kanama ma iva amba agemava, paipa kamba mindisa kunda ena, to piya kunda enava kamba gana kiyema aindiva. ²² Pigo Anutu kamba nambapa kasama alosa atandi nalisa kaga mandaga omanda, kamba ka iyogama mindapa mindesine. Piya vikana kaisa gina Anutu ala pugaindi kinaka, pilage vugate Anutu va nambava amba gasama alosa kaikiye ige iwime kenaga.

²³ Aindiva, pigo kaisa ginami piya ugami kiveye," Agoma, Kraisti va mati mindiya!" o Kraisti va maleti mindi yema," Kaeva akapa kamatiti pese pi kinami kamanapa. ²⁴ Pipa nana viemaye igeva kambari kraisti ge kambari profeti ge kana magini tavepe ena amba vikibene mirakoli enava, piya vikibepa wawaya ivamete kamba aogi ena vindi wakena pikiveye,pike Anutu ala pugaiti kina keva. ²⁵ Agaiyo, nageva ago ulimi gaitone pindana yagava kana kivinema.

²⁶ Piya vikibi kana, pigo piya enaye mava ulimi kiveye, ' Agaiyoma, Kraisti va wasana kamba minda aukwai mindiyema,' pitaiva a waiyo tigeva pi wasana kamba minda aukwaiva o ,'Agaiyoma, aeva male ndama kaleso vindi mindiyema,"Pi kamana kava a timatiti piyo. ²⁷ Paviyama kamasa puma andaru uma apaki vulite pa mo vasiti tumi gagaisa puma, paviyamba kape wama ndagara mekana kenanava avola kiyema. ²⁸ Pigo aye ngaukwai vaya ka kina puwi yeginava, pavi ngaukwaiva kekepa ngomava mekalale pugagaye.

²⁹ Avaga ena aindiva kaga pindagava kunda enage avuki vaki enage kana kanava, pa ngomava amba asema tunuse kana, ongamava kamba lakana, noliva tutuvu vekana manda lisava, pigo inatisa esegi enava imima pikiye.

³⁰ Piya vuta kaga enava wakana wama mandaliva, piya vekana kaga kina mamba vindisa kinapa andara pute kuwe atata wakiveye. Piya vigina kaga kinapa agaki veye wama ndagara inati mandala kana kivipa ilagi vindi glori esegi enawa vindi. ³¹ Ageva isaga kiye angelo gina ngwapa bikuli tavela aga ulite wanoma, igeva kaga aukwai wama wawayapa uma aki votama, Anutu ala ponda kinapa kaga 4 wa ngaukwaisa ka atuti wama to atuti uma agema ivabikiye.

³² Tigeva kaisa pilage ena piki ya omatisa meiyo, pigo amali agaki vembepa anombama aoso ngaye mesu atakiye, piya vundana mesu ivila puta waipa aye ngwapa agaveye, piya vegilipa tigeva agaveye pavigo pa takena yagava amba wakala sayema. ³³ Piya vugagaya tigeva agaiyo pindana yaga kana kilipa, tigeva agavama agaiyo wama ndagara kana kena yagava pavigo amba wakala sayema, pavigo kavela taka kana gasayema.

³⁴ Taga kamana taka ulimiwe, ma iva miye wawayapa kamba puye wandigina ma yondanava puma avola kiya. ³⁵ Inati mandage mamba geva pagi vuwakiye, piya vikibipa ma kamana ndepa kamba laka pagi vuwakiye

³⁶ Pigoya pindaga ye pa ngomava pindana vekana yemava wasana miva kamba avindaye, kaga angelo gina migeva kamba avindaye, pigoya kana wama ndagara magekepa kamba avindiye, Tavalemba asa ando uwulindiye auma vindi.

³⁷ Kamasa puma nowa ndaga vutisa puma avola kiye. Paviya malo kamasa ndana vikiye wama ndagarama tawima tava vikena kanakivi ndagava age wakina. ³⁸ Paviyama nowa ndagava igeva kamba napitaye piya ena vikiye mava, igeva naninda nandini wani nandini, waya mema ika ena vundini vuma kamba napitaye asuwanda vuwama nowa sip vindi itita uma age vuma. ³⁹ Paviya vuma mite gana wanike kage vuma ipasitaye__kamasa ndana vikiye wama ndagara kanakivi ndagava.

⁴⁰ Paviyama tara yagara lala yogari mikivese, kapa mesu iyekana, kapa mikiye. ⁴¹ Tara we taralova witi ana pulama mikive metasa kapa iyekana, katova mikiye. ⁴² Piya vikiya tigeva aogima agagasima yoke puma mi-iyo, pipa nana viemaye, tigeve kamba napikive ngavala tave yagara lipa mekana kiye.

⁴³ Pigoya pikava tigeva aogima agaiyo, ka woyapa yagarama ivasa asekapa kukinapa kana kiyema napi ndanava, ageva kavima mima kukinapa kamba atakana nama ngwa pindiva akasa vamete ikiye. ⁴⁴ Piya vikiya kagegeva aogima kavima miyo,' Pipa nana viemaye, wama ndagara kana kivipa paviyamba kanakiye kamba napi kivembe ngava ndola

⁴⁵ Piya vikiya kevaya eliya ndagara mava ageva ago napi yagara gana kamanapa avima agaluva kagai kana, ageva wayapa wamba ala potama kaviyoma nama ngwata, pipa nana viemaye pi ngeliya ndagarava naninda wapa yoka vikena gana, kana yaga amba avola kanava? ⁴⁶ Auma wapa akusa wakiye pi ngeliya ndagarava wayapa wa mekana kanava, ageva amba agakiye mo kaga ena aogi ena mana puma mikivi kava. ⁴⁷ Taga kamana taka ulimuwe tige kava, paviyama wayapa wambava eliya ndagara wapa ala pondiye kaga enawa mindita kavi yenoma.

⁴⁸ Piya vekana ka kamba laga eliya ndagarama ikiye anda vindisa, wayapa nepa avaga enagava kamba kana kiyema. ⁴⁹ Piya utegina kana eliya ndagarava ageva kaisa eliya ndakarava uma iyeguta nasindana wanipa uma nama sipaki vuta nasikiye kaisa sipaki yakara mige. ⁵⁰ Pigo aindiva wayapa wapa mekana kiye mo ngeliya ndagara mava kamba napi kivita ka yaga, kamba pindaga kana kuwe mava omitita. ⁵¹ Pigo wayapa wambava kana tandana au aliva kasa kasa puma avaleta gaikiyema kamasa puma awamu ngwani pagita nasi ndagara pugage sapuma, piya ginapa ka yagava iwala upavasama kinani sute tave guwe atakive yema.

Chapter 25

¹ Inatasa kindomuva piyambane, 10 wa ngala tagawe alamu windaga wataye waya avama wala atakena yaga kanatagini. ² Piya vutepa 5 wa ngwepa napi enawipa kamba aogima mindane, pigoya 5 wa ngwepa napi enawipa ago ala wanda ngwe iyaye. ³ Pi 5 wa ngwe napi enawi kamba mindapa alamu wipa mete watepa kana kalasiniva kamba mete wataye. ⁴ Pigoya ige 5 wa ngwe napi enawi alanda ngwe iyava kalasini wipa ago mete wataye alamu windaga.

⁵ Piya vutegana kana iva ngwe mekena yagarava kamba avaga kanataye, piya vutagina igeva agava vugate iwi yewataye. ⁶ Pigo tave asekapa,ka kigaye kanataye piyamba, agayoma, pigo waya ngwa mekena yagarava pavigo kanainema! Wama ketisa uma gata puma avamete kana iyoma.

⁷ Kaga pi ngala tagawepa mesu asima alamu wipa yoke putaye. ⁸ Mo kamba napi ena yaga ngwe iyava mesu asima, mo aogi napi ena yaga ngwe iyaga piya utaye, kalasini natami yoma, nana viemaye alamule tuma kenaviya. ⁹ Ige piya utepa aogi napi ena yaga ngwe iya miva oimitaye, ivaba tageva kamba aogima ulundu nema tigeke tageke taopi kenava, piya viya tigeva wama gili situwa tiga uma agama ika piyoma.

¹⁰ Pigo igeva wagaitaye kalasini mekena, pavigo avaga enaga kanataye waya mekena yagarava, piya vutagina mo ngwe iyava pavigo wagaitaye, mo ndagarava uma pavuma avamete naninda nakena namati wataye,piyama pavigo avaga kave aku kaitaye. ¹¹ Aindiva pigo 5 wa ngwe napi enawi kamba minda ngwe iya wagaitepa, pigo kanate piya utaye,' oyapa o, oyapa o, kave aigo, kave aitatoma. ¹² Pigo ageva awema piya oimitaye ige kava, Nageva taga kamana taka ulimu wema, kamba liga ndau wema tigepa. ¹³ Piya enaya aogima kavi-iyoma, kamba agandaya pindagaye pindana laimi yemava.

¹⁴ Ka enalova piyambane, ka yagarama to kantri vindi wagai kena vundanava. Aeva eliya kina ngwa kava kegaye uma aki votama gina imikiye kaga agewa nda aogi ena manapa. ¹⁵ Pipa nana viemaye pindagara amitaye 5 wa siliva mone ambekigu. To ka yagara lova paviyama ka siliva mone ku ami vutaye, iyoka iyoka metaye kanara eliyapa pikiveya suma, ageva piya votate pagasa mali wagai taye. ¹⁶ Pigoya 5 wa siliva mone ku meti ndagarava wama uma maketi vuma, to ka 5 wa siliva mone kuto ilagitaye.

¹⁷ Pavi kamasa enalo tara siliva mone ku meti ndagarava uma maketi vuma tara siliva mone kuto ilagitaye. ¹⁸ Pigoya pi ka siliva gu meti ndagarava piya enava kamba vunda, ageva ka uma gu-atama mavindi kai tataye wayapa wamba ndava.

¹⁹ Aindiva pigo yaelo ndaga wagai tagina, wayapa wipa pigo kanate kaga eliya kina ngwaka amba igataya, piya vune kamana avikena mone imite watika. ²⁰ Pigo age 5 wa siliva mone gu meti ndagarava, to ka 5 wa siliva gu ndanalo vulite kanataye, pigo wayapa wakava omitaye, wayapa, kaeva 5 wa mone ku nami tambeka nageva eliya puma 5 wa mone kuto potama mete kanau wema. ²¹ Pigo wayapa wambava omitaye," Kaeva aogi ena laka penema, aogi eliya ndagara nekayema, kaeva aogima amana ndo ndo lakeva kavi natanema. Piya vembaka kaga enava kayapi atakana kavi kivenema, kanama nagege ambima kamu poma wayapa gamba nage.

²² Eliya ndagara tara siliva mone ku meti ndagarava kanate piya amba utaye.' wayapa, kaeva tara siliva mone ku nami tanema. Pigoya agoma, ago tara siliva mone kundanalo mamba votama mete kanauwema. ²³ Wayapa wambava omitaye aekava, kaeva kanara aogi eliya ndagara neka yema, kaeva amana ndana lakeva aogima kavi natanema, piya vembeka kaga enalapa kaviyo ugame kana kavi kivenema. Kanama nagege amba kamu poma wayapa gamba nage.

²⁴ Pigo ka siliva mone ku meti ndagara kanama piya amba utaye, wayapa, nageva ago kaganduwe, kaeva kamo ndagara gayema. Kaeva nanindava yoka vuma menda vugagane towina vuma landatisa, kaeva uma yoka vuma yekagane towina aindanava asigi malai tasa. ²⁵ Nageva tavela naekuru vuwa magi kaeka siliva mone ku kapa uma kaka kaitu wema mavindi, mambaye agao, mone kapa.

²⁶ Pigo wayapa wambava awema omitaye, kaeva aogi eliyapa kamba vutanema pipa kaeva kakasiya yagara gayema, kaeva piyamba aganda noma towina vuma landa tisa yoka enava uma vute, towina asigi malanda tisa uma yekaga uwoma. ²⁷ Piya vembe kana kaeva kanara mone ndepa benki vindi meta kenaye eliya pekinami iyata, pigo nage mekana ndapa, pipa mone ndepa ambe kenayema kaisa ama mbone ndaga.

²⁸ Piya viya tigeva ma ka yagara matisa siliva mone kupa apama mo ka yagara 10 wa mbone siliva gu ulindi nagara me-ami yoma. ²⁹ Aye ndagara mavaya igoma ndanawa minda kivipa, pindagarava meva puma igoma ndana amuku wema, pigoya kevaya igoma ndanawa kamba minda kivi kava, pipa apama mo igoma ndanawa minda yagara amuku wema. ³⁰ Asaga yoma pi kavona eliya ndagarava avei mome vugasi yoma tunu suwanda ena vindi, pipindi tumba kuwe atama awalasa kinani suma mikiya.

³¹ Pigo wama ndagara esegi yaku ngwa pindige angelo gina ngwambage mekana kivi ndagava, aindiva aeva malami kiye esegi yaku ngwa pindi siya kini wata. ³² Aindi age kanakiya kava, kaga wawaya minde kantri vindi kanama amba akivi gina age aola, ageva yetami itakiye iyoka iyoka ginapa, paviyama sipsipi ta kavi ikinama pugagaisa puma sipsipi aota atate aigimba meme aota atate pugagaisa puma. ³³ Ageva yetami ndanava sipsipi aya takandi atate meme pa aigimba aya kemasi atakiye.

³⁴ Pigo aindiva, kini va igekava oimikiye, kegivaya aya takandi mikive kinakava, navanemba andara puma au mama vulitatine. Ageva ago yoke pulitatina agewa kindomu va tigendaga mamba agovilasa kanama. ³⁵ Nageva naga yenaga navuma mitogili naninda namitene, nageva wanika pulitogili wanipa namitene, nageva to malisa yagara nagili navamete nama titi watene. ³⁶ Nageva nautasa enava kamba kili tige nautasa enava namitene, nagepa aiyena navu watagili aogima kavi natatene, nageva kalabusi vindi mitogili wama uma nagateye.

³⁷ Pigo kaga aogi ginamiva awema piya omikveye, Tave yagara, ayandaga tageva kaga tunema kaga enaga kavuma mita katava megamu tunema? O kavema asa tagitava wanipa megamu tunema? ³⁸ Ayandaga tageva kaga tegita tomalisa yagara gaye mava kavamete nama tetiva watunema? O kautasa ena kamba mitagita tageva kamu tunema? ³⁹ Nana yaga amba kagatu nema aiyena kavu tagita yo kalabusi vindi mita katava amba kaga tunoma? ⁴⁰ Aindiva kini va awema piya ikiye," Taga kamana taka nageva ulimu wema, nana vaya tige vute ma kaga amana nanata vala ndo ndo mita, pipa tigeva nageta putayema.

⁴¹ Pigo aindiva oimikiye mo kaisa aya kemasi mikive kina kava, ma nage naolasava ayewa iyoma, tigeva wakiveya tave yaku kamba tuma kagai ndaku pindi, ige ago vumalanda yema satani ge angelo gina ngwake wano mava. ⁴² Pipa nana viemaye, nageva naga enaga navuma mitogilipa kamba nanindava namita yema, wanika navuma mitogilipa kamba wanipa namita yema. ⁴³ Nageva tomalisa yagara mitogilipa kamba navamete nama titiva wata yema, nageva nautasa enaga kavona vutogilipa kamba nautasa enava nanami tayema, aiyena navutagi mitogilipa kamba uma naga tayema, nage kalabusi vindi mitogilipa kamba uma nagata yema.

⁴⁴ Pigo aindiva igeva piyamba ikiveyema, Tave yagaara, kaeva nana yaga kaga enagava kavu tagita kamba uma kaga tunema? O wani kava kavu watagita kamba kaga tunema? O tomalasa yagara gayema yo, O kautasa enaga kavona vuta kata kamba kaga tunoma, O ayena kavuta gita kamba uma kaga tunoma, O kalabusi vindi mitakata kamba uma kaga tunoma? ⁴⁵ Aindiva ageva kamanapa piyamba awema oimiki yema," Taga kamana taka ulimu wema, pingawa ena vute kava tigeva kamba vunda yema ige kamba minda kina kandama,pipa tigeva nagetapa kamba vutayema. ⁴⁶ Tigeva wakive yema yaku kamba tuma wanda yaku pindi uma puye wakive yema, piya vikibepa kaga aogi ginapa igeva wakive yema aogima asi asima mikena gumati.

Chapter 26

¹ Pigo Isu va kaga kamana uma pagi vugaite ginava, pigo ageva eliya ndakara wakava piya oimitaye. ² Tigeva piyamba ago agaema, aindi tara yaga atawa gasa kanava, pasova yaga amba avola kivi kana pavi pindi wama ndagarava avama ayeguma yara itagikena kinami iyapi ataki venema.

³ Aindiva kaga ano ngayambu prisi ginake kaga ano ngayambu ginakeva amba aki vutaye, kaga wawayape tave nama pindi, ano ngayambu yagara agewapa kaiyapasi ndama pindi. ⁴ Kaga kinapa amba akima kamana uma asetama iyuma vindi alaku ulitaye Isu alakuma ayegu kenava. ⁵ Pigo igeva ka iyuma vulite gini kamana ngwi ute kava, pigo igeva piya utaye tave naninda oma aka pindiva piya enava kamba vukunema, pipa nana viemaye, ayugu wawayami akemba ndana pikive katayema.

⁶ Pigo Isu va ageva oimitine Betani Saimoni ndama pindi alepa aiyena kava atati ndagarama ndama pindi. ⁷ Ageva tebolila mala mima naninda nama mitagina, ka ngwe kanataye ka alabasita botole yaga aogi agunda unda wani kana ape ngwapa inata iwanda enaye, ageva mete kanama anoti amba tiatataye. ⁸ Piya vutagina, ige eliya ndakara miva pika agate giniva, inda vindiba yaku tawama piyamba imo kasava utaye,' Pipa nana oma amika male ape ngwa inata iwanda enava ati kasagina ugambapa ati wayema mavindiba? ⁹ Tageva kanara aisa atama kana botoleva tave mone metama, kana monepa kavona gina imikena yema."

¹⁰ Piya gamana iyoge utepa Isu ago ivigaite, ageva piya oimitaye, tigeva nana viye gamana umagili male ngwepa kunda enava ameyema kamanati yepindiva? Pipa nana viema ageva ka aogi ena laka piyema ma nage nauta pegili agaye ndanava. ¹¹ Pi kaga kavona ginapa mamba vindi tigege yakalota miki veyema, pigoya nageva kamba mikuwema tigegeva yakalo ndagava.

¹² Ma aogi agunda unda ena nauti linata gili agaye ndanava, ageva nage nalu vindi tumu kuwo ndana oma ndaga punata yema. ¹³ Taga kamana taka nageva ulimu wema tigekava, pigo ma kaga aogi kamana pagusama kaga aukwai oimita nasikive tiva, ma ngwema pindana gegava pagusama oimikive yema, piya vigina ageke gava napi kive kaye utaye.

¹⁴ Aindi pindana oma akaiva, ka 12 wa eliya ndakara vindiba, agewapa Judasi Isikerioti wataye ano ngayambu prisi gina minda uma igakena. ¹⁵ Ageva piya uma utaye," Tigeva nana namiki veyema Isu avama timekilipa?" Pigo igeva omitaye 30 wa siliva kamuku nema. ¹⁶ Pavi ndaga lakapa, Judasi va ke kuyena vutaye avama imikena agama ginami iyata.

¹⁷ Ivaba amalu ndaga amba avolataye tave ena vuma breti yisi kamba minda nagage ndaga, pigo kaga eliya ndakara wapa kanama Isu ka amba avigataye, kage kaumava ayetaka kaviyema pasova naninda nakena yoke pikenava? ¹⁸ Isu va oimitaye," Tigeva waiyoma male tave teseni gumati ka yagara uma agama piya omiyoma,' Tisa yagara mava piya iyema, naninda nakena yagane amba avolagi, pasova naninda kaema kage ndama pindi nakena vunema eliya kina nde ndaga. ¹⁹ Kaga eliya kina ngwapa wama Isu oimitisa puma uma vutaye, pavi oimitisa puma pasova nanindava yoke putaye.

²⁰ Pigo uma atami sata ginava, ageva pigo uma mala mimagina naninda 12 wa eliya ndakara wambige nakena vutaye. ²¹ Pavigo igeva naninda nama mitegana, ageva pigo piya oimitaye, Taga kamana taka nageva ulimiwema, ka winaga tige pindisa navama nagama ginami iya pindiva nata kiveyema. ²² Kagapa indara ena oma pume watagini iyoka, iyoka avigataye piyamba,' Tagamba nema nageva kamba yema?

²³ Ageva awema piya oimitaye," Pindagarava nage iwale vindi naya mo ata kanava paviyama aya ageva mo ata kiyema, pimba pi ndagarama navama nagama ginami iya pindiva nata kiyema. ²⁴ Wama ndagara wakiyema, paviyama ago kamana kaye gaindisa puma paitaka, piya vipa tavela nandara pota uwema pindagara kevaya navama nagama ginami iya pindi natai kava." Pipa aogi vuwasine ano wamba kana yagara kamba ma atati nalisa gana." ²⁵ Judasi, kevaya kutalu ena vuti ndagara mava, ageva piyamba avigataye," Tisa, napi yopa pavigo nage vaya yema?" Isu va pigo piya omitaye,"Pavigo kagega ugasa nema."

²⁶ Paviyama naninda nama mite ganava, Isu va breti mema, pure ugaite apakoma male imi ma imi vugaite gina ageva piya utaye,"Mema naiyoma, mapa nau aliya."

²⁷ Pigo ageva waini kapulo mema avawambaka aisa otama imite piya utaye," Tige kaga mema naiyoma. ²⁸ Pipa nana viemaye nagenda kora ndenema aoso kontraki gura ati atauwema agunda ena kaga wawaya minda meigai kena. ²⁹ Piya vopa, Tagamba aogi gamana ulimu wema tigeka, Nageva to ma wainiva kamba nakuwema waini ya oma anapa wama pindaga aoso waini tigege uma naku nombeta uma agema navanemba kindomu vindi."

³⁰ Pigo kaga igeva ka ini otate giniva pavigo avei tumima wataye Olive amuti. ³¹ Aindiva, Isu va piya oimitaye," Pama nage nasa taka natate, tige kagapa waye gaiki venema ivasa asekapa, pipa nana viemaye kamana ago mindi kagana, nage nauta kamba aogi ena kanakiniva, sipsipi ta kavina kinapa, sipsipi pa itate iyegaka ivala vuwa kiveyema." ³² Piya vikibepa aindiva nalu vindisa mesu naogalite gipa tigepa uma paitama Galili wagaka puku wema."

³³ Piya utaginava age Pita va awema piya omitaye," Ayelana atoma kaga wale yewaigipa nana vaya kage kauta kana kivi ndana gava, nageva kamba laka nakava kamu kuwema." ³⁴ Isu va piya omitine agekava," Taga kamana taka ugamu wema, pama ivasa asekapa, kokore omava kamba aga unda kana, kageva iki venema, nageva agepa kamba aganduwema kagala ikivenema." ³⁵ Pita lova Isu kava piya omitaye," Ayelana atoma nageva kagege puluku okava, nageva kage kageva kamba laka kaka kuwema," Piya utaginiva mo kagapa paviyama kamasa kamana utaye.

³⁶ Pigo aindiva, Isu va wataye eliya kina ngwake ka mbala Getsemani, pigo ageva piya oimitaye igekava, ," Tigeva mata mala mima mindi yoma, nageva maloti wama pure uma ukuwa." ³⁷ Pigo ageva Pita avabu ndana tara yagara lala Sebedi ndage ivamete wataye, pigo ageva tavela andara enava vute tave gunda lakaya metindana avuki vaki vuwa tagina." ³⁸ Aindiva ageva piya oimitaye," Nanda omapa tavela kunda vuwayema puwa kena mamba. Piya viya tigeva mata mima agavebe vugasima nautapa kavi igita yoma."

³⁹ Ageva to amana ando wata meva puma lo wataye, ageva wama aowalisa uma yabata ivalatama purepa utaye, ageva piya utaye, " Navanemba, pavigo kanara pikivi kava kage kauma oma, pigoya megaso ma kunda kapu oma kunda navipa, pipa nage nauma yane, kambaye, atagana kageka kauma kanano utaye. ⁴⁰ Ageva kanataye kaga eliya kina ngwambiti, amba igatipa kagapa iwita mitaye, pigo ageva Pita kava piya omitaye," Nanaga kamba kaogama mima kavi yenema nage kava ka auwa vindiba?" ⁴¹ Kavima gina pure yo omitaye ataka ena vindiba kamba walewa kivena. Pipa nana viemaye Spiriti omava auma vuwaipa kau ngomava, akasiya vuwama kamba esegi viyema."

⁴² Piya uteginava tarala to pure ikena wate ageva piya utaye, navanemba, pigo mandana oma kamba anu nagai kivi kava alagaya, pi kapuva nataga nanoma, piya vute atagana kaeka kaumala kanoma." ⁴³ Ageva to kanama amba igatipa tavela kunda ivuwama iwita mitaye. ⁴⁴ Pigo ageva uma igatate ginava to wataye kakagala uma pure ikena, pi watipa pamo amalu utisa pure to uma utaye kamasa puma.

⁴⁵ Aindiva, Isu va eliya kina ngwa miteti kanama amba oimitaye," T igeva uga-ga tiwi tamima minama miye yoma a? Agaiyoma, nana vaya manga seka pikena nava ago kanagasa yema, wama ndagara avama mamba vindisa agunda ginami iyapindi nata kenava. ⁴⁶ Pavigoya mesu asi igita wanoma paviti, agaiyoma, navama nagama ginami iyapindi nata kena yagarava memigo amba wakala sayema.

⁴⁷ Ageva kamanapa ivabi uma mitagina, Judasi, kangwi 12 wa ngeliya kina pindisa kanataye igoma kina taka ivamete, ano ngayambu prisi ginake tave ano ngayambu gina wawaya minda gema. Kagapa bainati yogike kaisa enageva iyativa melite kanataye. ⁴⁸ Pavigo, pinda gara kevaya Isu avama imikena agama ginami iyapindi ageva piya oimitaye, nage agola wama uma wakala samagi kaisa ama ndana vekilipa pimbaya wama uma takuli yoma, pigo ageva piya oimite gina," Ama ndana vukuopa ka yagara uma amona kuwo pimbaya pi alakuma, amiyo piyoma oimitaye.

⁴⁹ Avaga enaga kanama Isu kava piya amba oimitaye." Asekane Tisa!" piya amba utegina malo amona taye Isu pa. ⁵⁰ Isu va piya omitaye," Nao-ndagara, pavigoya kana ena vo omitaye nana vaya vikena kanambe ndanava," Piya utaginiva avaga enaga kaga kanama auta amba alakuli taye Isu pa.

⁵¹ Piya vute ganava avaga enaga ka ngwi Isu ge mite pindisa bainati yogi mesu paivulima inatasa prisi yagara manda eliya ndagarama age gasa gaitagina mavindi lumitaye. ⁵² Piya vutagina, Isu va omitaye," Bainatiga mema ana ngwa pindi moto omitaye, pipa nana viemaye, kegavaya bainati yogi ulembe ndana omava , pavi bainati yogi pindi kamba aogi ena bainati vindisa mekive nema." ⁵³ Kageva napi yenoma piyambapa, navanemba tiva kamba kegaye yekana ageva igoma kina taka angelo ginapa isaga kana amba naopi kiveye mava? ⁵⁴ Pigoya, aye ngakwaisa gitasa Anutu kamanapa amba tagamba ndana viki yema nage nautapa, pi ndanava kanamaga ikiyoma?"

⁵⁵ Pingava lapa, Isu va igoma kina kava piyamba kamanapa oimitaye," Tigeva kana yoma bainati yogi ndaga akemba ndana vikena nayaga nava vikena kundagara ava vikena vusuma? Nageva kaga yagava tigege migaga uwema tave alotu nama pindi puliya kima ma aogi gamanapa, pitapa kamba nalaku kaga yema tigeva. ⁵⁶ Pigoya, mangawa ena kanai ndanava nana viemaye, kaga kamana profeti ginami ugaite ndanava, amba tagamba ndana vikiyema," Piya vekana kaga eliya kina ngwapa kaga iyegaka waga kana vuwa kiveyema ugaindene.

⁵⁷ Kaga kina kegivaya Isu takulite kina miva avamete tave ano ngayambu prisi yagarama ndama pindi agewapa Kaiyapasi ti, kana pipindiva tavepe ginake ano ngayambu ginake akima mite pindi. ⁵⁸ Pigo Pita va igaluvata wataye pavi ngasekapa, pigo ageva pavi ndama ngoma akai umitaye,ageva migate kago pindi itaye asu agakena Isu pa aya vaya votama miye kanda yema, kaisa ginake ile ginake mite pindi.

⁵⁹ Pigo ige, kaga ano ngayambu prisi ginamige kaga kansole ginami geva kaisa kambari kika aguyosa atama ayegu kunema, kaisa ginaka aguyosa gataye, piya votama ayeguma yalapa itagi kunema. ⁶⁰ Piya vutepa kamba aguyosa gataye kana agenda pagapama enawapa,aindiva tara yagara lala kanama amba utase," ⁶¹ Ma ndaga mava piya utinema tave alotu nama akasa vakasima kaga yaga vindi asgaikuwe utinema."

⁶² Pigo ano ngayambu prisi yagara mava mesu asima Isu kava piya omitaye."Kaeva kaeka ye kamanapa awema oimi kive pela kamba yema a? Pipa nana gamana ugata yema? ⁶³ Piya omitipa Isu va ka kamanapa kamba utaye, piya vutagina ano ngayambu prisi yagara mava piya omitaye," Nageva yege gamana ugamu wema kage kava Anutu age laka, ulamoma kageva taga Kraisti nayema, kageva wa yagara Anutu ndagara gavela o kamba yema?" ⁶⁴ Pigo Isu va awema piya omitaye," Pavigo kagega ago ugasa nema, pigoya piya vipa, nageva ugamu wema, ma iva agovima aga kivembepa wama ndagara asu mala mima aya takandi asu mikibi kana esegi enawa pindi, aindiva agaki venema ilagi vindi inatasa gumatisa tumi kivipa."

⁶⁵ Pigo ano ngayambu prisi yagarama avite ginava, amopuma autasa enawapa atu kaite gina piya utaye," Pipa tavela akaya kamana ikata! to nana galoya meva pumava iguguya kamana ikena gina kava aguyo saga kunema? Agaiyoma mamba tigeli avegana akaya kamana siya. ⁶⁶ Tigeva nana viema napi yeyema?" Igeva piyamba awema utaye," Ageva ago pulikena avala mindi yema."

⁶⁷ Piya utegini isa tipo tataye aovindi, piya vute aowa vindiba iyangamu kasu ayegute vutaye kaga. ⁶⁸ Piga kaga kina miva piya utaye," Kageva alama ulamoma, nana viemaye, kageva Kraisti gaya, pipa ke kayegu yema ayegute giniva piyamba amiyo sunataye.

⁶⁹ Pigo Pita va mila mima mitaye avei nama komali pi anda vindiba kago pugainda kana, pavi pindisa ka eliya ngwe kanate piya utaye," Kageva ka eliya kina ngwa kaema Galili nasi gagega tiga vonema. ⁷⁰ Piya utepa ageva kambaye utaye kaga kinami iyolapa,' Nageva kamba agandu wema tige nana gavaya yeye mava.

⁷¹ Kago ngama kaveli avei lumiti ndanava ka eliya ngweto lumima tumba utaye, mo kaga mite kinami iyola," Ma ndagarava Isu ge nasi gagagi agavo nema Nasareti." ⁷² Ageva to kakate kambari utaye yege gamana uma," Nageva kamba agandu wema pi ndagarava!"

⁷³ Aindi amana ngava lapa, kaga kinapa kana ganama amba utaye Pita kava, tagamba nema, kaeva ka ngwika yema igege nasi gagambe nema, nana viemaye kamana ka yembe ndana omava pavigo tagamba nema." ⁷⁴ Aindiva ageva iyomana suma ka ivikaite piya utaye," Nageva kamba aganduwe ulimu wema pi ndagarava, piya utagina avaga taka kokore aga utaye. ⁷⁵ Pigo Pita va napi taye mo kaga kamana Isu omigagai kava," pingava lapa kokore omava kamba aga unda kina kakaga lapa, kageva ikivenema agepa kamba agandu wema," Aindiva Pita va napi tate avei lumima tavela auki wama kuwa tumba atataye.

Chapter 27

¹ Avaya lakapa, kaga ano ngayambu prisi gina mige wawaya minda ano ngayambu gina migeva menga kima kamana uma asetaye Isu ayegu kenagava. ² Piya vute gini igeva igana ugu atama avamete Pailati ta wataye, ageva gavana wikana.

³ Aindiva Judasi, age pinda garama uvinaga puma Isu pa agama ginami iyapi metati, ageva uma agatipa uga ka pagapama enawa kamba minda yagara, kamba aogi ena vota uwema andara pute mone ngwipa mengimite 30 siliva monepa,kaga ano ngayambu prisi ginamike kiya ginami kema. ⁴ Pigo ageva piya utaye," Nageva ago agunda ena vugasu wema, nana viemaye nageva uga yagara pagapama enawa kamba minda yagara imgasu wema agama ginami iyapindi," Piya utaginava, igeva piya omitaye," Pipa tagenda enava kamba yema, pipa kaeka nda enaye oimtaye. ⁵ Aindiva Judasi va kaisa siliva mone atatipa mete tave alotu nama pindi meme vugaitaye, piya votate avei wama yala uma kovama puwataye.

⁶ Kaga ano ngayambu prisi ginamiva kaga siliva monepa metama piya utaye," Mapa kamba alova akayo iyema ma siliva monepa mema mono ndama pindi meta kenava, nana viemaye mapa kora ika punda mone nema." ⁷ Igeva aki vuma pindana oma kamanapa utaye, pigo pi mbonepa kamba ika putaye ka yagarama kawomba mema ma lini ena vugagai mbagana, piya votamava kaisa to aukwaisa Jerusalemi ambinda kinami iluena voita kena yema. ⁸ Pindana oma amika, pimba oma ageva piyamba omitaye," Ka aukwaisa kora mba yema," pimba giva ma ivaba uga uma miyeye.

⁹ Pigo pimba ndana vuma avola avola tipa, Pipa ago profet, Jeremaya ugaitaye piyamba, Igeva ago mele yema 30 Silva mone apo ngwi adama, kaga Israeli konami igewi Ola pota gainde kana. ¹⁰ Igeva pi mbonepa ime yema kawo mba mema malini vugaga i ndagava i ka pikena pariyama tave yagarama unami tisa puma.

¹¹ Pigo isu vo gavana aola asitine,Piy a vutagine gavana va avigataya piyamba.'' kaeva kini gayma Juda gina minda a?'' ¹² Pigo kaga ano ngayambu Prisi ginamige aerea gina mi geva akayakamap uma gini kamba laga votataye, piya vutepa Isu ra kamanapa kamba utaye . ¹³ pigo Pailati va avigatine piyamba kaeva kamba avenoma kaga kamba laga gamaua ugatepa a? ¹⁴ Piya vutepa isu va ka kamana kamba awema utine piya otate kava, piya vutagina gavama va agagate igomata nap, watiye.

¹⁵ Pi pasova yaga amba avola ginava gavana va ka kalabusi vindi sava aisa kasi gagaye, pipa ige wawaya miga ala pugagaye age ma aisago mava. ¹⁶ Pigo pindagara, ka yagara mitino igoma kamba laga enamana pngagai ndagara agewapa.

¹⁷ Pigo kaga wawayapa akima mite gara pailati va ivigataye piyamba. Tigera keka tiviyema itota takana vano mara? barabasi velao isu age wapa kraisti ye yenolagara timu oma? ¹⁸ pailati ra piyamba agataye, isu pa ige aisage tekana, pipa nana viemaye kaga wamaya miva ayekava ikasiya gamana ute kagana ¹⁹ Paviyama pailati siya wata kot, avikena mala miti ngava ndolapa, waya ngwamba kamana aisaga taye piyamba kagera ka enava a kape pesema memi aogi yagarama autapa, asekapa ayeka amonda ena vunatagi tave kunda ena meuwema.

²⁰ piya vutepa aro ngayambu prisi gina mige aeva gina migeva alotu nama tisa igeva esegi gamana aimitaye wawaya kava barabasi iteta tomagili iyoma, piya vundili isu pa ayegu iyoma oimiyoma ²¹ gavana va wawayake piyamba iviga taye ma tara yagara lola mindame pindisava ke mo itetama aisaga suwema? "kaga kina miva kegare uma," barabasi ma aisago utaye ²² Pigoya pailati va tu iviga taye piyamba pigoya aiya vota kunema isu age kraisti ye yenda garava? pigo igeva kaga awema piya utaye, aipe yala ita atama.

²³ Agepa avigama piya utaye, Agera nana alo taka apako vugasa yema? puya utipa igava tarela kegaye umla asejuna aye ndaye uma, Ayequma yala ita atoma. ²⁴ Pigo pailati, agatipa, kamba taka wawaya minda pienava ilakuma malapa melu ngitama piki yema aga gategina, igew i akapi apakoma akemba ndamavema putaye

²⁵ Kaga wawaya mira piya utaye, " Atagana pi kuropa aeva tageta atigenoma yagara letakeva kamasa puma ainai aindi geva ²⁶ Piya utegana Pailati va Barabas i mo aisama imitaye, Pigo Pailati va ile ami ginaka oimitagina Isu pa wipi lasa aigili sama ayegn gasima iyapi mo ataiyo oimitaye Piya vigina avamete yala uma ita ataiyoma.

²⁷ Pigo aindiwa kaga ile ami ginami gavana nda igeva avamete isu pa gavana ta wataye, piya vutegane kaga ile ami ginapa amba aki yutaye aoli ²⁸ Pigo igeva autasa enava amba akuva taye, piya vugasima tete gailo autapa potataye ²⁹ Igeva ano ngayambu vindi ba asatere vunda igana mema kini bati ena vuma landapa igitama aiya taka tivaka asa vuatama. Pigo igeva agisa paivuma alava melu aye lakusa atataye akaya kamanapa farela otama piya utaye, mapa juda gina mindu kini yema.

³⁰ Igeva isa kayo potama, ayatisa asa melima ano ngayamba palutuma puma ayega taye igomata ³¹ Akaya suma miti ndiniva tate autasa enava akuva gasima agewa nda votataye, piya votama pigo yala ita atakenava avabute wataye.

³² pigo avei lumiti ndiniva, tumba agataye ka yagara sainini isa, agewapa saimoni igeva tumba keke sotataye i gege wanoma, pipa mo alapa ya ayesa goma isu aopenoma ³³ Pavigo igera kaga wateye ka mbala golgota ugageta, (ami ngwapa piyambaka undane, aro ayambu mala nema) ³⁴ pigo ige ile omi ginamira waini va tima awe vutepa tarela asava watagini isu amitoye nanoma. Pigo avamutamalo atatepa, aeva kamba nataye

³⁵ Pigo igera isu pa yala ita atate gimiva, igeva autasa enava atuma yetami lindi ni kasi ena vutaye vini vikibi meyanoma ³⁶ Igeva pavita mala mima agava vutaye ³⁷ Alopa ya oma avovolapa ka kamana kayetama ita atataye kunda ena amikenava, Mapa aeva isu Krasti yema kaga juda gina Minda.

³⁸ Tara kundagara lalava geva pavi yama alapa yala ita istataye. kapa aeyatakandi ita atate to aya kemasi ita ata vutaye ³⁹ kaga kina pingau kwai uvagasawa apagasawa vute kina miva ino ngayambu amba pako vuma akaya sute wate rataye ⁴⁰ Igeva piya utaye, kaeva piya utambe ndagara gayema tave alotu namapa akasa vakasima kakaga yaga rindi kigai kuwe utambe nema, Pigoya iraba kaega kaopu meyo utaye! mo utambesa puma taga anutu ndagara gaye undanapa, pigoya kaeva isilite alapa yalisava mavindi lumoma!

⁴¹ Pavi yama kamasa puma ano ngayambu prisi gina mige kaga ano ngayambu ginake aeva gina migera akaya kamana lima piya utaye ⁴² Aera iyo pugakena yagara yema kaga kinapa, piya vugagaipa agewapa kamba aopu mekiyema, aeva kini yema Isreal gina minda, pigoya atagana alapa yalisava isimete lume kata agate tageva tamatiti penoma.

⁴³ Agava amatiti taka piyema anutuk ka piya viya atagana anutu va aopenoma pama mbapa, piya vundama alapa yalisave awima avame kiyema anutu va. Pipa yana viemaye, ageva piya utinema, "Nageva Anutu ndagara naye ugagai nema" ⁴⁴ pigo pi ku ndagara ita atate ndagara malova pavi yama komasa kamana uma akaya sutaye isu kava.

⁴⁵ Pigo kagi 12 kiloki vutagina, avaga ase wama tanu sutaye kaga aukuai va, tumima 3 kiloki tumba nagal. taye pa ngomava atam ⁴⁶ Pi 3 kiloki atamipa isu va tavelasa kegaye uma piya utaye, Eli Eli Lama Sabatani? "Piya utina amingapa piyambane anuta nemba, anutu nemba, nanaa kakava namene?" ⁴⁷ Kais a pavita mite kinami avite, igeva piya utaye, ageva ilaija ka kegaye iyema.

⁴⁸ kaile ami yagara mava avaga pigo suwa magina, kai atu umema avala lataye waini wani pindi asava wanda kane, pigo agera asala ilaki tamagina isu awamuta malo atetaye nano magina ⁴⁹ Tageva agavama agakune, ilaija va amba vaya aopi kiri kata ⁵⁰ Pina aindiva, isu va tavela kegaye uma aye otate ginava spiriti wapa iteta atataye.

⁵¹ Piya vutagina, avaga anaga tare gai ita malandapa tare alata nama pindi atu ulite atisa tumi tipa mo aveti tumba nagolima mva mengava puwataye. piya vutagina imimapa tave wata putagina tavepe yabapa awa wagi vulite tumi lumi vutaye ⁵² Kaga wasana aluva aiye wataye, kaga imatiti kina wawaya puwamdapa mesu asiye wataye ⁵³ Kaga puwandu kinapa ilu vindisa mesa asilite. Isu asilite itaginiva kata pulite tave teseri guma pindi iru taye mandali kaga iyogama minda kinami iyola.

⁵⁴ pigo tave ile ami yagara mage kaisa ami gimamige isu alula kaite kinami, agatepa tare imima pute kaga ena vuti agate giniva, igeva tavela i yekuru vute utale. Tagamba nema ma ndagarava anutu ndagara yema ⁵⁵ Igoma ngwe isu akvata nasite galili isa weila migeva pagasa uma asima mima malo agaramo mitaye ⁵⁶ Pavi ika pindiva mariya magidalage, maria jemisi ke josepe ke isino wisimbage, sebed, ndakara mi ino wim bage mitene.

⁵⁷ Pigo pa mo lumi taginava, ka mone ndagara kanataye, aramatiya isa, agewapa josepe gana ageva isu nda eliya ndagara wane ⁵⁸ Ageva pailaiti ti watine, aeva wama uma avigataye isu au aliga yali matagina. Piya vutagina pailati va kanara kana meki vene omitaye.

⁵⁹ Piya omita ginava Josepe va isu au aliva yali sava isima metaye, Piya votama aogi vuwomda kai lasa kiva luma asetataye ⁶⁰ Piya votama ginava isu an aliva mete wama asasa gavindi metataya yaba tasa aguva mahinda pindi, aindiva pigo yaba awara akunga tate wataye ⁶¹ Maria Magdala ge to ka Maria geva pavita mala mima mitase, pi mala mita mepa kana alu omapa ka aukwailo isige mitase.

⁶² To ka yagava, pipa pindagava yoke ena pikena yagaye pasova amandaga, ige amo ngayambu prisi ginakeva wama uma aki vutaye pailati ndamati ⁶³ Pigo igeva piya utaye, tave yagara, tageva napi une, ma kambari yagara aogama mititapa, piya utine, kakaga yaga atawa gasakapa aindiva mesu naoga wakuwe utinema ⁶⁴ Piya utina kaeva esegikamana oime gana isu nda alulapa aogima kavilite wama kakaga yaga mima agaiyoma. Ayugu ige eliya kina ngwambi kanama amba gundana kuma kaka atate wawaya pi kambari ikive kamana ngomave mo amahi kambari utepa agusima tavela kambari siki veyema.

⁶⁵ Pigo pailati va oimitine, ige ago ile amigina mindayoma, piya viya, tigeva wama gili uma kago puma tiyumali tasa aogima akuni yoma ⁶⁶ Piya utagini igeva wama alulasa kaveba tavepe yaba tasa uma okumba esegi votama ile amiginava aogima kavi-iyo oimitaye.

Chapter 28

¹ Aindi sabati yagava, pigo pa mesu itagina anaya kamani sanda yaga, Maria magdala to ka Maria ge kanatase aluga agakena ² Pavi ngaralapa, tare imima putaye, nana viemaye, ka angelo Tave yagara manda tumi taye inatisa gumatisa tumi magina tumba megaitaye tave yaba akumba launda alula, piya votama pavi avovola mola mimamitaye.

³ Autisava angelo omayewasa oma yewasa vuma kane uluvitipa andahe uma apaki vutaye, autasa ena vulitipatav e lave vuma aisi ganda vuwataye. ⁴ Ige ile ami gina Isu alula kavima mitepa tavela i yekuru vuma i yonanda puma kaga mavindi walema pulinda kina kanda vuye wataye.

⁵ Pi angelo gina mava waya iya gava oimitine pavi alula ambite gana aera piya utaye, "Tigeva ateyekuru viyoma, nana viemaye, nageva ago ligauwa tigepa Isu ka agakena gana yema yala ita atateka. ⁶ Agepa matapa kamba mindiye, Ageva ago asiwaye ago ugai tisa puma, tigera kanama amba agayo mo otate tava tave yagarama au kava. ⁷ Waiyoma avaga enaga eliya kina ngwaka uma aimikem, Tave yagara va ago mesu asiwa yema alu vindisava, aeva ago paita ma wayema Galili, tigeva Pita uma paviki, veyema napi-iyo nanaye gamana paya ulimopa."

⁸ Tara we tarava avaga ena isi yekuru enage isimu ndana taga, pigo isisgeva avaga enaga pigosuma wama uma oimitaye eliya kina ngwambi kaga. ⁹ Isu va keti pavu isi tama piya oisimitine, " Kagine ulisi tauwema!" Tara we tarava kanama amba isi lakavima agisala amba oyepama awaga uma alotu utase. ¹⁰ Aindiva , Isu va tara gava oisimi taye, "Tisigeva a tisiye kuru vuma gilisi wama mo kaga nanata valagava uma oismisoma tigeva Galili. Waiyoma pita uma naga kiveya."

¹¹ Pigo tara wepa keti wama mitase, kaisa ile ami yakaramalula kavima Isu nda mitepa, igeva wataye tave tesenili ano ngayambu Prisi ginaka oimikena nana vaya vuma avolati ndaga. ¹² Pigo Prisi ginamiva ano ngayambu gina mige akima yoke ulite giniva, igeva ile ami ginapa tave mone akivuma imitaye. ¹³ Imiteva piya oimitaye, " Oimi yoma kaisa wawaya igateva,tageva aseka tawa tami ndombeka eliya kina ngwambi Isu au aliva kundano vule yema.

¹⁴ Pigoya gavana avite ginava pi kamana, tageva pigo kamana umagita ami - ilili vukunema aegeva, to angelo kamba laga ape tamisa nagava. ¹⁵ Ige ile ami gina miva mone melite giniva mo Prisi gina mige ano- ngayambu gina mige oimite saputaye. Pi kamanapa wataye kaga Juda ginami ige nindi, Pi kamanapa mita ganama ma ivaba uga mindiye.

¹⁶ Piyta vuta gina ige ii wa ngeliya kinapa Isu nda, igeva wataye Galili oimiti ngamuta. ¹⁷ Pigo ige uma agate giniva, uma i laka vima age mema inata pute alotu utaye, piya vutepa kaisa miva kamba i matiti punda tara yuma vutaye.

¹⁸ Isu va igola wama piya oimitaye, " Nava nembava nami tayema kaga tave nambapa kaga enala aeva mikena inatisa gumatisa vela mamba vindisa ena omanda vela puma. ¹⁹ Piya viya tigeva waiyoma kaga aukwai kaga mba vindi wawaya uma ivama eliya kina nde ndana voita iyoma. Wanipa uma memi yoma nava nemba age laka, yagarama age laka, Holi Spiriti oma age laka.

²⁰ Uma Voiyakito kaga ena ago piliyaki gaso ndana, Aviyo, nageva mukuwa tigegeva kaga yagava, wama kaga ena uma pagi vipi ta uma agema.'

Mark

Chapter 1

¹ Mapa agovima Isu Krraisti, Anutu ndagara ma kamanane. ² paitaka profet Aisaia kaima utisapuma, ''Ago, nage yagara ne aisago gana kamana kaoli mete waine,pindagara kevaya ke ititakena yagara. ³ Ka yagarama kegaye uta wakivine wasana kamba minda mavindi, ke iato ka tave yagara manda, ke ima avuloto potoma."

⁴ Joni kanatine, wani meimi kena wasana kamba minda mala mima kamanapa oimindana wanipa meitate gina oimitine agunda ena pugagepa mete kanayoma meliga kiya. ⁵ Kaga mbalasa Judia isave kaga kina Jerusalemi isave wawa vutene. Igeva wanipa umetene Jodeni wani pindi, agunda enaikava uma pagusa tegana. ⁶ Joniva autasa enava kemoli ali lasa puma landa pulite aletiva kilite, aeva nanindava walusi kava amuke iloke kabu vindisa pama nama mitine.

⁷ Aeva pagusama utine," ka yagara kana kiyema nakai aeva esegi enawapa meva puma minda yagara nage ngese enava nagasima, nageva aogi yagarava kamba minduwema aenda agisa ase gagai ngigana igaluvate kite vukuwe utine. ⁸ Nageva wani tasa wanipa melimo kana aeva awamusa pindisa melimi kiye utine.

⁹ Piya vutaginava pingava lapa Isu va Nasaretisa isa Galili kanatine,pigo Joniva Jodeni wani pindi wanipa metatine. ¹⁰ Pigo Isu va wani pindisa mesu iteginava, aeva agatine mandava aiwatagina awamusa pa kavala kandama tumi tine. ¹¹ Ka awamu kegaye utipa manda lisa," Nagenda noganamu yagara nekaye utine. Naeva tavela namupu wawe kaekava piya utaye.

¹² Piya vutagina pigo Awamusa ngomava avamete wasana kamba minda mavindi avabute watine. ¹³ Aeva kabu vindi umitine poti wa ndaga, ataka enava potataye satani va. Aeva kabu gina mige mitine, pigo aindiva angelo oma tumba awime taye.

¹⁴ Pigo aindiva Jonipa alaku ulitaye, aeva Isu va Galili kanama Anutu kamana amba oimima mitaye. ¹⁵ Aeva piya utine," Pavigo kunawapa kana gasayema,manda guma Anutu ndava amba wakala sawaema. kandara ena vutegina kamatiti poma mono kamanaka."

¹⁶ Aeva nasitine Galili wani awali , aeva agatine Saimonike Anduruke agando Saimoni noyanda mekena ko wani pindi moatama miti, pipa igeva noyanda megagave kina kana. ¹⁷ Isu va oimitine, ,"Kanama, amba nagalu vayoma, naeva noyanda mekena gina ndana pulita kuwa." ¹⁸ Pigo avaga enaga igeva kongipa atate uma agaluva tene.

¹⁹ Pigo Isu va amana andowa meva puma watine, uma agatine Jemisi Jebedi ndagara Joni anandoke; isigeva wowale vindi mima noyanda gu pagumba mitame. ²⁰ Aeva igegaye utagini ivawimbapa atate eliya kina nkwake pigo igeva uma agaluvatene.

²¹ Pigo igeva Kapaneamu kanatepa ,ano Sabati yaga avolatine, pigo Isu va tave ini nama pindi ima asu poiya kitaye. ²² Igeva kamana utikava pami ndami putene, aye poiya kitipa tave esegi enawa minda yagarama usuvutaye me kaisa kambali yakarami ugage sapuya.

²³ Avaga enaga ka yagarama pavi ini nama pindi miti tili kegaye utaye kamba laga awamusa minda yagara gana. ²⁴ Piya utaye, tayeva nana pugata kunema, Isu Nasareti isa yagara gayema? kaeva kamba laga pulata kena kananoma? Naeva ago kagauwema kegavaya yemava. Kaeva aogi puwanda yagara gaye Anutu nda!" ²⁵ Pigo Isu va awamu akukaitine kamba laga ginapa piya utine," Yendana pakama avei atawo omitine!" ²⁶ Kambalaga awamusa ngomava asagayoma ayegilipa atate wagaitaye tavela aye otategina.

²⁷ Kaga kinamiva agate ikala mbala puwa tayene, towinaka male aviga ma aviga vutegini , "mapa nanayema? Aeva kamba laga awamusa ka omi kamanapa avaga avite wayema!" ²⁸ Piya vuti kamanapa kaga aukwai wataye Galili isa mavindi.

²⁹ Aindi pigo tave ini nama pindisa avei tumindiniva,pigo igeva kanatene Saimonike Andruke namati, pavi Jemisive Jonive kaga. ³⁰ Saimoni aenda wapa kale aiena avuwa tagini, pigo Isu kava omitaye aiena gina mindiyema. ³¹ Pigo aeva kanama ayata amba uma, mesu asitataye; kale aienava wagai tagina, nanida kaopuma imitane.

³² Pavi atamipa, papa movasi tagina, kaga kinapa aiena ginake kamba laga spiriti mindake ivabute kana kana vutegana. ³³ kaga pipindi minda kinapa kavela me ngaki vutene. ³⁴ Aeva kavai tatine aiena vundake tavepe aiena ivunda kinake kamba laga spiriti minda kina kema, kamba laga spiriti omapa kamba atatagina kamanapa utine nana viyema aepa ago agande kana.

³⁵ Aeva avaya laka asiwatine, asesanava kamba alandata; aeva asilite wasana kamba minda akwai watine pure ikena. ³⁶ Saimonige mo kaisa migeva aguyo sagatene. ³⁷ Pigo uma agateginiva piya utaye," kaga kinamiva kaguyo sagayema."

³⁸ Aeva piya utine," pavigo kaga aukwai nasi kunema, kaga kaka mbavindi, piya vutegi mono kamanapa pagusama ukuwema.pimbayema nage mata kanatona agowapa." ³⁹ Aeva piya ute mo kaga ukwai Galili va nasitine, kamanapa pagusama oimite ini nama pindi kamba lataga spriti va agaluvate vutine.

⁴⁰ Ka alepa yagara kanatine, aeva amba yesutine; aeva amba alaka vite piya utaye, "Kaye kaumaye yekanapa, kaeva aogi vunatoma," ⁴¹ Tavela meva puma andara puwatine, Isu va aya aigaya vutegina, piya omitine, "Naye naumaye. ayogi vuoma. ⁴² Avaga yenaga alepa aienava pagi puwatine, piya vutagina aeva aogi laka puwataye.

⁴³ Isu va esegima aunana kamana omima aisagataye. ⁴⁴ Piya omitaye, napiyoma ka kamanapa a oimoma wasagava, uga wagasoma, kaegapa prisiti ginaka uma iyakite, wate uma voma nana vaya Moses vouti ndana,nana aogi ena pugataika ikenava.

⁴⁵ Pigo aeva watipa uma agovima kaga kina kava oimita nasitaye aye auta nanavaya puma avola tindana gava piya vutagina Isu va kamba asatapa nasema ndana potataye kaga mbaliva. piya vutagina aeva kakama avi ukwai nasiti tiva kaga kinapa kana kana vutaye kaga ukwaisa.

Chapter 2

¹ Pigo aye mekanatipa Kapaneamu kaisa yaga atawa gaitagina, piyampa avitaya waeli mindiyema. ² Pigo igoma kina kanama amba akivutene kaisa kupa kamba mima igoma kinataka, pamo kaveli gekepa, pigo Isu va kamanapa igekava pagusama oimitine.

³ Piya vutagina kaisa yakara kanatene agisa kamba aogi puwanda avabulite, fowa ndakarami wasitene kana yagarava. ⁴ pigo agatepa kupa kamba mitine igoma kina taka kana, pigo igeva atate inati nama avovoli asu akulitama Isu miti kisi malungata awitama iganala mo aisagatene kana aiyena yagarava.

⁵ Igatine ige imatiti enawi,Isu va agisa kamba aogi puwanda yagara gava omitine,yagara nemba, agunda enagapa megaga suwema." ⁶ Kaisa alo kamana tisa aganda yakara miva indavindi kamba aogima napitene. ⁷ Ayambaka manda garamava piya ukwaisava iyema? Aeva akaya kamana siya! Ke agunda enava megai kiyema Anutu asa kana?"

⁸ Avaga enaga Isu va agatine spiriti wa pindiva nana yuma napima mitepa igewi ikapindiva. Aeva piya oimtine, "nanaga piya napienava puma miye yema tindavindiva? ⁹ Nana oma ayoma kamanapa omema pikiyema agisa kamba aogi puwanda yagara gava," Agunda enagapa megaga suwe omikena, yo asima maluka melite, wo omikenava'?

¹⁰ Piya ikivipa aeva esegi enawa tasa ikiye wama ndagara kaga esegi enawapa aeti mindiye agunda enaga megaga suwe ikenava," piya omitaye agisa kamba aogi puwanda yagara gava, " ¹¹ Naeva ugamu wema, asiyoma, maluka melite, nama kati woma." ¹² Aeva mesu asilite gina avaga enaga malu nkwa melite, pavigo avei wama mo wasana iyovindi wataye, piya vutagina kaga kinami agate Anutu ka imu putaye, igeva piya utaye paipa piya enava kamba agavombe ndana viyema."

¹³ To aeva watine wani kotuti, kaga wawaya tova kana kana vutene, aeva to puiya kitine. ¹⁴ To watiti, Livai Alpiasi ndagara mala mima takisi mone mema miti uma agate piya omitine," amba nagaluvoma." Aeva avaga mesu aslite uma agaluvatine.

¹⁵ Isu va pigo naninda nakena putine Livai ndama pindi takisi mone megage ndakara mige agunda ena tavela pugage ndakarage eliya ndakara wakeva, kaisa piya kina pindisava igoma amba agaluvataye. ¹⁶ Pigo kaisa alo kamana aganda kina miva,kaisa parasi kina keva, agategini Isu naninda natika pi agunda ena vute takisi mone mena ndakara migeva, piya utaye eliya kina nkwambika, nana viyema takisi mena ndakamige agunda ena pugage ndakara migeva nanindava nayema?"

¹⁷ Pigo Isu pikamana aviteginava piya oimitine, wasami kevaya esegi enawa aupindi miyeginava yava ndamativa kamba wagagayema; kevaya aiyena avikina ngamana wagagaye utaye. Nage mamba vindi tumi topa aogi gina kava kamba tumindu wema, pavi agunda kinaka tumituwema.

¹⁸ Pigo Joni ngeliya kinake parasi yakara geva naninda kasilayema. Kaisa gina kanama amba omitene,"Nanaga Joni ngeliya kinamige parasi ginami ngeliya kina migeva nanindava kasila yema?" piya vegana kaye ngeliya kamba kasilayema? ¹⁹ Isu va piya oimitine,kaisa iva nanindali kana kive ndakara miva kasila kiveyoma? igeva kana iva kina minda kanagana, kambaye ikivi kava kamba kasila kiveyema oimitine.

²⁰ Pigo ka yagava kana kiyema awe iva ngwe nga amba avabulite wakenava, piya vikana pindagava pigo igeva kasila kiveyema. ²¹ Ka yagara mava kamba aoso kaiva eluma avala kailapa paguni kiyema,piya vikibipa ano amunda wakiyema,aoso ena avala enala pagune ganava tavela amunda wakiye utaye.

²² Kamba ka yagara mava aoso wainiva kamba atutu pama avala gupindiva atakiye, pipa kana aoso waini yaga kondaga amunda wakiye,piya vikiya, aoso wainiva aoso kupindi atutu poma."

²³ Ka Sabati yagava Isu va kaisa greni uga vindi aka watine,pigo eliya kina nkwa mbiva agovima ketisa greni anapa asigima nata watene. ²⁴ Ige parasi kina miva utene," agoma, pipa nanaga alo omava a pese unda enava peyema Sabati yaga ya?"

²⁵ Aeva piya oimitine,"Tigeva kamba isuma agaveyoma nana Deviti vutindagava agaenaga avutagina__aewake aoyakara mige vutepa __ ²⁶ ayamavaya Anutu ndama pindi imagina Abiyeta tave inatasa pristi mitita, breti asumema inatisa yagarama aolasa asumema natipa, pipa alo omava a piyava pese umalanda pipa pristi kina maga nakena, aeva nategina aoyakarava imite vutine?"

²⁷ Isu va utine,"Sabativa kaga kina aopikena potatinema, kaga kinama Sabati aopenoma yanema. ²⁸ Pavika, wama ndagarava tave yagara ye, pavi Sabati omandage."

Chapter 3

¹ To Isu va itine tave alotu nama pindi aeva asu agatipa ka yagara aya kamba aogi vuwanda mitine. ² kaisa kinamiva apasa vutene wakala taka mima, Sabati yagava aogi potakivaya yema piya vekatava akaya sukunema.

³ Isu va aya kamba aogi vuwanda yagara gava omitine," Mesu asimagina kaga kinami ika pindi asiyo omitine." ⁴ Piya vutegina wawaya kava oimtine, "pipa alo omanda a pese unda enava aogi ena vikenava apale vukunoma; wasana awi mekena vela, o aegukenaye?" piya utika Igeva kaga paka vuwatene.

⁵ Aeva male iga maiga vutegina amoena vutine, aeva tavela andara poitataye ige indava yege vuwateka, aeva piya omitine mo ndagara gava," Kaya apila poma,' Aeva paviya vutine, pigo mo ayapa aogi puwataye. ⁶ Pigo parasi yakarava avei tumitaye avaga enaga wama Heroti ndakara uma ivama akima kamanapa utene ayamavaya alakuma aegukunema.

⁷ Pigo aindi Isu va, eliya kina nkwake, kayo waniti watene, Tave kina taka wawayapa agaluvatene Galili isage Judiya isagema. ⁸ kaga Jerusalemi isage Idumeya isave mo ngaukai Jodeni isave pavi ngava visa Taiya ginape Saidoni ginape. Igeva piya viye kamana avite kana kana vutene, tave kina takaya kanataye.

⁹ Aeva ivigatine eliya kina nkwaka wowale amana ando mema yoke piyoma wawayapa igoma taka mite gana, igeva naevakayama mamba kigi vuwaye utine. ¹⁰ Aeva igoma kina aogi poitatagina, piya vutika igoma kina me apasana apasana vuma naigayama aogi vunatanoma vutene.

¹¹ Aetapaya kamba laga spiriti oma aye agategina, mavindi walewa gagaye aye utegini, igeva piya ugagaye,"kaeva Anutu ndagara gayema." ¹² Aeva tavela akukasi gagaye piya viyemava a iyoma.

¹³ Aeva itine malo amuti, aenkawa vaya aegeva wakiveyema aewa kegaye utine, igeva kanategana ¹⁴ Aeva ala poitatine tuwolupu wa(igeva oimitine aposeli kina tayema), piya vekina igeva aege mi-igina aeva isaga kini mono kamana mema oimita nasiyoma. ¹⁵ aeva esegi enageva imitaye kamba laga spiriti geva agaluva iyoma. ¹⁶ Piya ute tuwolupu wapa ala poitataye: saimoni, to agi omitipa Pita yema;

¹⁷ Jemisi Jebedi ndagara, Joniva anandoye Jemisi, to ka isigi isimitipa Boanegesi, pipa piyamba, andalu ginama ndagara yema; ¹⁸ Andruge, Pilipige, Batolomige, Matiyuge, tomasige, Jemisige, Alapiasi ndagara, Tadiasige, Saimoni selotige, ¹⁹ Judasi Iskeriotige, kevaya uvinaga puti ndagara.

²⁰ Pigo aeva wayeli wataye, to igoma kina taka kanataye, igeva to bretiva kamba nanda tane. ²¹ pigo piya kamana aviteginiva, ano avagi aokina migeva igeva uma aunana ikena watene, igeva piya utegini,Aeva napiena wapa uga suga puwaye utegini." ²² Ige alo kamana aganda yakarava Jerusalemi isa tumitegini piya utaye." Aeva anda vindiva Bielsibeli mindiyema," Kamba laga anongayambu spiriti oma agokaye viyema."

²³ Isu va igegaye utagini kanategana ama kamana piya oimtine," Ayama Satani omava Satani va agaluva kiyema? ²⁴ Pigoya ka kindomu omava ayama akapa apako vikiyema, piya vikibikava aewa agisalapa ka kindomu omava kamba asikiyema. ²⁵ Pigo ka ndama ngomalova kamba apako vikiye paviyama,aeva kamba asatapa asiwa kiyema.

²⁶ Pigoya Satani mesu asima aewa aka apako vikibipa, kamba asapa asikiye, pipa ano atuti laka amba pagivuwa kiye. ²⁷ Piya vute ka yagara mava ka esegi yagarama ndamapa kamba uma akasa vama kunda nava pikiyema pi ndagarava avama agisa aya kilo kaetate gane, pindagara mandamapa akasa vakivene.

²⁸ Tagamba taka naeva ulimuwe, kaisa agunda gamana wama ndakaraga ikivembepa pipa megagai kiye, mo kaga kevaya nakayase kina mindageva. ²⁹ Pigoya kevaya Holi spiriti ga akaya sikivi kinapa kamba laka megai kiyema, piya vikibi kana pi agunda enava uga mima undawa kiyema. ³⁰ "Isu piya utaye nana viyema kaisa kinami ute kamana avitegina," Aye pindiva kamba laga spiriti mindiyema."

³¹ Pigo ano wambage anata valage kanama avei amba asima mitegana. Kaisa kinami iyatasa posenda puma omitaye. ³² Pipa tave kina taka agive puma mala mima mite pindisa piya omitene," kano gambage kanata valage avei ambindini kaeka kagu yosagayema."

³³ Aeva awema oimitine, " Kegi yema nano nembage nanata valageva?" ³⁴ Aeva male iga maiga putegina mo agive puma mitekinaka piya utine," Agaiyoma, mamba yema nano nembage nanata valageva! ³⁵ Pipa kevaya Anutu auma agaluva kivi, pimba nagando, namana, nano nemba viye utaye."

Chapter 4

¹ To agovima aeva to poiyaki tine kayo wani awali, tave gina taka to amba akima agive putegana. Aeva wowale vindi asu payoputine kayo wanipindi, aeva asu mala mima. pigo kaga wawayapa kepiyati ambite gana. ² Aeva igoma ndana poiyakitaye ama kamana vindisa, pi poiya kiti ndana vindiva, pipa nana viye vaya oimtine.

³ " Aviyoma, ka yoga oma avawamba aindana vikena wakiyema. ⁴ paviyma aeva aindanava asikita wakina, kaisa aindanava kepindi tumekana, me kavala ngama ambe nakina. ⁵ kaisava yabati tumekina , pitiva mava kamba mindata tumikiye.pipa avaga enaga asawakiye,pipa malova kamba alaima mindikana.

⁶ Pigo papa mesu iyekana, pipa kaga tamilike kina, avupa kamba kana, ano asawaki yema. ⁷ kaisa aindanava me asalele vundati uma itage kina, mesu ilakivipa asawa kina,pipa kana anapa kamba aekiyema.

⁸ Kaisa aindana tumi kivipa aogi mavindi tumikivi kana greni anapa igoma aelite iyava mikiye, kaisava tetiwata meva puma aeyakana, kaisava sigistiwa aeyakana,kaisava andaretiwa aekiyema. ⁹ "pigo piya utaye, "kevaya age minda kanava avikiya, atagana aveno!"

¹⁰ Pigo Isu va asankwa mitagina, mo aege wakala migage kinake tuwolupu wa eliya kinakwa ke kanama amba avigatene ama kamana ugagaika. ¹¹ Aeva oimitine, "Tigepa eliya timita yema kindomu eliya piyoma Anutu nda. Mo ige avei miyekina mindayema ama kamanapa. ¹² Agasanava aganoma vikibepa, ye kamba agakiveye, pipa kamba agavebe vikibeye, paviyama avenoma vikibepa, ye avikibeya, pipa kamba aogima napi kiveye, o paviyama ige Anutu ti awema indara pikivepa agunda enaipa maigakiye."

¹³ Pigo aeva piya oimitine,"Tigeva kamba napieyoma ama kamanapa? Ayama mo kaisa ama kamana kava napi kivema? ¹⁴ Pi yoga oma avawamba aindana asikipa pipa mo kevaya mono kamana mete nasikayema. ¹⁵ Pi kaisa aindana kepindi tumipa, ago aindanava timi gasagina, pipa avisanava vepa, Satani avaga ambe gasigagaye pi aindana ago asigi gaindapa.

¹⁶ Pi kaisa aindana yaba mbali tumipa, kevaya, kamanapa avepa, avaga imundana yaga meyegana. ¹⁷ Igepindiva kamba avupaye, uga amana andola tumbigaye. Pigo kundaena kanate wasana aegute vuta kanaginava mo kamana avika, pipa avaga wale yewae

¹⁸ Pigo pi kaisa aindana asalele vundata uma itagitipa. kamanapa avitepa, ¹⁹ pi mamba vindisa ena kamana avite, kaisa kambali kamana kanama tave gutaka mekivenema, mo kaisa piya maya kamana ngama ambe gasigagaye aogi kamanapa, piya vegina anapa kamba aegagaye. ²⁰ Mo kaisa aogi mavindi aindana tumitipa pipa kevaya kamana avite meti, pinagi aogi anapa aetaye kaisava-- tetiye, kaisava sigitiye, o kaisava andaretiyema pavi aindana vunda ngawala."

²¹ Isu va piya oimiyine,"Lamuva ago nama andavindi mete kanayoma kondana pumalanda pindi mo atakena vela, o malu amenda pindi atakenaye? Kaeva mete kanama ita atanata amba ita atoma. ²² Pipa kayenava kamba kaka wakiyema agakenava, kayenava kamba kakama enava pikivi kana kaga enava paguta mekana kiye. ²³ Pigo kevaya age minda kana avikenava, atagana aveno!"

²⁴ Aeva piyama toge oimtine,"Tavuma mima aogima avo utine,pavi amivembe nkawa, pavi nkawaga mekivena, piya vegana pita tova avobola puma kamikiya. ²⁵ kaisa enaga atopuma minda kivipa, toge meva puma kamikiye,kegavaya kaisa enaga kamba minda kivi kava, pipa mo kaisa ndoga mikivipa megagai kiye."

²⁶ Aeva togakema utine, kindomu Anutu ndava paviyama ka yagarama aindana mavindi aisa puma yema. ²⁷ Aeva avaga awi tategina aseka toyagava mesu iwayema, mesu ima ayendana vulite igagaye, pipa aeva kamba aga gagaye ayama vaya ikaga yemava. ²⁸ Maomava anapa ayewa aye gagaye greniva: amalupa aye atategina, pitapa ano mesu atate, pitapa mesu esegima ana aye gagaye. ²⁹ Pigo greniva agutagina aeva avaga ano uma kasa gagaye , pigo kaga enava kana nkwata me kana gina."

³⁰ Togema aeva utine,"Tova nana ena oma kamasa pikiye Anutu kindomu va, o tova nanala ama kamanapa atama ukune alamava? ³¹ Pipa mastati yei nkaindana kana aindanava ugena ndondogana mamba vindiva piya vundapa kamba mindiyema. ³² Piya vikibipa aindiva tavelo anosakiye, mesu anosama tavepelo vikiye kaisa yoga vindisa enava agasima, piya vekana ama nanamapa tavepe wagakana vekana inatisa kavala nkamava amandana vindi ana amba kigaga yema."

³³ Paviyama igoma ama kamana uma mono kamanapa oimitine, igeva aogima avibeve visiya kanara. ³⁴ Aeva ama kamanapa kamba iteta gaitene. Piya vutegina aye asankwa mitindanava, aeva kaga kamanapa utipa to awema eliya kina nkwa kava uvevema oimi vutaye.

³⁵ Pavi ndagava, pigo me atamisa taginava, piya oimitine,"Pavigo malo nkakwai wakune utaye," ³⁶ pigo igoma kinapa itate, pigo Isu pa avabute watene, paviyamba migagai sapuma mitine, wowale vindiva, paviyama kaisa wowale geva katapuma wataye. ³⁷ Pavingavala avaga enaga iguguyake kage vute awamusa puma wani ngama wowale vindi asu awagita wataye.

³⁸ Piya vutagiva Isu va wowale atuti, awigi watine. igeva apage pute, utaye, " Tisa oma, kayeva kamba laganoma ma pulikena vombepa?" ³⁹ Aeva mesu asitine, ka avilataye iguguya kava, omitaye kayo wanike gava,"pavigo yema, maluka meyo utine!" Pigo iguguyapa pagi vutagina, kayo wanipa melu pagi vutaye.

⁴⁰ Piya vutagina aeva oimitine," Tigeva nanaga tiyekuru veyema? Tigeva timatiti yeva kamba veyoma?" ⁴¹ Igeva tavela iyekuru vute iyoge utene, aekava keye ukunema, ma iguguya nkamage kayo wani nkamageva aye ikamanapa aviya?

Chapter 5

¹ To kanatene kayo wanipa ma nkaukai, to mali Gerasenis. ² Pigo Isu va anamali payo puwatine wowale vindisava, avaga enaga kavuvindisa ka yagara me kanatine wasana aluvindisa kanati kamba laga spiriti minda.

³ Kana yagarava wasana alu vindi migagaine . kaga kinamiva kamba alaku gagene, seni iganalasava kamba lakuma uguka gagene, ⁴ ayepa igomata kivapalo pugagene pakalani iganage seni lasageva. Aeva pi pakalani iganage seni geva akikilisa pugasi gagaine. Ka yagara mava autapa kamba alaku kagaine

⁵ Kaga asekake alakeva wasana alu vindige amutige migagaye, piya vundanava awa yabatasa au kasakasa puma aye ndaye uma migagaye. ⁶ Pigo aeva Isu agate ginava pagasalasa, me pigosuma kanama agisa vindi amba alaka vitine

⁷ Aeva tavela kuwe atatine aye umagina,"Naeva nana pugata kuwema, Isu, inata taka migagai Anutu ndagara? Naeva kavigauwe Anutu ayewaka, kamba aogi enava a punatoma." ⁸ Pikava piya omitine, kanoma avei pinda garama anda pindisava, kaye kamba laga spiriti mindambe."

⁹ Aeva avigatine aekava,"kagegapa kegayema?"pigo aekava omitine,"Nagenepa (Ami) pipa agowapa igoma ndayema. ¹⁰ "Aeva toge aviga aviga vutine tova a taisagoma toma vindiva.

¹¹ Piya utagina agatipa yaga ndaga amuti atama kima mitegana, ¹² pika igeva avigatene, piya utaye," taisagoma male yaga ndaga vindi'tatagata male yaga vindi', wanoma.," ¹³ pigo aeva alagaye oimitine; kamba lataga spiriti va pigo yaga vindi wavutene, piya vutagina kaga ndagava auyali melu pigosuma kayo wani pindiya vuwataye, kagapa tutauseni wa ndaga naisutaye.

¹⁴ Pindakara yagala kavima igayena kigage ndakarava pigosuma wama nanavaya avolati ndaga uma oimi amba oimi putegana siti vindive tauni vindive aveibela, kaga wasanava wawavutene agakena. ¹⁵ Pigo igeva Isu ti kanatene kanateti amba agataye kamba laga kina andavindisa agaluva kainda yagara miti, igoma kina taka kamba laga ginapa miwanda kana,pavita malami mamiti, autasa enava pute napiena wapa ago kanara puwati; igeva pika agate tavela iyekuru vutaye.

¹⁶ Kegivaya uma aga tegina nanavaya pinda garama auta kaga ena vuti kamanapa ige alama utene, igeva navaya yaga oma auta puti ndana gegava oimite vutene. ¹⁷ pigo igeva agovima omitene mamba lasava atate wagasoma.

¹⁸ Pigo ageva wowale vindi itaginava, mo kamba laga gina megaiti ndagara mava avigatine kayege wakena vuwema. ¹⁹ Piya utagina Isu va kambaye omite, piya utaye, "wo omitine nama katige kaokina keli wama uma oimoma nanavaya Tave yagarama pugatai ndanaga, piyama ayama vaya aumama pugatai kava" ²⁰ Pigo aeva wama auta puti ndana gava kaga kinakava uma oimita nasitine Dikapolisi, piya vutagina kaga kinapa pami ndami vutene.

²¹ Tolo Isu va kayo wani malo ngaukwai watine, wowale vindi, igoma kina to mengaki vutene, pigo aeva wani awala umitagini. ²² Pigo ka agigi yagara tave alotu nama tisa, agewapa Jairusi, kanama, amba agateginava, agisa vindi amba waletine. ²³ Pigo aeva avigatine toge logema, piya utine,"Amana ngalaga ndone puwakena vegi. kayeka kaviga uwema, kanama kaya me ngatagana aeva kanara pute mesu aoganoma. ²⁴ "Pigo aeva ayege watine, piya vutagina igoma kina taka agaluvama a aevakaye aevakaye vuta watene.

²⁵ pigo kaweto kanatine aeva kora aiyena avuwanda wekana tuwolupu wa nkwa wagainda nkwe. ²⁶ Aeva tavela avuki vaki vuwate igoma sota ginati tave mone nkwape kaga enawapa puganda nkwe kana, aogi penoma vugatipa kamba kana tave vuwatine aiyena wapa. ²⁷ Aeva avitine Isu piya vuta nasiye kamanapa, aeva pigo akai kanatine wasanava tave gina pindi aeva amba aigaya vutaye autasa enala.

²⁸ Kana wemava piya utegina," uga autasa enala aigaya vukuwopa,nayeva aogi vuwaku wema. " ²⁹ Pigo aeva aigaya vutagina, mo korapa tanawa taye, pigo aeva aupindi akisuma agatipa pavigo pagi vuwatine.

³⁰ Isu va avaga enaga aupindi akisute agatipa kaisa esegi enawa wagaitine. Aeva awevute piya utine wasana akapindi,"Ke nautasa enalapa aigaya viyema?" ³¹ Ige eliya kina nkwambiva ayekava utaye,"kaeva agoma wasava kigi vuwaya, piya vegana kaeva ke naigaya viyeva enoma?" ³² Isu va piya utegina malega maga vutaye kevaya viyema.

³³ Waya mava, ago atopama agataye nanavaya auta avolatipa, ayekuru vute pami vutaye. Aeva kanate agisa vindi amba alaka vite omitaye kaga tagamba kamana. ³⁴ Aeva piya omitaye," alagama, kaega kamatiti enagamba kava katayema. wo omitine kaumagapa akusama kaga aiyena gapa ago katawaya."

³⁵ Aeva kamana uma mitagina, kaisa gina kanataye alotu nama tisa agigi yagara matisa, piya utaye,alaga gapa ago puwaya. tisa yagarava a kundaenava amoma?"

³⁶ piya vutagina Isu va malo anamuya puma igataye nanaye vaya yeyema, aeva piya omitaye alotu nama tisa agigi yagara gava,"Kaeva a kayekuru voma. Uga kamatiti poma." ³⁷ Aeva kamba kaisa gina kava ivigataye avagikava,pavigo Pitake, Jemisike, Jonike,Jemisi anando. ³⁸ Igeva kanataye agigi yagarama ndamati alotu nama tisa aeva amba igatine igoma kina kuve kave uma mitekina.

³⁹ Pigo namapindi iteva, aeva piya oimitaye," Tigeva nanaga tiyowa vindiva uga suga vuwama kuwe atayema? yagarava kamba vulindiya uga awi tamindiya." ⁴⁰ Igeva kagi potatene ayekava. Piya vutegana avei igaluva kaitegina ava wambana yagara ndoma ano wambana mo eliya ndakara wana suma,ivabute yagara ndo mitipindi itene.

⁴¹ Aeva yagara ndoma ayata asu mema piya utine ayekava,"Talita, koum!"pipa piyambaka, amana ngala gando,naeva ugamuwe, mesu asiyoma'" ⁴² avaga enaga mesu asilite wataye (aeva tuwolupu wa nkwa pugai titakana). Igeva avaga enaga yumava akunkwa taye tavela pilatage vuwama. ⁴³ Aeva tavela akukai tine wasanaga oimisiyema mandaga.aeva to oimitaye kaisa naninda amigina nanoma.

Chapter 6

¹ Aeva pigo pitiva atategina mago wati watine, ayenda eliya ndakara wapa agaluva ulite watene. ² Pigo Sabati yagava kanata gina, aeva uma poiyakitine tave alotu nama pindi, Igoma kinapa kamana uti avite yumava pilatage vutaye. igeva piya utaye, Ayetasa manda piyenava metayema?"Nana napiena aeva metayema?" "aola kamba agandombe tavepe ena vipa ayatasa." ³ "Kana mapa kapenda yanoma, mapa Mariya ndagara yema anata balava Jemisige Josesge Judasige saimonige yema? amana palava tayegeva kamba minda yoma ?" Igeva kamba laga kamana otataye Isu kava.

⁴ Piya vutagina Isu va piya oimitine, "Profeti ginapa aeva ageva mindiya,piya vipa mawatake aokina akapindige ayewa ndama pindigeva ageva kamba mindiyema," ⁵ Aeva tave eliyapa kamba vema pikiyema, Aye vikibi ndanava kaisa aiyena gina aya atakini kavali kiyema. ⁶ Aeva igomata napiwatine ige kamba imatiti putekava. Piya vutegina aeva nasima kaga ndama kina pindi poiyakita nasitine.

⁷ Piya vutegina aeva igegaye utine tuwolupu wa ndakaraga pigo aeva isagataye waiyoma tara tara, pigo aeva tave esegi enava imitine kamba lataga spiriti omanda gava. ⁸ Piya vute igokayema puiya kitine wasana mitisa kaisa enava a meyoma nasiki vetisa gava , __bretiva kambaya, kopa kambaya, mone keva kambaya kavamu kandiva kambaya__ ⁹ pigoya sendoliva puliyo,tara siotiva a meiyo.

¹⁰ Aeva piya oimtine,"Tigeva ka ndamapindi uvasindi lipa, pavindama pindi mima toakwaiva waiyoma. ¹¹ Pigo ka tawoni vindi waigina kamba tivabi vikibeyo kamba avigilipa, pimba atate wakena, vundilipa tigisalisa inipa asali vugaite waiyo piya punda malane ikiveka

¹² Igeva wate kaga aukwaiva mono kamanapa uma pagusama oimite wawaya kava agunda enali pindisava tinda awe viyoma. ¹³ Ige indavindi sava kamba lataga ginapa agaluva igaitaye, piya vute masawe pai itama aiyena ginapa aogi poitate vutaye.

¹⁴ Kini Herotiva pika avitekina, Isu age, omava kaga aukwai aviga sayema. kaisa miva piya utaye,"Joni wani meimi gagai ndagarava puwanda pindisa aogatayema, piya vute tave esegi enawatasa tavepe eliyapa pugagayema." ¹⁵ Pigo kaisa gina milova yeyema," Aeva Elaija yema."Evi evima kaisa gina miva yeyema,"Aeva profeti yagara yema, aeva paisa profeti ginami iyoga piyema."

¹⁶ Pigo Herotiva avite piya utine,"Jonipa ago anamu kasa gaito to aogalite kanatayema." ¹⁷ Pipa Herotiva igaluvatine Joni uma alaku ulite kanayoma igana kilokaye tama Herodiyasi taka(Pilip anando nkwe taka) pipa aye nkwe apaliti kana.

¹⁸ Joniva piya Heroti kava omitine," Kamba alo vindiva mindi ndana venema kanando nkwe apalembepa." ¹⁹ Piya vutipa Herodiyasiva alakuma ayegu kena amoyena vutaye,pipa piyalo utipa kamba vutine. ²⁰ Piyama Herotiva aekuru enara Jonipa ayetataye; aeva ago agatine aeva aogi yagara yewasa vuwanda yagara gana, aeva awima uga atatine. Avite potate tavela aumawa pindi kunda meyanoma, piya vutipa amu ndanalo metaye.

²¹ Pigo ka aogi yagalo avolataye Heroti avolanda yaga aeva eliya kina ngambi nda naninda ena atamipa putine, ile ginatasa tave yakarage tave igi minda yakarage Galili isageva. ²² Herodiyasi ngalaga aewa asa kanama wa amba aitatine, aeva Herotipa amba amu ena potatine igegaye utagini naninda amba nate kinakeva. Kiniva kana alaga wekava,"Navigo omitine nanaga vaya kavikibi ndagava naeva kamukuwa

²³ Aeva esegi kamana ayekava omitine,"Nana nanaena gavaya naviga kivembe ndava, naeva kamukuwe, pavi kaisa kindomune ndaga apako vuma." ²⁴ Aeva avei tumima anowamba kava tumba avigatine,"Nanaga omusuwema? "Aeva omitine,"wani mei imigagai Joni anonga yambu namo omoma ." ²⁵ Aeva avaga itine kiniti,aeva avigama,, piya utaye,"kayeva avaga namoma uwe utaye, pama ivando,,Joni anonga yambu ya iwale vindi atama namoma

²⁶ Pikamana ngamava tave gunda enalaka kiniva metaye, aeva kamana ugasota iya aya vukuwema mo naninda nombe kinami iyolake. ²⁷ Ano atate skiriti ile yakara pavigo wama Joni anonga yambu umete kanaiyo oimitine. Pigo ile yagarava wama uma alisa ulite kanataye igana nama pindisa. ²⁸ Utisa puma uma alisama iwale vindi mete kanama alagawe me ngamitaye, pigo alagawe mava anowamba amitaye. ²⁹ Pigo eliya ndakara wambi aviteginiva, igeva kanama awu aliva ambete wasana alu vindi uma kaitataye.

³⁰ Pigo aposeli yakarava Isu ti kanama amba omitaye nanavaya vute poiyakite vute ndanagava. ³¹ Pigo aeva oimitine,"Mati avei kanaiyoma ininga mana mbavindi sava tigelipa amana andola ambina iyoma."Igoma kina taka kanate wate veya, kamba minama naninda nakena napienava peyema. ³² pigo igeva wagaitaye wowale vindi asu payopumete ininga mana mbavindi igewinga mana.

³³ Pigo igeva agategana atate kaisa miva agatepa, kaga mavindi pigosutaye tawoni vindisa, piya vuma miteta igeva kanataye. ³⁴ pigo igeva mekana tepa, aeva igatine igoma kina takaya kanate tavela andara poitataye sipsip ayeva kina kamba miyegina pugagaisa pusu vutegana. pigo aeva agovima poiya kitaye igoma ndana.

³⁵ Piya vutagina pavigo asekena atamisa taye, ayenda eliya ndakara kanama amba omitaye," Mapa wasana kamba minda malana pavigo asekena viyema. ³⁶ pavigo isaga gini naninda ikapuma nakenali waiyo utene."

³⁷ Aeva piya 0imtine igekava,"Tigeli nanindava imigina naiyoma."pigo igeva piya utene,"tayeva wama tuhandareti kina lasa uma ikapuma mengime kana nasiyoma?" ³⁸ Aeva oimitine,"Ayaki breti ulindayema? wama uma agayoma."Pigo uma agatate,utene,Paipu wa bretige tara noyandage mindiye utaye."

³⁹ Aeva piya oimitaye kaga kinapa mala mi-iyoma akila akila puma yoniti. ⁴⁰ Igeva paviyama mala mitaye; akilapa adretiya pifitiya suma piyamba mi-iyoma. ⁴¹ Aeva metine kana paefu wa bretige tara noyandage, Inati malo agama pure otama apakoma bretiva imitine eliya ndakarawa wawaya mikiveta maleta mata viyoma.Aeva mo tara noyanda geva paviya vutine kaga kina ikapindi.

⁴² Ige kaga kina natepa igaye pawataye. ⁴³ Igeva atu natu mema akivutepa, tuwolupu wa wanugupa awagitataye, kamasa puma noyanda geva. ⁴⁴ pavi kaga kina natepa paefu tauseni wa kinami nataye.

⁴⁵ Avaga enaga aeva eliya kina nkwa ndakara gava wowale vindi paitama waiyo oimitine malo ngaukai, Betisainda, aeva pigo wawayapa waiyoma isagataye. ⁴⁶ Pigo kaga waye gaite ganava, aeva amuti itine pure ikena. ⁴⁷ Tunundana mekana tagina, pigo wowaleva kayo wani akapindi mitaye, aeva malakati asa mitine.

⁴⁸ Aeva agatipa tave iguguya kanama wowale amota amba itaye, iguguya ngamava tavela igokaye vutaye. paviya vutawama uma malikena vutagina.avayava aeva kayo wani akavata watine,aeva oigaite paitama wakena. ⁴⁹ Piya vutipa igeva ago agategini wani akavata watipa, igeva keginane ute aye utaye. ⁵⁰ Pipa igeva agate iyekuru vutene.Avaga enaga aeva oimite piya utaye," tiyumava akusama mi-iyoma! Mapa naeya! A tiyekuru viyoma!"

⁵¹ Aeva pigo wowale vindi asu payo putine mo igege, piya vutagina iguguyapa pagivutaye. Igeva tavela pami ndami vutaye. ⁵² Pipa igeva kamba napitene kana breti oma amingapa nanavaya yemava. Pikava, inda omapa yege puwatene.

⁵³ Pigo ige maloti uvayo puwate giniva,igeva pigo malakati kanataye Genesareti pita wowaleva metate. ⁵⁴ Pigo payopulite tumitegana, ige wasana miva ago igataye avaga enaga, ⁵⁵ pigo igeva pigosulite uvaga sawa apaga sawa vutaye mo kaga nkwaisa wawayapa mo aiyena gina wasilte kana kana vikena aetapaya mindiye uteta.

⁵⁶ Nana yagavaya aye kumaka kumaka, yo siti, vindi o kantri vindi nasitipa, igeva aiyena gina mema maketi kumata atagagaye. Igeva piya oimi gagaye aiyena kinakava autasa ena atuta aigaya vuliyoma,piya utegana kevaya aigaya vuti kinapa aogivuwa vutaye.

Chapter 7

¹ Pigo parisi kinake kaisa alo kamana aganda kinake kanataye Jerusalemi isa kanama amba agive putaye.

² Igeva agataye kaisa eliya nkwa ndakarami ini ndana yaga naninda nayema, iyandana kamba vunda nategana. ³ ( Ige Parisi ginake kaga Juwisi ginakeva iya kamba waninge ndatapa kamba nagagaye pipa agola waninge gasima gakana, pipa igeva paisa anasa ginami oiminda kamana alakupeve ginakana. ⁴ Ige Parisi gina maketi lisa kana ndiniva, iyandanave wanipe agola paikaitega nakiveye,igoma paisa enava uga ulinde kana,paviyama kapuve pletive, kopave, tinive,kaga enava naninda nakenanava aogi vugasima gane.)

⁵ Pigo Parisi ginake alo kamana aganda kina keva avigataye Isu ka, "nanaga eliya ndakara gambiva anasa ginami kamanapa kamba agaluva yema, pipa igeva iyandanava kamba vunda bretiva nata naseyema?"

⁶ Pikava aeva oimitine."Aisaiya profeti kamana kaigata yema tige kambari kina miti kamanapa, aeva kayetine, makina miva iwamutasa nageva mema inata peyema, inda omapa pagasa laka mindaye utaye. ⁷ Ugamba nawaga gaipa unatama miyeye utine, wasami piya vese maya vese kamana kaye malanda ena oma napiena vindi miwama.

⁸ Kayeva kiki pugaite Anutu piya vesema kaye malandapa wasama kaye malanda upeve vuwane." ⁹ To aeva kakema oimitine," Ayambaka kayeva kaka amiga sanema Anutu piya vese kamana kaye tatipa paisa kayeka ndaga alakuma misinoma! ¹⁰ Pipa Mosese va utinema,' Amenda poma kanoke kavake kava,'Kevaya kamba laga kamana anoke avakega ikivembepa puwaki venema ugaindane.

¹¹ Pigo kayeva yenema,' ka yagarama anoka avaka,"nanavaya anoke avake amuku wema alapikivi,"( to kambaya.' Anutu amukuwe')-- ¹² pipa kaumaga kamba gasima kano yo kavapa isyopi kivenema. ¹³ Kayeva piya vesema Anutu kamanapa agasanema paisa atagamba kamanata asiwama mitawane. Pavi kamasa kamanata asiwanema.

¹⁴ Aeva kegaye uma kaga wawayaka piya oimtine ,"Ma naviyoma, kaga kinamita, aogima napi-iyo. ¹⁵ ka aveisa ena oma kanda vindi tumi kivi ndana omava kamba uga suga pugataye. Pi nanavaya wasana anda vindisa ikivi ndanama oma wasava kamba aogi enava potaki utaye." ¹⁶ ¹⁷ Pigo Isu va wawayapa itategina nama pindi itaye, piya vutagina eliya ndakara wambiva ama kamanaka avigataye. ¹⁸ Isu va utine, Tigeva kamba laka avibeve pugayoma? Kamba agayoma nanavaya aveisa ena oma wasana andavindi ikivipa kamba laga enava kamba potakiye yopa, ¹⁹ pipa aeva kamba amako vindiba ikiye, aeva pavigo andavindi umigate iyegali wagai kiyema?" pikamana tasava kaga nanindava waninge gaitaye.

²⁰ Aeva utaye,"pipa mo wasana andavindisa avei kanai ndana oma wasanava kamba aogi ena pota gagaye, ²¹ Pindana omava wasana, amako vindisa, wama kamba aogi napiena kana gagaye,kamba aogi napiena, kundana, wasana aeguke nanaye, ²² kupiyo enaye, kame ndaenaga kavu wakena naye, kayambu mamagi enaye,kame nkwe akayo kenana, kawo iye enaye,naega minduwe, tave naye,aivo enaye. ²³ Pingawa enava wasana andavindisa kanaye,pindana oma wasanava kamba laga pota gagaye

²⁴ Aeva asilite gina watine ka aukwai Taiyage Saidonige. Aeva nama pindi watine aeva kaisa ginami aora agasana gava kamba avutaye, piya vutipa kamba kaka wataye. ²⁵ Avaga enaga ka nkwe kanataye, ka amana ngalaga ndowa kamba laga spiriti andavindi mitagina, kanaye kamana avite, kanataye, avaga enaga amba agisa vindi alaka vitaye. ²⁶ Kana wepa Griki wene,atawapa Siroponesiya. Aeva avigataye kamba laga ena alagawa mba andavindisa agalu vakasoma.

²⁷ Aeva waya kava omitaye,"atagana yagarama amalu ndanindava nanoma. Pipa kamba aogi viyema yagarama breti mema kala awamu pindi amembepa." ²⁸ Kana wemava piya utaye," Ye, Tave yagara,kala omava yalage lisa ininkwa mavindi tumuwai nagagaye omitine."

²⁹ Aeva waya kava omitaye," Pigo kayeva piya yembeka, Ivaba kayeva uga woma.Kamba laga spiritiva ago alagaga mba pindisava wagasayema." ³⁰ Kana wepa nama nkwati watine wama uma agatipa alagawa maluti mala mima miti, kamba laga ginapa atate wagai tagina.

³¹ Aindiva aeva watine Taiya isava, wama Saidoniva wogaite kayo waniti Galili wama to aukwai Dikapolisi wakena. ³² Pitasa kina milova kaisa age gunindake awamu kamba kamana sundake,avabute kanama avigatene aya igayama iyopenoma.

³³ Aeva avamete awali watina igoma mite pindisava avili, aeva ayava lasa age vindi pakala vutine, aeva aisa potama, to andevula aigaya vutaye. ³⁴ Aeva inati malo agatine,aeva piya omitine,"Eparata,"pipa piyambaka utaye, " Aigoma," ³⁵ piya utagina avaga avitindava aiwataye!"pigo awamu akunkwa tikeva megaitagina kamana alama utaye.

³⁶ Isu va yege kamana oimitaye kaisa gina kava a oimiyoma.To meva puma yege kamanapa oimitine,tavela meva pugasima pagusataye. ³⁷ Igeva tavaela pami ndami puwama, piya utaye," Aeva kaga enava aogima piyema. Aeva age gunindake awamu akuninda keva kanara poitayema,"

Chapter 8

¹ pinkawa yaga vindiva, pipa tave gina mitaye, nanindava kamba kini uga mitaye."Isu va kegaye uma eliya ndakaraga piya oimitine, ² "Nayeva tave nandara peye mangawa ginaka, igeva nagege mata miyava miyegana kakaga yaga atawa gasaye naninda kamba nanda. ³ Pigo naye isagakini naninda kamba nanda wakivepa keti uma iyonanda pikiveye. Kaisa ginapa pagasa malasa ginanema." ⁴ Ayenda eliya ndakara miva awema omitaye,"Ayetasa kana bretiva mekunema wawaya imikenava mapa kabuvindiya?"

⁵ Aeva ivigataye,"Ayaki breti ulindayema?" Igeva utene."Seveniwa nema. " ⁶ Aeva mongawa ginakava mala miyo oimitine. Aeva seveniwa breti mema, aisa utaye, pigo apako vuma. Aeva eliya ndakara imitaye yetamima imiyoma wawaya.

⁷ Igeva kaisa noyandava atama mitaye, pigo aeva aisa kamana otate ginava, aeva yege kamana oimitine makeva mema imgina nayoma. ⁸ Igeva nama igaye pawataye,pigo igeva atunatu yenava mema wanu gupindi ilagitye, pipa sevenwa kuto awagitataye. ⁹ Kana wawayapa fo tauseni wakinane. Pigo aindiva isa kaite. ¹⁰ Avaga enaga aeva wowale vindi payopulite eliya ndakara wake wataye, Igeva to aukwailo wataye Dalmanuta ilo.

¹¹ Pigo Parisi ginato kanama amba maka otataye. kaisa inatisa ena pegata aganoma, aye ataka potakena. ¹² Aeva kunda ena tavela taka spiriti wapindi melite piya utine," Igeva nanaga inatisa tave ena vuma tayakova yeyema? Tagamba Naeva uwema, kamba laka makina miva kaenava agagaki veyema. ¹³ "Pigo aindiva itate, wowale vindilo asu payo pulite, watene kayo wani malo nkaukai.

¹⁴ Igeva eliya ndakara miva igeguwa vuwatene breti mekenava. Igeva ka kekepa kamba mitaye wowale vindi geva. ¹⁵ yunana kamanapa piyamba oimitine," Aogima kavima mi-iyoma Parisi ginaka yisti mete naseya,Heroti yistige."

¹⁶ Ige eliya ndakara wambiva nanaga iyema iyoge utaye," Pipa mo tage breti kamba menda kanombeka iyoma." ¹⁷ Isu va ago iyogisi pulitaye, aeva piya oimitaye, Tigeva nanaga aviga viga enava vuma miyeyema breti gava? Tigeva kamba meyayoma? Tigva kamba napiye yoma? Tinda omapa anaga akunga yema?

¹⁸ Tigeva tiyova mindiya, tigeva kamba agayoma? Tigeva tigeva mindi yema, tigeva kamba aveyoma? kamba pilage veyoma? ¹⁹ Mo nage breti apako vuto paefu tauseni wakina pindi, ayaki wanugupa ilagitaye apako vakuva?" Igeva omitaye," tuwolupu wanema."

²⁰ Ka yagalo apako vuto seveniwa bretilo fo tauseniwa kina pindi, ayaki wanuguto ilagitaye?" Igeva omitaye seveniwa nema." ²¹ Aeva utaye,Tigeva kamba napiga yema?"

²² Pigo igeva kanataye Betasainda. To wawaya miva ka aolika yagara avamete kanama amba avigataye kaya auta aigaya voma. ²³ Isu va aolika yagarama ayata ulite, kuma tisava avabute avei wataye. pigo aisa aovindi tipe potama auta malo ulite, avigatine, Kayeva kaisa enava aganoma?"

²⁴ Aeva malo agategina, piya utaye,"wasana nasipa ya nasisu vegi agauwema." ²⁵ To aeva aya malo atatine aola, pigo kana yagarava aova agataye,pigo kaga ayogi vuwatine,kaga enava pigo agavebema agataye. ²⁶ Isu va aisagate nakati woma piya omima," A tawoni vindiva woma."

²⁷

²⁸ Igeva awema omitaye, Joni wani meimi gagai ndagaraye yegana. kaisa miva yeyema,' Elaija yema,' kaisa miva,'ka profeti yema ." ²⁹ Aeva ivigataye."Pigo tigeva nayekava kegaye yeyema?" pitava omitine, ³⁰ "Kayeva Kraisti gayema." Isu va esegima iyunana utine wasana gava maye kasava a oimiyoma. ³¹ Aeva agovima poiya kitaye wama ndagarava igomata avuki vaki enava mekiyema, alolisa anasa mive Pristi lisa tave yakara mive alo kamana aganda yakarave, nayegu kivenema,piya vigi kakaga yaga migaite mesu asikuwema. ³² Aye piya utipa alagasima utaye. Piya vutagina Pitava agayesi avamete wama kamba yema pindanava kamba vikiye utaye. ³³ Pigo Isu va awema igavebe vutaye eliya ndakara waka piya vute Pitapa aomana sute piya utaye,"kayeva me nakai atawoma, satani! Kayeva Anutu nda enaliva kaumava kamba age venema,kayeva wasanami ndapiela mindanema." ³⁴ Pigo aeva wawayake eliya ndakara wakega igegaye utine, aeva piya oimitaye, " Kegavaya naye nagalu vakenava, ayewapa aumava mala tumeno,aeva alapa yava ayesaga ulite, amba nagalu vano. ³⁵ Pipa kevaya auma waka upeve vuwa kivipa iteta gaikiyema, kevaya aumawa iteta gasima naye ngeliyaka megaite naye kamana ndeka megai kivipa, auma wapa mekiye. ³⁶ Nana oma meva puma atopota kiye, kaga mavindisava nana aogi yenava mekivene, pipa kauma gapa megai kivene? ³⁷ pipa nanalasa kauma gapa ika pikivene? ³⁸ Kevaya anipikivipa nayeke kamana ndekega kupiyo gina kamba laga agunda kinami iyola, wama ndagara mava ayekava paviyama anipota kiye, aye inatisa esegi enawa pindi me kananda kivi ndaga avawamba nda esegi angelo yaga."

Chapter 9

¹ Aeva oimitaye, Tagamba taka nayeva ulimuwema, kaisa mata asima minda mbe nagava kamba puye wandigina navanemba nda esegi enawapa kanakivi kili agakiveye. ² "Sikis wandaga ata waga itagina,Isu va Pitake Jemisike Jonike ivamete inatisa amu pindi itene, pavingawa gina itaye. pita itipa to augato asu vuwatine. ³ Aye autasa enawativa waye puwama asa vuwataye, toma tave lave enawapa putaye,mamba vindisa awaye enava agasima yewasa vutaye.

⁴ Piya vutagina Elaijage Mosesege pavita amba asitase, pigo isigeva Isu ge kamana utaye. ⁵ Pitava awema Isu kava omitine, "Rabi,mata mindombe ndana mava kanara puwayema, piyavi kata kakaga nama kiyenoma, kapa kaye ndaya, kapa Mosese ndaya, kapa Elaija ndaya suma. ⁶ "( Pipa aeva kamba napitine nana kamana paya ikena vuwemava,pipa igelova pilatage puwatene.)

⁷ Avaga enaga ilagi amba kivatakaye wama kali vuitataye. Pigo ilagi vindisa ka kamana kanataye,"Mevipe nayenda noganamu yagara nenema. Aviyoma aye kamana." ⁸ Avaga yenaga, igeva male maga vutegana,piya vutesa kaisava tava nkwataye, Isu asa atate.

⁹ pigo igeva amutisa tumi tindiniva, aeva iyunana kamana oimitine nanavaya agaye ndanagava wasanava a oimiyoma,pingavala uma mema wama ndagara pulinda kinami mba vindisa asilite kana kivi tasaga utaye. ¹⁰ Kana kamanapa igewe taku ulitaye, igewito iyoge utaye pipa nanaga iyema" pi pulinda kinami mba vndisaye ipa"amipa nanaga iyema.

¹¹ Igeva avigataye, Nanaga ige alo kamana aganda kinamiva Elaija amalu kanakiyeva ugagayema?" ¹² Aeva oimitine."Elaijava tagamba kanakiyema kaga ena ambema aogi vikena. Pipa nanaga kayemama mindayema wama ndagara kanate amba avuki vaki vikiyema igoma ndana vindi kamba aogi yagara agokaye vusu vikibeyema? ¹³ Piya vipa ulimuwe Elaijava ago kanagai tayema, ago pugai tayema aye auta nanavaya pikenava, paviyama mono kamana ngama ayeka isapuma."

¹⁴ Pigo igeva kanataye eliya ndakara miteta,Igeva amba agataye igoma kina akima mima mo alo kamana aganda yakara mige maka uma mite. ¹⁵ Pigo Isu avagayena agategini, pami ndami vute pigosuma wawama uma aimetaye. ¹⁶ Aeva eliya kina nkwaka ivigataye." nanaga makava yeyema?"

¹⁷ Kaisami pavi igoma kina mite pindisa piya utaye, "Tisa oma, Nayeva yagarane avabute kana uwema kayeti. Ayepindi kambala spiriti minda gina kamana kamba iyema. ¹⁸ pindana omava amiyo puma asagayoma ayegu yegina muyena pugaga yema, awala upavama,piyama kamba laga puwagaga yema. Nayeva eliya ndakara gaka ivigopa kamba aopeye utaye." ¹⁹ Aeva awema oimitine, igeva imatiti enava kamba mindiyema, ayakita tigegeva nayeva mikuwema? avabute kano utaye nayeti."

²⁰ Igeva pigo kana masiva avabute kanataye. kana spiriti oma Isu agateginava, avaga yenaga awale gaitine. kana masiva mavindi walema muyena vutaye. ²¹ Isu va avawambaka avigataye," Ayakita maya enava avu gagayema?" avawambava omitine," amana ndagara ndo lasayema. ²² piyama igomata asagayoma yaku pindivave wani pindige mevu gasima ala ayegukena pugaga yema.Kayeva uga pukuwe undanapa, kandara puma taopoma."

²³ Isu va omitine,"Kayeva ago kanara noma'? Kaga enava uga vikiyema kegavaya kamatiti pikivembe kava." ²⁴ Avaga enaga avawamba kegayema utaye," Nayeva namatiti puwema! Naopo kamba namatiti pokava!" ²⁵ Pigo Isu agatipa igoma kina pigosu lite wataye, ayeva kamba laga spiritiva agaluvate utaye, "kaye kawamu kunindake kage guninda keva, Nayeva ugamuwe,avei atawoma, tova akanoma omitine aupindiva."

²⁶ Pigo aeva tavela aye utegina mo masiva awale gaite ilosa wataye. Piya vutagina kana masiva puwanda kina kanda puwataye, pikava igoma kinamiva piya utaye,"Aeva ago puwaye utaye." ²⁷ Piya vutipa Isu va ayakana uma asitataye,kana masiva ano asiwataye.

²⁸ Pigo Isu va nama pindi kanatipa, ayenda eliya ndakara wambiva asati ovinasuma avigataye,"nanaga tayeva kaye vembesa ndanava pukunema?" ²⁹ Aeva oimtine,"Piyambapa ugava kamba vikive yema pure tasaga nema."

³⁰ Igeva pitasava atate Galiliva ogaite watene. Aeva kaisa kinami piti wayema avisa nagava akasiya vuwatine, ³¹ pipa aeva eliya ndakarawa poiya kikena gana. Aeva oimitine, wama ndagarava avama wasana iyapi ataki venema,piya pigina alakuma ayeguki veyema, pigo ayeguga siginava, ayeva kakaga yaga migaite to asikiyema." ³² Pipa igeva kamba aogima avitene uti kamanapa, pikalo avigakenava iyekuru vuwatene.

³³ Pigo igeva kanama Kapaneyamu kanataye. Aindiva aye nama pindi itindanava ivigatine," Nanaga ketiva iyoge uta kanayema?" ³⁴ Igeva paka vuwataye. Pipa igeva ketiva maka uta kanate kana ke amalupa milatayema. ³⁵ Mala mi-iyoma kaga, kaga tuwolupu wa kegayema aki poitama piya utaye," kevaya amalu ndagara ena vikenava ayeva aikanano eliya kina kandama."

³⁶ Aeva amana ndagarando avama ikapi asitataye. Aeva ayati ayepa ulindana piya oimitaye, Kegavaya inamu ndagara ganda naye nagela pikivembe, pinagava naye navabiki venema, ³⁷ pi kevaya navabi kivinava,pipa naye nasana navabiki yema, pavi kevaya naisagati nake avabikiye utaye."

³⁸ Joniva piya utaye ayekava," Tisa oma, kaisa kinami kaye kagelaka kamba lataga gina iyupindisa agaluvata nasegata apiyoma ilakulune omitaye, pipa igeva tayepa kamba tagaluve tisa peyema." ³⁹ Pikava Isu va oimitine," A ilakuli yoma, kaisa kinamiva naye nagelaka tavepe eliya pikive ndanaga piya igina ayugu naye nagega kamba aogi kamana ikiveyema.

⁴⁰ Kevaya tasikaya kasa kamba ikivipa pipa tasige ndaya. ⁴¹ Kevaya tani nkwani kapu vindi kamikibi keva Kraisti kinane ute, taga tagaka ugamu wema kamba ape nkwapa tumu wakiye utaye.

⁴² Kevaya ma amana ndakara ndo ndo amatitipi avama kamba aogi enavindi atama awale gaikivi napa anamula tave yava ugu atama kayo wanipindi mevu gasiyoma. ⁴³ Pigoya ka kayengama pagapa gasakanapa, alisa kaso.Pipa aogi pikiya ayugu tara yaga kaye mindana yaku pindi kavabute wakiya,kamba mina kena yakupndi. ⁴⁴ ⁴⁵ Pigo ka kagisa oma kamba aogi ena pekinapa. alisa kasoma. Ayugu tara yaga kagisa mindana kamba aogi yaku pindi kavabute wasana gaya ⁴⁶ ⁴⁷ Pigoya ka kawu oma kamba aogi enavindi kavabute wakanapa, atuvu kasoma.pipa aogi vekana Anutu kindomu vindiva wakivena pi tara kawu kamba atuvu kivembe kava yaku pindi kavamete wakiya, ⁴⁸ pipindi kova kamba puyewanda mindi pindige yaku kamba tumanda yaku pindige wakivenema.

⁴⁹ Pi kaga kina kayo ganda vunda yaku pindiya puwaisiyema. ⁵⁰ Kayova aogienaye, pigoya kayo oma kanisigi enawa kaikivipa isesigi vikiyema, ayamalo kayo oma kanisigi veno enava pikivene? Kayova aogima tige akapindiva miyeno,aogima akusama me time kava tivuwama mi-iyo."

Chapter 10

¹ Isu va pitapa atate to aukwailo watine Judiya ige mo nkaukai Jodeni isa waniti, to tave gina kana kanama amba akivutene. Aeva togema poiyakitine,pamo pugagaisa puma. ² piya vutagina to Parisi gina kanama ataka votakenaga piya utene,"Pipa alo kamana pindi mindiyoma ka yagarama waya nkwa agaluva kibipa?" ³ Aeva utine, " Nana voma Moseseva ugamiti nema?" ⁴ Igeva utene, "Moseseva waya agaluva ndilipa isa puma amitama agaluvaiyo ula mitinema."

⁵ Piya vutipa tige tindava yege vuwatika pika kayelimita yema," Isu va oimitaye." ⁶ Piya vutipa amalu kaga ena vuti pindiva,' Anutu va wage wayake poisitati nema."

⁷ Pina amika wamava ano avapa atate waya nkwambage uma atokaye kiyema, ⁸ Piya vekina isigeva ka isundana uma pikivesema,' pigo isigeva to tara enava kamba pikiveme kana pavigo kakina ndana vikivese. ⁹ Piyavi kana nanavaya Anutu atokaye gaiti ndanava wasamava kamba atala ikiyema."

¹⁰ Pigo ige nama pindi umiti ndiniva, eliya ndakara miva to avigataye. ¹¹ pigo ayeva oimitaye," Kevaya waya nkwa agaluva kaite towe mekivipa ayege kupiyo ena pugasaye utaye. ¹² To wayamalo awe kaite towa umekivipa, ayegeva kupiyo ena pikiyema."

¹³ Pigo igeva amana ndakara ndo ndo ivabute kanataye iyuta aigaya venoma, piya vutepa eliya ndakara miva igaluvataye. ¹⁴ Isu igateva pilage vutaye, ayeva igateva kamba amuputaye igekava," kaga yakara ndo ndo itaigina nayeti kanayo utaye, a akuniyoma, inatisa kindomuva pindakara ndo ndo ganda pikive kinami ndayema.

¹⁵ Tagamba nayeva ugamuwema, kevaya inatisa kindomu Anutu nda mekenava amana ndagara ganda kamba vikibipa kamba lakaya ikiyema." ¹⁶ Piya utegina amana ndagara ndo ayati ayepa uliti ndana kaga ivama mengatama aya atama aogi poitataye.

¹⁷ Pigo aeva agovima to wakena vutita, ka yagara pigosuma kanate amba alaka vitaye agisavindi, amba avigataye, "Aogi tisa, nayeva nana vusuwema asi asima mikenana mekenava?" ¹⁸ Isu va utaye," Nanaga aogi yagara ova enema? Tova aogi ginapa kamba mindaya, Anutu asa kanema. ¹⁹ Kayeva alo kamanapa ago agandanema: 'Wasanava a ayeguyoma, kupiyo enava a poma, kundanava a poma,kameka kambripa a ogasoma kageva a inata pumeyoma, kano gava kamana aogima avima miyo omitine ;"

²⁰ Kana yagarava utine," Tisa, pikamanapa ago avita kanandu wema masi mavimana." ²¹ Isu va agavebe pugate auma amite avuwataye. ayekava omitaye,"kayenaga kavona vene omitaye. kaga ena kayeti mindipa yetamima kavona gina imigaite, kaga enagapa inatisa asumeyo omitaye. Piya vutegina amba nagaluvo utaye." ²² piya utika napigate kundaena melite atate wataye, pipa ayeva igoma ndanawa minda yagara gana.

²³ Isu va malega maga vugategina eliya ndakara waka piya oimitaye,"Ayamba esegi poita kiyema igoma kutanga minda kina inatsa Anutu kindomu vindi ikenava!" ²⁴ pigo eliya ndakara miva napi wataye pikamana kava. Piya vutegana Isu va to oimitaye," yagarami, ayamba esegi vuwaki yema inati Anutu kindomu vindi ikenava! ²⁵ Pipa uga alaga kemoli yaga omava nankama kipindiva ikiyoma, piya vikibipa kotanga igoma minda yagarava esegi vuwaki yema Anutu kindomu vindi ikenava."

²⁶ Igeva tavela napi wategini igewipa iyoge utaye," pipa kana kelo ikiyema inatisa kumativa?" ²⁷ Isu va igagate piya oimitaye," Wasana mapa kamba aogi votakiya, Anutu va kaga enava uga vikiyema." ²⁸ Pitava agovima piya omitaye," agoma, tayeva kaga enalepa kaite kaye amba kagaluva una."

²⁹ Isu va utaye,"Tagamba nayeva ulimu wema, ka yagaramava nama ngapa kamba atate, anando no mawa no amana no ano no ava no yakara ndo ndowa no naye ngeliyaka, o kamana nde kayo, ³⁰ kevaya mekivi wani andereti wata meva puma mamba vindi: nama nga, anatavala, amana pala, ano vala, yakara ndo ndo, mawa, ayegu kenana, mo aindi kanakivi ndana, asi asima ena. ³¹ Piya vipa kevaya amalu kanakivipa aindi kana kana, aindi kana kivina amalupa kanakiye."

³² Igeva keti wataye, Jerusalemi wakena, Isu va igepa uma paitama wataye. Ige eliya ndakarava pami ndami vutaye, ige mo ikai igaluvata kanate kinamigeva iyekuru vute vutaye.Pigo Isu va eliya ndakarawa ivama agayesi itama agovima piya oimitye nanavaya auta kanakivi ndaga aindi. ³³ "Agayoma, mapa Jerusalemi wamamuna,Wama ndagarava avama tave prisiti kinamike alo kamana aganda kinamike iyapi natakiveya. Igeva koti kamanapa ayegu kenaga otate Gentaeli ginami iyapi natakiveya. ³⁴ Igeva akaya sute, isa potate, aigilisama ayegute, piyama ala ayegugai kiveyema. Piya vigina ayeva kakaga yaga migaite mesu asiwakiye."

³⁵ Jemisige Jonige, Jebedi ndagara tara, kanate piya utase," tisa, nanavaya kaviga kusome ndanava pulasitoma." ³⁶ Aeva piya oisimitine," Nayeva nana pulisitasu wema?" ³⁷ Isigeva utase,"Tasitagala kayege miyeyoma esegi nama kapindiva, kapa kayataka ndiya kapa kayake masiya suma."

³⁸ Pigo Isu va awema oisimitaye,"Tisigeva kamba agasoma piyenaga avigause mava. Tigeva kanara nage nakuwo kapu vindaisa wanipa nakivesoma o nage wani mekuwo nkwani pindiva alaga tumbe kivesoma?" ³⁹ Isigeva piya utase ayekava," Tasigeva kanara nema." Isu va piya oisimitaye," Kapu nage nakuwo pindisava, tisigeva nakivesa, pigo wani mekuwo pindiva,tisigegeva mekivesa. ⁴⁰ Pi kegavaya naya takandi mikena yo nakemasi mikena timikenava nage ndaena yane,pipa ige kegivaya mekive yema ala pugainda kina mindayema."

⁴¹ Pigo kaisa teniwa ndakarami aviteginiva pikamana, igeva tavela imo enava putaye jemisike Jonike kava. ⁴² Isu va kagaka igegaye utegina piya oimitaye,"Tigeva ago agandayoma pi Gentaeli ginaminda ayeva wimba pugagaye ndanava,pigoya tave gina nkwimbage uve kamanapa igeva avigagaya, piya vegana igenda inatasa ginamiva esegiena mema kavi- itagaga yema.

⁴³ Pigoya pi nkaukaiya pikiya tige akapindiva. kevaya tige akapindi tave agi meyanoma pikivi nava ayewapa kagove yagara gandama milindana vikiyema, ⁴⁴ Pigoya kelovaya nage inatasa maluta asu miyeno ikivinava mone kamba menda kagove pugagaina mbalu melindana vikiye, ⁴⁵ Pipa wama ndagara tumitipa wasana maga aye aopomava kamba tumitaya, aye tumitipa aunkwa kasima kora aligikena igoma kina mindaga tumitaye."

⁴⁶ Igeva Jeriko ilo kanataya. Pita Jeriko atate eliya ndakara wambige to tavegina wawayape, pavita Timeyasi ndagara Batimeyasi, aolika yesuna ndagara, keta mala mima mitaye. ⁴⁷ Pigo ayeva avitaye Isu Nasareti isa yagara kanayema, aeva kegaye utaye tavelasa," Isu, Deviti ndagara, kandara punatoma!" ⁴⁸ Igoma kinamiva pakavo utaye aolika yagara gava,yendana miyo utaye. Ayeva tavela kegaye utaye," Deviti ndagara oma, kandara punato utaye!"

⁴⁹ Isu va pavita amba asima avitaya kegaye gasaga. Igeva kegaye utaya aolika yagaraga,utaye," kandava esegi vulindana! asiyoma! kayeka kegaye iya. ⁵⁰ Aeva iguguya siyotiwa mevotate, asilite wataye, Isu mitita.

⁵¹ Isu va ayekava awema omitine," Kayeva nana vunatoma yenema?" Aolika yagara mava utine, "Rabi, Nayeva naogakena vuwema." ⁵² Pigo Isu va omitine," Woma, kamatiti yenagamba aogi vugataya."Avaga enaga ayeva aogataye, aeva agaluvata keti wataye.

Chapter 11

¹ Pigo ige kanati ndiva Jerusalemi, igeva wakala kanataye Betipasige Betanigema, Olive amuta, pigo Isu va tara eliya kinankwa isisagatine," ² . Isisagate piya oisimitaye," waisoma kandama nkalali taye miyombe mali ngkaukai. Pipindi ago wandilisiva,agakivesema donki aga wasana mava kamba avabute nasinda ugumalanda . Igaluva atama avamete nayeta kanaisoma. ³ Kaisa kinami nana vikena vese igilisiva ?' piya iso,'Tave yagarama yegila vomekana nasigateva avaga mata mete ganakiye isoma."

⁴ Isigeva watamepa uma agatase donki ugumalanda paguta avei, pigo isigeva igaluvatase. ⁵ Kaisa kinapa pavita asima mitetili piya utaye," tisigeva nana vikena pesema, donki igaluvamepa?" ⁶ Isigeva Isu oisimitisa sutase, pigo kana ginamiva isitate ginisi watase.

⁷ Tara yagara misiva donki avamete watase Isu ta pigo mala mikena amandanava potata sigina ayeva asu mala mitaye. ⁸ Igoma kinapa iyutasa enava akuvuma aguta wataye ketiva, pigo kaisava yama apalema atata wataya. ⁹ Pigo mo kaisa gina akai watepela kaisa paitama watenagiva ayendaye uma, "Hosana! Aogiena lekaye pikevaya tave yagarama agela kanai ndagarava. ¹⁰ Aogiyena lekaye pikanai ndagarama kindomu tavalemba deviti pindisa! Hosana ayeva inata taka mikiyema!"

¹¹ Pigo Isu va Jerusalemi wateva tave alotu nama pindi itaye ititi asu agataye kaga ena. Pigo, pipa atami takane, to wataye Betani tuwolupu wa ndakara mige. ¹² pigo to yagalova, pi Betani isa awe vuteganava, pigo ayepa isawaga avutaye.

¹³ Aeva agataye pagasala fikiya aye, aeva wama uma agataye pipindi ana misanaga, amita kanama amba agatipa, kamba anapa ataye uga aye ngamana mitaye, pipa kana aye gagai kuna lanakana. ¹⁴ Fiki yagava utine," to kaisa kinamiva kayetasava kamba amba asigima nakive kayema." Eliya kinankwa mbiva avitatene pikamanapa.

¹⁵ Igeva to Jerusalemi kanataye, pigo aeva tave alotu nama pindi itaye aeva asu igatine aisaga ena vundini ikaena vundini pumamite alotu nama pindi. Aeva asu asunu gaga vutaye tebol lisa monepe kavala aisagatepe. ¹⁶ Aeva kamba avutaye pi alotu nama pindi kaisa ena mema aisaga ena pusanagava.

¹⁷ Aeva poiyakite piya utaye,"kamanapa kamba kayemala ndiyoma, 'Namandepa piya nama nema kaga toma toma kina ambima pure ikena namanema'? Pipa tigeva kukinami ndama ndana pugasayema." ¹⁸ Pigo ige parisi ginamige alo kamana aganda kina migeva uti kamana avite piya utaye, igeva piya utepa keka aguyosaga taye ayegu kena. Pigo igelova iyekuru vutaye wasanava tave ginataka mima kamana uti aviteginiva iyuma omapa iga lumiga vuma mitetakana. ¹⁹ Pigo me atamisa taginiva, sitiva atate wataye.

²⁰ Pigo igeva avaya watepa, Igeva uma agataye mo fikiya kaga avundaga asawati. ²¹ Pitava pilage vutaye mo uti kamanaka," Rabi, agoma! Mo fikiyaga kaye ka avilata mbepa asawaya,"

²² Isu va awema oimitine,"Anutu kaga timatiti piyoma. ²³ Taga kamana ulimuwa kevaya ma amunga maka,' Asilite kayo wanipindi tumigaso ikivembepa,' aeva tara auma kamba vunda amatiti pikivipa pi nanayevaya ikivi ndanava pikiye, pindanava Anutu ayewa pikiyema.

²⁴ Pikaga nayeva piya ugamuwe: kaga enaga pure uma aviga kivembepa, kamatiti pute pindanava mekuwema, pipa pavigo kayenda yenaye. ²⁵ Asima pure undanapa, kayeva kekavaya kanda votata kivembe nakava uma kandara potate, piya vegana kavagamba inatisa kumati mindinava megagai kiye kamba laga enagapa." ²⁶ ²⁷ Igeva to Jerusalemi kanataye. Pigo Isu va watine tave alotu namati, tave pristi ginake, alo kamana aganda kinake, kaisa anasa ginake kanataye ayeti. ²⁸ Igeva utaye ayekava," Nana esegi enagataka ma ndanava penema, kana vingese enava ke gamegina penema avigataye?"

²⁹ Isu va oimitaye," Nayeva ka kamana tiviga kuwema. Tigeva unamigi nayeva ulimuku wema nana esegi enelaka vaya vuwemava. ³⁰ Wani meimitipa Joni, pipa inatisa kumatisa vela wasana manda enaye? awema unamiya."

³¹ Igeva ikapi iyoge utaye igewipa maka uma piya utaye," Tage piya ukunombepa,' Inatisa kumatisaye,' aeva piya ikiya,"Pipa nanaga kamba timatiti peye ikiya?' ³² Pipa taye piya ukunombepa wasana matisaye,'...."Igeva wasanaga iyekuru puwatene,pipa igoma kinapa inda awevu watene Joni kava profeti yema. ³³ Pigo Isu kava awema omitene,"Tayeva kamba agandunema."Isu va awema oimitine," Piyavipa nayelova kamba ulimukuwe nana esesgi enalaka vaya puwemava."

Chapter 12

¹ Pigo Isu va ama kamana pindisa poiyakite. Aeva utaye,"ka yagarama waini ugayena pikiye utaye, aeva kagisa ena puma kago potama, pigo komava agasima waini atutu pakena omanda. Aeva kavikena namapa inata kitakiye piya potama eliye ndakara kavitakiye. Piya potate aeva wagaikiye tomali. ² Pigo ayetaka ndaga me kanakana, aeva pigo eliya kinamiti yogawati ka eliya ndagarawa aisagakiye kaisa asigima kamigina mete ganoma. ³ Piya vutipa kambaya alaku kasima, ala ayegu gaitaye,kamba asigima aminda ugama aisakai taye.

⁴ Paviya malo ka eliya ndagara wato aisagataye, pigo pindagara lova paviyama anonga yambu paluma ayegutama anindanara aetama agaluva kaitaye. ⁵ To katogapa aisagataye, pindagarava pigo ala ayegu gaitaye. mo kaisava paviyamba igokayema igaluva kasivutaye,kaisava iyeguma igaluvate kaisava ala iyegugasi vutaye

⁶ To aisaga kenava ka yagaralo mitaye, pipa aoganamu yagara wane. pipa pavigo ainka gogo yagarawa aisagate utaye,"Igeva tavelenema yagaranepa agakiveyema." ⁷ Piya vutipa pi yoga vindisa eliya ndakara miva piya maleu mau vutaye, manda garava kaga ena avawa mbanda mekena yagara yema. kanayoma, ala ayegugai kuna, piya vugaite kaga enava taye mekunema."

⁸ Igeva ayepa amiyo puma,ala ayegutama asagayoma yoga vindisava avei mevu gaite. ⁹ Pitaka, nana vikiye kana yoga oma avawambava? Aeva kanatama kamba aogiena amba vugasima kana yoga vindisa eliya ndakarava yogava mema togina imigai kiyema.

¹⁰ Kayeva pi kamana pindiva kamba isuvenoma? Pi yavapa kapenda ginami awale gainda nema, pindavapa mema nama konala atandanema. ¹¹ Pipa tave yagara matisaye, kana pindavapa taye taolapa yokege yavane." ¹² Igeva Isu alaku likena vutaye, piya vutepa igeva to iyekuru vutaye wawayaka kana ama kamanapa utikana. Piya vugate atate wagaitaye

¹³ Igeva isagataye kaisa Parisi kinake Herotinda eliya kinakema kaisa kamana uma amiyo siyoma. ¹⁴ Pigo ige kanatepa, piya amba utaye",Tisa, tayeva agaunema kawina ndapienava kamba agaluva kagambe ndagara gaya, kayeva taga kamana ngamana wawaya kava oimivena. Kayeva taga nkaukai Anutu kamanapa poiyaki vena. Pipa alo agaluva kunoma takisi mone Sisa amuku nombepa o kambayema? Amuku pela kambaye?" ¹⁵ Pipa Isu va ago igagaite oimitine," Nanaga ataka vunatayema? kana mone mete kanayo utine ke ama payaka agana."

¹⁶ Igeva ka mete kanataye Isu ta. Aeva oimitaye, "Mapa ke amake ke agegeyema?" Igeva utaye," Sisa ndayema." ¹⁷ Isu va utaye," Sisa amiyoma Sisa ndaenaye ikivipa, pigoya Anutu ndaenaye ikivipa Anutu amiyo." Igeva igomata pilatage vutaye pikava.

¹⁸ Pigo ige Sadusi gina,kegivaya pulinda kinapa kamba iyoga kiveye ugage kina, kanataye ayeta. Igeva amba avigate, utaye, ¹⁹ "Tisa, Moseseva kaye latataye,' Pigo kawina anasawa puwakanava yagarava kamba atanda, to anandolo agando kiya wepa mekiyema, pigo yagarava atakiyema ayetasava ,'

²⁰ Igeva seveniwa ngagana mitene; Amalusama wayapa metate puwataye, yagarava kamba atanda. ²¹ to pitasa yagara malo kiya metatelo pulitaye,paviyama yagarava kamba atanda, to kaga yagara malo paviya vutaye. ²² Pikana seveniwa ngagana ndagana yagara kamba atanda puyewataye. Aindi lakapa,kana wayato pulitaye. ²³ Mesu asikena yagava, mesu asiteva, kengewe ndana pikiye? pipa kana wepa seveniwa ndakara mangena."

²⁴ Isu va utaye," Mapa pavindanaga kayeva pagapanoma, Pipa kayeva kamba aganoma kamana kaye malandake Anutu nda esegi enawapa? ²⁵ pikana puwanda pindisa mesu asikivepa, kamba wayapa mema wayawa enava kamba vikibeya, pipa igeva angelo ginandana vuwakive kana inatisa kumati.

²⁶ Pi pulinda kinaka asikiveye yombepa,kana Buku vindi Mosese kamanapa isuma agayo, pi kabuvindi, ayamavaya Anutu omiti ayeka,' Nayeva Abramu Anutu naye Aisaki Anutu naye Jekopi Anutu naye utaye'? ²⁷ Aeva puwanda kinami Anutu va kambaye, Aeva aogama mindiye. Kayeva evi evima pagapane."

²⁸ Ka alo kamana aganda yagara amba avitine ige iyoge kamana ute; aeva agatipa ige ute kamana Isu kanaramba awema oimiti. Aeva avigatine, "Aye alo kamana ngama tave inata takapa pundiyema?" ²⁹ Isu va awema omitine, "Tave inatapuma kamanapa,'Avo, Israeli, Tave yagarava Anutu ye, Tave yagarava aye asane. ³⁰ Kayeva kavuwo Tavega Anutu ka kaga kandayaga, kama nadagara yaga, kaga ndapienaga ndaga, kaga esegi enaga ndaga.' ³¹ Pigoya tara alova, 'Kayeva kaokinaka kavuwo kayegaka kavu wambesa puma.' Tova tave alova manapa kamba agasima mindiye."

³² Pi alo kamana aganda yagara mava piya utaye," Kanarane, Tisa! Kayeva tagaka ena Anutu va aye asane yembepa, tova aye akaiva kamba mindiyema. ³³ Pi avuwa kenana andayaga napienawa ndaga esegiena wandaga, pi avuwa kenana wasana agora mi-ikina ayewaka avumeisa puma, pindana omava mo kavabi kaikena ofage to ofa omageva agasima mindiyoma,'' ³⁴ Pigo Isu va agatipa ayeva aogi napiena minda yagarama iyema, aeva omitaye ayekava,'' Kayeva Anutu kindomu omapa pagasaya mindane omitaye,'' Pigo aindiva, kaisa ginami lova kamba Isu aviga kamanapa utaye.

³⁵ Isu va avitaye, aeva tave alotu namapindi poiyakima mitindanava,' Pipa ayamba alo kamana aganda yakara miva yeyema Kraisti va Deviti ndagaraye yepa? ³⁶ Deviti ayewapa, Holi Spiriti vindi, utaye, Tave nembava tave nembaka iye utaye,Pindagava nage kaga kina avama kagisa vindi atanda kuwondaga yema,' ³⁷ Deviti ayewa age utaye' tave nenema,' piya utaya ayama Kraisti va Deviti ndagara yenava pikiye?" Igoma tave ginataka mbi avite imuputaye ayekava.

³⁸ Pi puiyakiti pindiva Isu va utaye," Tagi piyoma pi alo kamana aganda yakara gava, igeva iyutasa enava puga vuga potate nasima avolaka miyekana wasana mava nagavano kinanema. ³⁹ Tavepe alotu nama pindiva mo amalusa siyaga meyanoma naninda nakena nama pindiva igega uma igasawama. ⁴⁰ Igeva paviyama kiyawemi ndama pindi igukata nasite purepa yayelota ulite wagaga yema wasami tagayoma. pikinapa tave kotila asikibe yema utaye."

⁴¹ Pigo Isu va ofa megage ngiwalela wakala siyali mitaye; aeva mala mima ipasa vutaye kana ofa mengatate wate vutepa. Tavepe mone minda yakarava tave mone mekaite wate vutaye. ⁴² Piya vutegana ka kiyawe kavona wekana tutoya metataye, pipa tave mone nkwane ayepa.

⁴³ Aeva eliya ndakara waka igegaye uma oimitaye, "Tagamba ulimu wema, ma kiyawema tave mone taka motayema kaisa ginami atepa igasima ⁴⁴ Igeva igoma mindatasa mete ganaya. Piyavepa ma kiyawepa tova kamba minditasa mekasa yema, kaga mekasa yema to atama nakena wapa kamba mindiyema."

Chapter 13

¹ Pigo Isu va alotu nama pindisa ilosamete watagina, ka eliya ndagara wamba piya utine, "Tisa, ma aogi yavaka agandana ma aogi nama ndamaka agoma!" ² Aeva piya utaye, "Aganoma ma tavepe namapa? Kamba ka yavapa kaikiyema kaga yavapa avovola atata iyekina kamba wale wakiyema."

³ paviyama aeva amuta Olivi asu mala mitaye alotu namapa wakala, pigo Pitaya, Jemisiya, Joniya, Anduru yasuma mima isata avigataye, ⁴ "Ulamoma, nana yaga pindanava pikiyema? Nana alandana avolakata agakana pikiyema?"

⁵ Isu va agovima igekava oimitaye,"Aogima agama mi-iyoma tivabute meligasi metigasi vikibeno. ⁶ Igoma kinapa naye nagelaka kanate piya ikiveya, 'Nayeva ayenaye, ute igoma kina tivama meligasi metigasi vikibenema.

⁷ Pigo tigeva avikibene kama ena viye kamanape pita kama enaviyema iguguya kamanapa, pikava a tiyekuru viyo,' pimba ndanave pikibine, piya vikibipa pipa atutiyana. ⁸ Ka kantri omava asima to kantri ayegu yekana, ka kindomu asima me ka kindomu ayegu yekana. kaga aukwaiva imimapa pekana, nanindagava kavona vekana. Pipa agovima avuki vaki vikiyema.

⁹ Aogima tiyutapa kavi-iyoma. Tivabute kansole ginatapa waki vena, tavela tiyegu kivene tave alotu namapindi melitama. Tivabute gavana aorape kini aorape naye nagelaka asilita kivene, pipa aogi yenaga pulita kiveye. ¹⁰ Piya vikibipa mono kamanapa evi evima ulite waiyo kaga aukwai.

¹¹ Pigo tigepa tilakuma tivabute waigilipa, a tiyekuru vuma nanaviye ukuneva a iyo. Pavita nanaviye kamana, yomava kawamuta kamekina ikibena; pipa kayegana ikibena, Holi Spiriti ayewa ikiya. ¹² Agando anandopa uvunaga pekana ayegu yenoma, avawambapa yagara wamba paviya vekana. Yakara ginungamba ano avapa paviya vekina. ¹³ Kaga kinamava akasiya vugata kiye naye nagelaka. piya vikibipa kevaya asima esegi vikibi, kinapa awimekiye.

¹⁴ Pindagava agagana kamba aogi enalaka amba asiwakina akumba landapindi (mono kamana isi kinamava aogima napiyeno), atagana ayegaka Judiyai amuti wakenava wano, ¹⁵ atagana nama avovoli mikivi nava namapindisa yenava a tumbeyano, ¹⁶ pigoya atagana mo yogali mikivi tiliva wayeli autasa yena mekenava a kananoma.

¹⁷ Piyavipa tave nandara piye pingavala agaye nkwe mikiyo yagara nono kima mikivi nkwe kegava! ¹⁸ Pure yegema iyo pindanava kamba kananoma iguguya pikivi ndagava. ¹⁹ pindagava tave kundalaka kanakiye, mo paitakapa piya gundava kamba kanandiye, mo pai Anutu kaga ena vundi ngabalasa, kanama ma ivageba,kambaye, to aindiva kambalo kanakiye. ²⁰ Kamba tave yagara kana yaga mengalosa kivipa, pipa wawayapa kamba aogi puyewaki veye,Aeva wawaya ala potatika napite, avaga me alosa gakiye.

²¹ Pigo kaisa ginama piya ikiye,' Agoma, mamba Kraisti viya!' o 'Agoma,malemba mindiya!' a kape kamatiti pese. ²² Pipa kambari kraisti va kanakina kambari profetive kanandana igoma amandanava amba vikibine, kambari ndanava, aogi vikibikava, ayewa ndaga ala pumalanda kinakava. ²³ Aogima kavima! pindanava kanakiyema ago ulimi gasone paita gasima.

²⁴ Pigo pi kundaenava atawagasa kana, pangamava tunusuwa kana, ongamava kamba lakina, ²⁵ noli omava tutuvu vulite mandalisava tumekana, kaga esegi ena inatisa kumati sava atagipuma pami vekina. ²⁶ Piya vikibi pindi wama ndagara ilagila tumikiye esegienawa paki vaki enavindi. ²⁷ Piya vekana aeva angelo gina aisagakina kaga mbavindi ala pumalanda kina avabikiye, mamba vindisa inatisa enava pavigo pagivikiye.

²⁸ Napienava fikiya omatisa meyo. amali wani mindaginava aye mesu anopeginapa patakena viye ugagane. ²⁹ Piyaviya agagana me kaisa yondana vekinapa, pavigo amba wakala sama kavela kanayeyo.

³⁰ Tagamba takaya, Nayeva uwe, ma iva mindambe kinapa kamba pagi vundagana mandanava pikiye. ³¹ Mandalisa enavela mamba vindisa enava pagi vuwakiye. Piyavikibipa kamana ndepa kamba laka pagivu wakiye. ³² kana pindagaye piya vekinaye, kamba kawinava agandiye, kamba angelo kinakeva avindiye inatisa gumatisa, kamba yagara wamba gekepa agandiye , asa avawamba agandiye.

³³ Aogima! kavi-iyo, pindaga yemava kamba agandaya. ³⁴ Paviyama ka yagara pagasa mali wagaikiye__nama ngapa atate kotape kaga enawapa eliya ndagara wamba ayapi atama kaviyo omite, kaga kaka ngeliyapa ayapi atataye, esegi kamana omima kaviyoma asekapa a kawima kaogama miyoma omitaye.

³⁵ Pigoya aogima kavi-iyo, kamba agandaya nana yagavaya nama ngamanda tave yagarava kanakiye mava; atamitano, aseka takano, kokole aga yekanayo, o avaya lakanoma. ³⁶ Ayeva avaga kanaki vikava, a atagana kawima mindapa amba kagano. ³⁷ Nanaye vaya ugamopa kaga kinakega uwe: ayevama mi-iyo!"

Chapter 14

¹ Pigo pindaga Israeli ginami tawimeti ndagaema minagage ndagage yisi kamba atanda bretiye ugage ndagage amba avolataye. pingava lapa agigi pristi ginake alo kamana aganda yakara geva kakama kumba ambitaye alakuma ayegu kunema. ² Igeva piya utaye,"mandana pikive pindiva kamba vukunema,pipa wawayami agategini tave akemba ndana pikiveyema."

³ Age Isu va Betani Saimoni lepa yagarama ndama pindi mitaye,pigo aeva tebol la mala mima mitagina, ka nkwe kanatipa ka botole tave mone iwanda nkwani mete, amba iwapuma wanipa anoti tiatataye. ⁴ piya vutika kaisamiva imoputaye. Igewi ikapi iyoge utaye," Nana oma amitaka ma nkwanipa uga mapa tikasayema? ⁵ Ma aogi agunda enava aisama tri andreti mone mekenaya, kana monepa mema kavona gina imike nayema."Igeva kabila tene.

⁶ Pipa Isu va piya utaye,"Uga atayoma. Nanaga tigeva kundaenava ameye? Aeva tave enalaka punataya. ⁷ Kaga yagava kavona ginapa tigege migagaye, nana yagava vaya kavona gina aogiveno undanapa pikibena, piya vikivembepa kaga yagava nagepa kamba natama mikivena. ⁸ Ayeva ago pikenana pugasaya: Aye vunataipa kavindi wakuwo tasaga pugasaya. ⁹ Tagambaka ulimuwe, aye nkaukai vaya mono kamana mete kaga mavindi wakivepa, mankwema pi kamana keva ikiveye, mandana vikava uga uma mikivekaye."

¹⁰ Ayeva Judasi Iskeriyotiva, ayeva tuwolupu vindisa kane, wataye agigi pristi ginamiti alaga avama imuku wema. ¹¹ Pigo ige agigi pristi ginami aviteginiva, igeva imu vugaite mone amukune utaye. Ayeva ayama aye nkaukwai avama imuku wema kekuyena putaye.

¹² Tave yaga breti yisi kamba atakenaye ugage ndaga kanataye,pindagage ige sipsip ayeguma kaopu gage iwime tika napikena, pigo eliya ndakara wambiva omitaye," Ayeta tayeva wama nanindava uma yoke pusunema, pita pigo pilage naninda naiginapa kayeva nakivenema? ¹³ Aeva tara aisaga tindana oisimitaye,"Siti vindi waisoma, ka yagarama wanika ayesaga mete wakiyo pindagara, agaluvata waisoma. ¹⁴ Aye ndama pindivaya uvasikibi, pavipindi ima nama ngama avawambaka omiso,' Tisa va iyema," ayeta nema minakena naninda nakuwo kava eliya ndakara nembige?"

¹⁵ Ayeva tisiya kikiya tave teboli pumalanda inatisa arumu vindi. pipindi asu yoke pisoma." ¹⁶ Pigo eliya ndakarava atate siti vindi wataye. Igeva uma agataye kaga enava mo oimitisa puma miti, piya vutagini uma agate minakena nanindava uma yoke putaye

¹⁷ Pavigo atami sataginava, Aeva tuwolupu wa ndakara mige kanataye. ¹⁸ Pigo igeva kanama tebol la amba mala mima naninda nateganava, Isu va utaye, Tagambaka nayeva uwema, kawinaga ma naninda nombe pindisa naye uvinaga pikivenema." ¹⁹ Igeva tavela indara puwataye, igeva iyoka iyoka omitaye," tagamba nayeva kamba yoma?"

²⁰ Isu va awema oimitaye, pavigo tuwolupu vindisa kawina gayema, pinava nagege pleti vindi kata aya motaki yema breti mekena. ²¹ Pipa wama ndagarava wakiye nana vaya mono kamana ngama ugaindisa puma. Piyavika tavela nandara potauwe pi wama ndagara uvinaga pikava! Pipa aogilaka puwasine anowamba kamba yakali potati nalisa."

²² Pigo ige naninda nama mitegana, Isu va bretiva, mema pure otama, apako vutaye. Aeva imite piya utaye," Mapa meiyo. Mapa naye nau aliya." ²³ Aeva to kapu metaye, aisa malo otama, to imitaye, pigo igeva kaga nataye. ²⁴ Aeva oimitaye, Mapa nayende kurane aoso kontraki omanda, pikurapa igoma kina mindaga aligikuwe. ²⁵ Tagambaka nayeva ulimuwe, Tova kamba nakuwema waini anditasa puma landapa wama inatisa kumati aoso waini asu nakuwo tasaga Anutu kindomu vindi."

²⁶ Pigo igeva ka ngini ugaite, avei lumima Olive Amuti wataye. ²⁷ Isu va oimitine," Tige kagapa wale yewakive yema, ago kaye malanda kamana mindi kili,'Naye sipsip ta kavina kina ayegu gasakana sipsip ayegaka ivala vuwakiyema.'

²⁸ Aindi nage asiliteva,uma paitama Galili wagaka pukuwonema." ²⁹ Pitava omitaye ayekava, paviyama kaga wale yewakivepa, Nayeva kamba wale kuwema."

³⁰ Isu va omitine,Tagambaka ugamuwema, ma ivasa aseka, aindiva kokole omava tarala agaikiyaka, kayeva kakagala nagaka kivenema." ³¹ Pipa Pitava utine, nayeva kayege pulukuwe unda ndava, Nayeva kamba kagaka kuwe utaginava."Mo kagapa ka kamana ngamana utene.

³² Igeva kanatene mo Getsemeni ye ugage ngamuta, Pigo Isu va oimitaye eliya kina nkwa kava, "Mata Malami- iyoma nayeva pure ukuwa." ³³ Ayeva ivabutaye, Pitana, Jemisina, Jonina suma, tavelataka kundaenava mewategina. ³⁴ Aeva oimitaye, Nanda omapa tavela kunda navuwa yema,pulikena kanara kundava meuwe, piyaviya mata mima aogima kavima mi-igindayo utaye,"

³⁵ Isu va amana andowata mevapuma wataye, mavindi uma wale wataye, aeva pure ute piya utaye ago kanarane ikivi kava, mangava ndova anu nagasoma. ³⁶ Aeva utaye,"Aba Navanemba, kaga enava kaye pindiva kanara pundiyema. Ma kapuva megasoma. Pipa naye nauma gaya suwe, kaye kaumaga uwe utaye."

³⁷ Aeva to kanama amba igatipa iwitami taye, aeva Pita kava piya utaye,"Saimoni, kayeva kawita miyenoma? kayeva ka kana andova kamba kaviena? ³⁸ Kavima pure yo ugamuwe ataka ena vindi waleki vena. Pipa Spiriti omava amalagu pegina, kau aliomava kamba amalagu piyema." ³⁹ Aeva to watine pure ikena, amalu utisa pumalo uma utaye

⁴⁰ Aeva to kanatipa paviyama iwiye yewataye, igeva iyo kunda vuwatagini aye uti kamanapa kamba aogima avitaye. ⁴¹ Pigo aeva kakagala kanate oimitaye,"Tigeva ugaga minama tiwita miyeyo? Pavigoya! kana nkwipa ago kana gasaya. Agaiya! Wama ndagarava kamba laga ginami iyapindi uvinaga pugainde kanaviya. ⁴² Asi-iyo; atama paviti wakuna. Agaiyo, kevaya uvinaga puti ndagarava pavigo amba wakala piya."

⁴³ Pavi kamana uma mitaginava, Judasi, ka tuwolupu vindisa yagarava, kanataye,piya vutagina igoma kina taka agaluvama kanendaga bainati yogi ndaga,kaisava agigi gina pristi ginami tisage alo kamana aganda tisageva kanate kaisa anasa kinakema, ⁴⁴ Pavigo uvinaga ndagarava kanama amandana vutegina, utaye,kepaya amona kuwo, pavimbaya.Amba amiyo puma akaya suma avamete waiyoma." ⁴⁵ Pigo Judasi kanatipa, avaga yenaga Isu ta kanate piya utaye," Rabi," utegina malo amonataye. ⁴⁶ Pigo iya malo alakuma akaya nakaya sutaye.

⁴⁷ Pigo pavita miti kawina yogi ayuvulima agigi pristi yagarama ngeliya ndagara age kasagai taye. ⁴⁸ Isu va igekava oimitaye,"Tigeva mengilo sayoma, kukina kalana pusu vikena, bainati yaga kanendaga pulite nalaku likena? ⁴⁹ Nayeva kaga yagava tigege mima puliyaki gagauwema alotu nama pindi, pitapa kamba nalaku gagaye. pigo mandana vepa mono kamana ngama ugainda nagali kena veyema." ⁵⁰ Piya utaginava mo kaga Isu ge mitepa iyegaka waye gaitaye.

⁵¹ Ka masimavi yagara, waye kai agivepuma pulinda yagarama, Isu agaluvata wataye.Kaisa ginami akaya suta wateganava. ⁵² Kana yagarava mo waye ndana pulitipa pavita akupotate auka ayegaka wagai taye.

⁵³ Igeva Isu pa avabute inatasa pristi ginamita wataye. Pigo kaga akima agigi pristi ginake, anasa ginape, alo kamana aganda kinape. ⁵⁴ Pigo Pitava pagasala wama agaluvata wataye, paviyama agaluvata inatasa pristi ginami kagopindi koti kumata wataye. Aeva kagota kavina ndakara mige umitaye, yaku kayetama tapima miteta.

⁵⁵ Pigo tave pristi ginape kaga Juwisi kansole ginape mengakima avigawanda vutaye eliya pugagai kamana yekata avilima ayegu yenoma. Piya vutepa kambaka agusataye. ⁵⁶ Pipa igoma kinami piya yagara yema kambari kamanapa mete kana gana vutegana, piya vutepa kana kambari kamana ngamava kamba kamasa putaye

⁵⁷ Kaisa ginapa pavita asima mima kambari kamanapa uyava mitaye; igeva utaye, ⁵⁸ "Tayeva avitokana utinema,' Nayeva wasanama ayatasa gimalanda namapa akasava kasimagi, nayeva to kikuwo ndamapa kakaga yaga kigai kuwopa nayatasaya kikuwema," ⁵⁹ piyama ugatepiyo kana kamana ngamava kamba kamasa pugataye.

⁶⁰ Pigo inatasa pristi yagarama asima ikapindisa avigataye Isu ka," kaye kamana awema ikenava kamba yoma?"Ma kinamiva kayeka kakaya kamanapa umamieya?" ⁶¹ Piya utipa ayeva kamanapa kamba utaye. To inatasa pristi yagara malo avigate piya utaye," Kayeva Kraisti gayoma, Tave yagarama ndagara gayoma?" ⁶² Isu va utine, Pavi nayema; agaki vene wama ndagara aya takandi asu mala mikivikana esegi ena pindi kanaku wopa ilagi vindi intisava kanaku wema."

⁶³ Pigo inatasa pristi yagara mava autasa ena atukaite amoyenaga utine,"kaisa piya yagaraye ginakava kamba igava pukunema? ⁶⁴ Tigeva ago avegana Anutu ka akaya siya. Tigeva nana napiena veyema?"Igeva utaye igoma kambari enava viya ayeguyoma. ⁶⁵ kaisa kinamiva agovima isa potataye piya vutegini kai atu mema aovindi kitama ayegute piya utaye,"pigoya propesi kamana yo utegini!" Pigo opisa ginami avamete uma ayegutaye

⁶⁶ Pigo Pitava koti guma aveti mitaye, ka eliya nkwe inatasa pristi yagara manda kanataya aye mitita. ⁶⁷ Aeva amba agatipa Pitava yakuta asima mitaya, pigo agavebe vugate,ayeva utine," Kayegeva nasiga gambena Nasareti isa, Isu geva." ⁶⁸ Pipa ayeva kakate, utye,pikamana yembe keva kamba agandu wema."pigo aeva atate koti kumati wataye.

⁶⁹ Pigo kana wemava to agategina male oimi ma oimi vutaye mo asima mite kinakava, "Ma ndagarava pimba kapiema!" ⁷⁰ Pipa to kakataye, aindi amana andola migate mo kaga pavita asima mitekina migeva utaye Pita kava,"Tagane kayeva igege mivembene utaye, kaye geva Galili yagara gaye utaye."

⁷¹ Pigo ayewapa agovima kunda enavindi walite," kamba aganduwe utaye pi tige ye ndagarave." ⁷² Piya utita avaga ano kokole aga utaye tarala. Pigo Pitava pilage vutaye kamana Isu omitikava: Aindi kokole oma tarala agaiki yaka, kayeva kakagala nagaka kivene utika,"pigo aeva anda omapa uma apako vaka vute kuwe atataye.

Chapter 15

¹ Pigo avaya lakapa, inatasa pristiva kaga akivutaye anasa ginake alo kamana aganda kinake kaga Juwisi kansole ginakeva. Pigo Isu pa aya kilokaye tama avabute wataye. Igeva avabute Pailati ayata metataye. Pailativa avigataye," ² Kayeva Juwu kinaminda kini gayoma?" Aeva omitine,"kaye ago ugasanema." ³ Pigo inatasa pristi ginamiva igoma kambari kamanapa Isu kava malo otataye.

⁴ Pailativa togema avigataye," Kayeva kamba awema unameno? Ago ayaki kinamivaya kambari kamanapa ma ugataya!" ⁵ Piya utipa Isu va kamanapa kamba utaye Pailati kava, pipa aeva igomata napiwataye.

⁶ Pingava lapa breti vindi yisi kamba atave ndaga gana, Pailativa kaga yaga pindaga kanaginava igana vindisaba kapa agaluva gagaye, igewi ma ala pugagaya ayema. ⁷ Pipindiva kagapa wasana iyegunda kina mitaye,pitapa ka yagara agewapa Barabasi mitaye. ⁸ Pigo kagakina pailatita kanama avigataye mo pai pugagambe ndanava ivaloba piki venema.

⁹ Pailativa awema oimitaye," Tigetiva kini Juwisi ginaminda mo aisaga suoma? ¹⁰ Aeva igatipa Isu kaga iyova agavabu taye inatasa pristi ginamiva. ¹¹ Piyavute gini inatasa pristi ginamiva tavela ayendaye ute kegaye uma Barabasi ma aisago utaye.

¹² Pailativa to awema ivigataye,Tigetiva kini Juwisi ginaminda mo aisaga suomalo? ¹³ Igeva to ayendaye uma," Yala ita ato utaye!"

¹⁴ Pailativa oimitaye,"Aeva pagapama enava nana vutayema?" Piya utipa igeva togelogema utaye, " Yala ita atoma." ¹⁵ Pailati aye agati ndanaga oimigate igoma kinaka, atama Barabasi itetama imitate. Aeva oimitagini Isu pa aigilisa kasima yala itagikena avabute wataye.

¹⁶ Ige ile ginamiva avamete koti kumapindi wataye( pipa kana kamani ginaminda tave gumata), pigo igeva mo tavepe ile ginakava kegaye uma akivutaye. ¹⁷ Pigo igeva kokomu vusu kai mema igalopa atate Isu pa, pigo to asalele vunda igana katala ngima anopindiva igitataye. ¹⁸ Pigo igeva agovima saluti votate utaye," Ayavene, Kini gava Juwisi ginaminda!"

¹⁹ Igeva ka asa mema ano paluma ayegute isatipotate vutaye. Igeva to melu ilakavima age mema inata puneyenava pute vutaye. ²⁰ pigo igeva amiyo puma kalana pugai teginiva, autasa ena tetevunda potatepa akuvu gasima ayewa ngautasa ena potataye, piya votateba avabute yara itagikena wataye. ²¹ Pigo igeva ka yagara keti uma agategini keke suma apasana taye mo alapaya, Isu,nda ayesaga voma kana yagarava agewapa Saimoni Sairini isa yagara gana Alekisandake Rufusike isivawi simba.

²² Pigo ile ginamiva Isu pa avamete Golgota yeyeta avabute wataye( Pina amingapa, "atuyambu malanema"). ²³ Igeva ayepa amitaye wainige asa enaga awema landa, pipa ayeva kamba natine. ²⁴ Pigo igeva yara ita atategini autasa enava yetamima kasi enavutaye kevaya mekibipa atuma yetami kunema.

²⁵ Pipa pangamava kaga ena tumba vutaye yala ita atama miteganava. ²⁶ Yala anotapa piyamba kayetataye,"Aeva Juwisi ginami kini yema." ²⁷ Ayekeva tara ita atatepa kundagara taraye,kapa aya takandiya kapa aya kemasiya suma. ²⁸ ²⁹ Igoma kina uvagasa apagasa putindiniva uma akaya sutewate vuma inongaya mbuva uma pakovute wate vutegini piya utaye," yehe! Kayeva tave alotu namapa akasava kaitegina kaga yagavindi asikena yagara gaya, ³⁰ kawilima yalasava isilite mavindi lumoma utaye!"

³¹ Pavi kamasa kamana agigi pristi ginamigeva uma akaya sutaye, paviyama alo kamana aganda kinamigeva, piya utaye,"Aeva toginaka iwigagai kana, ayewapa kamba awime kiyema. ³² Atagana Kraisti, Kini Israeli ginaminda, tumenoma yalisava,piyave kata agategita tamatiti penoma," pavi kata itaisitate tara misigeva paviya utase ayekava.

³³ Pigo atami sama siksi kiloku vutagina,pavigo asema tunusu tagina mo kaga aukwaiva nainiwa awa vutaye. ³⁴ pingavala naini asu vutaginava Isu va tavela kegaye uma ,"Eloi, Eloi, lama sabakatani?" pina amingapa," Anutu nemba, Anutu nemba, Nanaga kakava namenema?" ³⁵ Kaisa asima mitenagiva uti kamana aviteginiva utaye," Agoma, aeva Elaijaka kegaye iye utaya."

³⁶ Kaisa gina pigosuma kanama, asa wanipindi, mo atava votama, amitaye nanoma. Kana yagara mava utine,"Ataigita aganoma Elaija ganama amba isima mala atasanaga." ³⁷ Piya vuteganava Isu va tavela aye otategina pulitaye. ³⁸ Piya vutaginava tave alotu nama pindi tavegai itama landapa atutisa atu ulite aveti tumba apitona wataye.

³⁹ Pigo ilelisa tave yagarama agategina Isu piya ute mo puwataginava, aeva utaye," Tagamba nema mandagarava Anutu ndagaraye utaye." ⁴⁰ Pavitapa kaisa wayapa mitaye pagasa vusuma mima magavama mite. Pita mite ngawava Meri Magdalini isaye, Meri( Jemisike amana Josesike isino isimba), Salomege. ⁴¹ Aeva Galili mitagini uma agalu vama eliya putekana. Kaisa igoma nkwekeva asu agalu vataya Jerusalemi mitaginiva

⁴² Pigo me atami sataginava, pipa yoke ena pikena kana avolataye, pipa, Sabati yaga kanakena laka, ⁴³ Josepe Arimatiya isa yagara kanataye. Pipa aeva amenda puma minda yagaraye kansole ginapindiva, aeva Anutu kindomu gava agavama migagai kana. Aeva esegima wataye Pailati aolapa wama aualigava uma avigataye. ⁴⁴ Pailativa avitegina Isu va ago puwaye gamana pigo aeva tavela pami vutaye; aeva kegaye utaye ilelisa tave yagara gava Isu puwaye yepa taganoma.

⁴⁵ Pigo Pailativa avitegina ilelisa tave yagarama uti kamanapa Isu va ago puwayema, pigo aualiva Josepe amitaye. ⁴⁶ Josepeva waye kai ikapuma. pigo aeva yalisava amba akitama, kaivindi kivalu atama, pigo mete aluvindi metataye yava aguvuma landa pindi. awalova pavi yavatasa awana malanda kana pavitasa malo aku ngatataye. ⁴⁷ Meri Magdalini weke Meri Josesi anowamba geva uma agatase ayetapaya Isu pa kaitayema.

Chapter 16

¹ Pigo Sabati yagava atawa gaitagina, Meri Magdalini isage Meri Jemisi anowambage, Salomeke igeva aogi agunda enage uwelige mete watamene Isu auti uma paiatakena. ² avayalaka kamani sondalapa, igeva watene mo aluli piya vutegana ano papa mesu itaye.

³ Igeva piyama iyoge uta wataye," Ke yavapa awale lagaiki yema kana akunga tandapa alula?" ⁴ Igeva malo agatepa, yava akumba landapa awiwataye, pipa kana yavapa tave lakane.

⁵ Igeva aluvindi asu ivindama agatepa ka masimavi yagara waye ngautasa enayaga agataye, aeva mala mima mitaye ayataka ndisa aukwai, Pigo igeva uma agate pamindami vutaye. ⁶ Ateva oimitaye,"A tiyekuru viyoma. Tigeva Isu ka aguyosaya, Nasareti yagaraga,yala ita atate ndagaraga. Aeva ago asiwaine! Aeva matapa kamba mindiye. Agayo kaitate taka ⁷ Piya viya waiyo, uma oimiyo eliya ndakarage Pitake gava ago paitama Galili wagasa yema. Piti uma agakiveya, Pai ulimitisa puma,"

⁸ Pigo igeva avei lumima alulasava pigosu wataye; igeva tama tamaputa napi napa vuta wataye. Igeva kaisa kamanapa kamba unda iyekuru vuta wataye.

⁹ Avaya laka kamani sonda lapa, asilite aindiva, aeva kanataye Meri Magdalini wemata amalupa,kana wepa seveniwa kamba laga spiritiva agaluva kainda wekana. ¹⁰ Aeva wama kaisa gava uma oimitine, igeva indarapuma kuve gave uma mitepindi. ¹¹ Igeva avitaye aeva aogama mindagi agauwema oimitipa, piya utikava igeva kamba imatiti putene.

¹² Pigo aindiva to auto awevulite kanataye tara yagarami ikapindi, isigeva to mali wakenaga wama mitameta. ¹³ isigeva uma oimitase mo kaisa mikava, pikalova igeva kamba imatiti putaye

¹⁴ Isu va aindiva kanataye ileveniwa miteta tebola akima mima, aeva amba iyomana sutaye kamba imatiti putendanaga indaoma esegi vuwama, kana ige kaisami agaune utekava aluvindisa ago asiwayema kamba imatiti putaye. ¹⁵ Aeva oimitaye," Mo kaga aukai waiyoma, mono kamana uma pagusama kaga kina matupindi minde kinaka. ¹⁶ uma igina kevaya amatiti pute wani mekivipa awimekiye, kevaya kamba amatiti pikivipa kotila asikiyema.

¹⁷ Pingama ndanava wakiye kevaya amatiti pikivinage: Naye nagelaka kamba lataga ginapa agaluva kiveyema. Igeva aoso kamanapa ikiveye. ¹⁸ Igeva kuyava alakuli kiveye iyatasa, kaisa kiyo wani nakivepa uga nagaikiveya, pindana omava kamba iyegukiya. Igeva iya ataigina aiyena ginatapa, igeva kavaliki veyema."

¹⁹ Aindi pigo tave yagara kamana ugaita ginava, Aepa avamete inatisa kumati itaye Anutu aya takandi asu mala mikena. ²⁰ Pigo eliya kinanga mbiva kaga aukai aogi kamanapa mete nasitaye, Pigo kaga aukai nasima kamana mete nasitetiva tave yagarava igege mima alandanava puma avolata wataye.

Ephesians

Chapter 1

¹ Naye, Polina, Mangisapa kaye uwe navuwanda kina timatitipe Anutu ala pumalanda aye wandaga, tige tuvagina Kraisti Isu nda___Nayeva kaye uwe timatiti kina kegitavaya Efesasi siti vindi miye. Nayeva Polinaye,kenavaya Anutu ala punatama Anutu va naisagatagi tigeti aposeli eliya Kraisti Isu nda vutoka. ² Nayeva pure uwe Anutu tavalembage Isu Kraisti tavele ayeva timikiye tiyuma akusama mite aogima mikenanava.

³ Age mema Anutu inatapuwe, Tavele Isu Kraisti avawamba! Aeva kaga esegiena wapa tamu enavela kaga inatisa aogienawa Kraisti tamigasika. ⁴ Aindi Anutu kaga ena vikenava mo kaga mavindisa ginapa ayewa ala pugaitaye Kraisti tasa, aye ago tavama atalama pagasala Anutu kina ndana pulatataye tauti ka ena kamba mima.

⁵ Pipa nanaviyema aeva tayeka avuwatagina, Aeva Anutu paitaka napigasima taye tawima tavamekena Kraisti ngeliya tasa. Aeva paitaka napigaitisa puma aye amundana potakena yagarawa ndana pulatatika, pigo aeva pikena napigaiti ndana vutaye. ⁶ Pavitaka tayeva Anutu ka tamupukune tave enalaka yagara wambata avuwanda yagarama auta putika, aogienalaka puma tawimetaye.

⁷ Isu igaluva tata-taye ugasuga enaoma talakuma mitombe tasa. igaluva tata-taye yala puma; pipa, Anutu agunda enale melagaitaye, nanaviyema aeva avuwama, aogima avuwatika tayeka. ⁸ Aeva aogima taka tayekava avuwama esegi pilage ena tamitaye.

⁹ Anutu va aeva agovima kakama landa napiena wapa pagusama ulamiye. tayepa taopegita agaune Kraisti ngeliyaka pumalati kana. Piyaviye aeva pavi ngaukai pukuwema pumalati kana. ¹⁰ Anutu va pilage enawa pumalatipa pindaga pukuwema alapotataye kaga inatisa enage mamba vindisa enageva mema kata pukuwema, piyavekina Kraisti asa kaga enalapa kavikiyema.

¹¹ Paitakapa Anutu va alapugai ndiye tivama Kraisti ke kata pulita kuwema. Aeva ago pilage pugaindiye, aeva kaga yagava pindana vukuwe ikibipa ano pikiye. ¹² Anutu piya vutipa tage Kraisti ka tamatiti puma mite age mema Anutu esegiena vindi awaga ukunombeka. Taye amalusa gina mindune taumale Kraisti pindi atakuno mbeka.

¹³ Pipa Kraisti pindiye pavi kayege, aindi kaye taga kamana avitambe, kana mono kamana kawi mekena-- pipa aye pindi kamatiti ena kata pugaitambe Holi Spiriti vindi. ¹⁴ Pipa Holi Spiriti oma pulayaki gasima Anutu ugainda enava mekunema. pingawa enaoma amingaka awagava une!

¹⁵ Pavika Anutu va igoma ndanava pugatataye, papikega naye avitopa kaumaga tave Isu pindi malo agevu tambeka pike mo Anutu alapotanda kina kauma amembe kega, ¹⁶ Nayeva pika kamba minauwe Anutu ka aisa pure kaga yaga yopa.

¹⁷ Naye pure yopa Anutu tavelemba Isu Kraisti, avawamba kane tama tave esegi yaku pindi migagai, aeva tiyopekili aogima napima agakiveye kaga ena tiyaki gasipindiva. ¹⁸ Nayeva purepa Anutu ka uwe kaga enavindiva puliya kenoma nanavaya pulatakena pilage vugaindi pindiva, pipa nanaviyema agaune aeva taga kamana ipindiva. Naye pure yopa mo tavepe ena pukuwe ute timukuwe ugaindi pipa ayewa ala pugainda kinami tendaga ugaindine.

¹⁹ Pi naye pure yopa tigeva agaiyoma esegi enawataka pindisa puma taopiye tauma amombe kina Kraisti ka. Aeva esegilaka puwanda eliya pulataya, ²⁰ Paviya pisapuma esegi enawa pindisa puwanda pindisava Kraisti tova aogatataye, pigo Kraisiti pa mesu asitama avamete malungata inatisa kumati mesu atataye. ²¹ pimbaliva, Kraisti aevalaka inata taka miyenoma esegi spriti vela kaga tave esegi ena minda kinapa aye amenda pindi mi-iyoma kaga yagava. Isu va inata taka miyenoma kaga kina mandava agasima, ma ivamana nane,mo kaga asiasima.

²² Anutu va kaga kinapa mema Kraisti ngese enaoma amenda pindiya pugaitaye, aye agisa vindi mi-iyoma. Piya votama Anutu va Kraisti pa alapotama aye amenda pindi mikena kaga kina kaga aukaisa amatiti kina. ²³ Pipa piyambaka kaga kinapa Kraisti aunkwa mi-iyoma. Aeva kaga esegi enawapa ayeta amatitipi kina pindi miyenoma, paviyama mo kaga ena vutindana pumetama putisa puma.

Chapter 2

¹ Aindiva tiyuma amba agevikena Kraisti ka pipa tanipuwataye Anutu kamana avikenava. Tigeva kana tiyope kili agakena ginapa kamba kana puwanda kina kandama mitaye. ² Pigo tige mitepa mo kaga mbavindisa ginami putesa pumalo ma ivaba miye-ye, pigo tige, gelova, putaye nanavaya Satani avutindana---Satani va aeva ayeva ginane kamba lataga spiriti omanda paviya esegi enalasa kaga mbavindi kavi gagai. Satani va aeva kamba laga spiritiye aeva kamba laga eliya pugagaye Anutu kamana avekina pindiva. ³ Tayegeva paviyama mitombene mo Anutu kamana kamba avesa puma ; tayeva tauma oma utindana vuta nasitombene, pindana kamba aogiena tautake napienale pindige kana tindanaga. Pitaka Anutu va tavela amo pulatataye, paviyama mo kaisa kina kegava.

⁴ Pigo Anutu va agagate tavela aumama pulatataye, aeva tave lataka tayekava avuwataye. ⁵ tayeva puwanda kina misu vutombene, tani tani puwama Anutu kamana avikeva, piya vutombepa atama Kraisti ke mema atokaye latataye. Anutu va tawime taye tavela, tavela takaya auma lamitaye. ⁶ Aeva mesu asilatama puwanda kina mitombe akapindi sava, aeva malupa tamitaye tave malu Kraisti ke inatisa gumati. ⁷ Aeva piya vulatataye tayakikena aindi mikuno mbetasaga, pipa taye Kraisti Isu ge atokaye yombe taka.

⁸ Pipa Anutu tiwima tivabutaye igana vindi mitegana tavelataka avuwama tiyuma Isu amiteka. Tigelipa kamba tiwi melindaye; kambaye ugamba timi kenana timitaye--- ⁹ ugamba taka togina mava kamba pikivi ndana, piya vikana ka yagara mava nayene nawime tuweva kamba ikiye. ¹⁰ Piya vikana Anutu va to aoso kina ndana pulatataye Kraisti Isu ke atokaye latama, piyama aogiena mana puku nombeka--- pi paitaka Anutu piya vikiveye ugaindisa puma.

¹¹ Pikava a tigeguwa viyo mo kamba-- Juda gina tayakata kamba tamatiti putombeka Gentaeli gina tayema pipa tigeva kamba avola litatikana Juda gina pindiva. Pipa Juda gina mava kakaya suma alo atu kamba kasanda kinanema ulatatene''; pina amika pipa ulitataya igeva, pipa tigeva Anutu kinataya. piya vipa alo atu kasakenava pipa wasanama auta pindana gana, pipa Anutu ndaena yane. ¹² Pingava lapa,kayeva kamba Kraisti geva atokayema mite kamba atokayema Israeli gina migeva mitambene. kayeva kamba Anutu kamana ngama kamba amenda pute alo kamana pindiva kamba mitambe kana. Aindi piya vukuwe umalanda kamanapa kayeva kamba avitambene, kayega kaumala mitambene Anutu pa kamba aganda.

¹³ Pigo ivaba nana Kraisti Isu pugaiti ndanava,tigeva pigo ka tuma vuma kaumagapa amigaitane Kraisti va ka auma votama yarapa itikana. ¹⁴ Kraisti tumitipa tauma akusama ka kina ndana pulatakena tumitaye Juda kinake kamba Juda kinakema taye akapisa koma igalivi kena, aeva akapisa kagisa akasava kasima tota tota mitombe mema atokaye kena. ¹⁵ Aye piya vutipa Juda ginami nda alo kamanake piya viyoma kayemalati agaluva iyoma yane. ¹⁶ Aye vutipa Juda ginake kamba Juda ginake mema ka kinandana pulatama Anutu aolapa naokina kayema aoso kina miku nombeka tamatiti kinataka. Aye vuliti yara, Isu mema aogi pugaitaye aka tanda vota votama mitombepa.

¹⁷ Isu tumima tumba pagusataye aogima tauma akusama Anutu ge mikenava; Aeva pagusama, ulamitaye kamba Juda gina mitekava, taye kamba Anutu aganda mitombeka, pi taye Juda gina, taye Anutu ago agate mitombe. ¹⁸ Pigo Isu ayetasa Juda ginake kamba Juda kinakeva Anutu geva malo kamana suma tavalemba geva mikune Anutu Spiriti mindika tamatiti kina mitepindi.

¹⁹ Piya vikana ivaba kamba Juda gina mindambepa togeva kamba togina kandava kamba vikivene Anutu kina pindiva, piya vikana ivaba Anutu nda wawaya mindaye, pavigo Anutu nda katu mindune tavalemba Anutu ge. ²⁰ Tigeva yaba kandama Anutu nama kikena kapi potatisa puma, kana nama kikenava aposeli ginamige profeti ginamige pulayakite sapuma. Pipa tave yaba takane, pipa mo konalasa yaba kana, pikana yava ndamapa Isu Kraisti ayewane. ²¹ Isu mesuva puma ayetu imatiti kina mema kapi kakana vuma kaga atama kikena kana namapa, mesuva pikena tave yagara mema kapi imatiti pute kina mema ayewati aoso kinaena vutaye. ²² Isu va tigeke mema nama kikena viye kapi, tarayaga Judage kamba Juda gema, kapindi katu mi-iyoma Anutu Spiriti wapindi potatisa puma.

Chapter 3

¹ Pipa Anutu va kaga enava tige kamba Juda gina mitindaga vutaye, Kraisti Isu agelaka nayepa natataye, Poli nde, iganavindi natatipa tigetaka. ² Nayeva tokanatuwe tige agayoma Anutu naye namiti aota ndapiena tigetaka.

³ Aeva namitaye aota ndapiena pi kakama kamana tigeti kayeto alo ngisa; ⁴ pi tige isute pai amalu kayema lato alo kamana tigeka, pipa tigeva ago aogima agama pi naye alama agagasima taga kamana kaye malatopa Karaisti ka. ⁵ Paipa, Anutu va kamba kagapa iyakitaye mono kamana aindi kanaki vikava kaisa kinatapa. Pipa kana kaisa ginama kamba napiti ndanagana, piya vutipa ma ivaba Spiriti oma iyakigasaye aogi kamanapa aposeli ginake profeti ginake mo Spiriti vindi kegaye ikina Anutu awaga iyoma.

⁶ Pi kakama taga kamana minda kamba Juda ginata ivaba kaga yetamima Juda gina mige spiriti vindi igoma ndana meyombe Anutu tisa, pavi kamasa puma Anutu kinamige, mema yetami kiveye kaga ena Anutu ugaindi ndanava pipa mo Kraisti Isu ge atokaye yombeka---pimba aogi kamana piye. ⁷ Nayeva ivaba Anutu ngeliya kina ndaye mema yetamikena aogi kamana, kana eliyapa kamba vukuwe yopa, pipa Anutu namine pi ngeliyapa esegi enawa pindisa voma.

⁸ Piya vopa nayeva amba amenda puma Anutu kina miyepindi, Anutu va ago kanara punatagi aogima auma akusawanda enawa pimdi kamana nkwapa pagusauwe kamba Juda gina pindi aogi ena Kraisti pulatatika, tage wasana mitava kamba isuma agakunombe ndana vutika. ⁹ Nage puta naso ngeliyapa aogima awema kaga kinaka oimikena Anutu pilage pugaindi ndanaga, pindanava Anutu pai kakama atandine paitakaya, pingavala Anutu kaga ena vutindana napigaindi ndanaga.

¹⁰ Nanavaya Anutu esegi napiena wataka pilage vugaindiye, aeva iyakigaindiye esegi angelo ginankwa inatisa kuma pindisa wawaya iyuma amiteka Kraisti. ¹¹ Pitaka Anutu va kaga pilage pugaindiye agola asiasima, Pitasa nana npienava agovima pulite kanaye kana eliyapa Kraisti Isu tavelemba pugaiti pindi.

¹² Piyavika ivaba pure undatava, tayeva kanakune Anutu ti esegi vulindata kamba tayekuru vunda, pipa tayeva taumalepa Isu pindi atama, aye Anutu auma ago puma nagali gaitika. ¹³ Piyaviya nayekava a piyaye mayeva a uma navuki vaki ena meyokava pavi tigetaka igana vindiva minduwa,mangeliyapa ayetaka tige tiyopikena vuwe.

¹⁴ Pipa Anutu va kaga enava ago tigeka eliyapa pugaitaye, nalakavima purepa uwe Anutu tavalemba kava. ¹⁵ Aye asa kaga tungama ageva inatisave mamba vindisave tamigasaye. ¹⁶ Nayeva pure yopa pipa mo Anutu esegi enawa timigasi tige esegi vulitakena Spiriti watasa tige spiriti vindi mima eliyapi.

¹⁷ Nageva pure uwe Kraisti tige tinda vindi miyekili tigeva tiyuma ayepindi ataiyoma, piya vekili tigeva esegima asima ya avungama mopindi tumigasisa pute yaba mala atagasima simendi vuma nama titipuma ki-isapuma, ¹⁸ Piyavekana kayeva nagalima agavebe voma, pavindaga mo Anutu aigingatati kema, ayamavaya agava vuma yayelo puma inata puma mopindi tumigasima avuwati ndana wapa Kraisti nda. ¹⁹ Kana avuwanda enawapa tavelakane tayeva kamba napi kunombe kanara, pavi avuwanda enawa tasa, nayeva purepa Anutu kava uwe ayeva tindavindiva pume litanoma ayewandaga.

²⁰ Anutu va ayeva tavepe enava uga vikiye tage pure uma avigagombe piya voma, o pavikeva ayeva uga vikiyema napigaso mbe keva, paviyama esegi enawa taye tanda vindi eliya pugagaisa puma. ²¹ Pika kaga tamatiti pombe kina mitava akima awagayeno Anutu pa, kamasa puma Kraisti Isu kema, tavuwano Anutu kava mevapuma mamba vindisa enaga tavuwaisa puma. Pika kaga tamatiti pombe kina mitava agemema inatapeno asiasima! atagana puma nagaleno.

Chapter 4

¹ Piya vikana, kana vi igana vindi miyopa naye tave Isu age mema pagusakena vuwe,nayeva pika tiyunana ikenavuwe pi Anutu ala pumalanda kina pingaukai piyama mi-iyoma. ² Tiyumava mema mala atama tiyumali akusagasima timepa aopuma ayoma timekava tivuwama. ³ Kaga pikenana pugasima kapi akima timegipa a aopu aopuma kagapa akusama mi-iyo.

⁴ Kaga timatiti kinapa akivuma ka tukandama mi-yo, nanaviyema pipa pavigo ka Holi Spiriti mindiye, pigo tigeva ago ala pugainda kina agavabeye Anutu ka piya vukuwe kamana nkwa ugaiti nagalenoma. ⁵ Pipa pavigo ka tavelepiye, Isu Kraisti, pavigo ka tamatiti yenaviye, pipa kana tagamba tauma amombe Anutu pindi; paviyama tagamba alotu gina wani meyombesa puma. ⁶ Pipa pavigo ka Anutu ye, tagamba tavalemba kaga kinami tenda. Aye kavilataye kaga kinamiteta, kaga ena kanai pindiva aye eliyapiye, kaga enavindiva aye eliya pegina puma avolaye.

⁷ Anutu va waba tamigaitaye tawota ka ka kina tamatiti spiriti vindi tami kenanava ayewa yetami gasima aumawata. ⁸ Pipa pavi buk samu vindi isapuma Anutu va esegi enawa vindisa enava ago tamigasima kaga enava mema mavindi kaite inatisa kumati igaitaye tave sitivindi,aeva paitama igana vindi manda kinapa igaluva kasima ivamete itaye imikenanava imigasima ayewa kinapa.

⁹ Kamanane "ago igaitayema" aotamba pulayakegi agaune Kraisti va amalupa mapindi tumitikana inatisa, paviyama Anutu nda masawe paikainda kini mamba vindi tumikena yagara Jerusalemi tumba akemba pikena tumitaye. ¹⁰ Kraisti va, mamba vindi tumitipa kamba laga ena ayeguma mavi kaikena tumitaye, pavike agundaenale keva melagai kena yara ita atatepa, to aogalite kanataye, inatilo ikena tave malutakaya inatisa gumati, asumindana kaga enarapa aye kavi yenoma.

¹¹ Aeva ala poitataye kaisa imatiti pute ndakara aposelige, kaisava profetige, kaisava evaniselisige, to kaisava imatiti yakara paitama ivabute waiyoma alapute. ¹² Pipa mema yoke poitataye Anutu kina Anutu ngeliya piyoma kaisa ginapindi, piya vekina kaga kina Kraisti nda spiriti vindi asu esegi viyoma. ¹³ Aye piya putipa kaga tamatiti kinapa kaga kapi akivulima taumava amitama ayeka napigasima miyenoma. Aye avipa tamatiti enavindiva anasa gina miyenoma, kaga mesu anosama aogima, ayewa aogima mi-isapuma.

¹⁴ Kata anasa ena vuwombepa, tayeva kambalo aivo puwano nana taga kamana mindikava, amana ndakara ndo ndoma pisapumava, tova aoso ndana amba pikivi kava kamba agaluvano, pi agemema inata pumekena iguguya ngama pisapuma me wanipindi. Kamba tayeva agaluvata naseno me kambari ena vuta nasima ataka ataka vulatama kambari ulagase kinapa. ¹⁵ Pikava tayeva mima Anutu ka tavuwama aye pindi taumava taga kamana pindi atama miyeno,piya vukuno mbepa meva meva puma Kraisti kanda vuwakune kaga aukwaiva. Aeva tagokaye vikiye anongayambu oma kaga ngawu agokaye visapuma. ¹⁶ Aeva aogi vugasima amatiti pikinapa kaga aukwai mesu anosa isapuma towenakava tivuwama mi-iyo, wasana aungama kaga ngau agana mema asema mi-isa puma, piyavegina kaga ngau ngama au mesu anosama titipuma asema mi-isa puma.

¹⁷ Tave agiwapindi tave Isu, Nayeva esegi kamana suwe tige togema kamba imatiti punda kamba Juda ginami pesandanava a piyo. atawimba ngaukai isa enaoma tagokaye veki mikune yepa. ¹⁸ Igeva kambalaka alama napiga kiveye tagamba ndanaye kambari ndana yemava. Igeva kambalaka aogi vuma Anutu kamanapa pipa igomata ika amigasi gagaye aogi kamanapa, piya vikana igepindiva asiasima mikenana Isu tamitipa kamba mindiye. ¹⁹ Igeva ala pugasima kamba lagaena vikena inindana kamba vuma iyu alioma indana kamba minama pugagaye. Kamba laga agunda nanda ena meva meva puma, igeva agindanaba kaga enava pugagaye.

²⁰ Pigo tigeva Kraisti nda enavindi agatepa piyamba mikena yanema kamba agataye. ²¹ Ivaba tigeva avitaye Isu ago puliya kigaitaye, tigeva ago agagasaye aye vulayakiti kipa taga kinema mikuno mbeka. ²² Isu va ago pulayaki gaitaye mo pai migage ngaukwaiva kasiyoma. Tigeva pai migage ndana vindiva kamba aogi vuwama ugasuga vuwatene tigeli kamba aogi enavindi tiyuma agaluvata nasite ndana oma.

²³ Tigeva Anutu ataigina spiriti lipindiva toaukwai awevulitano napiena lipindi geva. ²⁴ Tigeva agovima aoso kina kandama mi-iyo. Anutu va aoso kinaena ago pulitatine. Pindana vindisava ago tivama pagasa litatina. Aye pugatatipa aogi aukwai miyoma pugatatine, tivama ago Anutu ayapindi malo gainda kinataye.

²⁵ Piyaviya, ayoma akusama me towinakava tivuwama mi-iyo. mono kamana ngama isapuma,"Kamanapa taga kamana ngamana kame kava omima pipa alotu gina kameya."Pigo tage kagapa Anutu nda katu mindune. ²⁶ Pigoya kamo ena vundanapa, a atagana kamba aogiena vindiva kavamete wano. pi ka yaga uma pagivuwasi puma, ago avaga pindanava megaso. ²⁷ Piya vikivembepa satani omava kamba amba galakuli kiye.

²⁸ Mo kaisa kegavaya kundana pugaga mbepa tova a kundanavo. piya vusanagava, igewi esegima yogaenava viyo tigeli piginaga nanindava avolakiya, piya vikivembeka kavona ginapa amindana kayegapa nandana pikivene. ²⁹ Pigoya kaisa kamba aogi vikibi kamanapa ayo. piya vusanagava, ayogi gamana ngamana kamepa aopisiyama, yegana aeva ikivembe kamanapa aogima aveno. ³⁰ Piyaviya a Holi Spiriti omapa kundaenava a amo ayamavaya mikivembe tiva. Ago aye Anutu esegi kamana ugaindiye mamba vindisa ena vindisava tiwima tivabu kuwema.

³¹ Kamekava a kavilo. a kamo kasava yo ayendaye uma kundaenava kamepa a amo. A atagana kagisa vindiva amba alaka viyeno. Kamekava kambari ena vikenava piya vukuse mava a omo. ³² Aogi enamana poto kamepa. kauma akusama kamegeva miyo. megaso nanavaya pugatakivi napa, paviyama nanavaya Anutu kayenda megagai tisapuma Kraisti ago vuma nagali gaitaye.

Chapter 5

¹ Anutu va tayekava avuwa gagaye,nana viyema tayeva aye ndagara mindombe kana. ² Tamekava tavuwama miyeno paviyama Kraisti tayeka avuwama yara uma avuki vakima Anutu aola agunda enale melagai tika, piya vutipa Anutu pa tavela amundana potataye.

³ Tigeva me kaisa kupiyo enave kaisa kamba aogienava a piyo kaisa ginami pugage sapumava. piyaena peganava me avei mi-ikinamava akaya kamana sikiye Anutu kinaka, pipindisava Anutu ago tabama pagasala tatandiye, piyenava a piyoma. ⁴ A ugasuga kamanapa aiyoma me aivonavo kamana ke kaisa anagi kamana agunda ena vikena pipa kasiyoma. piyamaya kamanapa Anutu kinamitava aogi kamanaka iyoma. piya vusanagava, Aisa kamana Anutu ka utegili wasana gava pikamanaka oimima mi-iyo.

⁵ Tigeva pikava agakiveye: kevaya kupiyo ena vute kamba lataga ena vikibike amenda enaga aukaga vikibipa( pipa kamnari god ka awagaikiye,) piya vikibi kinapa Anutu kinata Isu asu kavima kini mikibi pindiva kamba mikiveye. ⁶ piyaviya a ataigina wasana mava kambari kamana tasava maka gasava a ugatano. piya vikinamava kambari enavuta nasiya, Anutu va tavela amo poitakiya piyaena vute aye kamana kamba avekaba. ⁷ Piyaviya tigeva a uma atokaye iyo piyavekina migeva.

⁸ Aindiva tigeva Isu ka amba tamatiti pukuna kava, tigeva kamba laga enavindi mima kamanapa kamba avitene, pipa aseka ndana vindi misuma mitaye. Pigo ivaba tave yagarama kanita mindaye. ⁹ paviyama kane ngamava aogiena mete kanaikana, piyavegina kaneta mi-ikinamava Isu nda aogiena wapa agaye, ayetaka, tagandana lapa. ¹⁰ Atakama gili aguyosama tave yagara avindanava ayemba payaema. ¹¹ A atokayeiyo pikaga kamba laga ena vikina mageva spiriti vindi asekasa ena vikina mageva. pikava, kayeva yo,"pi agunda enava kamba aogi enayema. ¹² Pipa kamba laga ena kakama aseka pindanava tasini ndanaye alapa kamba pemandana.

¹³ Kaga ena kane ngama mema avola atama alagasi ndanava agama aogima pilage vikibene. ¹⁴ Pipa kane ngama mema kayaki gasima tagamba ndanaye ikana. Pipa piyama Anutu kamana ngama alagasi agunda enava piyaena yema kana wasana kamba aogi votaindava Isu megasima aoso kinaena pugataikana. Piyaviya kamatiti kina magava piyayo," Asiyo kawitami ndambe vindisava mesu asiyo puwanda kina kandama mindambe pindisava wawaya. Kraisti mema kanara pugatai kava napite kamba laga ena megaga sima aoso kina ena pugatati kega."

¹⁵ Piyaviya aogima mi-iyo ayamba paya miyesa puma. piya vekinapa, a kaukapa mete naso me aivo kinama vusu pindana vindiba. ¹⁶ Mikivembe ngavaba aogima napigasima mi-iyo kamba lagaena omava mamba vindi awagita waya. ¹⁷ Piyaviya a aivo piyo. Piya vekilipa, napienaye nanavaya tave yagarama piyavo ikivi pavi ando agaluvayo, pavindana piyo!

¹⁸ Tigeva igomatapa biyava a nama aivo navo piyo, pindana omava tiyutipa kamba laga pulita kiya kasima. Piyavekinapa, atagana Anutu Spiriti oma kagokaye veno mo kaga ena vembe pindi. ¹⁹ Ini uma mi-iyo buk samu vindisa inive kaisa inive Kraisti awaga uma, iniva buk samu vindisave kaisa kanda vindisa uma tave Isu kava awaga iyo. ²⁰ Asiasima kaga yaga mindilipa aisa otama Anutu kava tavele Isu Kraisti tave ena vuma tawi metika. ²¹ Tiyumalipa mema malataka atama amigasiyo me timegi kave Kraisti ka pesapuma.

²²⁻ ²³ Waya iya mitava amenda piyo tiwegi ige minda kina mikive pindiva pamo tave yagara Isu ka pesapuma, pipa tiweva tinongaya mbuye paviyama Isu va kaga mbavindisa imatiti kinami inongaya mbu mindisa puma. Aeva iwimena ndagara gana iwemetine imatiti kina igeva kotila wakena mite pindisa. ²⁴ Paviyama kaga imatiti kina iyuma malakasima Kraisti ngesegiena vindi mikena, piyavikana waya miva kaga iyumaipa mavi kasima iwegi imenda pindi mikiveye.

²⁵ Pigoya iwegitava, tivuwaiyo waya tikava paviyama Kraisti tayeka avuwama aunkwa melu kaitisa puma yara. ²⁶ Piyavutipa taye tavama pagasala tatakena putaye ayewa ndaga. Pipa esegi kamana tasa Isu va waningaye taye tamatiti kinapa kamba laga igana vindi mitombe tasa, paviyama wani tasa wani ngayesu pulatataye. ²⁷ Ivaba Kraisti va kaga tamatiti kinapa wani ngelagasima, melagasima, kundaena lendaga mitombepa, agundaenale kamba minda keva.

²⁸ kaga wamiva waya ngwikava ivuwaiyo igewi yuka ivumeye sapuma. Pigo ige waya ngwika ivuwaki vepa, pavi kamasa puma igewika ivumeki veye, ²⁹⁻ ³⁰ Pipa ka yagara mava aunkwa kava kamba agama potagagaye. pikava, ayeva aunkwapa aogima agaenava amima kavi tagagaye, paviyama Kraisti geva kaga tamatiti kinapa kaga mba vindisava akivotama kavi latagagaye. Kaga kina tamatiti pombe kinapa ka kinandana pugagaune aye pindiva.

³¹ Mono kamana ngamava iye wawaya ndana vekina kava: "Pigo wage wayake amba atokaye yepa, pipa pavigo avawambake anowambake agola isitate. Isigeva uma atokaye kivese awe ndana anala ndana vuma, piya vumaginisi pavigo ka ndana vuwakivese." ³² Pipa hati vuwanda enaye kana napikuso mepa Anutu votama tasiyaki anagienaye yome amingapa, piyavika nayeva ulimuwe Kraisti tasigeka avuwai ndana waka kaga mbavindisa gina tasimatiti pomeka. ³³ Ayamaye, tasigekava iye, ka ka wamagava waya kakava kavuoma kayegaka kavu wambesa puma, paviyama ka ka wemagava kawe kava amenda puma kavuoma.

Chapter 6

¹ Tige yakara ndo ndo mitava, tigeva tave yagara Isu nda mindaya, tinoliva kamana avima mi-iyo, piyaviki vepa kanara ena pikiveya. ² Anutu va piya otandiya kamana nkwa pindiva," Tavelataka amenda piyo tinogi tivagipa."Pipa tave alo kamana nkwane Anutu nda, piya vikivepa aogima mikiveyema ugaindiye," ³ piya vikivekaba aogienava agate yayelota mikiveyema mamba vindiva, tige piya vikive kava."

⁴ Tige inogi ivagitava, igoma tapa a igokayema imo yenalapa yakara ndo ndova a ayetaiyo. Piya vusanagava, ivama aogi enali poiyakima aogi kamana oimima poiyakiyo tave yagarama ndaena vindi.

⁵ Tige uga eliya kinamitava, aogima mamba vindi tave limba ikivi kamanapa aviyo. Kamana ikivepa aogima esegima aviyo Kraisti kamana avesapuma. ⁶ Kamana avikivepa mo tigola mi-igili ngamana nane pagasa wagasi gili keva paviyama viyo. piya vutegili, kamana ikivepa aogima aviyo Kraisti nda uga eliya kina kandama,mamba vindisa ayevali kamanana suwa. Pavigo nanavaya Anutu avuwakibi pavindana mana piyo. ⁷ Kamutili aogima voto ayeva gamba ikivi ndanava, paviyama tave Isu ikivi ndana pikivenbe sapuma, kamba mamba vindi uga ginama ikivi ngamana nane. ⁸ pindanava vo ago agandane tave yagara Isu va kamikiye aogi ena wasana votaki vembekava. Nanavaya potaki vembe eliya kinano uga eliya kinanoma.

⁹ Tige ayeva kinamitava, paviyama uga eliya kinakamba pugata kivisa puma, paviya malo kayeva voto ayepa. a igokaye viyo. A tigeguwa viyo pavi kaye tave gambave ige tave wimbave tipasa vuma miya inati mima. Ayeva koti vugatakiye kayeva aogima eliya putano kamba aogima putanoma.

¹⁰ Atutiva, kaukapa kaga tave Isu amigaso spiriti vindisa ena omape esegi enawa pindi. ¹¹ Paviyama ami ile ginama kaga autasa ena pulisapuma, kaga enava Anutu va ago tamigaitaye tayeva asima esegi vute satani nda kambari ndanawa mema mavi kaiku nombeka.

¹² Tageva kama ena vombepa wasana lakambi geya pune, piya vikana kama ena vombepa mo kaga ngesegi ena mamba vindi mindike satani spiriti mindi spiriti aseka ndana vindi igege vune. ¹³ Paviyama, ami ile ginami pume yesapuma kaga iyutasa ena, tige geva kaga tiyutasa ena Anutu limipa pulite asima esegi viyo mamba vindisa ginamige vikenava. Anutu nda enalasa pikiveye, tigeva kama enava pikivepa satanige piya votategilipa Anutu ndaga tigeva uga mikiveye.

¹⁴ Asima esegima ami ile ginami kavima miye sapuma. Puliyo ami ile ginama kivebema avamu kandi kigagai sapuma taga kamanapa; paviyama kaivila igasali kenava,kaivila igasali kenanava aogi enamana poma Anutu piya vo ugamiti ndana. ¹⁵ paviyamalo ami ile ginami igisali su pulesa puma kaga yagava yoke piyo Anutu kamana mete nasikenava. mono kamanapa melite kaga aukwai waiyoma. piya vundilipa tiyumava akusa gasima nasiyoma kaga aukwai. ¹⁶ Paviyama ami ile ginami ilegu ngwi iwili kenava, pipa ilegupa mo timatiti enaline, pi ilegupa mo kamba laga ili satani ma vakibi kawikenaye. Ileguka mbaga kawikiye.

¹⁷ Paviyama ami ile ginama pulisa puma kanongayambu igasa likenava atiga pulo, pina ati oma amingapa Isu tawima tavameti kaye. Ami ile yagara ayapindi yogi ulindi, pina amingapa Anutu nda aogi kamana nkwane," pipa Spiriti yogine." ¹⁸ Atagana Anutu Spiriti oma kagokaye vekana pure ute nana gavaya pure ikivembepa kayakikiye. Evi evima Anutu tiba pure iyo nanaga vaya kavona vikibendana gava piya pigina Anutu va timikiya kaisa gina pisapuma. paviyama pure kapindi aogi veno undanapa, pipa spiriti vindi agavama miyo kamikiya. Aotamba aogima mima pure kakava agavama miyo Anutu ayewanda aogi ginankwa aopu gagaisa puma kaopikiya.

¹⁹ Naye kegava pure uma naopiyo. Pure uma naopigina Anutu va kamanapa nameka yeno, Aeva naopeka kamana ukuwopa aogima esegima yekini wasanamiva Anutu kamanapa aogima avisiyama. Paipa wasana miva kamba kana kamanapa avindene, piyavikana ivaba Anutu va kana kamanapa mema paguta nayakiye. ²⁰ Nayeva Kraisti ka alapuma pika, mamba igana vindi minduwe. Pure igi pigo Kraisti kamana ukuwopa, Nayeva kamana ukuwopa kamba nayekuru vunda esegima yeno, pipa nayeva kamanapa piyambaka ukuwo kane.

²¹ Pipa pigo tigeva avikibeye nage vukuwo nanavaya vikiyo naye nanavaya vukuwo ndana gava, Nayeva aisagauwe Tikikasi tigeti isa kayetama. Aeva ulimikiye mati nanavaya pindanagava. Aeva aogima amatiti yagaraye kaga kinamitava tavu wagagaye ayekava, aeva tave yagara Isu kava avuwa gagaye. ²² Pina agoga ayepa tigetiva aisagauwe; Nayepa navuwaye ayamavaya nagaya pegila ayegeva migaga usema. Nage navipa ayeva tiyopuma tiyunana geva yenoma umindanava ligege.

²³ Nage pure yopa Anutu tavalembage tave Isu Kraisti ge tigokaye vekili tige timatiti kinamitava tiyuma lipa akusama mi-iyoma, towinakava tivuwama mite, timatiti puma Anutu kava. ²⁴ Tiyopikiye Anutu va andara enawa pindige kaga kina tavuombe tavele Isu Kraisti ka kamba minanda

Philippians

Chapter 1

¹ Polige Timotige, eliya kina tara Kraisti Isu nda, tige mo kaga tiyota aigimba Kraisti Isu nda minde Pilipai, tigeke ayeva yakarage dikeni kinakema. ² Tigege aumama enawake auma akusanda enawakeva Anutu tavalemba ke tavele Isu Kraisti kendava tigege mikiye.

³ Nayeva namu potauwe Anutu nemba kava kaga yaga napi nate kava . ⁴ Kaga yagasa pure ndepa tige kaga kina mitipindi mindiye, pipa kaga namu enane pindisa purepa ugagauwe. ⁵ Nayeva aisa kamana ndepa ulita gagauwe akima mima mono kamana uma asa agovima mita kanama ma iva mekane kava. ⁶ Nayeva tavela pikava esegi ena meuwe piyando pekava, pi aogi eliya agovitati kanda vindi pulite wama uma pagivibika pindaga Isu Kraisti kanakina.

⁷ Pipa aogi esegiena meuwe tige kaga kinamitika nanda vindi miweka. tige kagapa amba nagaya puwateka tivuwama nage igana vindi mitope nawime kenana vindi vela mono kamana pagusa kenana vindigeva. ⁸ Pipa kana Anutu va nagatagi putuwe, ayamba paya tige kaga kava napima nandara pulita gagauwe Kraisti Isu pindi

⁹ Nayeva piyamba purepa uwe: Mo tigeva asewama tivuwa kenana vindiba meva meva puma napiena vindige pilage enavindi gegava. ¹⁰ Pika nageva purepa uwe paguta aogiena wapa mekana noma, pika tigeva asima esegi viyoma ka kundaena yaga misanaga Kraisti ndaga mekana kivita. ¹¹ Nageva purepa uwe tigegeva aogi yamana tinda vindiba anapa ayeloloma miyenoma Isu Kraisti tisa kanai ndana, esegi yaku pindi age mema inata pikenana vindi Anutu ka.

¹² Ivaba nayeva navika piyamba agayoma, nanatavala, ma nage nauta puma avolati ndanava ayetaka mono ngeliya mevapuma poma vutaya. ¹³ Pina atutiva, nayapindisa seniva Kraisti ndaena vindi kane mekanataya kaga sikiriti kina keke mite pindi. ¹⁴ Igoma nanatavala va meva puma esegienava tave yagarama pindi nayatisa seniva, pi agategini tamatama pute iyekuru lisa kamanapa utaya.

¹⁵ Kaisava tagamba pikamana ikena vindiba Kraisti nda iyo iyepuma napi napa vutaye, piyavutegana kaisava aogi napienava vutaye. ¹⁶ pi kaisava wasanaga avuwa kenana mapa uga avei mitika, agalima nage vuto mono kamana mema awili kena vutuwe. ¹⁷ pi kaisa ginapa paisa aukwaisa Kraisti ngeliya punema ige mema inata putepa, kamba esegi vutaya. Ige napitepa nage igana vindi mitoka nage ngeliya ugasuga vikena vutaya.

¹⁸ Nana viye ukune? Pavi kane kaga aukwaiva, pavi uga agoenayo o tagandanayo, Kraisti va pagutaka mindiya, pikaga namu puwa. Ye, Nayeva namu puwakuwa. ¹⁹ Nageva ago agauwe atuti mekanakiye nage nawime kenava pure tige uma nopikive ndana oma Isu Kraisti Spiriti vindi.

²⁰ Nage vika nagaenaga navusu vipa agondana omaka napima vikena voka kamba nani pukuwe, pindanava asima esegima vikena, ma ivaba vela kaga yagava, Kraisti age mema inata pikena vuwe mandau tasa pukuondana lasa, paviyama naogama mikuwo pulukuwo mava. ²¹ Pipa nagenda naogama mikuwo pulukuwo mava Kraisti ndanaye.

²² Piyavika nageva ma ndauta naogama mikuwo tapa, pina amingapa nayeva eliya pukuwo tapa anapa igoma ayeya noma. piyaviya ayeki agaluva kuwe? kamba napiuwe. ²³ Pina amba kunda vuma hati vunataya taragi amba avola wagina. Nage ndapienava ano atategi Kraisti ge umi yenoma, pipa meva puma kanara pikiye, ²⁴ Pitova kanara pikiye naogama minda eliya pukuwopa tige tiyopikena.

²⁵ Pika igoma tapa napiwauwe, Nageva ago agauwe naogama minda evi evima eliyapa tigegeva penoma, pindanava titipulitama timundana yaga timatiti pikive pindiva. ²⁶ Piyavikana nage pindisa tigeva mesu anosama tige mema inata pikiveya Kraisti Isu pindi nage kanakilipa tigeti. ²⁷ Tave enava tigelipa aogima nasindili aogima mono kamana Ktaisti ndala asima esegi viyo, piya vika kanauwo tigakenava kamba kanauwo, nageva piya veye kamana tova avukuwa, tigelipa asima esegi pulindili ka spiriti vindi, ka ndapienala kagapa kavona viyo timatiti pikena mono kamana pindiva.

²⁸ Tigeva a tiyekuru viyo mo kamba amenda puma ika limigage kinakava. piyavikivepa amandana igewi pikivekana kamba lagaenawi mekiveya,pipa tige tiwi mekena omandagaya---pindanava Anutu tisa kanakiya. ²⁹ Pindana geva ago tige timi gaindana, Kraisti agelaka, tige timatiti pikive kamana nane, tige tivuki vaki ena age agelaka mekive kegaye. ³⁰ Pavi kamasa kunda nage pindi nagate, pavi nage kamana avigagesa puma

Chapter 2

¹ Pigo kaisa tiyunana ena Kraisti pindisa mekanakivi, pavi pindi tige tiyopikena aye avuwanda enawapindi, pavi pindi akiena vikena Spiriti vindi, pavi pindi tiyuma akusawama tindara ena mekana kivi, ² paviyama nage namu enave napienave kamasa pikiya, pavipindiva kamasa pikiya wasana tauma amikena nava, kata akima mima ka spiriti vindi, kamasa ndapiena vindi.

³ Tigeli kava a napiwama, tigeva a mema inata pumeiyo kambaya timegi kava napima iyopiyo. ⁴ ka ka kina mitava tigeli kava a napiwama, to kaisa mikava aogima napi- itate viyo.

⁵ Napi-iyo ayewa ngaukwai Kraisti Isu. ⁶ Ayewa asi asima migagai Anutu ama pindi, pikava aeva kamba napi taye Anutu ge kamasa puma migagai kava pavi aye pindi malo laku ulindana pikenaga. ⁷ pikava, pindapienava pavita atataye. Ayewapa uga eliya kina kanda tumba vutaye. aye lumitipa uga mamba vindisa gina kanda tumba vuwataye. Aye agatepa uga mamba vindisa yagara yema agataye. ⁸ Ayewapa mema aunkwapa mala melu ngava pulite kamanapa agaluvama pulikena gita wataye, paviyama yara pulukuwema aumawapa kasima!

⁹ Pikaga Anutu geva age mema inata pugaitaye. Aeva age amitipa kaga kinami igeva agasima inatasa agilaka amitaye. ¹⁰ Aye piya vutipa Isu agelaka kaga kinapa ilaka vi-iyoma vutaye, kaga kina ilaka vi-iyo utipa malo inati miye kinake mamba vindi miye kinake me manda pindi miye kinakega utaye. ¹¹ Aye piya vutipa kaga kinami iwamu ngamava pagusa iyoma Isu Kraisti va tavelenema,Esegi enawa pindi Anutu tavalemba nda.

¹² Pigoya, navuwanda nanatala, pamo pugagesa puma kamana avima agaluvaiyo, pamo miyogili pugagesa pumayane pama iva tigege kamba minda kuwo kava, eliyapa evi evima tigeli tiwime kenaya tiyekuru enali pindisa pami ndamima viyo. ¹³ Pipa kana Anutu ayewa kanda vindi eliya pindanage mo aogi eliya ngama ndagema tara yagapa aogima viyo.

¹⁴ Kaga ena vundilipa timo kasayo o makava a iyo. ¹⁵ Pavi aogi aukwai vuma kamba ka uga suga ena kamba mima aogi ena mana piyo, Anutu ndagara laye kamba uga suga enaga minda kina. Pavi ngaukwai vulite waiyo kane yewasa vekina kaga mbavindisa ginama aganoma, paviyama kengama malewa mawa vuwanda kina pindi wanoma. ¹⁶ Esegima alakupeve viyo aogama minda kamanapa piyavigi nageva amingapa minda enaga Kraisti pa age mema inata peno. Pigo nageva agakuwe nage pigosopa ugambana naukiyema o eliya popa ugambana naukiyema.

¹⁷ Pigo paviyama nage aligi kuwo ofa gandama naunde malo gasima eliya tige timatiti pikena, nayeva namu puwe, togema nayeva namu puwe tige kaga kinami tindaga. ¹⁸ Tigegeva kamasa puma timu piyo. Togema tigegeva timu piyo nagege.

¹⁹ Pigo nayeva napiyo kanda tave yagarama Isu pindi Timoti aisaga kuwa tigeti alondaga, piya vekana nayetova naopeki agakuwa tigekava. ²⁰ To nayetiva kapa kamba mindika aye visa pundapa, kevaya tagamba agasaga pindagarava tigeka. ²¹ Pipa ige kagapa aguyo sagaye igenda aogi enawika, pipa kamba Isu Kraisti ndaenagava veye.

²² Pipa ago agaya aogiena wapa, paviyama yagara wamba avawamba aogi potaisa puma, paviyamalo aeva eliyapa piya nayegeva mono kamana pindiva. ²³ Piyavika nayeva napiyoka aisagakana alondaga kanakiya agakana kaga ndana oma ayavaya veka agalindapa. ²⁴ Paviyama nayeva esegi napiena voka tave yagarama agelaka nayene keva kanaku wema alondaga.

²⁵ Pigo nayeva napiyoka aogi vikibikava Epaprodaitasi to aisagakana wakiye. Aeva nanando gana eliya ndagara nene eliya kina ile gina kandama, Tigenda kamana mete wana ndagara eliya kinane naye naopikena. ²⁶ Pika aeva tigeka napi wagagaye, ayeva pilage vuma migagaye tigege mikena gava,pi avitepa aiyena avuwayema. ²⁷ Pipa tagambane aiyeva avuwama aga vulitaye. Piya vutipa Anutu andara potataye, pipa aye asanane, nagegeva paviya vutuwe, piyama nage nandara ena oma avovola avovola pikenayane.

²⁸ Pipa pavigo mevapuma napiwama aisaga tuwe, pigo pika tige agaigina to tigelova timu pute nagepa timu ena vindisava igaluva nata kiveka. ²⁹ Ayavenema Epaprodaitasi tave yagarama pindi kaga timu enavindisa. Piya ginakava aogima tivuwaiyo. ³⁰ Pipa Kraisti ngeliya taka aeva aga puwataye. Aeva aga aumawapa itetagai taye pipa naye naopuma eliya nagalikena vutitisa tige kamba vikivesa ngeliya puma naoputaye.

Chapter 3

¹ Ainkagogova, nanata vala, timu piyo tave yagara mapindi. To nage ma kamasa ngisa kaiyo kava a napiwaiyo. Pi pondanava tige tiwi kenana vuwa. ² Aogima kavima mi-iyo kalagava. Aogima kavima mi-iyo kamba laga eliya puta nase kinaka. Aogima kavima nasiyo mevi kambari kinakava. ³ Pipa tageva talo atu kasagainda kina minduna tauma kasima Spiriti vindi Anutu kava alotu yombe kata. Pipa tageva ago esegi ena vune Kraisti Isu pindi,kevaya aunkwata kamba aogima kavima mi-i ndakara mata kagana.

⁴ Paviya malo, nagene nautapa asima esegi vulukuwa. Piyama ka yagarama napima asima esegi vuwe ikivi kava, pipa nageva meva pumalo esegi vukuwe. ⁵ Nagepa nalo atupa kasataye aiti yaga, Israeli kinami ndaga gana, pipa Benjameni tupindisa,Hibru kina pindisa Hibru kinandaye; pipa pavigo alo oma isapuma, Parisi kina.

⁶ Nayeva esegi vuwe, Nageva kamba laga poitatuwe alotu ginapa; ayetaka ndana yema alo oma amenda pindi, kunda enava kamba mekuwema. ⁷ Pipa kana nana oma aogi anapa ayetaye, nageva to napiwe pimba ndanagava ago kaituwema Kraisti agelaka.

⁸ Ayetaka mbapa, Ivaba nayeva kaga yenava ago itetagasu wema aogienawaka alama napiena vindi Kraisti Isu tave nembanda. Ayendaga nayeva kaga enava pagusa gasima. Nayeva to amba napiwe agunda enayema piya vutegi Kraisti nda aogi ena mema aogivi kenavuwe. ⁹ Aogi enava ayepindiga mindiye. Nageva kamba aogi enava meuwe nagene nda alo agaluvo pindisava. pikava, aogi enava namatiti pondana vindisa Kraisti ka, aogiena meyopa Anutu pindisa agovima namatiti puwe. ¹⁰ Piya voka nayeva agavebe vikena vuwe Isu nda esegienawa puwanda pindisa mesu asite avuki vaki vuti kega. Nage geva mesu asikuwoka pavi aye vutisa puma, ¹¹ Kaisa yagava nayegeva agakena vuwe kaga kina puwanda pindisa mesu asikivetapa.

¹² Nageva kamba napiwe pindana ago kaga melu wemava, o ago kanagasu wemava, piyavopa nayeva esegima eliyapa vulite wayava miwe Kraisti Isu ndaena vindiba ayewa nalaku pebe vutika. ¹³ Nanata vala, nayeva pindanava ago melu wemava kambalo napiwe. Piyavopa nayetiva ka ndapiena vuwe; Mo paisa napiena kaitegi eliya esegima penoma aoso ndana aindi kanakivi tasaga. ¹⁴ Nayeva evi evima pigosuwe esegima malo atuta wategi apende umekena malo inatisa kumati Anutu nagegaye utika Isu Kraisti pindi.

¹⁵ Tageva ago anasa ginandana vune, tayeva piyamba napieno, Pigo tige kaisa enaga tonapiena vikibekava pinda pienava Anutu va mema paguta atakiye tiyola. ¹⁶ Piyavikata nanavaya ago melombe ndanava, pipa aogima upebe veno.

¹⁷ Nanata vala tigeva nagendaena aogima nagalu vaiyo, tigeva aogima agavebe vuma agaiyo kaisa ginami tage vombe ndanaga tapasa vuta nasekinaka. ¹⁸ pipindiva igoma kina naseya, igekava ago ulimivoka mapa to ulimuwe nonu lumindaga igoma kinami igama vulateka Kraisti yara pulitika. ¹⁹ Pingawa ginapa aindiva kamba aogi apepa mekiveye, igeva iyu alioma ndaena oma kambari koti wikandama vugagaye imupuwama kamba inindanawi puma. Igeva mamba vindisa ena vikenaga napi wagagaye,

²⁰ Piyavipa tageva inatisa kuma tisagina mindune tave lembaka Isu Kraisti ka agavama aye inatisa kuma tisa lumima tumba tavabu sanaga. ²¹ Aeva esegiena wandaga tumikiye, Kraisti va paisa tawupa tumbe gasima aoso tawu tamekata ayewa aukanda vulatama kaga enava aye amenda pindi mekana kiye,

Chapter 4

¹ Piyaviya, nanata vala tigekava tavela napiwauwe, nage namu pondana mava tivama inata pulitauwe,pingaukaiva tigeva asima esegi viyo tave yagarama pindi, navu wanda naokina mitava. ² Nayeva tisivigauwa Yuodiya kake Sintike kakega asima esegi visoma kandapi enala tave yagarama pindi. ³ Taga kamanane, nage navika tagamba ngeliya ndakara nayege pugage ndakara mitava: mevi nkwe iyava aogima iyopiyo. Igeva tave gunda melima naopega tave yagarama ngeliyapa pulite wayava miwa. To katova Kalemenige to kaisa kangeliya pogagombe ndakarage ige mindi asiasima mikena buku vindi.

⁴ Timu piyo tave yagarama pindi kaga yaga. To gakema uwe, timu piyo tave yagarama pindi. ⁵ Ataigina agaiyo wasana miva aogi ena vikibeka. Nana viyemaye tave yagarava tigege wakala mindiye. ⁶ Kayenagava a napiwaiyo.Pikava, kaga enagava pure uma avigaiyo, aisa kamanake otama,kaga enagava omiyo Anutu ka. ⁷ Pigo aumama enawapa Anutu nda, wasanama ndapiena agasima ulindi ndagara mava kago pulitakiye, tindalake tiyuma lakeva Kraisti Isu agelaka.

⁸ Kamana pagivi kenava, nanata vala, nanavaya tagane ikivipa, nana omavaya tage agi amikenanava mindiya suma, nanavaya aogienava pikenaya suma, nanavaya kamba kunda enava kanakiya suma, nanavaya aogi vuwanda enava kanakiya, nanavaya agakanava aogi vikiya, ago aogi vuwanda enalakapa mindivela suma agama,pigoya agaigina aogiena oma aogi kagi kamike nana mindakivi kava pika aogima napi-iyo. ⁹ Kaga ena ago puliyakima mendaena, kaga ena nage pindisa avite ago agatendana, pindana vigina Anutu va tiyumave tindave akusa litano.

¹⁰ Nageva tavela namu puwauwe tave yagara gava atuti kayeva nayeka aoso ndapiena amba vunatata mbeka.Paviyama paitova paviya bunatata mbekana,piya vutipa ka kipa kamba ilitagina kana naopi kenava. ¹¹ Piyamba ulimikena gayasuwa kaga enagava kavona vuwa tuwema. nagene ago agalitegi namu putuwa kaga enanepa ago kanara minduwema kaga yagava. ¹² pindana omapa ago atapuma aganduwa kotande igoma mindiyo kotande igoma kamba mindiyo mava. Ago atakama nagaye payo nagaenaga naviyomava, igoma ndanane mindiyo kavona vikenana yomava. ¹³ Nageva kaga enava uga vuyegaikuwe Kraisti esegiena namiti punatati tasava.

¹⁴ Pigoya, tige ago kanara putaya nage kundaena naopikenana vindiva. ¹⁵ Tige Pilipai kinami tava ago agataya mono kamana agovi titasava, pindaga nage Mesedoniya kaitegi kanatopa, Ka ngalotu nama ngomava kamba naoputaya amite mekenana vindiva, tigega kanara putaya. ¹⁶ Pike nage Tesalonaika umito takeva, tige kaga enaga kavona vutonda nava naopuma namitaya igoma ndaga. ¹⁷ Piyamba nage igoma ndana mekena keka aguyo sawatuwe mayane kambayo. Nageva agakenaga nanavaya ana meva puma ayetika tige vutendanama pika agakenaga vutuwa.

¹⁸ Nageva ago kaga enava metuwa igoma taka.Nageva kaga enava ago kanara puwa.Nageva ago metuwa Epaprodaitasi amima aisaga tepa. Pingawa enava piyama aogi agunda enage aogi ofage Anutu avuwama amu pindanaye. ¹⁹ Anutu nembava kaga enaga kavona pikive ndanava kanara pulitakiye kaga enawa esegi enawa pindi mindi ndanava Kraisti Isu age vindi. ²⁰ Ivaba Anutu tavalemba, tave agi melikiye asiasima, tagane.

²¹ Tamu kamanane kaga timatiti kina minde Kraisti Isu pindi. Tiga-gavagi mata minde nagive paviyama imu pulitate veye. ²² Kaga imatiti kina mata minde nagive paviya ulitaye mo Sisa ndama kinake gava. ²³ Ataigina aumama enawa tave yagara Isu Kraisti nda spiriti lipindive militakiye.

Colossians

Chapter 1

¹ Naye, Polina, mangisapa kauwe timatiti kina siti vindi Kolosi miye kina mititi. Mapa Poli ndetisaye, Anutu ayewa ala punatama tigeti naisaga tagi aposeli eliya Kraisti Isu ndaga vuto, kana mangisapa Timoti kelisaye, tayenda eliya kina amatiti puma Kraisti nda vuti. Mangisape tige kaga kinamititi kayeuse. ² Kayema aisago mepa mo Anutu ala potama ayewandaga aota aigititati kinamititi kayeuse---mo kegitavaya tiyumama timatitipe kina Kraisti pindi. tasige pure yomepe Anutu tavalemba aogi lumage tiyuma akusama mikenanage timenoma. ³ tasigeva kaga yagava aisa ugagause Anutu ka, tavalemba avawambaka Isu Kraisti nda, evi evima purepa uma mikuse

⁴ Tayeva tamupune Anutu kava tayeva avune tige Kraisti Isu ka tiyumama vute tivuwama Anutu ala poitanda kinamige miyekava. ⁵ Tige Anutu agaluve kinamige asima esegi vuma Anutu ka agavama aogiena inatisa kumatisa mekena. Tige amalu aogi kamana avite, aogi kamana Kraisti ka avitepa. ⁶ Timatiti punda kinamita aogi kamana pagusama Kolosi ginamita avite kaga mambavindi sava avitaye. Pavi kamasa puma tigepindi eliya putisapuma, mokana asa kamana tige avitegili napiena mema taga kamana nema agate Anutu kamana kava. Pi kana kamana kava wasanama yoga vindi aindana vuma agava vegina mesu ima ana ayema nagalegina yoka visa puma.

⁷ Epaparasi ago puliya kigaitaye aogi kamanapa. Tayeva ayekava tavuwaye aeva Kraisti agaluvama Kraisti ngeliyapa ka auma vuma tayege vikana. ⁸ Aeva ulamiye tigeva Anutu kina kava tivuwe gana Anutu Spiriti omava esegi vulitagili Anutu kava tivuwate kaisa ginakava tivuwate veka.

⁹ Tige kamana avitombe kanala tigenda timatiti enalika, tayeva kaga yagava pure uma tiyo pugagaune. Tayeva Anutu ka avigagaune kaga enaga tige tiyope kili piyoma, piyavekina tige ndapiena omava alakili pilagema nanavaya Anutu Spiriti oma puliya kikivi ndanava agalima viyoma. ¹⁰ Piyamba purepa une tigeva aogi aukwai milindili to kaisa kinapa iyopigina tave yagarava agavebema agayoma, piyavegana kaye pikivembeka kagakiye. Tayeva purepa une tigeva mesu anosaki veyema Anutu ndaeva meva mevapuma agakiveye kaga ena aogima viyo ulimi ndana vindiva.

¹¹ Tayeva purepa ugagaune Anutu va esegi pulitakili ayenda tave esegiena wapindi viyoma, piyavekili tigeva esegi vuwanda enavindi tiyumava malo atama waiyoma. ¹² Tayeva purepa une tigeva timu enavidisa Anutu kava aisa otama tavalemba kava, pigo aeva iye tigekava aogi ginande tayema tiwemeti kinami tikava; piyavikana aeva timikiye aogiena tige timikena alapotandi ndanava ayenda esegi kane nga pindi agola asumi-iginava.

¹³ Anutu tavalemba tawima tavabulitaye kamba laga yagarama amenda pindisava; yagara wamba auta puma avolataye, ayewa avuwanda yagara wamba auta, aye inata miyekata tayeva aye amenda puma mikunombeka ma ivaba. ¹⁴ Aye vutindana oma amingaka yagara wamba kamba laga igana vindisava, pipa, aye melagasima aogi pulatataye agunda enale pindisava.

¹⁵ Pigo taye yagarawa agategita, pi agaune Anutu va piya yagara vayayema amangapa, paviyama kambama agombepa. Aye yagara wamba amalu mindiye kaga ena pumalati ndana vindiva. ¹⁶ Pipa kana yagara wamba kaga enava pumalatine, paviyama avawamba pindana vo omitindana mana putaye: kaga ena male inati mindi ndana mamba vindi mindindana, kaga ena agakunombe kamba agakunombe ndana, paviyama mekaisa angelo gina pela kaga esegiena kaga asugainda ena. Mokaga ena miyegita agombe pipa yagara wambaka po omitaye avawamba omiti ndanamana. piyavegina kaga ena miyegita agaune. ¹⁷ Yagarawa mitaye aindi kaga enava mekana kiyaka, piyavikana kaga enava aye taku ulindiye.

¹⁸ Aye kaviye mokaga amatiti kina tapa---alotu namata---paviyama pi ka yagarama anongayambu oma aunkwata kavi- isa puma. Ayeva kaviye kaga alotu nama kinatapa ayewa agovi malatisa puma. Aeva amalusa yagaraye puwanda pindisa mesu aogalite kanati yewasa vuwanda ngaundaga. Piyavikana aeva tavelakane kaga enaomanda. ¹⁹ Anutu avawambava amuputaye kaga ena pikenava yagarawa pindi miyenoma. ²⁰ Pikegava amuputipa Anutu kaga ena melite ayewa pindi auma akusawama Isu pindi mengatataye. Anutu va mema atataye auma akusawanda enawapa kaga kina pindige inatige mamba vindigema. pindanava yagara wamba auta yara megasima penoma, kora nkwa aligenoma yara pulindana.

²¹ Aindiva kamatiti pikivenema Kraisti kava, Anutu va pilage vutaye agama gina mitambeka, pipa kayeva aye aokina kandamava kamba mitambe kana Anutu aolapa pipa mo kamba laga napienage kamba laga eliyake vutambe ndana oma. ²² Piyavutagina ivaba Anutu va aokina ndana pulatama ka auma pulataye akapi ayewape tagepe. piyaviye Isu aunkwa mete yara uma puliti tayeka. Aye piyavuti tasa keitataye Anutu ti kanakenava; ivaba ka enava kamba veyema tagaye, ka enaga piyaveye ikenava ivaba kambaye. ²³ piyaviya evi evima tiyumava Kraisti pindiva atama mi-iyo; piyavekina kayeva yaba avovoli kimalanda nama kandama mikivene. Pikava a tigeguwa viyo Anutu ti tiyuma age vikenava tigeta putindaga aogi kamana nga pindi ugaitisa puma. Mapa pavi ka kamana Nage, Polina, Anutu ngeliya punda pagusauwe aye kinamititi.

²⁴ Ivaba nayeva namupuwe Nage navuki vaki ena tige tigelaka meyokava. Ye,mo kaga alotu aopikenaye, pi Kraisti aukandama, Naye navuki vaki vindanava evi evima pikivi ndanagaye. ²⁵ Anutu va aye ngeliya kina ndana vunatama namitaye aota ngeliya poma, pingeliyapa pagusama oimoma Anutu kamana kamba Juda kina pindi ma tige pesapuma. ²⁶ Mo atalimba tasa kanama, toma toma tu mekanama, Anutu va makamanapa kamba pagusatine, ma ivaba ayeva tayaki gasaye paisa kamana ngapa ayewa ikapuma tatati kinamiteta. ²⁷ Pipa kana kinamiteta--Juda ginake kamba Juda kinake Anutu piyavuku wema pilage votama kaka gaindi. Pipa mambaye: Kraisti kaye pindi mima kayepa esegi pugatakina Anutu nda esegiena wapa yetamima ikivene!

²⁸ Tayeva aogi napiena lasa aogima ulimindata puliyaki kena vune kaga kina Kraisti nda tivameti Anutu ti aye agola ka ka kina agagasima Anutu kina taka, Kraisti ta amba atokaye kina. ²⁹ Pavitaka Nayeva kunda eliyapa puwe, pavi Kraisti esegienawa namiti tasa.

Chapter 2

¹ Pika nayeva tigekava aogima napima agayoma tige tiyopute mo Leodisiya gina iyopute vikenaga, pi kaisa imatiti kina minde naye naola kamba naganda igekaga. ² Naye piya vopa igepa iyunana unda tigeke kava towinakava tibuwama kata akivuma mi-iyoma. Nayeva navuwaipa esegiena pagivu gasima agaiyoma ka-kama kamana Anutu nda pi ka-kama kamanapa Kraisti ayewaka. ³ Kana pika ipa Kraisti aye agaku nombeka nanavaya Anutu napigaindi aogi napiena watasa.

⁴ Nayeva ulimuwe avuloto kamana kawinapa a ataigina kambari kamana a uligasanoma. ⁵ paviyama nage tigege kamba minda kilipa mandauta, nayeva tavelataka napiwawe tigekava, pavitaka nayeva tigegega miyenoma napiopa. piyavutegi tavelato namu puwawe ago agopa Kraisti agaluvepa ago kanara pekana ka yagaramava kamba akutita kiya, piyaviya Kraisti pindi tiyuma atendanava a kasima alakupeve viyo.

⁶ Tige agovima timatiti pute Kraisti Isu tavelenema tiyuma aye pindi atateka, paviyamba tiyuma lipa malo atama mi-iyo. ⁷ Kaga yagava tiyumalipa Kraisti Isu pindi malo atama tavelenema agama mi-iyo, mo ya avungama mopindi mavindi waga kanama titipuma mi-isapuma. Ago atakama tavela Kraisti pindi tiyumali malo atake nanava agaleya, me ka yagarama mavindi yaba atama gaisima titipotama nama ki-isapuma. Pikaga Anutu kava aisa otaiyo.

⁸ A aviyo me kaisa ginami piyaye mayaye ikive kamana kava pinkaukwai Anutu kava alotu vayo kamana nkwapa avo ikivepa mamba vindisa napienaya a aviyo. Piya igilipa atate, Kraisti kamana aviyo, ⁹ pipa ayewa Isu Kraisti Anutu lakane.

¹⁰ Ivaba Anutu va kaga enava ago timigasaye ago Kraisti tita malo atokaye litama, kaga kinatapa aye asa kaviye, spiriti vela, angelo lapela puma. ¹¹ Paviyama Anutu va kawu ali kasa gaisuma. Pipa piyama wasana kawu kasa gaisu manane. pikava, Isu ago megaitaye agunda enale tanda vindi mitipa, pi wasana kawu" kasasu vutipa " pindana oma kava Kraisti ago mema mavindi kasima aye kaga kamba lagaenalipa ago melagaitine. ¹² pikava ago wani melitaye iye, Anutu va pika agataye wasanami Kraisti kaitateka, pipa kaga kinapa Kraisti ke kailata tayema. Aeva piya vutagina to Kraisti pa aogatataye, piyavute aeva kaga to taoga latataye, pipa mo tigeli timatiti puteka to aogakiyema.

¹³ Anutu va ago tigagaitaye ago puwatayema, pipa mo kamba laga ena aola putombeka, piyavute tayeva Juda gina-na mitombe kata,kamba ayepa awaga utombene. Piya vutombepa aeva Kraisti kelo kaga taoga latatama, kamba lagaenava melagai taye. ¹⁴ Tageva agunda enava tavelataka putune, piyavu tombepa aeva melagai taye. Paviyama ka yagarama mone nkwa dina votati megai tisapuma, paviya malo mone dina votama age ala potati ngisa atukai tisapuma. Piya Anutu vutipa, kaga isapindi kayema landape alo kamanape kaga mema malo itakaitaye Kraisti yara pulitita. ¹⁵ Meva pumava, Anutu va mema mavindi kaitaye kamba laga spiriti kevaya mamba vindi kavima mitipa, pindanava kaga kina paguta atama iyakiga taye ago mema mavindi kasuwema.

¹⁶ Piyaviya tigeva a ataigina kaisa ginamiva naninda gave wanikave piyaviyo maya viyova a amba ulitayo o aoso nkwa kanaya piyave o aoso ngu kanaya o kaga sonda Sabatiya. ¹⁷ Pindana yagaya piyave mayave pimba ndanava amandana mane nanavaya taga ndana viye. taga ndana lakapa Isu Kraisti ayewane.

¹⁸ Pamo kamasa kina iyuma mema mala atama agoena nasene, igepa ivuwa gagaye angelo ginaka awaga ikenava. A itaigini piyaviyo mayaviyova a ulitayo. Tige pi ikive ndana vikibe kava, nanavaya Kraisti mekiveye ulimiti ndanava itetagai kiveye. Ige pikinamiva amonda enaga Anutu tayakegi agaunema uta nasigagaye. Igewe ige mema inata pulima Anutu va tigekava kamba napilitaye piyamba uta nasikiveye. ¹⁹ Piya ginapa Kraisti geva kamba atokayema mindaye. Kraisti va aeva anonga yambu mindiye aunkamanda, pi nkaupa kevaya mo ayeka amatiti pi kinane. Mo kaga nkau ngamava anonga yambula age vundiye. Kana anonga yambu omava mo kaga nkautapa kavima agokaye pugagaye ayambu lapela agana lapela puma kaga eliya penoma, piya vegina Anutu kaga enalapa kavima anosano enava pugagaye.

²⁰ Anutu va mo agaye tigeva Kraisti pulitita ago puwa tayema. pigoya ivaba mamba vindisa spiritige kaga mamba vindisa enala kavigage kina migeva Anutu avindana pune yepa kambaye-- mamba vindisa enava a atagana kavigatano. To pipa nanaga pipindi mima pindanava tave enayeva ene?To pipa nanaga kamana ikamanapa avima miyene? ²¹ Pikamana ngamava piya iye:" Mo pai piya vesema umalandapa uga agaluvata wo iye. ²² Pi piya vese kamanapa mapindi tumu wakena kamanane, pi kamanapa wasanama potama poiya kinda kamana kana, kamba Anutu kamana nakana. ²³ Pavi piya vese kamanapa aogi kamana kanda pugagai kiye. Pavinava taga kamana kanda vugagai kiye pipa wasanama potama Anutu naganoma pumalanda kana. piyavute gini igewi iyukava igama votagaga yema,piya vukunombepa taga ndana vute agunda enava kamba vukunema.

Chapter 3

¹ Anutu va pilage vutaye ayeva tige tiyoga litatika Kraisti ke puwanda pindisa kata tiyoga litataye. Piyavute Kraisti pa avabute inatisa kumati ima ayataka ndi asu malami tataye, pavigo tave ginama mikena maluta mesu atataye esegiena wapindi. tige aogima agaluva kivekava paviyama asu mikiveye. ² Napi-iyo Isu tige timikena yoke potandika; mamba vindisa enagava a napiwaiyo. ³ Aeva Anutu va tigeka pilage vuwaye ago puwanda pindisa tiyoga litate mamba vindisa gina tayane ikana. Aye pilage vipa ayeva tigepa Kraisti ke tivama kaka litandi kana ayega aogima mi-iyoma. ⁴ Pigo aye Anutu tayakiti Kraisti kaga kinamite mamba vindisa gina yewasa vuwanda kaninga pindi, to pavi kaningato tiyakikena viye, pipa nanaviyema Kraisti vulitataye tiyogama mi-iyomava!

⁵ Piyaviya, napi-iyo pilage enali pindi to mamba vindisa ena vikena napiki vepa to agama ena vutelo puliki veyema. Tigeva pindanava tika amigasiyo: To atakama pi kupiyo enava ato viyo me kaisa kamba lagaena geva. Tova a napi-iyo me towina ndaenaga tiyukwaga enage kamba lataga enagegava. pindanava pipa kamba laga gotika awaga usu pikiveya. ⁶ Pipa pindana vikibe kinapa Anutu va amoena vute igana vindi litakiye, pipa mo aye kamana kamba avikibe kagana. ⁷ Paipa tigegeva pavindana vindiba ago migate kili igegeva. ⁸ Piyavutena ma ivaba pindanava kasiyo. to me kaisa makava a timoenava a pogasiyo; to paviyama timegi tova kundaenava a imiyo. A ikaya kamanape iyunasave, inikamanape a iyo.

⁹ Kambari kamanapa timegi kalova a wogasiyo. pingawa enava tova a piyo, pipa tigeva ago aoso kinaena puwaye ivaba, pipa tigeva paisaena kamba vikena gina mindaye. ¹⁰ Pipa tigeva aoso kinataka taye, Anutu va kaga yagava avuwaye tigeva ayepa aogima meva meva puma agavebema ayewa aoga pusanaga, kana ayewa aoganga pulitatisa puma. ¹¹ Anutu va aoso kinandana pulatataye Kraisti ge atokayema mi-iyoma, kaga yagava ayeva aoso kinandana pulata gagaye. Piyavikana tave-ena lakane tayeva Juda ginatayo kamba Juda ginatayo mava, o ilo atupa kasa tayo kamba kasatayo mava, o kaisava tomalisa ginatayo, o ago kaga enaga nagalima miyembe kinakayo, o uga eliya peno kamba veno. piya vembepa tave-ena lakapa Kraisti ye, kaga ena vindiva kaga kinamaka pindi geva.

¹² Pipa Anutu va ala pulitama tivama tiyota pagasa litataye, tigeka ayeva avuwama, piyaviya tigeva wasanava aopuma tindara poitama tani kamana oitama akusama mi-iyo. Tiyumava mema mala atama aogi aukwaisa iyopuma mi-iyo. ¹³ kundaenava a aopu aopuma. Pigo kaisa enaga amokasa ikivinapa, mema akusatama megasiyo. Paviyama tave yagarama meligaitisa puma, paviyama tigelova meigasiyo. ¹⁴ Tave yenava nanavaya yema kameka kavu wakenana pimbaye iye, piya viki bembeka pigo kagapa atokayema aogima mikive yema.

¹⁵ Kraisti aye asa pulitataye tiyuma akusama Anutu ge wasana mige ka tiyumala mi-iyoma. piyaviya kaga yagava paviyamba akusama mi-iyo. Pina amingaka tigegaye uma kapi pulitataya. pikaga kaga yagava Anutu kava aisa otaiyo. ¹⁶ paviyama mindili Anutu ngeliya pundili keva, Kaga yagava kamanapa kagapa avima agaluva iyo nanavaya Kraisti puliya kitindanava. towinapa poyakite ayakitema aogi enava; age mema inata pute Anutu kava aisa otama kaga yagava buku samu vindisa iniva ute, alotu iniva uma awaga iyo. ¹⁷ Nanaye ikiveno, nana vikiveno, pingawa enava tave yagara Isu agelaka viyo, piyamba piyo Anutu kava aisa otama nanavaya Kraisti pulatatika.

¹⁸ Waya, mitava tiwe kamanapa aviyo; pipa tave yagara manda alo nkwane. ¹⁹ Wava, waya tikava tivuwaiyo a ugasuga poitama. ²⁰ Yakara ndo ndo, mitava tinogi livagi kamanapa aogima aviyo,pipa Anutu tave yagarama ikivi kamana ikiveya. ²¹ Ivabala, a imoena lapa ayetaiyo yakara ndo ndova, kamba aogi poitagina ugasuga uma puwasa nagaya.

²² Uga eliya kinamitava, tave limba ikivi kamanapa kaga mbavindi kaga aukwai. tave limba ikivi kamana ngamanana aviyo kapasama miyekana, piyama kaisa ginami agoena pugage sapuma ayeva lemba piya yagaraye yenoma. Pikava, kamana avikibepa tindavindisa megasima taveli Isu ka pikivesa puma viyo. ²³ Nana eliya paya pundilipa, tindavindisa megasima viyo tave yagara Isu ndaga wasana mandava pavita atama. Me kaisa ginama mamba vindisa tave wambandaga pisa pumava a piyo. ²⁴ Pikava tave gambava ika pugatakiye; nanavaya tave yagarama ala pugatandi ndanava umekivene. Isu Kraisti va ayetaka tave woyapa gapiye awaga yembe ndagara. ²⁵ Piyavikana Anutu ga yetami kiye ka ka kinapa kamasa puma; piyavuma nanavaya pikivembe kanala iganava pugatakiye.

Chapter 4

¹ Woyapa mitava, aogi aukwai eliya kinatipa igokaye vute ka kanala nanaga vaya kavona vikibe ndanava imiyo, paviyama tigeke woyapa lipa inatisa kumati mindiya

² Yevi yevima purepa iyo a minama. A tikasiya viyo, piyavu sanagaya yevi yevima purepa ute aisava otaiyo Anutu kava. ³ Purepa kaga uma lopute viyo, piyavekana Anutu va kaga enava taopekata aogi kamanapa pagusa kini avisiyama, kakama kamana Kraisti tinda Anutu tayakegita kaga aukwai pombesa puma. pavi kamana pagusata nasombe taka nayeva igana vindiva minduwe. ⁴ Purepa igema igi esegima aogi kamanapa yetamima paugsama oimeno.

⁵ Mindilipa aogima napigasima mi-iyo kaisa imatiti ena kamba vunda nasepindiva, kaisa eliya pikena nasindilipa aogima pilage vugasima nasite viyo. ⁶ Kaga yaga kamana ikenava aogi aukwai undili aogi ena pigina agate viyo pi kaisa kamba tave Isu ka imatiti kina nasikive ngaukwaiva. Pigo pingaukwai agakiveye ayamavaya ka ka kinakava tave yagarama kamanapa omukuwa sumava.

⁷ Tikikasiva ulimikiye kaga ena mati vuma avolai ndanagava nageta. Aeva pimba ka amatiti pindagara viye nayeva ayekava navu wagagaya, aeva aumava mema mala atama naopu gagaya, ayeva eliyapa tave Isu ndava esegima naopu gagaya. ⁸ Aminkwa nage Tikikasi aisagope ma isandaga tigeti pipa pigo tasige kava avite tiyunana kamana ikivipa avite pikiveya. ⁹ To ka yagaralo aisagopa tigeti Onesimasike aisagauwe, paviyama aumava mala atama amatitipi ndagara, nayekeva navuwa gagai ndagaraye paviyama tigekeva tiyo yagaraye tauni vindi mi-i ndagara. Isigeva ulisimiki vese mati nanavaya vuma avolai ndanagava.

¹⁰ Aristakusi, kevaya igana vindi nagege mitine, aye Makige kevaya Banabasi' avandoge, ayaveye ulitaye. nayeva ago Maki kava tiyaki gaituwa, piyavutuwa tigeti kanakilipa, agoya vuma avabiyo. ¹¹ Jisasi, to agiwapa Jastasi, ayaveye ulitate, viye. Pi kakaga yakarava Juda yakara gana imatiti pute nagege eliyapa puma nopegata pagusama Anutu va kini yema oimune Kraisti Isu tasa. Igeva tave eliya puma naopegata pombepa nayepa tavela naopeye.

¹² Epafrasi, kevaya ka ngeliya ndagaraye tigegevi Kraisti Isu ngeliya pindi, ayaveye ulitaye. Aeva kaga yagava purepa uma tiyopuma migagaye, piyavekili asima esegi vulindili timatiti puma Anutu puliyaki ndana aindi mekunombe ndanaga agava viyoma. ¹³ Nayeva piyamba ukuwe aeva tige tiyopikena esegi eliya taka piyema, mo kegivaya miye Leodisiya siti vindi, mo kegivaya to miye Hiyerapolisige. ¹⁴ Luku sota yagara, ayekava navuwagagai ndagaraye, to Dimasi love ayaveye ulitate viye

¹⁵ Ayaveye ulutauwe timatiti kina miye Leodisiya, paviyama ayaveye ulitate vuwe Naimbage kaisa imatiti kina akima miye pi ngkwema ndama pindi. ¹⁶ Aindi kaisa yakara isikive isa tige akapindi saga kayema landa, to kaisa kinami isikive akiena pikive tasaga kayema landa keva Leodisiya isaga. Pi Leodisiya isaga kayema landa keva, isiyo. ¹⁷ Omiyo Akipipasi kave pagivugasoma Anutu eliya kamiti ngeliyapa.

¹⁸ Nage, Polina, ayaveye ulitauwe nagene nayande pindisa kayetama. napinataiyo pure pindive igana vindi minduwa. Nage pure yope tavelemba Isu Kraisti va evi evima aogi eliya taka tigepindive penoma kaga.

1 Thessalonians

Chapter 1

¹ Nage Polina mangisapa kaeuwe, Sailasi ge Timoti geva nagege minda sigita mangisapa aisagaune alotu namata Tesalonaikai, kevaya atokaema tavalemba Anutu ge tavele Isu Kraisti gema, aumama enawake anda oma akusama mikenana geva tigege mikiye.

² Tageva asiasima aisa kamanapa otagagaune Anutu kava, tige kava tageva tigeuma purepa ugagaune. ³ Asiasima tageva napili tagagaune tige eliya pepa Anutu ka timatiti enalasa pugaga yema, aeva tavalembaye tige eliya pepa tivuwama peyema, tigeva esegima alaku pevema aindi kana kivindana oma kava tavela Isu Kraisti pindi pugagae.

⁴ Anutu va avuwaye tige agana ndagana gava, tageva piyamba agaune aeva tigepa ago ala pulitandi yema. ⁵ Pipa nana viemaye, aogi gamanapa tageva pagusama ulimi tombepa pipa ka anagi kamana nane. Pikamana kanatipa esegi ena wandaga Holi Spiriti oma mete kanataye pikamanapa taga kamana nema, pikitisa pigo agakiveye tage kava nana gina mitavaya tage akapipa mindaya suma, piya vigita tageva pigo tigepa tiyo pukune.

⁶ Tigeva agaluvaye kaga ena tage agaluva tombe ndanava, pike tigeva agaluvaye tagamba ndana tave yagara mandava. Tige kamana meyepa kunda ena vindisa meyegana timundana lova Holi Spiriti omava mete ganaye. ⁷ Pigo pikitasa, tigeva aogi amandana vuma miyeye Mesedoniya ginake Akaiya gina kegivaya imatiti puma miye kina pindiva.

⁸ Pavi tigetasa tave yagarama kamana melite mo waye? Pipa kambaya ige Mesedoniya gina mige Akaiya gina mige mana nane. Pipa kambaya kaga aukwai sava aveye tige kamana avitegili timatiti taka Anutu ka veyema pina amika, tageva ka kamanapa kamba une. ⁹ Pigo kana igewi piya vutaye gamanapa igili avikibeye tage kava, Igeva pikega pagusama igili avite vikibeye mo tige kambari god kaite ganama tagamba Anutu aogama minda yagara amba agaluva teka. ¹⁰ Kaga piya veye gamana keva piyamba tige eliya puma agavabe Anutu ndagara ga inatisa gumati mindi, aeva mesu aoga tataye aluvindisa pavigo kata, pipa age Isu kevaya tage amba tavama iteta latati anda vindisa yaku tawanda ena aindi kana kivindana vindisa.

Chapter 2

¹ Kaga nanata vala, tigelipa piyamba ago agandaya, tage tigeti gana kenava pipa aogi lakaya pundiya. ² Tigelipa tagepa ago tagandaya, tageva tave gunda mete tani pute vutaye Pilipai ginakava piya vutipa Anutu va esegi ena lamitaya aogi gamana mema pagusa iyoma, Anutu aewa kamanapa pavi kunda ena vindi.

³ Esegi gamana tageva mema pagusa tombepa tigetiva ka enava kamba avolataye pindana omava kambari enava kamba avolate kambari kipa kamba ilite vutaya. ⁴ Anutu va ala pulata tagita tamatiti pute tageva tamatiti enalasa aogi gamanapa mema pagusa tune tigetiva, tageva piyamba pagusa tune aogi gamanapa. Tage pagusombe ndanava uga wasanami imu pume iyomayane, kambaya. Tage pagusama yombepa Anutu amu penoma vune. Pipa nana viemaye, age asaka tagakiye tanda vindige napienale pindi geva.

⁵ Tigeva ago agagasaye, tageva ka yagava kamba kambaripa uma tige mema inata pulitama tigetisa ena meliga sanomava, tageva tige kaisa gamana uma kakatama tige ndaenaga tauma iga lumiga vuma tigetisa moneti meligasa nomayane, kambaya, Anutu ago agaga saye kaga ena tage pombe ndanava. ⁶ Tageva kamba laviye tave lagi mesana gava wasana aolake tige tiolakeva, tageva eliya kinataye Kraisti nda vika tageva kanara puma tige tisa enava mekune.

⁷ Piya vipa tageva ayomando migagaune tige tika pindiva kamasa puma yakara ndo ndola inowimba aogima kavi itagagaisa puma. ⁸ Pikita tageva tigekava tavuwama tamutili Anutu kamanapa pagusama ulimigagaune, nana viemaye, tage tauma vindiba tigeva tave asugainda ena gandama mindaye. ⁹ Kaga nanata vala, tigeva napi iyo kaga esegi eliya tage puga gombeka.Tage pugagambe ngeliyaka alake aseka kema, nana viemaye, tagepa kamba laviye tige kunda ena limi sanagava. Pi ivasa yagava, tageva pagusama aogi gamana Anutu ndava ulimombe kana.

¹⁰ Tigege Anutu geva taganema ikivesa, tageva agaluva kagauna aogi laka puwanda enage aogi enage pugagaune kanara puma tigeva kamba laga kiveya tage pindiva. ¹¹ Pavi kamasa kita tigelipa ago agate napite veye kaga ena vombepa tige ka ka kina mitita, paviyama avawamba kaga yagara wata pugagaisa puma. ¹² Tageva esegi vulitate tinda omapa mema isesa litate vune, paviyama tige nasi kive ndana vindiba Anutu avikibi ndana vindi mana nasiyoma, pipa nana viemaye, age tigegaye utipa age pindi kana iyoma kindomu wake esegi yaku ngwake vindi mi-iyoma tigegaye utaye agewa ndaga.

¹³ Piya vikana pina amika tigeva aisa uma tamu potaune Anutu kava kaga yaga, nana viemaye, tige mete Anutu kamana tage mema pagusa tombe tigeta, tigeva kamanapa wasanama kamana mesu mana metaye. Kambaye, tige metepa Anutu aewa kamana mesuma metaye. Pipa nana viemaye, pi kamana ngamava tave eliya putaye imatiti kina tige aka pindi mitepa wawaya.

¹⁴ Piya vikana tige taga gava gita kane kina alotu nama pindisa ena agalu vakena Anutu nda Isu Kraisti pindi Judiya gina, pipa nana viemaye, tigegeva tivuki vaki enava metaye pavi katu timbige paviyama Juda ginami vute sapuma katu ngwi bimbige. ¹⁵ Ige pi Juda ginami tave yagara Isu pa ayegute profeti gina Anutu ndava iyegute vutaye, pavi ige tagaluva kaitaye avei wayoma. Igeva kamba imu potagagaye Anutu pa, kambaye, pipa nana viemaye, igeva kunda ena mana imigagaye wawaya mbipa. ¹⁶ Igeva akutata gagaye tagepa togina wawaya migeva kamanapa a iyoma, pipa nana viemaye, ayugu igegeva aogama minda ena mekive yema, piya vekina ige pindiva agunda enava awagita wakiyema, piyave ndana oma kamba laga naninda avola gagayema. Nanindawi agunda ena vendana omava awagita wagina Anutu anda vindiba yaku tama mi-i kana pindana omava aindiva ivovola kana kiye.

¹⁷ Tageva pagasa miune tige tana tavala mitipa, piya vombepa tanda omava tigege mindune. Tanda omava mesu isesa wagaga vegina tauma omalova tavu wagagaye kanama tiola amba liga kenava tige. ¹⁸ Tagepa tavela tavuwaye tigeti kana kenava. Nagene Poli nava, navuwa laka navuwaye tigeti kana kenava, piya vegina satani lova aeva eliyato vuma miye ke akuni kenava tagenda. ¹⁹ Nana vaya kaga ena tage mekena nava kanara pundiye, aeva pipa tasimu enaye o kini ati mete tave tasigiva mekuse pindaga tave lesi Isu kana kivi ndaga? Pipa tigege mo kaga togina imatitipe wawaya kema? ²⁰ Pavi tige tasa nageva namu pute tave nagiva mekuwe.

Chapter 3

¹ Tageva tavela pilatage vuwate napi yombe kataya kamba litakili pindana vindiva yaelo tapa mikive yema tagegeva, piya vute tageva napi yombe kata, meva puma aogima vuku nombepa aogi vikiyema. Tage to atategita Atenis miku nombe kava. ² Tageva aisagaune ka eliya ndagara tanando Timoti, aeva eliya ndagaraye Anutu nda aogi gamana mema pagusa kena yagara, Kraisti nda esegi enawa tasa tiyopikena timatiti pendana vindi tige. ³ Tage pindana vombepa ka yagarava kamba wale wanoma pikundage avuki vaki ena vindi geva. Tigelipa ago aga gasaye Anutu agewa ala pulitatine pavi kunda vindiva waiyoma tage kava.

⁴ Tagamba takane, tage tigege mitinda tava ago ulimitune, tageva piya ulimitune kunda ena vindiva wakune mava, ma ivaba pindanava ago kana gasayema agaye mo ulimitombe sapuma. ⁵ Pindana oma amika, nageva aisago gana Timoti va waye tigetiva. Pipa nana viemaye, nageva agakenaga timatiti enava agovaya alaku peve veyo kamba yoma? Ayugu ataka vulitakena yagarama ataka vulitakili kaga wale waisiyema, tage eliya pombe nda uma ugasuga vuwa sanaga.

⁶ Piya vipa ago Timoti tigagai tegina mekanaipa aogi gamana ndaga kanaye, piyama tige timatiti pendana yaga wasanaga tivuwa kenana yagapa ago asima esegi viyema. Ageva piyamba ago ulamiye, tigegeva tagekava napi latama tageke gava tivu wagaga yema taga kenagava, tage kelova tige kava tavu wagagaye tigakena gava. ⁷ Piya viya nanata vala, pindana vendana omava timatiti ena vindiba mema tandava akusa lataye kunda ena meyombe pindiva.

⁸ Yesegi laka puma timatiti pe ndanama tave yagaraga tageva taogama mindune tigetisa yesegi ena melima, tage tamatiti pombe ndana vindiva. ⁹ Tageva tigeka napi napi vute tageva tamu puwaune Anutu kava tavela meva puma, tageva atakama tau pindiva agaune tage tamu pombe Anutu ka pipa kamba kanara taka pune pi tamu ena age lami pindiva tage. ¹⁰ Ala pela aseka pela puma tageva purepa ugagaune yesegima tigeto tiga kenava timatiti ena veka uma yesegi vulita kena.

¹¹ Anutu tavalemba aewake, tave yagara Isu gema kepa itatama tagokaye vekata tageva tigepa uma ligakune. ¹² Ataigina tave yagarama agewa pekili me kawina kayo towina kayoma tivuwaiyo meva puma, tivuwa laka tivuwaiyo me kaisa gina wawaya kava kamasa puma tage tigeka tavuwa gagombe sapuma. ¹³ Ataigina aewa aogi vulitano tinda vindiba, piya vekili tige tinda vindiba yewasama aogima mikiveye, kamba aogi ena Anutu tavalemba aola misana gava, pindanaga tavele Isu mekana kivindaga kaga wawaya aogi gina ngwa ndaga.

Chapter 4

¹ Kaga nanata vala, kamana pagi vikenava. Tagepa tavuwaye tige esegi vulitate tinda omapa meva puma esegima mi-iyoma Isu Kraisti pindiva, paviyama kamasa puma tige puliya kinda ena tagetisa mete ndana vindiba aogima nasiyoma Anutu aolapa. Tige piya pikive kava aogiena mema pikiveya, Anutu nda ena vindiba meva meva puma. ² Tigeva ago melitaye puliyaki tombe ndanava tagetisa asima esegi viyoma Isu Kraiti pindi.

³ Pipa aeva Anutu va tigeva aogima yewasama mi-iyoma,piya vika tigeva pagasama mi-iyoma kupiyo ena vindi vela me kaga toma toma kupiyo ena vekina miye pindiva. ⁴ Age avipa ka ka kina mitava aogima laka mi-iyoma waya timbige aogi ena vindi, piyama mikivepa agunda enava kamba vikibeye Anutu ao vindiba. ⁵ Tigeva pagasama mi-iyo kaga kamba laga auma ena mangauta puta nase kinamipa, ( piya vundili tigeva waya tipa a poitaiyo kamba laga enava kaisa ginami pesa ndanava, Anutu kamana kamba avinda kinami.) ⁶ Piya ena vindiba a atagana ka yagara mava ka kunda enava a ameno anandopa. pipa nana viemaye, tageva esegima kamanapa ulimune tave yagarama aewa kamba laga ape ngwipa imikiyema piya ena pikive kinapa.

⁷ Anutu va piya ena agalu vaiyomava kamba tage undiye, kambaya, age tagegaye utipa aogi ena agaluva iyoma tagegaye utaye. ⁸ Piya vutikana kevaya kana gamana mema aka amigai kivipa, aeva wasanama kamana nane pi aka amikivipa, kambaye, ageva Anutu kamana mema aka amikiye age kevaya Holi Spiriti timiti ndagarage.

⁹ Nageva tavela esegi gamana ulimikena vuwe piyamba, tigeva tivuwa laka tivuwaiyo kaisa imatiti kina wawaya kava, kambaye to ka yagara isa kayema wasanaga tivuwaiyo ikena yagarava, nana viemaye, Anutu aewa ago tayaki gaitaye wasanaga tiuma ami kena ena vindiva yesegima piyoma. ¹⁰ Nana viemaye, tigeva ago pugagaye aogi enava wasanaga tivuwa laka tivuwa wakena enava, imatiti kina kaga aukwai Mesedoniya miye kinapa. Piya vegita tageva piyambaka ulimi kena vune piya enava evi evima pulite waiyoma. ¹¹ Tagepa tavuwaye tige yesegima yeliya piyoma ayoma mikena ena gava, tigeva towina pikivi ndana gava a awagai iyo. Tigeva aogima yeliyapa piyo tiya titasa, paviyama mo piyama mi-iyo ulimi tombesa puma. ¹² Piya vutegili tigeva aogima nasiyo wawayami iyo lapa kegivaya Anutu kamana kamba imatiti pe kinami kava, piya vikive kava tigeva ka enaga kamba kavona vikibeye.

¹³ Kaga nanata vala, tagepa tavuwaye tigeva aogima agaiyoma nanavaya avolaki vindana gava,imatiti kina kegivaya puwanda kina kava. Tigeva a mi-iyo Anutu kamanaka kamba imatiti punda kina miyesa pumava. Kaga kinapa indara ena pugaga veye puwe kina kava, pipa nana viemaye, igewi keva kamba iyogama mikive kanaye pulikivepa. ¹⁴ Pigoya tage tamatiti pute piyama Isu puwa tagina to aogatata yema uku nombepa , pigo, paviyama kamasa ndana vuma Anutu va taoga latakiye kegitavaya tamatiti pute puluku nombe kinapa, piya vute Anutu va tavamete kanakiye kaga Isu ke. ¹⁵ Pina amika tageva ulimune tigekava Anutu kamana pindiva piyamba, tage ma uga taogama mindombe kinami tava Isu mekana kivi tapa, tageva kamba paitama wakune, Isu kana kata uma pavikenava. kambaye, kaga kina kegivaya imatiti pute pulite kina, kaga ige asilite paitama wama uma pavikiveye Isu pa.

¹⁶ Tave yagara agewa tumikiye inatisa gumatisa tavela angelo oma pelo ngwa pukakina agaulite, Anutu kina wawaya kegivaya imatiti pute pulite kinapa mesu iyogalite ikiveye amalu ena. ¹⁷ Aindiva tage kegitavaya taogama mindombe kina mitava ima asu akivu vukune, imatiti pute puwate kina mige, piya vekita tagege kaga ima asu pavukune Isu pa ilagi vindi. Pindagava kaga tagegeva ima asu mikune asiasima Anutu ge. ¹⁸ Piya vikiya tigeva aogima esegi vuma mi-iyo kawinape me towinape kamasa puma Anutu kamana tasa.

Chapter 5

¹ Pigoya, kaga nanata vala, kambalo isapa kaetama aisaga kuwa piyandaga tave yagara kanaki yemava. ² Pipa nana viemaye, tigelipa piya enayema ago agandaya, tave yagarama ndagava aseka kukina kaisamba kanakiye. ³ Pindagava wasana miva ikiveye, kaga enava ago kanaara mindagina ka kamba aogi enava kamba viye ikiveye,"Pigoya pindagava, kamba aogi enava tave wataka kanakiye ige tapa, pikunda kana kivipa tanolembigi yagara ena vikena vundini ivuki vaki vugageisa kunda kanakiye. Pi kaga kinapa kengwipa kamba mikiye igeva iyegaka wama uma gaka kena gipa pikunda vindisa.

⁴ Piya viya tige nanata valava, tigeva kamba mindaya tave aseka vindiva, piya vikana kamba ligaikiya kukina kanasuma kanaki vitapa. ⁵ Pipa nana viemaye, tigeva kane ngoma ndagara gandama mindaya mali wasuma ala taka, tageva malite asete ena oma ndagarava kamba mindune. ⁶ Piyavi kata tageva kamba tawita mikune me kaisa ginami pesa pumava. Tageva aogima kavima miyeno aogi napi enawa minda yagarama visa puma. ⁷ Pipa nana viemaya, kaga kina kevaya awita mi-i kinapa, pipa igeva aseka ka iwigagaye, pi kevaya spaki vuma aivo navo pugagepa,pipa igeva aseka spaki vugagaye.

⁸ Pigoya tageva mali wanda tisa gina mindune, kaga yagava napiena lepa aogi vuwanda kina miyune, tageva tamatiti enage wasanaga tavuwa kenana geva kapa sioti gandama puleno, tageva tanotiva kapa ati gandama pulite veno, piyamba ago tave yagarama tawima tava metinema. ⁹ Pipa nana viemaye, Anutu va kamba ala pulatandiye age anda vindi yaku tai kundaena meiyo mava, age tavelemba Isu Kraisti ago tawima tava metine. ¹⁰ Ageva pindagava tage kava pulitaye, piyama tageva taogama miku nombeka agege, pindagava taogama mikuno o puwa kunombe nomava. ¹¹ Piyambana, aopuma ka ka winape me towinape esegi vota votama mi-iyo, paviyama ago vesa puma.

¹² Tagepa tivigaune tige tanata vala, aogima agavebe vuma mevi kaisa ginami tave eliya puta nase kina tage aka pindi, pi aeva tigenda tave yagarama pindi, pike kaga kina kegivaya tige mema akusama aogi vulita gage kina kema. ¹³ Pikega, tageva tivigaune tigeva aogima agaiyoma pikina kava, wasaga avuwa kenana ena vindige gava, pipa nana viemaye, ige eliya pute tigeva pikava tinda oma aogima akusama tigeli aka pindiva mi-iyo. ¹⁴ Tageva esegi gamana taka ulimune tige tanata vala mitika: tigeka aogima agagasima pi kaisa kevaya kamba aogima miye kina iyupindi pikina iyopuma kevaya kamba esegima mikivi kinapa aogima akusa itaiyo iyuma wepa.

¹⁵ Tigeva piyamba agaiyo kamba ka tige pindisava awema kamba aogi enava toginapa poitaya tige pulite kava. Pigoya, tigeva aogi enaga piyo ka winatape me towina tapema pavi kaga kina takema. ¹⁶ Tigeva kaga yagava timu piyo asiasima. ¹⁷ Kaga yagava pure ute viyo. ¹⁸ Kaga enagava aisa otaiyo tave yagara gava. Pipa nana viemaye, pipa Anutu aumaye piya vikibepa Kraisti Isu age vindi.

¹⁹ Holi Spiriti oma ngliyapa a akuniyo. ²⁰ A kakasiyavo profeti gamana ikivi kava. ²¹ Aogima yetami gasima kaga enava alaku peve viyo nanavaya aogi vikibi ndanava. ²² Pagasala mi-iyo kaga kamba laga ena agagana amba pagusa wama avola kana kanapa.

²³ Anutu va auma akusa wanda ena oma amine aeva mema kaga aogi ena vulitakiye,spirti like, tima ndagarage, tiyu alila keva mema aogi vulitakiye,ka enali kamba mima miye kinapa pindagava tave Isu Kraisti kanakivi ndaga. ²⁴ Pindagava kevaya tigegaye uti tigeka ageva kaga yagava yoke puma migagaye, pindanava mema avola pulita kiye.

²⁵ Kaga nanata vala, pure iyo tageke kava. ²⁶ Aogi ena mana piyo kaga tiga gavake togina kega tivu wakenana vindi geva. ²⁷ Nageva tivigauwe tigeka, tave yagarama agelaka, tigeva isuma mangisapa oimiyo kaga tiga gavagi kava. ²⁸ Aumama enawa tavalemba nda Isu Kraisti agela tigege mikiye.

2 Thessalonians

Chapter 1

¹ Poli ya, Sailasi ya Timoti yasuma mangisapa kaema aisagaune, Tesalonaika isa alotu namata Anutu agela, tavalemba gana Isu Kraisti keva. ² Atagana aumama enawake anda akusama mike nanava tumeno Anutu tavalemba tisage tavele Isu Kraisti ge agewa milita kiye tige pindi.

³ Tageva aogima kaga yagava aisa gamanapa otano Anutu tavalemba kava tige tanata vala mitika. Pipa meva puma aogi vuwakiye, nana viemaye, timatiti eliya puma tavela esegi vuwate wasanaga tivu wakenana omava pume wate tinda akusama mikenana geva pume wakiye. ⁴ Piya vika tageva tavela tamu puwa gagaune, tage kaisa gina wawaya oimite gita kegivaya alotu nama pindi miye Anutu ndage gava. Tige vendanaga tageva oimi gagaune, tige vendana gava tinda omapa akusama mi-iyoma, tige timatiti pendana togina wawayami kamba aogi vulita gageka. piya vute mo tige tivuki vaki enala ayelitate pugageka. ⁵ Pindana omava poiya kikiye alandana aogi enawaka kotila Anutu nda kanakivi ndaga. Nana vaya pita puma avola kivipa piyamaye, tigeva kanara puma laka ikiveye Anutu kindomu vindiba, nana viemaye tige gunda ena metepa timatiti enava kamba iteta gaiteka.

⁶ Anutu va aogi enawa tasa aeva kunda enava imikiye, kevaya mo kunda enage tivuki vaki enalake ayelitati kinapa. ⁷ Pipa meigaikiye kunda enaga ivuki vaki enagema meye kinapa tagege. Pindana vuma avola kivipa tavela Isu kanakivi ndaga kaga angelo gina ngwandaga age ayambu vindi minde kina ngwambige. ⁸ Tave yaku takivi pindi, aeva kanakiye kamba laga ena pugage kinapa ape ngwi ndaga, wawaya kegivaya Anutu kamba agande kinake kegivaya aogi gamana kamba avima agaluva kage tave yagara Isu ndage pikina keva.

⁹ Igeva pagasa laka mikiveye tave yagara mikivi ngava tasava, age esegi ena wake tave agi minda kivi ngava tasa geva, igeva kagapa tave ivuki vaki ena mema kamba laga vuwakiveye asiasima. ¹⁰ Aeva pindanava puma avola kiye pindaga age kanakina wawaya ngamba tave agi amikivi ndaga laka, piya vekana ageka imatiti pikive kinamiva igomata napi napi vuwakiveye. Pipa nana viemaye, tage nana vaya pugagombe kava taumale pindisa mema kamana pagusa gagombe tigeka timatiti kina mi-iyoma pipa ago timatiti putaye.

¹¹ Pina amikega, kaga yagava tageva pilagema purepa ugagaune tigeka. Tage pure uga-gombepa piyamba Anutu lembava tigama pilage pulitanoma mo kaga aogi ena tige pindi mindike tigegaye utikega. Tageva piyamba purepa une Anutu lemba kanara taka pulitakili mo kaga eliyapa pikive yema timatiti enalasa tinda oma isesa lita kivi ndanava esegi ena litasa. ¹² Tageva pimba ndana gega purepa ugagaune pipa nana viemaye, tige pikive ndana tave yagarama tave agiva mekiye agewa agelaka, tageva piyamba purepa une agewa tave agiva melindana tigaveve venoma aumama enawa pindi Anutu ge tave Isu Kraisti geva.

Chapter 2

¹ Pi ivaba Tave Isu Kraisti kanakata ima asu aki votama mikunombe kataye agege, tageva tivigaune tige tanata vala mitika. ² Piya vuna tigeva kunda enava a meiyo,tinda oma mesu isesate tiyekuru enava a piyo pika spiriti kava,pi ka kamana kayo o ka ngisa tige napi kive tageka kaeya yema tigeti, pipa ago tayaki gasaye pindagava tave yagara kanakiye enawapa.

³ A atagana ka yagara mava piyae mayaeva a amba uliga sano tigepa. Pipa nana viemaye, pi aindi kanakivi ndagava kaga wawaya mava aka amigaikiye kamanapa, pigoya Anutu pa agama votakiye, pi kana kivi ndagarava tavela nagegane uwakivi ndagara kanakiye paguta, ageva pindagarava mepindi tumu wama kamba laga kunda mekena yagara kanakiye. ⁴ Age pi ndagara kevaya me asata nasima age mema inata pume gagai nagega nema Anutu kamanaka maka uta nasikiyo o awaga uma aeka alotu ugaga yoma, piyama vuga kivipa, aeva wakiye Anutu nda alotu namati kaga kinaka uma pagusama ikiye nagenepa god naema.

⁵ Tigeva pikega napi-iyo nage tigege mito ndanaga, nageva pindana gava ago ulimi gaitone? ⁶ Ivaba, tige ago agaye agepa nana omavaya alakuli yemava, pipa aewa ala potandi ndaga aewapa paguta mekana kiye. ⁷ Pipa nana viemaye, pindanaga kakama mindi kamana kamba avima agaluva kenana omanda ago kana gasaye, ka yagarama pikipa akuni ndikana ivaba agepa ago agalu vakase gana wagasa yema.

⁸ Aindiva, kamana mema aka amikena yagarava kanakiye paguta pindagarava tave Isu va aegu kiye awamusa tasa, pi kana kivi ndagava tave yagara gava akaiya suma uga suga votakiye. ⁹ Pindaga kamana mema aka amikena yagara kana kivipa , aeva aopikenana esegi enava satani tisa melima , igomata ala ndanava pute kambari mirakeli va; pute vikiye. ¹⁰ Pindana yaga kaga kambari ndana yaga kamba aogi aukwai kanama pikiye , pinkawa ena vikibipa mo kegivaya tumu wakena ginata pikiye, pipa nana viemaye, igeva kamba agalu vataye taga aogama minda kamanapa.

¹¹ Pina amika Anutu va aisaga kiye pi ka ngeliyata kundaena meiyoma pi kambari ndanaga imatiti pikive kina. ¹² Pindana oma amingo mapa piyamaye ,kaga kinapa kotila kana iyomaye.Ige pikinapa kamba imatiti pute kinane taga kamana kava, pikinapa tavela imupuwa vutaye kamba aogi ena vikenava.

¹³ Kaga yagava tageva tamu ndanaga potakune Anutu kava, tanata vala,tigeka tave yagarava avuwa gagaye .Nana viemaye,Anutu ago ala pulita ndiye tige paitama waiyoma tawima tava mekivi ndanagava, aogi gina takaya mikunombeka spiriti vindi tamatiti pombe taga kamanaka. ¹⁴ Tave yagarama tigegaye otandiye tage aogi gamana ulimutombe tasa,pi tasa kanara mekiveye esegi yaku ngwa pindi tave Isu kraisti nda. ¹⁵ Piya viya, kaga nanata vala ,asima esegi vute alakupeve viyo kaga kamana puliya kitombe no o ulimitombe keva tage vutokili agate vute ndana gegava.

¹⁶ Ivaba tavelemba Isu kraisti aewake, tavalemba Anutu kevaya tageka avuwama tamatiti enaleka taogama asiasima mikenana tamiti, pike aogiena mekunombe aindi aumama enawa pindi gema. ¹⁷ Aogima mite tinda omapa mema akusama kaga aogi eliya pute pindige Anutu kamana nkwa pindigeva mi-iyo.

Chapter 3

¹ Ivaba nanata vala, tageka pure iyo, paviyama tave yagarama kamana avaga wanoma mesu asgayoma inata, piya vikena aeva kaga yagava tigege miyenoma. ² Pure iyo piyamba tigeva pipindi sava mengilo sama avei kanaiyoma akapi kamba lagagina miye pindisa, kamba lataga ena pugagae kinama pindisage ,nana viemaye ,igoma ige pindiva kamba imatiti kinapa mindaye. ³ Piya vipa, Tave yagarava kaga yagava wakala tigege migagaya, tigepa esegi vulitama kavilita kiya pi kamba laga gina miye pindisava.

⁴ Tageva tamatiti pune tigekava Tave yagarama pindi, paviyama tigeva pikiveyema pimba ndanava, piya vute tigeva agalu vama uga wayava mikiveya tigeka esegi gamana ulimi tombe ndana vindiba. ⁵ Tigepa Tave yagarava tiyope kili agaki veya Anutu avuwai ndanava,pindanage kraisti tageka kunda ena metike gava.

⁶ Pigoya nanata vala, ivaba tageva esegi gamana ulimune tave yagarama agelaka Isu Kaisti, tigeva tika amiyo mo kaga kegivaya taga eliya kamba miyegini kamana yombe kamba avigage tige tagetisa meye kamana . ⁷ Tigelipa ago agandaye kaga ena pugagambe ndanava kanara puma tigeva agaluva kagaya. Tageva tige aka pindiva kamba migagaune piyama kaga wawayami kamba mema mala atama ma tau ngama ndaena atakenava. ⁸ Tageva nanindava kaisa gina mitisava kamba metune paviyama tageva kamba ika pundune, pigoya, tageva eliyapa tayambuma esegima putune, aseka pela ala pela puma. Pipa nana viemaye, tageva kunda ena kawinaka kamisa nagava kamba lavutaye. ⁹ Tageva piya ena vusana gava kamba lavutaye, pipa tagetiva tave esegi enalepa kambaye piya vikenava. Pavigo kambaye, piya vutombepa uga tigeka amandana vutune tige agategili agaluva iyoma tage vukunombe ndana.

¹⁰ Pigo tage tigege mitombepa, tageva tavela esegi gamana ulimitune tigekava piyamba, pigoya ka yagarama eliya kamba vikibi kava, pigoya ageva nanindava kamba nanoma. ¹¹ Tageva piya gamanapa ago avune tige aka pindiva kaisa ginapa kamba eliya pugagaema, piya vetisa kaisa gina milova mo togina minda enalova uma uga suga vuigasi gagaema. ¹² Ma ivaba tageva esegi gamana ulimite napiena limune tavelemba Isu Kraisti pindi, ige piya ginamiva ayoma mima nanindava esegi enawi tasa potama yokama naiyoma.

¹³ Pigoya tige nanata vala mitava, tigeva tikasiya enava apiyo aogima aovuloto ena pikenava. ¹⁴ Pigoya ka yagarama kamana yombe kamba agalu vakibipa ma isa kaye malombe pindisa gamana. Pipa agepa aogima agavebe vute, a agegeva katapuma mi-igina ageva ani ndanala ayeleno. ¹⁵ Tigeva a agayo tigama gina agasu mapa, tigeva uga esegi gamanaka omiyo tinandoka omusuma.

¹⁶ Tavelepa auma akusama mikenana oma ava wambaye, ageva tiyuma akusama mikenanava timikiye kaga yagava nana eliya paya pikive ndana vindiba. Pigoya tave yagarava tigege mikiya kaga. ¹⁷ Nageva Poli naye, pipa ago nageva tipasa vuwe isa kaye uwevama tigeka. Pavigo uga nayatasa kaye uwe, pamo kaye gagosa kita paviyamba kaye yogana viye. ¹⁸ Pigoya aumama enawa tave yagara Isu Kraisti lembanda tigegeva miwakiye kaga.

1 Timothy

Chapter 1

¹⁻ ² Nage, Polina, kayeuwe Timiti kati. Anutu tawimeti ndagarage Kraisti Isu ke igeta asima esegi pombe aindisa enaga, pika Kraisti ala punatagi aposeli eliya puwe. piyavogana kamatiti kina enava kamana ugamo gana pene Isu Kraisti nda, kayeva nagenda yagarane taka ndana pene tave yagarama pindi. Pigo Anutu tavalembage Kraisti Isu ge aogi yuma pugata giveye, yumama pugatama, kaumava akusa gatakiveya.

³ Aminga kaomana suma ugamopa pavita Efesasi miyoma nage Mesedoniya wakanapa pipa kaisa kina kanama kamba aogi kamana amba poiya kisanaga aogi kamana avinda kina pindi. ⁴ piyama esegi kamana oimima a wasanami ikive kamana tiva atige takaye viyoma, ugasuga kamana aminga kamba minda atawimba kamana mete naseya. piyavuta nasendana mava maka gasa uta naseya wasana mige, piyaveya a oimiyo Anutu tawima tavabikena napima landa kamanapa--Pi napi malati ndanava taye tamatiti pombe kinamite ndanaya.

⁵ Pikava, aminga tage ugamombe ndanava poiya koma tivuwa kenanava Anutu ka aogi tinda lasa viyoma, aogi napiena gelasa, kana kamatiti pembe ndana gapa esegima voma. ⁶ Kaisa ginapa umalo iviba vuwaye pi aogiena vikenalova; piyavute, igeva ugasuga kamana to uma uta naseye. ⁷ Igeva to wama alo kamana uma poikita naseye, pikava igeva kambalaka napigaye. piyambato yeye taye poiya kombepa taga ndana poiya kunema. ⁸ Piya vombepa ago agauna alova aogi enayema aogi malaka nanaye aloma ikivisa puku nombe kava.

⁹ Tayeva ago agaune alo mindipa aogi ginata kavikena yanaema, pipa me kamba laga ginata kavikenaye kamba Anutu ka napima awaga ikina, agunda ginaka,kamba amenda puma mi-ikina, me wasana ala ayegu gaite me ayewa ano ava ala ayeguta nase kina. ¹⁰ Pikina agokaye vikena kupiyo ena vindi me kamba vikena kupiyoena ataka atakama vuta nasekina pindi, pike agokaye vikenaye me wasanalo kundana vuma aisama mone mei kina ugaeliya penoma, agokaye vikenaye me kambari kamana uta nasike me kambari kamana uta nasima aloga kotimi vuta nasikina, pi alakuli kenaye aogi kamana minde gina me kambari ndana poyakita nasi. ¹¹ Pika kaga ka tauma vukune aogi kamana taka Anutu tamitika, kepaya age mema inata pombe, aye pulaya kitika, pika ayeva amu punataye mayama avola atama pagusama yoka kaisa ginamita.

¹² Nayeva aisa otauwe Kraisti Isu taveleka, pika aye esegiena namegi eliya potoka. Aeva nayeta matagi eliya potate voka. ¹³ Me kaisa yaga atawa gasi pindiva,Nayeva kamba laga poitama iyegutuwe imatiti kinapa. Pipa esegima kamba laga eliya putuwe, pitaka Anutu andara punatataye kamba ayeka namatiti puto pindi, pipa kamba napi tuwe nanavaya puwemava. ¹⁴ Anutu va tave enalaka punatataye, ayeva punatataye namatiti puku oka Kraisti Isu ka navuwama ayeke atokaye natatika

¹⁵ Kaga kinapa mandanava ayetaka aogima mekenaye, pipa aindiva kamanapa mekunombe kana kagapa: Isu Kraisti tumitipa mamba vindisa tawima tava mekena tumitaye kamba laga gina. Pipa tagambane nage kamba laga yagara lakapa meva puma nage mituwe. ¹⁶ Pipa nage kamba laga yagara meva puma mitopa, Anutu va andara punatataye me kaisa ginamiti aka pindisava, piyavekina igeva agaiyoma aya taniena vaya kanaye suma. Anutu va ayoma agava viye asiasima mikenana imikenava imatiti pikive kina. ¹⁷ Aeva asiasima mi-i kini ye wasanama aolasa kamba agakena gina, ayeva kamba vulikena ginane. Aye asa Anutu ye. Aye asaka awaga ute age mema inata pikena kaga miyava mima unda wakena. Tagane.

¹⁸ Timoti, nage ndagara, Nageva piyamba ugamuwa: Pilagevo aota imatiti kinami propeti kamana ugamiteka. Pavingawa ena agaluvama esegima eliyapa voto tave yagara manda. ¹⁹ Kauma gapa Anutu pindi mogasima aogi napiena lasavo. Kaisa ginapa kamba aogima avima napienava kamba veya. piyaveka nanaviye imatiti enawitapa ugasuga vuwaye. ²⁰ Himeniyasige Alekisandage pi tara yagarava paviya vese. Nayeva piyaveme taka isivama Satani ayapi isitauwe, Isigeva atakama agaisoma Anutu ndaena kamba aogi vemekava.

Chapter 2

¹ Mevapuma tave ena lakapa, pipa mo kambari ndana poiyakita nase kinaka tayekuru veno, esegi kamana ulimuwe kaga timatiti kina mitika Anutu ka pure kaga wawaya iyopenoma iyo, piyavute aisa kamana otaiyo. ² Pure iyo kini kinaka vela kaga tavepe kinake ga, piyavuku nombepa aogima taumava akusama mite ka tauma vuma mima Anutu pa awaga uma mikunombeka pavi kaisa kina ndaga. ³ Anutu, kevaya tawimeti, aeva tavikiye pure piyamba ukunombepa. aeva agakivipa aogi vuwakiye. ⁴ Aeva avuwaipa kaga kinapa awime sanaga aviye. Aye togema avuwaipa kaga kinapa poyakima nanavaya taga kamanane ayeka ukunombeka.

⁵ Kana taga kamanapa pimbaye, pipa pavigo ka Anutu mindiye, pavigo ka yagara avabikenava. Kraisti Isu ye, kana wama ndagara aye asa. ⁶ Pavi aye aumalaka puma igaluva tatati kamba aogiena vindisa. Anutu ayewa alapuma landa kanala pindanava puma avolataye. Pindanava pulayakitaye kaga kina tawima tavame kena. ⁷ Pindanava taga kamana nema pagusa kena, Anutu ala punatataye kamana mete nasina ndagara ena aposeli kina. nayeva taga kamana suwe; kambari kamba uwa. Nayeva poiya kuwe Gentaili gina pindava tagambana timatiti piyoma

⁸ Piyambane, Naye navika kaga aukwaiva pure iyoma iya malo gasima Anutu ti ayewa avikibi ngaukwai. Imatiti kinamiva pure ikenava imotisayo napiena ugasuga enalisava a purepa iyo Anutu tiva. ⁹ Nage navikegava waya miva aogima iyutasa enava aogima puliyo. Igeva aogima kavilima iyutasa enava pulindini a wasanama tagano enava apuliyo. Igeva inoviyapa aogima komu ulite inamu vindisa enava apulima golilasa pumalanda enayo iyutasa enava pulikenala puliyoma. ¹⁰ Waya miva aogi kanala iyutasa enava pulindini aogi eliyapa pikiveye Anutu kava napi lindini.

¹¹ Pigo wami puliya kikivepa timatiti kina, waya miva yendana mima avikenaye a iviga wandama nana kamana ikive kava. ¹² Nagepa kamba naviya waya milo poiyakite o wamika pindana piyomava a iyakiviyo. Wayamiva aogima Anutu kava napili ndini aogima mima imatiti kina kanama amba poiya kikive pindiva mi-iyo.

¹³ Pigo Adamupa amalu potataya, paviyama Evipa aindi potataye. ¹⁴ Pipa aye Adamuna kuya omava kambaripa ogaitaya. kambaya ayeva wayama kambaripa ogaitaye, piya vutagina aye agunda enava vutaye. ¹⁵ Pigo Anutu va wayapa kavitakiye yagara mekive tapa, ige aogima wama imatiti pikive kava Anutu ka ivuwama, aogima aye avikibi ngaukwai mikive kava.

Chapter 3

¹ Makamanapa kanara iyo pekini kaga kinamiva imatiti pikenaye, pigoya ka yagarama alotu namati anonga yambu miyeno undanava, pipa aogi eliya pikena gaya. ² Piya vikana pindagara mava kana alotu namatasa anonga yambu yagara mava kamba laga enawapa kamba miyeno. Pindagara mava wayapa ka uleno. Pindagara mava ayeva aka mima ka ndapiena veno,aogi ena vuma igavebe veno kaga wawayapa. Aye pindiva wasana aogi ena poyaki kenanava miyeno. ³ Aye pindiva aivo nkwani nama aivo navo enava kamba miyeno, avaga amopuma akemba ndanava a peno,aye pindiva towenaka avuwa kenanaga miyeno aumawapa amigasima ayeva mone kava a avuwano.

⁴ Aye pindiva kaga enala kavi kenanava nama nkwa pindisa enalake yakara ndo ndo wambigeva kamana ikivipa aogima avima agaluvate viyo. ⁵ Pigo ka yagarama kamba aogima aye nkwa ndaenala kavigaga kivipa, pipa ayamalo Anutu ndaenalapa kavikiye?

⁶ Aye pindiva ka yagara asando anda amba awe vekinava nage pondanaga anda amba aweviye mava a agemema inata pumeyano ayugu satani oma vutisa pikiya. ⁷ Ayeva aogi enaga poiyakeno avei mikibe kinakava, pipa nana viyema, ayeva kamba walewa kiye kamba laga enavidige satani ko agimala kivi pindi walewa sanaga gava.

⁸ Ige anonga yambu, gina alotu namatasa geva kamasa puma kenasikive ndanava tara tara kamanapa a iyo. Tigeva waini wanipa igoma takapa a naiyo o me kaisa enagava a tivuwaiyo. ⁹ Igeva imatiti enava esegima tagamba puma aogima agiyo nanavaya taga ndana viyema aogi napiena yaga. ¹⁰ Igegeva ago kanarane kamanapa agola avilindini, pigo aindiva igeva eliyapa pikivepa kamba aogi enava kamba pikiveye.

¹¹ Ige wayami pindigeva aogima nasikenana miyekina a igama ndama enava kamba miyeno. Aogima ige ika pindiva tagandana vuma kaga yagava mi-iyo. ¹² Ige alotu namatasa anonga yambu ginapa ka nkwe uliyo. Igeva aogima yagara witakeva kavi-iyo kaga namankwi pindi geva. ¹³ Kegivaya igewi aogima kaviliki vekava, igeva asima esegi pikiveye imatiti enala mikivepa Isu agaluva kive pindiva.

¹⁴ Nageva isapa kayeuwe kayeti napinda kanakuwema alondaga. ¹⁵ Piyavoka kamba kanakuwopa mago isa kayeuwa piti agandili tigeva Anutu ndama pindi mikiveka, alotu nama Anutu nda asiasima mikena pimbaye esegima timatiti kina miye taga kamana pindi.

¹⁶ Pipa esegi vuwakiye kaka kenava taga kamanake Anutu ndaena geva inata mi-i ndagara manda gana." Aeva aundaga kanataye, Holi Spiriti oma pagusama iye, kaga angelo omava agatagina, pagusama akapi kaga kantri vindi mo kaga nkwaisa mavindi ayeka imatiti pikive ayeka inati iti inatisa kumati esegi yaku pindi."

Chapter 4

¹ Pigoya, Holi Spiriti va alagasima iya, aindiva kaga kinapa imatiti enava iteta gaite kambari spiriti oma ikivi kamanaka avita nasiki veyema,piyavute kaisa kinami poiyaki kikive kamanaka igeta kaye vuta nasiki veyema. ² Pi kambari kamana ngama amenda pindiva, napiena wipa uma aivo savo puwaki veye utaye.

³ Igeva tavela akukai kiveye wayawa enagava, piya vutegini kaga naninda Anutu vumalanda yetamima akapi imatiti kina kevaya taga kamana avigagai kina mitava. ⁴ kaga ena Anutu pumalanda enava aogi enamanane. pikava kamba gasima kamba aogi ena enava kamba yeno, tayeva aisa otama Anutu kava mekune. ⁵ Pipa nana viyemaye, pipa ayewa ago waninkaye gasima aogi pugasima tamitine kamana ngatasage pure yombe tasagema.

⁶ Pigo kaye mandanaga kaga gavaka oimiki vembekava, kayeva kanara ngeliya ndagara Isu Kraisti ndava mikivene. Paviyama kaye esegi kinandana kamatiti ena aogi kamana pugaya kinda agaluva mbekana. ⁷ Piyavena a avo amani kamana mamba vindisa kamana uta nasekava, kayega aogima aogi kamana pindi pugaya kimeyo Anutu kamana pindi. ⁸ Tayeva aogima miyombe tapa amana andola tautepa taopu meyano, piyama miyeno aogi enawa pindi Anutu nda taye taopikenana igoma mindi pindi. Pindana omava talakuma migagaye taga kamana tauma vindi ma iba mi-i ndanage me aindi kanakivi ndanagega.

⁹ Ma kamanapa esegi kamana kana taga kamana toye kaga wawaya avima amatiti pikena kamana. ¹⁰ Pina amingaka tayeva eliyapa esegima veno, pipa nana viyemaye, tayeva esegima tamatiti pune taga Anutu ka, kevaya aye pindagarama tawima tavame kena yagara kaga wawaya, kaga amatiti pikivi kina.

¹¹ Kayeva alagasima aogima poiyako mandana gava. ¹² A atagana kaisa ginamiva masimavi kaumagapa mema mala ataiyo, kayeva miyo ama kina kandama imatitipe kinamipa,kamanaka ikivembe pela, eliyaka pikivembe pela, wasanaga kavuwaki vembe, pingawa ena vindiva asima esegivo kamatiti enagapa yewasa vuma. ¹³ kamanapa pagusama oimindana poiyako wawayape aogima esegi poito nage kanakuwo ndaga uma agema.

¹⁴ A napiena gapa itetagaso mo esegi eliya pikena kandavindi mindi kava, pipa ayewa kamitine profeti kamana pindisa pagusama ugamima, alotu namatisa anonga yambu ginamige iya kanota atama pure ugagaite. ¹⁵ Pi aogima kaviyo pavipinndi miyegini kaye eliya pikivembe kava wasana miva aogima agaiyo alama. ¹⁶ Kayega kava aogima kaviyo aogima miyo mo kamana pugaya kitepindiva pindanava kaga yagavo, pipa nana viyemaye, pindana omava kayekapa kawima kavabu ndana wawayapa iwima ivabu ndana vikiye.

Chapter 5

¹ A tave kamanape oito anasa ginakave, ivama akusaitama kavagamba kanda poitama aogi kamana uma iyopo. pigoya masimvi yakarava paviyama akusaitama kayeka kanata vala ganda poitama aogima iyopo. ² Paviyama wayaiya lova mema akusaito kayeka kanovala ganda poitama iyoputevo, pigoya alataga wepa paviyama kayeka kamana pala gandama aogi enalasa yewasa napiena lasa iyoputevo.

³ Aogi gau igo kiweiyagave ige tagamba kiyalai iginape. ⁴ Pigo ige kiyawemi yagarawi no iganu vala mikivepa, igeva aogima alowi mbapa kavi- itama nama pindisa enave kaga enave aogima kavi-itaiyo mo igelo kavi-itateka, piya vikibekava Anutu va amu poitakiye.

⁵ Pigoya waya, awe vuwakana yagarawa kamba mite o anatavala yo inamunga pala yoma aopike gina kamba mikivi kava. Ayeva kaga kunda enawapa Anutu aya pindi atama migagaye alapela aseka pelapuma aopenoma. ⁶ Piya vikana ka wepa, awe puwanda kana aye aunkama ndaenaga agaluva kivipa, pingepa ago puwakiye, aualilapa uga minda kivipa spiriti vindiva ago puwakiye.

⁷ Kayeva pikamanapa pagusama yegini ige pinge iya iwegi puwanda ke yagara wikeva a tumuwaiyo aogiena pikenana vindiva. ⁸ Pigoya ka yagarama aogiena kamba poitakivi kava iyo kina pindige igetu pindige aeva tagandage amatiti enageva aye pindiva kamba mindiye.

⁹ Alotu nama pindiva kiyawe, iwegi puwanda 60 wa nkwa pugainda. pingepa aeva ka yagara metagi puwatagiva tova kamba menda nge kana. ¹⁰ Aeva aogi napienawa mindange taka kana aeva aogima yakara ginungapa kavima migagaye, o me kaisa namu kina nanga pindi kaneno, kaisa imatiti kinapa iyopute, o kaisa kundaena vindi miyekinapa iyopute, o aeva esegima asima aogienamana pugagaye.

¹¹ Piya vikibipa alotu nama ngamava alaga wema ageva a meyano, iwegi puwandapa. Aindilo waumema kamba aogiena pikiveya Anutu aovindi. ¹² Piyaena pikive ndana omava inindanawi melikiveya, pipa nana viyemaye, ago kamana ugasima pindava akukainda enagana alotu namati uga mima Anutu ngeliya pikena omandaga. ¹³ Pindana pikive ndanamava takasi ena vekana uganama mikenana yema, igeva nasinasi puma imegi ndama pindi, igeva wama wasanaga ikaya kamana uma wasana anda vindi yaku kayeta nasima imoenala aita gagaye, kana vipa aogi kamanana ugagaye.

¹⁴ Piyavi kana nageva piyamba uwe ige alagawe iwegi puwandapa to wala wama yagara ena uma viyoma to igama ginami, satani ige mema ataka poitasana gava. ¹⁵ Nageva ma ngisapa kaiwe nana viyemaye, ige alagawe miva, iwegi puwanda mima, igeva Anutu kamana ika amigaitegini to satani uma agaluvaye. ¹⁶ Pigoya agagana kawe tikapi kaye tupindisa, awe puwa kanapa, avama aogiena poto, kaye piya vikivembe kava igoma kundaena alotu namativa kamba kanakiya, piyavekana alotu nama ngomava mo kaisa kamba aogima mikivi kinato aopikiye.

¹⁷ Ige imatiti kina wawaya miva tave igi imiyo alotu namatisa anonga yambu ginakava igeva aogima kavima eliya pugagaya, piyaviya meva puma, tave igi lakapa mo kamana pagusa gage kinake poiyaki gage Anutu kamana. ¹⁸ Pipa nana viyemaye, Anutu kamana ngamava iye awamupa a akunoma kawo yaga oma waini andi atutu pama miyekanapa, piyavekana eliya kinamava ape ngapa meyano eliya pikava.

¹⁹ A avo ka yagarama kamana kiki sikikava alotu namatasa anonga yambu yagaraga, tara yo kaga ginama ikivi kana alotu namatasa anonga yambu yagarama kunda enaga pimba tagane. ²⁰ Pigoya ka yagarama evievima kamba laga ena vuta wayava mikivi, kaga kinami iyola pindagarava atama aogi viyo mo kaisa mikive kinamiva agayoma to igelo pusanaga.

²¹ Anutu aolake Isu Kraisti ke aogi vuwanda angelo omake, nageva esegi kamana suwe tigeka a yetami itayoma kaisa ginakava, piyavutegina me kawina tova aogienava a potoma. ²² A avaga enagava kawi anotapa kayapa a malotama purepa ogasoma. to ka yagarava ato agaluvata wama agunda enalova a uma voma. kayeva aogima Anutu aolapa yewasama miyoma.

²³ Kayeva waninga manapa a noma, kayeva amana wainindo gema nagana aiyenagapa kandavindi mindipa kaopenoma. ²⁴ Agunda enava kaisa gina mindava pagutaka mindiyema, aeva paitama wayema kotimi poitakena, piyavipa kaisa agunda enava kakama mindipa amba paguta kanaye aindilo. ²⁵ Pavi kamasa puma, kaisa aogi enalo kakama mindito pagutato amba avolaye aindilo, piyavipa, kaisa aogiena lova kakama vuma miyembepa aindiva amba pagusa wakena viye.

Chapter 6

¹ Kevaya uga eliya kina misu pikivinava aogima eliyapa pute kamanapa aogima ute veno ayeva wamba amenda pndi. Igeva piyamba pigina aogiena vela Anutu age vela puma, pike poiya kikive Anutu kamanapa kamba ugasuga vuwanoma. ² Pigoya ige uga eliya pugage kinaminda ayevawi imatiti pikive tave yagaraga, pigoya kamana ikivepa a mema kamba aogieva piyo. pipa nana viyemaye igepa iga gavagi mindaye. Igeva aogima tave eliya piyo mevapuma igetapa, pipa nana viyemaye ayeva kina nkwimbiva, igeva esegima eliya pugagaye imatitipe kinapa, piyavute iyumava imigasi gagaye tagamba taka. Igeva pagusama oimite pugagaye kaga aogiena gava.

³ Pigoya ka yagarama yo ka wema wawayaka poiya kikivi toyenaga kamba inatisa yagara manda agaluvanda tavele mbanda Isu Kraisti nda. Piyavigina kamba aogima aogi kamana agaluva kive, aogi kamana ngama aogiki tayaki gagai Anutu ndaenaga. ⁴ Pindagara yo pinkwe mava ayewa nayegane ulikiyema, piyama pikivepa kambayema. Pipa igeva kamba lagaena oma indavindi pume wanda kinanema. Ige pimba kamana ikive ndana mava towina ndaenaga yukaga ginane, igama ndama enage me kambari kamana imegika puvebe kamana uma ikaya sugageke me kamba laga napiena poita gagekema. ⁵ Igama ndama enage kaga yaga ige ikapipa aogi napienava kamba migagaye, igeva aogi kamana kava iyegaka wagasi gagaye. Piyavute gini alotu ena omava taopeka kota mekunema igoma kaisa mamba vindisa enageva.

⁶ Pipa aogi laka puwakiye,pigo tage agaluva kunombeka Anutu auma aye pindiva tamu enava me kanakiye Anutu ndaena vindisa. ⁷ Taye mamba vindi amba avolato mbepa, tayeva ka enava kamba mete kanatune. Piyavute taye puluku nombepa, to kayenalova kamba mete wakune. ⁸ Piya vikata tayeva uga tamupeno ma naninda nate tautasa ena pulombe kava.

⁹ Piyavipa ige kegivaya ivuwave igoma moneke igoma kutakega kaisa mamba vindisa enagega, igeva walewa gagaye igoma kunda enavindige igoma ataka enavindige. Igeva walewa gagaye igoma toma toma kunda enavindi kamba aogi ena vuma wave wayape ivaibumete nasigagaye tave kamba laga enalaka pindi. ¹⁰ Moneka ivuwa kenanava pipa kaga kamba aogi ena omanda amingane mamba vindisa. Kevaya kaga wayo wayanoma napite avuwagagai toma toma kutaka, pikinapa kamba lagaena oma napiena wipa iyegu wama ugasuga puwagagaye tagamba.

¹¹ Piyavipa kayeva, Anutu ndagara gaye, kayeva pimbandava a pundana aogiena meyo Anutu Spiriti vindi pi kamatiti ena, aogima alakupevema esegivo pi kegaye uma Anutu ala pugatati wasanaga kavuoma, pindanala asima esegi vuwoma napiena gapindive pikaumaga akusama mikenana vindigeva. ¹² Kayeva pingakemba ndana vindiva asima esegivo pipa aogi akemba ndanaya kamatiti ena omanda. Alaku pevevo pi kegaye Anutu ala pugatama kauma kamatiti putambe asiasima mikena. pinga wayena gapa ago wawayami iyola pagusama ugai tambene.

¹³ Nayeva kamuwe esegi kamana taka Anutu aola, kevaya kamana utagina kaga enaoma auma meti ndagara,pavi yagarawa Isu Kraisti, kevaya taga kamana uti Ponntiyasi Pailati aola. ¹⁴ Agaluvo aogima alowa Anutu nda a kakava amo pi kamanapa wama tavele, Isu Kraisti kana kivita umamema.

¹⁵ Ayewa kunala kata, Anutu va yagarawa Kraisti pa atakana kanakiye pagutaka, Anutu va aogilaka potakiye tave yagara lepa kevaya kini mite aye asa anonga yambu milatanoma aye asa tave gana aye milataye. ¹⁶ Anutu aye asa kamba pukagaye, aye asa migagaye asiasima esegi kaninga pindi, wasana mava aolapa kamba aganda yagaraye, tave agivela esegi yaku nkwapa ayendaye, ma ivage asiasima kaga yaga, Tagane.

¹⁷ Oimo mamba vindisa mone kinakava piyamba,a napi waiyoma igewikava tave gina taka tayemava pi kaga enalipa pagi vuwakiya. Igeva kaga ndapiena wipa Anutu pindi ataiyo. Aye asa kagaenava tamigagaye aogi vuwanda ena manapa agama mema tamu pikenanava. ¹⁸ Oimo me kaisa ginatova iyopuma aogi poitama iyoma, yetamima kagaenali mikivipa timutili kevaya kaisa enawa kamba mikivinapa. ¹⁹ Piyaena pikiveka , Igewipa pumeli kiveye napiena wipindiva aindi kanakivi ndanagava esegima alaku vebema yumai mekenana vindiva tagamba taka.

²⁰ Timoti, kageva aogima kavi-ito nana aogiena melinda mbetasava, a avo me kaisa ginami ikive kamanapa kamba kaopikiya kamatiti enagapa. Me toma toma kamana ikive kevaya aogi napiena ulunduwema pipa kambari kamana kapa ikivene. ²¹ Kaisa ginamiva pagusama ugagepa pipa igeva pagapa wagagaye imatiti kamana yepindiva. Auma akusawanda enawapa tave yagara manda kagege mikiya.

2 Timothy

Chapter 1

¹ Nage, Polina, isapa kayeuwe Timoti ti. Kraisti Isu naisagati kaga apasoli kina oimikena igeva kanama ayeta amba akiviyoma, Anutu piyavukuwe umalanda kamanaka tara yaga ivage aindi kaga yagagema. Timoti, nabuwane nende ndagara gandama. ² paviyama Anutu tavalembage Kraisti Isu tavelembage aogiena wake aumama enawake auma akusa wanda enawakeva kayeti mikiye.

³ Nageva aisa otauwe Anutu ka aye ngeliya nageva tagamba potakena ayewa avisa puma, paviyama atanembigi putesa puma. Nageva kaga yagava purende pindiva ugata gagauwe, Timoti, aseka pela ala pela puma. ⁴ Nageva taga kaganoma pika napite ayamba paya kaye neka kuwe atatambeka. To nage kaga kuwokava, nayeva tavela namu pukuwe. ⁵ Nageva napiuwe kayeva tagamba taka kamatiti penema Isu kava! Amalupa, alogamba Luisige kano gambage Yunisige isimu puwatase isinda vindiva Isu Kraisti kava, pika nageva kagauwe kayegeva kanda vindiba Isu kava kavuwaye isige vutamesa puma!

⁶ Pipa kaye kauma amitambe Isu ka, Nage to pilage pugatakana to agovima voma Anutu uga kamiti ndana mo nage naya kanota malotama pure ugatato gana kamitika. ⁷ Pigo Anutu spiriti tageta tumitagina, ayeva pindana mava kamba tayekuru yenarapa ayerata kiyema; pikava, ayeva esegiena ago tami gaitaye Anutu kamana avuku nombeka, ayeka tavuwate wasanaga tavuwa kunombeka,piyavute tayele aogima kavili kunombeka.

⁸ Piyaviya kayeva a napiyo kani ndana yemava wasana mika oimiki vembekava tave yagara Isu ka. Pigoya pikegava a kanipo kaye nage naondagara miki vembekava, pi nage igana vindi mindokava pipa Anutu ka nauma amite minduwe. Pikava, kaumagapa kasima kavuki vaki enavindisa oimo aogi kamanapa. Anutu va kanara kawopekana kavuki vaki enavindiva wakivena. ⁹ Aeva piya vikiye aye tawima tavabute tagegaye utikana naye kina mi-iyoma. Anutu tawime tipa tage aogiyeliya putombe kayane; pikava, ayeva ago pai pugaindi agaluvama tawi metaye ugamba! Anutu agokaye vutagina Mesaiya Isu amitagina tayepa tamitaye, paviyama aindi kaga enava agovikiyema. ¹⁰ Ivaba kaga kinapa agakune Anutu ga iwima ivabikiyema, pipa tawimeti ndagara Mesaiya Isu ago tumima tumba ugasuga pugaitaye puli kenanava piyavute tayaki gaitaye aogi kamana, taga kamana wawaya asiasima miku nombeka. ¹¹ Pina amika Anutu va napima naisaga taye aposeli eliyata, pagusakenage, poiya kikena gema.

¹² Pavi ndana omaka navuki vaki vuwe, pikava kamba nanipuwe,Pavika nageva agate nauma nepa amuwe Isu Kraisti pa, pavikega nauma nepa esegi vuwe namatiti enanetapa naopuma kavinataka kanakivi ndaga uma agakena. ¹³ Kaye paviyama kaumaga pindi Isu Kraisti ka kavuwa kibembepa, agalu vate aminka taga kamana ngakega, aye kamana paya nagetisa metambe. ¹⁴ Anutu va kayeta malo age viye, mo kaye oimoma aogi kamana kamiti, Aogima kaviyo pikamana Holi Spiriti omata malo agevulima kevaya kaye kanda vindi mindinage.

¹⁵ Kayeva agandane mo kaga imatiti kina Asiya isa awe vuwatepa nagetasa, pavi kaga Pigekusi ginake mo Hemogenesi ginakeva. ¹⁶ pikava nageva pure uwe tave yagarava aogi auma voitanoma Onesiporasi tukava. kaga yagava ayeva naopu gagaika, ayegeva kamba ani pugagaye nage igana vindi miyo ganava. ¹⁷ Pavindana yaga, age mati kanati Romui, ayeva evi evima naguyo sama uma nagataye. ¹⁸ Pikava tave yagarava aogi potakiye Onesiporasipa atutisa yagava. Kayeva agandane agovi lasa naopulite kanati Efesasi mitogana.

Chapter 2

¹ Kayeva nage ndagara gandama mindane. Pika nageva kaunana vuwe Anutu atagana esegi vugatakina pi atuti Kraisti Isu aogiena pugatano. ² ugaminda kamana kauma kamatiti puma to kaisa gina poiya kikivembe nagetisa metambe ndanage kaisa gina mitisage metambe keva paviyamba to pagusama oimikivena

³ Pavipindi miyo nage putosa puma navuki vaki Kraisti Isu ka metosa puma, Paviyama ile ginama pavipindi mima ivuki vaki vesa puma, ⁴ pi ile yagarama tavewa amundana potakena pisapuma, pigoya me kaisa ginama keti nasima piya pukuse ikivitiviba a katapo. ⁵ Paviyamalo, tave teteyena vindi wakusa kano yekanapa pikeva a avima wo, kamba piyavo ikivi kamba agaluvama mekivi ndanagaya.

⁶ Paviyama yoga oma avawamba esegi eliya puma yoga pumala kivi kanara ago naninda wapa yokavikiye. ⁷ pika napiyo nage ivando kayeto ngisaka, pipa, kaye vikibembepa, Tave yagara mava kaopekina napima pi kaga enagava napima vikibena.

⁸ Paviyama kayeva kavuki vakima tave gunda mewaki vembepa, napiyo Isu Kraisti ka, atawa mbake kini Deviti kega. Anutu aogatataye puwanda pindisa, pavi nage yogana mono kamana pindi avembesa puma. ⁹ Pavi mono kamana taka nage navuki vakima igana vindi kamba aogi yagara mana vusu posapuma. Piyavipa kamanapa Anutu ndava kamba igana vindiba mindiya. ¹⁰ Pikaga nage nauma gasima pavipindiva navuki vaki enava Anutu ala potanda kina iyopi kenaga vuwe. Piya vekana Kraisti Isu va iwime yanoma, piyavekina igeva asiasima esegi gani minda pindi asumi-iyoma.

¹¹ Kayeva kamana kaisa yaga ugaitome pavita asiyo: Tasige ago puwatome nalisa Isu ge, pavi tasigege miyo mesine ayege. ¹² Pavipindi tasigege itome nalisa, mapa tasigegeva ayeva miyosine. Pigo tasige kakata kusome kava, ayelova paviyama kakata sitakiye. ¹³ Tasige tasimatiti pukusome kava Isu ka, tasige evi evima tasimatiti pukusome kava; ayeva kamba kaka wakiye.

¹⁴ Mokaisa kaye ala poitatambe Anutu nda taga kamana poiya kiyoma, pikava aogi pilage poito mo ugamito sapuma. Iyunana kamanapa esegima oimo Anutu aolapa a akemba kamanapa iyoma aivo navo kamana tasava, piya kamana ngomava kamba ka enava pikiya aogi kamana avekinato ugasuga poitakiveya. ¹⁵ Kayeva pikenanava esegima Anutu ndaenava eliya kinanda yema poiyako a kanipuma, kevaya poiyakiye Anutu kamana aogimava, pavi kaga kinamiva taga kamanata ageveya.

¹⁶ Pagasala miyo mevi kaisa ginami Anutu ka kamba aogi kamana iginape, piya kamana ngamava Anutu ka kamba napima amendapi kinama meva meva kamana siya. ¹⁷ Piya kamana ngamava maleta mata vuta nasima kamba laga aiyena ivusu pugagaya. Himeniyasige Piletasige pi tara misi piya kamanapa uta nasesa. ¹⁸ Pi tarama wasana amatiti pikinapa ilaku lita nasesa. Isigeva piya ese pulinda pindisa aogane nanava ago pai puwandi nema. pingau kwaisa kambari kamana mete nasima alotu gina ilakuleye Kraisti ka imatiti pekina.

¹⁹ Pipa ayaviye, taga kamana Anutu ndava uga mindiya. Pi kana kamanapa nama ngamanda ayemu yabe gandama mindiye, pavina avovolapa kaisa ginami isa kaye tandaye: " piyavegina tave yagarama ago agandiye kevaya aye kinapa mindaya suma," Pigoya," kaga kevaya tayeva ayendalaye ikivepa kamba aogiena pikivepa itetagasiyo." ²⁰ Pi tave nama pindiva goli lasayo siliva lasayoma puma landapa ayeva aota yaga lasaga pumalate, pi yalasage aulasage puma landapa uga yaga migage ndaga lasaga puma landane. ²¹ Pikagana,kevaya aumawa pindi aogima mikivi kinapa tave yagara manda aogi eliya potakiye. Pipa igeva mo goli lasage siliva lasage puma landa kandama mikiveye. Paviyama igeva nana eliyapa uga kanara ngeliya pikena kina mikiveye. Igeva kaga yagava oyapa wimbanda aogi eliya aotapuma gina aogieliya potakena gina mikiveka.

²² Kaga yagava a pilagevo me masi mavi yakarami agunda ena vikena iyogema migage pindiva. pikava, atakama kaumaga Anutu pindi atama aogiena manapo. Atakama kaumagapa mala atama miyo. Pipindi miyo kaga wawaya inatisa yagaraga age mema inata puma mikive pindi. ²³ A naso me kevaya aivo kamana uta nasima maka uta nasikive kinamigeva pipa tave enagaya sikiveya. A kamanapa oito, pipa kayeva ago agandane aivo kamana uta nase kinapa, igeva maka enala nasigagaya.

²⁴ Piyaviya mo kevaya inatisa yagarama ngeliya puwe ikivinava maka kamanapa a yeno. Pikagana, igeva kaga kina kava aogiena voitaiyo, igeva poiyakiyo Anutu nda taga kamana ngaka, piya vundini akusama enaga piyo wasana vindiva. ²⁵ Pipa, igeva yumava mema mala atama keka iyakiyo wawaya maka ndaka oitata nase kina kaga. Ayugu Anutu tige kanakena pikive ndanaga indaoma awema taga kamana amba avikena. ²⁶ Piya vikivetiga taga ndapienava puma wawayapa iwime kiveye satani oma ku vindisava. Pipa aye satani pugagaye kambari kamana uma piya viyo maya viyoma igokaye pugagai ndanava.

Chapter 3

¹ Nageva pindanaga aogima agoma ugamuwe: Atutisa yaga vindiva aindiva tave yagarava kanakiya suma, pipindiva kamba laka aogi puwaki vine. ² Wasamiva igewika ivuwate me kaisa ginakava kamba aogi poita kivene. tave enava moneka ivuwaki veye. piya vundini igewipa mema inata pumekiveye. Tavela inata nasikiveye. Me to kaisa ginakava tavela ikaya sikiveye. Igeva kamba inogi ivagi kamanapa kamba avikiveye. kamba aisa kamanapa kaisa ginakava kamba oitakiveye. igeva kamba Anutu kava napi kiveye. ³ Pavi igewitu kava kama laka ivuwaki veye. Igeva ka yumalapa kamba migaki veye wasana migeva. Igeva kamba aogienaga poitakiveye. Igewipa kamba aogima kavima nasikiveye. Igeva togina kava kamba laga kamanapa oitakiveye. Igeva aogi enagava kamba ivuwakiveye. ⁴ Igeva imupu wakiveye, me igewi imupu wakenana gaga agakiveye Anutu pa ika amigaite.

⁵ Igeva kambari ena vikiveye Anutu kava, igeva ika amigaikiveye Anutu va taga kamana nga pindi esegiena imikena pikivipa. Pagasama miyo piya ginamage atokaye sanagava. ⁶ Pikinamiva me kupiyo ena vuma aivo puta nasinkweka kanoma nankwi pindi. kambari ena penkwe mige igokayema kambari puta nase. Pinkwe iyava agundaenava kaga yaga vuta nase nkwe iyaye, pavi kina a agaluva agaluva vuta nasima toma toma ndana tavela imupu wama aogiena vunema. ⁷ Paviyama kanawe iyava kaga yagava aoso aoso ena atakama pugagaye, igeva kamba taga ndanagava atakama aga gagaye aye takapa.

⁸ Pavi kamasa puma Janesige Jambrisige atakama Mosese ka piyaenava apoma alakulitase, to ma ivaloba paviyamba to atakama ilakuleye aogi kamana avikena veganaba. Pi ndakarava eliya ayegukena napienala nasigagaye igewi ndapienala asima. Igeva piyavepa imatiti enawi mema ugasuga pugaikena pugagaye. ⁹ Pipa ayelana ato, igeva kamba asima esegi pikiveya piya pikive tasava, kaisa ginamilova etamima igakiveya alama kamba aogima napima ena peyema. Pipa paviyama ayamavaya Israeli ginamiva agataya kana Janisige Jambrisige aivo putame ndanava.

¹⁰ Timoti, kayeva ago agaluvatane nage nanavaya pugayakito ndanava. Kayeva ago nagatana nage ayamavaya mitopa. Kayeva agolo nagatana ayamalo vaya Anutu ngeliya putopa. Agolo agate vutana ayamavaya naumane aye pindi age vute vutopa. togema agogapa nagate vutane nauma mema akusa atama navuki vaki ena metopa. agogapa nagate vutane ayamavaya Anutu ka navuwate imatiti kinaka navuwate vutopa. tova ago nagate vutane Anutu ngeliya pikenava tavela esegi vuwati pindi vutopa. ¹¹ kayeva agolo agate vutana ayamavaya wasanami nayegute vutepa. kayeva agolo nagate vutana ayama aye nkakwai navuki vaki vutopa Antiyoku ige, Aikoniya ige, Listra igema. Nayeva tavela navuki vaki vuwataye pinkawa mavindiva, Piyavutipa tave yagara nawime taya pinkawa enavindisava. ¹² Tagambane, Igeva aukisanala ayegata kivipa kaga kina Kraisti Isu agaluva kivembe kina. ¹³ Kamba laga gina evi evima kamba aogiena pikive kinapa. Igeva ivamete kamba laga giti wakena pikiveye taga kamana pindisa, Igewikeva paviyama kamba aogiena vindi ivamelite wagaikena pikveye.

¹⁴ Pigoya kayendava, evi evima vutawo nanavaya metambe ndanava, piyavute kaye kanama amba kamatiti putambepa taga ndanaya. Pilagevo nageka, kana nage pugaya kito ndanaga pinkawaena. ¹⁵ To pilage vutevo pinkavala kaye inamu mitambeta, kayeva ago agalitambene nana Anutu uti ndanava kamana nkwa pindi. pindana omava pugaya kikiye ayamavaya Kraisti Isu tawimeti kava, tage taumale ayeti age vutombeka.

¹⁶ Kaga mono kamanapa Anutu Spiriti vindisa kanaye, piyavika tayeva isuma agate poiyaki kune taga kamana Anutu nddava. Tagegeva paviyama isuma agalindata iyaki kune wasanaga timatiti piyoma taga kamana takana. paviyamage mema aogi poitama pindanava agunda enaya a piyoma. paviyamage poiyakima wasana gava pindava pipa kanara kana uga pikivena suma. ¹⁷ Tage piya ena poiyake kanava Anutu va ayelova poiya kikiye imatiti kinapa nanaga vaya kavona pikive ndanava aogi poitama imikiye.

Chapter 4

¹ Pigo Kraisti Isu kanama tave ambima kavikibi ndagava, ayeva amba kotimi vikiye kevaya aogama mindike puwandakeva. Ma ivaba ayege Anutu geva nagava vese kamana ugamo kava. ² Kamana oimikena esegima Kraisti ka. kaga yagava yoke puma mima kaga ena uma akusa kiyo uma esegi vikiyoma. Wasana indavindiva esegima oimo nanavaya aogienaya suma kaisa ena ige uma pagapa waiginapa. Esegima oimo agunda enava kamba aogiena yema. Iyunana kamanapa oimo Kraisti agaluve kinakava. Pinkawa yenava aogimavo poiya kindanapa, kaga yagava kaumama igava vegini aogima viyo.

³ Nageva pinkawa enagava kayeka ugamuwe, Pipa ka yagava kanakiye taye takapi minde kinami taga kamana nga kamba agaluveka Anutu poiya kindanaga. Pikava, igeva agakiveye igoma kinami poiya kite ikiveye nana aogiena pikenava kaumala pikivenema. Pingaukwai, igeva kaga yagava agaye aoso ena aotamba atapuma vikena. ⁴ Igeva pavigo aku kasaye taga kamana avikenana vindiva, piya vundini kamba aogi kamana avikenana vindiga igeva awiga saye kambari kamana avikenaga. ⁵ Pigoya kayendava, Timoti, kauta aogima kavilo a kaye kuruvo nanavaya vikibe kava. Pavi esegi vuwakibi pindiva ugawo. Eliya mono kamanapa uga oimo. Pagi vugasima eliya kamiti tave yagara mandava poto.

⁶ Nageva ugamuwe pindana gava, pipa alondaga nageva puwakuwe mambava atate. Nageva waini kapu ganda vuma alikai kuwe Anutu nda alta wata ofa gandama. ⁷ Nageva piyamaye pigosi kenana pindi nagisa malo palosuwe. Nageva pigosi kena yagara ena vuwe maloti atuti uma pagivikena. Nageva ago pagi vugasuwe amalu enane Anutu kamana avikenana vindiva. ⁸ Ivaba apendepa nagava vundiye pipa aogima Anutu nda aogi aukwai mitokagana. tave yagarava koti vunataki vipa aogi aukwai punatakiye. Ayeva apendepa unatate kanakiye to kananda nava. Ayeva kaga kinami ndava imite vikiye kanasanaga agavama miye kinapa.

⁹ Timoti, kano nageti atakama avagaenaga. ¹⁰ Dimasiva natate wagaitaya Tesalonaikai, ayeva mamba vindisa enaga tavela avuwama. Kresenisi va wagaitaya Galesiyai, pigo Taitasi va Dalmatiya ilo wagaitagina.

¹¹ Aye asa Luku nagegeva mindiya. Makipa avameya gilisi kanaiso. Piyavo aye kana ndanava tavela amba nopikiya. ¹² Nageva Tikikasi aisago gana Efesasi wagasaya. ¹³ Kana ndanapa, avei saketi pulivo kaite kanatuwa Trowasi Kapasi ndama pindi. Mo nake skrolige mete gano, yaga alila pumalanda.

¹⁴ Alekisanda metoli eliya pugagai ndagarava kamba lagaena punatataye. Tave yagarava ayepa igana votakiya nanavaya putikava. ¹⁵ Pi ayekava aogima kautapa kavima naso tage mono kamana mete nasombepa akunita nasiya. ¹⁶ Amalu ndaga nage kotila uma asito kamana alama ikena eliya ndeka, kaisa imatiti kinapa kamba nakaiva umima naoputaya. Ige kagapa kamba wataya. Aye Anutu va kamba igepa iyopikiya pitakava.

¹⁷ Piyavutipa tave yagarava nagege mima naoputaya. Ayeva esegi vunatataya, piyavutagi kaga kamanapa utogini Gentaeli ginapa avitaya. Pingaukwai Anutu va naoputaya pulikena vutopa. ¹⁸ Tave yagarava nawikiya pikaga kamba lagaena pikive pindisava. Ayeva navamete nawime kenali natakiya aye kavima mi-imbali inatisa kumati. Piyavikana kaga kinapa age mema inata pikiveya asiasima. Tagambane,

¹⁹ Ayaveye oito Prisilake akwaila kegava. Ayaveye oitatevo mo ige Onesiporasige miteve kina kava. ²⁰ Erasitasi va Korini siti mindiya. Aye Tropimasi, Nageva ayepa Miletasi siti atate kanatuwa ayepa ayena avuwa tagika. ²¹ Ayeva atakama ago kanano aindiva tave iguguyapa kanakiya suma. Iyubulusi va ayavene otaye, paviyama Pudenisi ve, Linusi ve, Klaudiya ve, kaga tiga gavabe. ²² Piyavikana tave yagarave tigege spiriti lipindiva militakiye. Paviyama tigepa kaga aogi pulitaliye.

James

Chapter 1

¹ Nage Jemsi na, eliya ndagara Anutu ndage Tave yagara Isu Kraisti ndagema, nage kaeuwe ma ngisapa 12wa tumbiti Israeli minde kaga ma atuta, nage aogi yagaye ulitauwe tige kagaka. ² Kaga nanata-vala tigeva timu piyo kaga yagava tige kunda enage mekive ndaga geva. ³ Tigeva agaiyo piyama kaga ngataka ena vindi timatitipe ndanava mema aogi pulitakiye.

⁴ Tigeva esegima asima ayesaga viyo pi kunda ena vindiba, tigepa mema esegi pulita kena viya, kamba ka ena gava kavona vikiveye Anutu ndana gava. ⁵ Pigo kawina tige pindisa aogi napi enaga avi kivi kava, atagana avigano Anutu ka. Anutu va igoma ndana gekepa amikiye ageva ka yagarama aviga kivi kava kamba kava avilakiye.

⁶ Pigo pi ndagarama Anutu ka aviga kivi kava ageva esegima amatiti pute gina a tara napi enava veno ka ena gava. Pigo ka yagarama tara napi ena pikivi kava ageva piyama solewani inata ima iguguya ngoma mete wata ganata pugagai sapuwakiye. ⁷ Pi ndagara mava a napieno piyama ageva ⁸ ka ena mekuwe mava Tave yagarama tisava. Piya yagara mava tara napi ena pugagaye, ageva kamba agaluva kagaye nanaga vaya ugagai ndana kava.

⁹ Ige imatitipe kina miva imu piyo kavona kina mikive kava, ige Anutu ao lapa tave igi mekiveye. ¹⁰ Pigo mone kina miva imu pikivepa Anutu va ige mema mala kaikiye, nana viemaye igoma ndana wapa pagi vuwama ageva pulikiye yoni ngosa paluguva wai sapuma. ¹¹ Esegi patama yoni ngosa asagasima paluguva wagagai sapuma, iwa enava kamba laga vuwakiye.

¹² Anutu va amu nda imigagai kavaya ataka ena vindiba asima esegi voita gagaye. Pigo age esegima asima ataka ena agai kivipa, ageva aogima asi asima mima unda unda puwa kena ena mekiye, ago Anutu ugaiti sapuma kegivaya ageka avuwa kivi kava. ¹³ Pigo ataka ena ka yagara mata avola kivi kava ageva a yeno piyama," Anutu ataka vunataye mava," nana viemaye Anutu va uga suga enava kamba vugagaye, pigo ageva wasanava kamba ataka voita gagaye uga suga ena viyo mava.

¹⁴ Pigo uga suga auma oma ka ka kinama igewi inda vindisa ena oma ataka poitama ivai vulite wama gina igewi kambari ndana poita gagaye. ¹⁵ Pigo pi uga suga anda oma tave vuwa kivi kava, pipa ago agunda ena omava tave anosa wakina, puli kenana omava avola wakiye. ¹⁶ Tigeva ka yagarava a atai gina tigepa kambari uligasano, tige nanata vala mitava.

¹⁷ Kaga aogi enage ovuloto enageva Anutu tisa kana gagaye. Pi aogi enava Kane ngoma Avawamba tisa tumi gagaye. Anutu va kamba senisi pugagaye ama kandama avolate gina kaka wagagai sapumava. ¹⁸ Anutu va alo pula tataye tage tami kena aogi auma tage tamatiti pukunombe kava age nda taga kamana ngwa, piya vikata tageva amalusa yagara wa kandama mikune kaga ena age potati pindiva.

¹⁹ Tigeva pi kava agaiyo, nanata vala mitava, kaga kina mitava kamana aogima aviyo,tige avaga kamanapa a ute timo ena avagapa a piyo. ²⁰ Nana viemaye, amo ena pikivi ndagara mava kamba aovuloto enava pikiye Anutu avugagai ndava. ²¹ Piya vikiya tigeva kasiyo kaga uga suga enava agunda ena oma ndaena. Tigeva mema melu mala pulima Anutu kamana mei-iyo age tinda vindi atati, pigo pi ndana oma tigepa tiyopikiye.

²² Pigo ka yagarama kamana avigaite kamba agaluva temava a avigasiyo, pigo avigai kive kava tigeli kambari sume kiveye. ²³ Pigo ka yagarama kamana avigaite kamba agaluva kivi kava, ageva piyama ka yagarama mira vindi agewa aowa agai sapumaye. ²⁴ Pi ndagara aogima agewapa agate gina ugena ndo watato aowaga ageguwa pugagai sapuma. ²⁵ Pigo aogima agagaipa ovuloto ena alo ngoma pari potai ndagaraye pigo yevi yevima wama puagagai ndagarama avite gina kamba ageguwa pugagai, Anutu va aogima meva potakiye pi ndagara nana enavaya pikivi pindiva.

²⁶ Pigo ka yagarama piyama napi kivi kava ageva mono ndagara nayema pigo awamuta kamba aogima aeva pikivi kava, pigo agewa anda vindi kambari sumete mono ena wapa uga suga ena puwakiye. ²⁷ Anutu aola taga mono ena vikena enava piyamaye, kinda yakara ndo ndo aopute kiya we awe puwanda kunda ena mema aopute. Pigo tigeva aogima mi-iyo mamba vindisa to ena lo ena omakava.

Chapter 2

¹ Kaga nanata vala, tigeva timatiti enava Tave yagara Isu Kraisti ke kaisa ginaka tivuwa kena enava vindiba upeve vuwaiyo. ² Pigo ka yagarama goli lasa pumalanda arinige aogi autasa enage pulite aki ena gumata kanakiye, pigo ka kavona yagarama uga suga autasa ena pulite kana vikibeye. ³ Pigo kagaeva aogi autasa ena pulite kana kivi ndgagra agate ikivene," Namu pugatawa kageva mata akusama aogi siala amba mala miyoma," pigo kavona yagara gava," kageva malota asima mikena yo mavindi mala miyoma,". ⁴ Pigo tigeva kamba pilageveya wasana aigiti kena gina kandama mima tigeva aigimba tigeli ke uga suga napi ena visiye?

⁵ Aviyo nanata vala laka nedmbita, pigo Anutu va kamba ala poitata vayaye ige mamba vindisa kavona ginapa esegima imatiti enava puta waiyoma aogi kuma ngwa pindi age imu kuwema otandi ige kegivaya ageka ivuwa kive kinaka? ⁶ Pigo tigeva ani ndanala aeta gagaye pi kavona ginapa! Napi-iyo. Ige igoma ndana wi minda kinami uga suga ena pulita gagaya. Ige pi kinami mema uga suga pulitama gini koti lapa malo tita gagaye. ⁷ Igeva akayasu gagaye aogi agi tage Tavelemba ka Isu Kraisti.

⁸ Pigo tige aovuloto puma laka Anutu ngalo agalu vama pikive kava buku vindi mindi sapuma pigo ageva piya utaye," pigo tigeva tivuwaiyo to gina kava tigelika tivuwe sapuma ," pigo tigeva aogi ena vute. ⁹ Tige kaisa gina tiyuma imi kive kava, pigo kaisa ginaka kamba livuwa kivekava tigeva agunda ena peye, pipa ago alo ngomava koti ena pulitaye piyama alo akayona kina kandama.

¹⁰ Pigo ka yagarama kaga Anutu ngalo agaluva kaga kivi kava, pigo ka ngalo wapa akayo gagaye, pigo pi ndagara mava kaga ngalo akayota gagaye. ¹¹ Anutu va iye," kupiyo enava a poma," pigo kupiyo ena kamba vute gina wasana aegu kivembepa pigo alo akayona ndagara ena puwa kivenema.

¹² Piya vika tigeva kamana titapa pi alo ngoma amenda pindi puma mi-iyoma . Anutu va aigitikiye kaga pi ndanage alo keva agunda ena omanda esegi ena wapa akayo gasima mema fari pulatakiye. ¹³ Anutu tage aigiti kivi ndagava, ageva kamba anda valu enava poitakiye ige wawayami iyumama ena kamba kaisa ginaka pugagaye kava. Pigo kaisa ginaka andara potagagai ndagarava, ageva kotiva agaikiye.

¹⁴ Tige nanata vala, pigo ka yagarama ikikye," nageva namatiti puwema Tave yagara Isu Kraisti ta ," pigo kamba aogi eliya pikivi kava pipa pi ndagarama amatiti ena wapa ayamba avabumekiye? ¹⁵ Pigo ka kanando yo kamana ando kamba aogi autasa ena pulite gina nainnda wa kamba minda kivi kava ka ka yaga. ¹⁶ Pigo ka timba tige pindisa piya ikiye ageka," kageva a napi napa vuwoma, kautasa ena mete nanindaga uma aguyosama gina nagana kandava kagaepa noma," pigo pi kamana ngomava ayamba agepa aopikiye pigo tigeli autasa enage nanindage kamba imi kive kava. ¹⁷ Pipa pigo kamatiti ena vembe ndanava uga suga ena ganda puwakiye.

¹⁸ Pigo ka yagarama ikiye," kageva kamatiti puga gambeka, nageva aogi ena mana puga gauwema," Nayako kage kamatiti ena puga gambepa kamba aogi eliya ngwa pugagaika nage kayaki kuwe nage namatiti enage kaga aogi eliya ngwa ke. ¹⁹ Napiyo. Kage kamatiti pikivembe piyamba ka Anutu mindiyema. Pi kamatiti enava aovuloto puwa kiye. Pigo kamba aogi awamusa keva paviyama imatiti pute gini, igeva iyekuru pugagaye tavela. ²⁰ Kage pindi kamba aogi napi ena minda kivi kava. kageva kamba agandane , pigo kage kamatiti ena mana pute to kaga kamba aogi ena pikivembe kava, pigo pipa kamatiti enava uga suga ena puwakiye.

²¹ Anutu omitatye Abramu tage atalembaka aovuloto yagara gayema age eliya putika yagara wa Aisaki amitika ofa gandama altala. ²² Kage va agao, Abramu amititi puma aogi eliya putika, pi aogi eliya ngwa ngoma agenda nagali wataye age amatiti ena wambava. ²³ Anutu buku oma va piya iye," Abramu Anutu ka amatiti puta gina Anutu va aovuloto yagara gayema omitine," pigo Anutu va omitaye," Nage nao ndagara gayema. ²⁴ Ivaba agane kage, pigo aogi ena manaka Anutu va omigagaye ka yagarama age aovuloto yagara gayemava, pigo kamba amatiti ena mana kava ugagaya.

²⁵ Piya vika, Anutu va Rehabi kava omitaye pi kupiyo we ka aovuloto we kayema aogi eliya age putika eliya kina ngwa ivabuma to giti isagatika. ²⁶ Pigo piya vutipa pipa au ali omava aumava kamba amikiye age pindiva, pipa au aliva puwa tasine. Kamasa puma wasanama amatiti pute gina kamba aogi eliya pikivipa age amatiti ena wapa puwaye.

Chapter 3

¹ Kaga nanata-vara, kamba igoma yakara mava kanara avolakiye posenda kina Anutu kamana poiyaki kenava. Taga agaune piyama, Anuntu va aigitikiye tage kaga posenda kina mitepameva puma ige kaisa ginamipa age koti lapa, nana viemaye taga poiyaki gagambeka age kamana ige wawaya mita. ² Tage pugagaune paga pama ena igoma kitasa.bPigo ka yagarama paga pama ena kamba pikivi kava ageva aogima kaga autapa eva vumekiye.

³ Tageva aini atu hose oma awamu pindi ata gagombe tage tauma agaruva noma. Pigo tageva kaga au agokae venoma hose oma nda tage tauma agaruva noma. ⁴ Napima age sipi omaka. Sipiva tave ena gana yesegi iguguya ngoma avavulite wagaipa, pigo kepteni ginama agokae pugagaye awema agokaena ndana wa tasa sipiva awe votama wagagaye.

⁵ Piya vikana, tandevuva tau ngoma nda wena ena ndoye, pigo ageva age mema inata puligagaye. Tageva agano piyamawena yaku ando tagagaipa pigo ageva tavepe ya nanama kaegagaye. ⁶ Tandevuva yaku kanda vundiye. Ageva ka tau atu kanda vundiye to ena lo ena kamba aogi ena avola gagai kamba aogi kuma pindisa yaku kandama.

⁷ Ige wasanami kavu gina nema gini kigagaye ige kamana avima agaruva iyoma. kaga kavara ke mavindi nasi kina wani pindi mi kina keke. ⁸ Pigo tandevu, kamba ka yagara mava poyaki kiye kamana ikenava age. Age wasuga tage kamba eva vota kuna. , pigo ageva wasuga ena oma awagita wandiye wasana aegu kena .

⁹ Tage tandevu omage, tageva age mema inata puligagaune Tave yagara Anutu Tavelemba, Pigo pavi tandevu lasa lo kamba aogi kamana uma kaisa wawaya Anutu agewa aogi poitate. ¹⁰ Pi ka yawamu ando vindisa tageva Anutu pa age mema inata pute gita kamba aogi kamana ugagaune. to kaisa gina kava. Tige naga gava, piya enava a avolano.

¹¹ Ka kavindisa wani ngomava aogi wani avolate to sole wanipa avola gagaya katapa? ¹² Nage nanata-vara mitava, Kanara fiki ya omava olivi ana torova aegagaya? Pigo waini ya omava fiki anapa aegagaya? Pavi kamasa puma sole wani ngomava aogi wani ndanava pikiye.

¹³ Kevaya tige tika pindisa aogi napi ena ulindiye? Atagana pi aogi ena poiyakeno yeliya ngwa pindiva mema melu mala pumeyano aogi napi ena lasa. ¹⁴ Pigo tige kamba aogi tinda kaisaga pute tigeli tindaga napili kive kava , pigo tigeli kava a mesuva pulite a kambari sumeiyo taga kamana tasava.

¹⁵ Pipa kamba aogi napi ena kana ye hevenisava. Kambaye, pipa paisa anda omanda enage wasuga spiriti ge Satani ke ndaye. ¹⁶ Ige kaisa ginami to ginami ndanaga kamba aogi inada pugagaepa, napi ena wipa aisigi puwa gagagini kamba aogi ena pugagaye. ¹⁷ Pigo aogi napi ena hevenisa gagaipa ageva amaru ena kandage kalini puwama aogi ena laka , ageva aogima aumama ena awagitama aogi ana aete yesegima ovuloto puwandane. ¹⁸ Ige tanda akusa kena ginapa aogipa aogi agepa aindana kukagaye ovuloto puwanda ena inda vindiva.

Chapter 4

¹ Nanaga tieva maka uma akemba ndanava pugagaye tigeli tika pindiva? Napiyo kava pi kamba aogi enava tigeli tinda oma auma laka kanai ndanaye. Piya vuma tigeva wawayami nda imatiti ena omava kamba imu pugagaye. ² Tigeva tavera kaisa ena gava tivu wagagaipa tigeva kamba megagaye. Piya vika tigeva time ndana gava tivu wategili iyegu kena vugagaye, pigo tigeva kamba mekiveye. Tigeva maka ute akemba ndana pikiveye. Tigeva kamba ka eneva mekive nana viemaye tigeva kamba avi gagaeka. ³ Tigeva avigate gili tige kamba ka ena mekive kava pipa nana viema tigeva kamba napi enava veka. Nana viemaye, pigo tige mekive kagava tigeva kamba aogi ena pikive ka tigeli tiuma laka tindali pindi.

⁴ 5Tigeva piyama ka kupiyo we kandama! Tigeva kamba agayepiyama Anutu va kamba avugagaye ige wawayami mamaba vindisa ena pugagaepa. Piya vika wawaya kegivaya mamaba vindisa ena agaruva gagaepa igwi Anutu agama gina ndana pumegagaye. ⁵ Napiyo kava tige pilageveye piyama pi kamanapa Anutu uwamba iyema piyama," Anutu nda Awamusa ngoma tage pindi mindipa anda akusa wagagaye?"

⁶ Pigo Anutut nda aumama ena wapa meva pundika, piyama Anutu kamana ngoma undika ," Anutu va melungava pugagaye ige kegivaya igewi inata pume gagepa pigo ageva poitagagaye kevaya melungava pumegagaipa." ⁷ Piya vika tigeva Anutu amenda pindi vuma miyo. Tigeva Satani pa agaruvai gina ageva aegaka wakiye tige tapa.

⁸ Tigeva anutu agola kanai gina, pigo ageva tigola kanakiye. Tige agunda ena pugagae kina mitava, tigeva tiya ndanana pugaite gili pigo tigeva napi ena, tinda mema aogi viyo. ⁹ Tigevava napinapima, tindala pute kuwe ataiyo kamba aogi enalika. tigeva a kagi vute, tindala ena viyo. tigeva a timu pute, tindala ena viyo kamba aogi enalika tige. ¹⁰ Melu ngava pulite tigeli amenda piyo Tave yagara mata, pigo inata pulita kiye tigepa.

¹¹ Kaga nanata-vara, tigeva wasuga kamanapa a tigeli kava iyo. Kevaya wasuga kamana anandka otakiye kaisa ginami pikive ndana aigiti kivi kava pigo, pi ndagarama alo aigiti kivi, pigo alo aigitina ndagara mikivembe kava, pigo alopa kamba agaruvane, pigo pipa jasi kina kandama mindane. ¹² Anutu age asa alova tamitine kana age jasi yagara kandama mindiye. age wasanava aopute gina wasanava mema wasuga vikiye. Pigo, tige kegitava aigiti gagae ige kaisa ginami pugagae ndanaga?

¹³ Aviyo ivava, tige pi kina mita piya ugagae," Ivayo aiyo tave taunili wagasima, ka iya umi gaikune paviti, pigo bisinisi ena uma vuma tave ena vukunema. ¹⁴ Ke agagaye aiva nana avolakiye mava, Pigo tigeva tiyo agama mikiveye? tige tiumava piyama wena ilagi kandama alo ndaga ndo kigate gina pagivuwai sapuma.

¹⁵ Pigo tigeva piyama kamba ikiveye," Pigo tave yagarama aumaye ikivi kava, tageva mima pi ndanava pukune." ¹⁶ Pigo ivava tige meme inata pumeyaye tigelika kaga yeliya tige pikena veka. Kaga piya ena tige tige mema inata pume kena enava, pipa kamba aogi enaye. ¹⁷ Piya vika pigo ka yagarama aogi enamana aganda kivi kava ageva pi ndana kamba vikiye, pigo pi ndagara mava ago agunda ena pugagaye.

Chapter 5

¹ Nageti kamana mindiye tige kaga mone kina mitinda. Tigeva aye uma kuwe ataiyo, nana viemaye kaga kamba aogi ena avolakiye tigeta. ² Kaga aogi ena lipa ago magiwama kavagina ngoma kaga tiutasa enava ago naegasaye. ³ Kaga goli ge siliva likeva ago yawasawaye. Pi kaga yawasai ndana limbava omikiye Anutu tige aigiti kivi ndagava. Pi yawasa wanda ena limbava tige tivanakiye yaku kandama. tige kaga kota tipa aki vuma miyo aingago yaga saga Anutu tige aigigtita kivi tasaga.

⁴ Tigeva aogima napigasima nana vaya tige pugagaepa. Ape tige kaga yeliya kniami tindava kegae ugagaye Anutu ti. Tige kamba aogima ape ngwipa ika poitateka yeliya kina kevaya nainda aki pulitati yoga vindisa, kuwe ngipa yeliya kinaminda Tave yagarama age vindi waye age Anutu ige tave gina ami. ⁵ Tigeva mamba vindi aogima laka miyo igoma ndana awagitama meva puma laka. Tigeva igoma naida nama tigaepa tave vuwa gina tiyegu kena yagava ago wakarasa waye. ⁶ Tigeva kambari kamana otama ige ovuloto kina uwamba iyeguyeye, Pigo ige pi kinapa kamba kamana tipa eguma maka ulitama tigasigagaye tigepa.

⁷ Piya vika nanata vara, tigeva ayoma mima agawa piyo Tave yagara kana kivi ndagaga. Agaiyo, ige yaga wi minda kina miva agawa pugagaye agoi nainda wika mavindisa. Ageva ayoma mima agawa pugagaye nainda amarusa ka ete gina alasi ka egagaipa nainda anosate gina nagari gagai yoka vikena. ⁸ Tigeva ayoma mitegili tigeva tinda omapa mema yesegima miyo, nana viemaye Tave yagara kana kena yagava ago wakarasa waye.

⁹ Kaga nanata-vara, tigeva igoma kamanapa a iyo tigeli tika pindiva piyama Tave yagara mava kamba tagepa koti enava pulitano mava. Agaiyo, Tave yagarava agewapa jasiye aigiti kena ageva asindiye kavela. ¹⁰ Kagag nanata-vara mitava, tigeva napiyo ige profeti ginamiva tave kunda ena aesagavitaye Tave yagarama age laka kamana mema pagusata nasite ngavala, piya vutepa pigo igeva ayomando mitaye. ¹¹ Agaiyo, tageva piyama Anutu va aogi ena ige wawaya mita yesegima mima kunda ena esagaviyoma. Tigeva jobupa ago agandaye, ageva igoma kunda ena aesagaviti mbapa ageva ayomando mita gina Tave yagara mava aogi votataye. Tageva agaune piyama, Tave yagara Anutu va agenda andara enage aumama enageva.

¹² Nage nanata-vara, tave ena lakapa piyamaye,tigeva inatisa ena oma age yo mamba vindisa ena oma ageva a uma taga kamanapa ute yesegi kamanapa iyo kaisa ena oma kava. Pigo tige ikive kava ," Ye " pigoya atagana kamanapa miyeno," Ye " pigo tige ikive kava, Kambaye " pigo tigeva piya viyotigeva kamba amenda pindi mikiveye Anutu koti omapa.

¹³ Pigo kawinama tige tika pindisa tave kunda ena aesagama miye kilipa , pigo ageva pure yeno Anutu ti aopenoma age. ¹⁴ Pigo ka tige tika pindisa amu ena oma awita wakinava, pigo ageva ini uma Anutu age mema inata peno. Pigo ka tige tika pindisa siki ena ave kinava, pigo ageva alotu namatisa anongayabu ginama pure ogasano age. Igeva auti weli paiatama pure ogai kivi kava Tave yagarama agelaka pipa Anutu va siki ena wapa aogi potakiye. ¹⁵ Ige imatiti kinami purepa siki ginapa anono poitagagaye. Pigo agunda ena pugagaika pagusa kivi kava, Anutu va megagaikiye agenada agunda ena wapa.

¹⁶ Pigo piya vika tigeva tiyoka liyoka pagusaiyo agunda enalika kaisa to kaisa ginata to igege pure igina Anutu va kanara pulitakiye. Ovuloto yagarama purepa yesegi ena wa mindiye wasana kanara poita kenava. ¹⁷ Elaija ageva kamasa puma tage kanda yagaraye. Pigo ageva yesegima pure utine kava kamba aeyanoma pigo piya vuta gina kava kamba aetaye kakaga yiala 6 wa ngu pindi. ¹⁸ Pigo aindi lo Elaijava pure uma Anutu ka avigata gina ka aisaga gana kananoma, pigo Anutu va ka aisagata gina tumima kaga naindava avolataye mavundisava.

¹⁹ Kaga nanata-vara, pigo ka tige tika pindisa Anutu nda taga kamana kaikivi kava, pigo ka anando avavumete mekana kivi kava. ²⁰ Tigeva pigo piyama agaiyo pi anando yeliya pikivi sini gina iyopi kena kamba kamba pulenoma pigo Anutu va megagaikiye igoma agundaena wapa agenda.

1 Peter

Chapter 1

¹ Nage Pita na, Apasoli yagara Isu Kraisti nda nage kaeuwe ma ngisapa kaetama aisagauwe tige timamtiti pekina aeka. Anutu agenda waka alaputitati kina mititi. Nageva kaema aisagauwe tige minde Pondiyasi kina mititi ya, Galesiya iya, Kapedosiya iya , Esiya ge, Bitiniya igema. ² Anutu Tavalemba alapulatiti agewa pai napi gaitisa puma agewa Awamusa pindi, Anutu ala pulatatika tageva kananra agaruva kana Isu Kraisti pa, pigo kora Isu nda ageva mema Anutu ndagara ena pulatakiye, piya vikana Anutu va aogi vulitakiye tigepa tiuma akusama aogima asiyasima mi-iyoma.

³ Tigeva age mema inata piyo Anutu ka kevaya Isu Kraisti avawamba Tavele! Pipa nana viemaye, Anutu va tagepa aogi vulatama aoso kina ndana vulataye, paviyama kamasa puma Anutu Isu aogatisa puma aru vindisa. ⁴ Tagepa alapulata-taye aogi ena meiyoma,tage ndaga alapulatati, pindanava kamba uma ugasuga vuwa kenanaye. Kambaye,pindanava kagapa aogi ena mana mindiye inatisa kumati. ⁵ Anutu va kavi litakiye agenda yesegi ena wa pindi, tigeva timatiti pekava Isu ka Anutu ago tiwima tiva metika tunundana oma ngesegi ena vindisa,piya vikana ageva kavi litakiye aogima wama ai ngagogo yaga uma mema atuti.

⁶ Kageva kamupo, nana viemaye, Anutu pikena vindanava ma ivava avuki vaki enava mekivene alo ndaga ndoga toma toma kunda enava kanakiye. ⁷ Kaga pi ataka ena kanaipa pugayaki kena pagusama kamatiti pembe nda agasima goli kamba aogi vugagaisa puma, pipa aelana ato igeva yaku kaetama agaveye aetaka goli ve kamba paya yema pindana vuma avolaipa kayaki kena kamatiti pembe ndava tave kagige yesegi ena gandaga wakive paya yema Isu Kraisti paguta kana kivi ndagava.

⁸ Togeva kamba agandaye Isu pa tiyo lasava piya vepa age kava tivuwama miyeye,tigeva kamba agandaye ma ivava tigeva uga timatiti pute timu puma miyeye Isu kava. ⁹ Iavava yoka veye naninda mimatiti pendana ga nana viemaye, tige timatiti pegana Anutu va tiwima tiva vumeti kana kamba aogi ena vindisa. ¹⁰ Paitakapa profeti ginami kamanapa pagusataye Anutu iyakiti ndana gava, ayama kana Anutu va tawima tabavu mekiyema tavera aguyo sagataye pindana gava.

¹¹ Igeva aga kena vutaye pi Awamusa Anutu nda inda vindi mita gina kamanapa uteka, igeva to aga kena vutaye nana yaga saga pi kamanapa iyema, Anutu nda Awamusa ngoma oimigaita gina wama ndagara mava auki sanava melite yalapa pulikyema, piya vekana aindiva Anutu va tave agi amima inata taka mesu gaikiyema. ¹² Anut va oimitine kambaya, ma tige taka pindanama viema. Igeva pagusama utaye tige kava.pipa nanaga Anutu va aisaga yema aogi Awamusa inatisa kuma tisava iyopi kena viema. Piya vuta gina kaga Angelo kina migeva tavela yagutaye aga kenava pi taga kamana Anutu tawima taba vikena putikava.

¹³ Piya viya tigeva aogima alaku peve viyo aogi napi ena litapa, tigeva aogima asima yesegi viyo piyamba aga lima tigeva mekiveya kaga ena Anutu tige ndaga yoke potandi ndanava Isu Kraisti paguta mekana kivi ndagava. ¹⁴ Paviyama taga ndagarama kamana avima agaru vaisa puma, ato napiyo to wakenava kamba aogi ena kaite kanate ndana vindiva.

¹⁵ Piya vimbapa Anutu ala pugataye agewa ndaga, ageva aogima laka migagai ndagaraye, piya vikana pavi agewa migagaisa puma aogima laka mi-iyo mo kaga ena vindige kaga yerliya pikive pindi geva. ¹⁶ Igeva ago kaegaite gana mindiye," tigeva aogima taka mi-iyoma nana viemaye, nageva aogima taka migaga uwema" ¹⁷ Pigo kage kegaye ikivene" Nava nemba oma" age pi ndagarama yeliyapa etami gagaye ka ka yagara manda kanara puma yeliya ngwa pi kanara, piya vikiya tige yeliya pundilipa tiye kuru ena vindisa pulite wama uma pagiviyo kanara uma nagarima.

¹⁸ Tigeva piyamba agandaye Anutu va kamba tiwima tibavundiye goli lasage siliva lasage pi aegu wagagai ndana lasava, piya viya tigeva a agaru vaiyo pi aivo ena ataka vendava atalimba nda enaye. ¹⁹ Kambaye, Anutu ika puma taba vumetaye aogi kura tasa Kraisti ageva sipsip awaro gandama kamba avusage enage tavi tava enage kamba avunda yagara ye.

²⁰ Anutu va Isu pa ago paitaka ala pugaitaye aindi kaga ena mamba vindisa enava kana kiya kava,piya vutipa pi ndapi enava kakama mita ganama kanara ivava tageta amba nagarima ala waye. ²¹ Yeliya Isu Kraisti putika tageva tamatiti pune Anutu kava, kevaya agepa asitatika aru vindisa piya votama tave agi amitaye tage tamatiti pukunombe ndana omava mesu yesegi venoma Anutu pindi

²² Pipa nana viemaye, tigeva taga kamana agaru vaye Anutu nda pika ageva tige aogi gina ndana pulitate to ginaka tivuwate tiuma akusama mite veka. ²³ Kageva ago aoso kina ndana vuwatane, pi ngaindana wasuga vuwa gagai tasa yane, pipa kageva aindana kamba wasuga pugagai ndana lasa Anutu nda aogama minda kamana tasaye.

²⁴ Nana viemaye, kaga wawayapa igeva yoni osa oma aogi autasa ena puligate amana ndaga ndo migate ware wagaisa pumaye. ²⁵ Piya vipa Anutu kamanapa aeva miwakiye asiasima," pipa ageva aogi kamana pagusama ulimi gagaine tigeka.

Chapter 2

¹ Piya vimbapa, a po kaisa kamba aogi vikivi ndanava toma toma kitisa kambari enava towina a pogaso, a po kambari kina ndanava a amiyo puma avavo towinapa, a kambari kamanapa yo kamba tagambane ikivi kava. ² Piyama asa-sa yakara ndo ndoma agayena ave gina nonoka, isa kamasa pumaye, kageva kaga-enagava kamba kaveno tave yagarama kamana kava, pi kitisa kageva kanara yesegi pikivene kamatiti piki vembepa Anutu ka. ³ Pigo kageva agaveve pikivene tagamba tave yagarava aogi ena laka kagepa pugatata kiyema.

⁴ Kano tave yagara Isu ti ,kevaya age aumawa minda yava kana wamige wayami geva age kava ikasiya vuwataye. Piya vutepa tave Anutu va agepa ala potataye aeva.aogima inata iwanda yava agewapa. ⁵ Piya vikivi kana tigeva paviyama aogama minda yava kanda veye. Tave yagarava mema aki vutaye nama ngwa kikena agu yagara manda kage mema Aogi Pris yeliya kina opa Tave yagarama kagama amu pugagaisa puma Isu Kraisti pindi.

⁶ Anutu puku vindiva piya kamana mindiye:"Agauwe pi saiyoniva nageva ka yava atutasa yava asita nduwe, pipindi geva alo potanduwe inta taka iwanda, kevaye amtiti piki vinava ageva kamba laka ani pikiye."

⁷ Piya viya agavevema agawe Anutu kagege mi-ika kage kamtiti pembeka ageti. Pi ndava ndama kina ndakarami awale gaitepa, pi ndava nga mava amalu atu tasa yava taka ndana viye. ⁸ Pigo ageva paviyama ka yava wasana agisa akasena kasa kina wale wakena yava ndana viye,ige wasanava walewa gagaye nana viemaye pipa ige kamana kamba avi gage kaye. Igeva alo potandane pipa nageya penoma.

⁹ Tigeka Anutu va ala pulitandiye Holi gina ndana vuma prisi yeliyapa viyoma aewa ndaga.Tigeva kaga wawayapa Anutu nda lakatye pagusama kaga aogi ena pulitaika. Ageva tige kaya utaye tige kava tunu ndana vindisa kana iyoma asasa kaniti. ¹⁰ Amalu takapa , tigeva kamba mitaye tagamba wawaya kanda mava, piya vutepa ivava tigeva mindaye wawaya takaAnutu nda paipa tige pindiva auma akusa wanda enava kamba mitaye tave yagara mandava ivava tige pindiva auma wa akusa wanda enava midiye.

¹¹ Kaga kina kevaya nage navuwa gagepa tigeye, nageva tigepa tolisa gina tigusama tiga gauwe, piya vuwa tigeva kasiyo ma kau pindi akemba ndana pi ndava tige pindi. ¹² Kageva aogi ena mana poyako wawaya ka pindi Anutu kamba agande kinami pindiva, igeva kambalaga pugata kiveye kagepa agunda gina kandama. Piya vikivepa igeva aga kiveye aogi yeliyaka puma age mema inta piki vembe Anutu Kraisti to me kana kivi ndaga.

¹³ Age mema inata pikena tave yagara Isu. Kamana agaluva kena kaga wawaya kevaye age minda kina agaluvate vikena Kini kamana, nana viemaye, Kini tiva tave yesegi enawa mindiye. ¹⁴ Piya vute agepa Kini ala potandiye, nana viemaye, Anutu va aisa gataye uma kalavusi poita iyoma ige pi kina kegivaya paga pama ena vuteka, piya vute ageva aisa oitama kegivaya aogi ena vute kina kava. ¹⁵ Pipa piya vute age Anutu aumaye kage mema aogi pugta kenava, pigo kage piya viki vembe kava , kageva iwamu aku kaikivene ige pi wawaya kevaya Anutu kamana ika amigage kinapa. ¹⁶ Mi-iyo uga kina kandama, pigoya tova a napi-iyo kamba aogi ena vikenava pindana vindi, kambaye. Mi-iyo Anutu ngeliya kina kandama. ¹⁷ Poiyako aogi ena kaga kinapa kavu wama kaga kinapa kaga-gava ndana pugaso, Anutu ka kaekuru vute age mema inatapo agepa.

¹⁸ Tige yeliya kinapa, tiupa imi gasima tave kina mikivepa tige kagapa amenda puma mi-iyo,pi ige aogi ena pulita gage kinami amenda piyo maya uwe . Kambayo. Tigeva kamasa ena kaga kina kav kevaya kambalaga ena pugata kivi knia kega uwe. ¹⁹ Pipa ageva aogi vikiye kaga kamu pikivembe kava.kage kau pindi aetamima aga gana kauke kanapa toma toma ataka enage kunda ena oma geva, nana viemaye, kageva Anutu geva ago agandane. ²⁰ Nana aogi ape kagavama miye kegavya pagapama ena pikivembe kava kamba aogi ena mekivene. Pigo kegavaya kauki sana metambekava kageva aogi ena vutambe kaye, kageva pi kava kamupo nana viemaye, Anutu va pikava tave kagi kamikiye.

²¹ Ka ami ndapi enava Anutu tigepa ala pulitataye, tigegeva pavi yama tiuki sanava meiyoma, Kraisti aukisana melite kageka pulitipa, ageva kaya kitaye amandana puga yakitipa kageva kanara agaluvama kamasa ena pikivene age vutisa puma. ²² Kraisti va kamba agunda enava vutaye, piya vute kambari kamanapa wasana gava kamba oigaite vutaye. ²³ Pindaga wasanami kamba aogi ena potate ganava, ageva kamba laga kamanapa kamba oitataye. Pindaga kaga kinami aegute kana puwa kiyema vutepa, ageva kamba yoke putayeigeka oimi kena gava. Ageva kaga aunka imi gaitaye kevaya aogima aetami kena ginami pindi.

²⁴ Isu agewa kaga kunda enage Agunda enale kava aewa auta melite asu pulitaye yalapa, piya vutika tigeva to aunda enava kamba vuku nombeka aogi enaga pukune, Anutu va ago kavatita taye tigepa kambalaga enava melite aunkata yalapa wataye. ²⁵ Tagamba takane tigeva sipsipi awalo kandama ivala vutwatene, piya vutepa ivava ago mekana gasaye Isu ti, kevaya aogima kavilata gagai ndagara mati tauma leta.

Chapter 3

¹ Pigo pi kitasa, tige kaga walasa wemi tava tigeli melu mala puma tiwe amenda pindi mi-iyo.Tigeva piya vigina wamiva Anutu kamana kamba avima agaruva kivepa,igeva aga kiveye tige waya mita aogi ena igeta poita kive ndanaga,igeva kamanapa kamba ikive kini tige pikive ndana oma iyope kini wamiva indava awe vikiveye. ² Piya vute igeva aga vevema aga kiveye aogi ena pikive ndana omapa indava akusa wakiye tigeka.

³ Tige aogi tiwa enava aveisa tiutpa a puma iyakiyo. Piyamam kanoviya ita kena enage, goli lasa kawa ena vikenage aogi kautasa ena puli kena enageva a piyo. ⁴ Kambaye, tagamba tiwa enava tige iyaki kivepa aogi ena tige tinda vindi mindiye,yakalota mikena tiwa enava piya-mbane tigelipa tiuma mala pulima tinda omapa akusama mi-iyo. Pipa tave enage aogi ena Anutu ao vindi pikiveye.

⁵ Ige aogima miye ngwe miva iyuma mala pugasima akusama migagaye. Igeva Anutu nda taga kamana agavevema agate iwegi imenda pindi migagaye. ⁶ Pavi ka kitasa, Sera va Abramu kamanapa avite Abramu kava tave nemba oma ageva utaye. Kage geva Sera ndagara kandama mi-iyo, pigo kage kunda ena gaka kamba kaekruru vunda aogi ena mana piki vembe kava.

⁷ Kamasa puma tige wami tava kata puma tinarage aogi napi ena lake mi-iyo,nana viemaye ige waya miva yesegi ena wipa kamabaye. Tigeva aogi ena voitaiyo waya tipa, nana viemaye, ige waya migeva asiasima mikena iyumava mekiveye.Tigeva piya vigina pure ikive ndana omava kamba akuni kiye.

⁸ Kamana pagi vikenava,tige kagapa ka napi enalake tigege kaisa migeva tinda vindiva tigeli tiumava mala puma mi-iyo. ⁹ A piyo kambalaga ena pulita kive kinapa,tigeva aogi ena poita-iyo,nana viemaye, kageva tave kuta mekivene piya viki vembe kava.

¹⁰ Ige wawaya kegi vayaaogima mikena vundiniva aogi iyumala mi-iyo, ige iwamu ngo mava kamba kamana ute gina kambari kamanapa a iyoma. ¹¹ Igeva kamba aogi enava ika ami gasimaaogi ena mana pikiveka. Ageva aogi gika agama indava akusama mi-iyo. ¹² Tave yagara iga gagaye wawaya aogima mite pure uga gaepa avi gagaye. Pigo Anutu nda anda omapa kamba aogi vugagaye ige wawaya agunda ena pugage kina kava.

¹³ Ke kambalaga ena pugata kiye kagepa, pigo kage kunda ena mekivembe kava? ¹⁴ Pigo kage kunda ena meki vembepa aogi enalaka,pigo aogi ena meki vene. A kaekuru vuma nana gavaya wasa nama aekuru pugagai ndana gava a napiwo ka ena gava.

¹⁵ Pigo avao Kraisti tavegapa aogi ena laka kandama.kageva kaga yaga yoke puma waawaya kav oimo piyama nageva Anutu pa aga vevema agandu wema sogi ena wapa. Kageva kamanapa ayoma ute kagegapa mema melu mala pulo. ¹⁶ Kageva aogi napi ena Anutu tisa kanaipa kevaya kage pindin aogi ena mindipa mema uwasuga pikenaga vikipa Kraisti pindi igeva ini pikiveye,nana viemayekageva kamba aogi enava kamba vugagambe ndagara gaye. ¹⁷ Pipa aogi vikiye pigo Anutu aumaye ikivi kava kageva aesaga viki vene pi kunda enava kage aogiena vute kamba aogiena kamba viki vembe kava.

¹⁸ Kraisti va aogi yagara ye , piya vutipa ageva tagenda kunda enalemetaye tage kaga wawaya mitenda agunda ena laka' Kraisti va pindana putaye tage tava vumete Anutu agola kana kena.Igeva Kraisti ma auali lapa aegu gaite gana pulitipa, Anutu Awamusa ngoma to asitataye. ¹⁹ Awamusapindiva ,Kraisti va kamana uma pagusataye, kevaya kalavusi vindi mite kinaka. ²⁰ Kaga kina kamana kamba avite, Anutu nda anda akusanda ena wa iga vama mite Noa mitita, Noa sipi ena puti ndaga lasa. Anutu va 8 wa kinapa aogima kavi-itaine tave wani pagiti pindi.

²¹ Pi ngwanipa age amandana wane wani mekenana oma, nana viemaye, Anutu va tiwima tivavu megagayewani meita kena ena lasa. Wani meita kena ena omava agunda enava kamba meigasi gagaye tage tawime mekena. Pigo tige tibavu mekenava Anutu va Isu Kraisti mesu aogatstine aru vindisa. ²² Kraisti va manda kumati ago asu mindiye Anutu aya takandi kaga Angelo kina ke tave yagara mige kaga mamba vindisa yesegi enava age amenda pindi kana kivye.

Chapter 4

¹ Pigo Kraisti va metaye kunda enava kaga wawaya mindava agewa aut, piya vutaya tigegva kunda enava meiyo age laka, pigo pika kaga wawaya kevaya aunkata kunda ena mekivipa to agunda enava kamba vikiye. ² Nana viemaye, ma ngavala pi kaga piya gina ma ngauta mikivipa , pipa igeva iyuma wipa kamba agalu vakiveye, pigo pipa igelo Anutu aumalo agalu vakiveye.

³ Tigeva nasitaye paisa avala tinda vindiva, pipa pingawa enaga uwe, kupiyo enaye,wani igoma nate, sipaki vute, kambari koti ta alotu ute. ⁴ Igeva napi kiveye aoso ena yema kage kamba aglu vama viki vembe pi kamba aogi pikivi ndana, pikava kamba aogi kamana ulita kiveye. ⁵ Pindaga Anutu koti kamana kaga aogama minda kinake puwanda kina keva poita kiye.Pigo pindagava igeya omi kiveye Anutu kaga ena pute kava. ⁶ Pigo pina amika Kraisti vapagusama aogi kamana oimitayepuwanda kinami kava, nana viemaye,igeva Anutu kotila kanate iyu alilake spiriti vindige,piya votate igeva iyogama mikiveye Anutu ge.

⁷ Tave yagarama ndagava amba wakala sawaye, piya viya napi enalipa tigeva amba alama mi-iyo yesegima pure ndana vindiva. ⁸ Kaisa ena oma avovolapa ,tigeva wasana gava tivuwa laka tivu waiyo, nana viemayewasanaga kavuwa kenana omava igoma agunda enava ilalike gasi gagye. ⁹ Poyako kaga aogi ena kavuwa kena ena igoma kamanapa a iyo.

¹⁰ Anutu va ago timi gasayeaogi ena wapa ka ka kina mitita,piya viya tigeva iyo piyo kaisa wawayapa. Aogi tinda yaga iyo piyo iyakima auma akusa wanda ena yaga Anutu nda igepa. ¹¹ Pigo kawina kamana pagusa kivipa , pipa ata gana pagusama yeno Anutu kamanapa. Pigoya ka yagarama wasana aope kanapa ,pipa ata gana aopeno wasanaAnutu ngesegi ena laka' Pindanava Isu age laka pikiye, kaga pindanava Anutu Tave agi amikena viki vene. Yesegi ena wapela awamusa ndaku tavi pulite wakiye Isu Kraisti ti asiasima.Tagam bane.

¹² Nao kinapa , tigeva a pami ndami viyo toma toma atak ena kana kivine yaku kandama. ¹³ Aelanane, nanagunda vaya meku nombepa Isu agelaka tigeva pika timupiyo. piya vimba pa tigeva timu enava meva puma piyo agaki veye yesegi yaku ngwapa Anutu ndavaisu kana kivi ndagava pagutaka. ¹⁴ Pigo kaga kinama tige kambalaga ena vulita kilipa Isu age laka, tige pikava timupiyo. Nanan viemaye, aogi Awamusa pa tigege mikiye.

¹⁵ Pigo tigeva kunda enava mendilipa pipa a piyotige wasana aeguna kina kanda enava yo kukina kanda enage kamana kamba avina kina kanda enava. ¹⁶ Pigoya ka alotu yagara kunda ena meya kilipa, a timupiyo pikava, kambaye.Tigeva timu piyo piya viki vembepa tave agi ami kiveye.

¹⁷ Ivasa ganava tave koti Anutu va avikena viye Anutu agewa kina mitepa, pigo tage kinami akapindi kana kivipa nana ena avola kiye mo Anutu kamana kamba agaluvae kina mitepa? ¹⁸ Pigoya" kaga aogi ginami ysesgi yeliya taka putaye iyuma mekena ena oma kava, pipa aya viki veye kaga wawaya agunda ena pugagae kava, igeva pipa ayama kana kiveye Anutu ao lapa?" ¹⁹ Atai gina kaga alotu gina kunda ena megageka iyuma wipa Anutu Tave yagarama aya pindi ataiyo , kevaya kaga ena puti ndagarama pindi.

Chapter 5

¹ Nageva imuwe yesegi kamana kaga ano ngayabu yakara lika. Nageva ka ano ngayambu yagara naye, nageva ka windaye kevaya mima agato pi kunda ena Kraisti aesaga vitipa. Pigo nageva avakapi mikuwe yesegi ena Anutu nda Kraisti to kana kivi ndaga. ² Piya vika, nageva timuwe yesegi kamana tige ano ngayambu yakara piyama, tigeva aeva viyoma aogima kaga wawaya Anutu kina, aogi anda piyama Anutu avuwaaisa puma. Pigo tigeva piyo pi ngeli yapa napi ena litasa pigo ige wasanami kamana taka yane tige piyoma. ³ A tave yagara enava puwai-iyo wawayami iyo vindiva tige kaviye. Kambaya, tigeva piyo aogi ena mana, pigo ige wawaya miva tigaluva kiveye. ⁴ Pigo tave aeva yagara kaga sipsipi tasa kana kivi ndaga, tigeva mekiveye tave apeti aogima asiasima mikenana.

⁵ Pigo kamasa puma, tige kaga masi mavi yakarava tige lipa melu mala pumema tave yakarama amenda pindi mi-iyo. Tigeva kagapa tivuwa-iyo to kaisa wawayapa iyo piyo. Nana viemaye, Anutu va melu mala poita gagaye kevaya intata pume gagai piog ageva auma akusanda ena iyopu gagaye. ⁶ Piya vikana kage gapa melu mala pumeyo Anutu ao vindiva pigo Anutu va mesuva pugata kiye agewa ndagava. ⁷ Melite kaga kunda ena like napi napa enali keva wa-iyo Anutu ti, nana viemaye Anutu va napi napa vuwa gagaye tigeka.

⁸ Tigeva aevama yoke piyo, Satani pi tigama yagara tigenda, ageva kavu kara gandama nasi gagaye wasana aguyosama aeguma nakenaga. ⁹ Asima yesegi vuma ayaku pevevo kamatiti ena. Kageva piyamba napi-iyo kaga wawaya imatitipe mamba vindisa ena kamasa puma kunda enava aesa gama miyeye.

¹⁰ Amana ndaga ndoga tigeva aesagavi kivaye mamba vindiva. Pigo pika Anutu pindi awitandiye auma akusa wanda enava, ageva kege utaye tigeka mi-iyoma kaga yaga ewasa ena wa pindi, ageva timatiti ena lipa yesegi pulitataye tigepa aogi ena pulita kiye. ¹¹ Anutu va kaga yesegi ena ulindiye, ageva asiasima mikiye.Tagane.

¹² Nageva kaeuwe ma ngisapa pagusama ulimi kena kamana piyambane ma , Silvanusi ageva ka yagara yeliyapa aogima taka kavi gagaye. Nage timuwe yesegi kamana pagusama iyogi yeliya Silanusi nda ma ngisa kaeto ndaga. Ma kamana kaeyopa pipa tagamba takane. Tigeva asima yesegi viyo pi kamana ta. ¹³ Pi ngwe Babilonisa, igeva ala potataye age ke aisa gataye kagine ulita kena. Maki yagarane age geva kagine ulitayetige kava. ¹⁴ Kagine kamana oita-iyo ige kaisage timupute Anutu nda avu wanda ena wa iyak iyo anda akusa wanda ena Isu Kraisti nda tigege kaga yag mi-wakiye.

1 John

Chapter 1

¹ Paipa ma kamana pa mitaye, tageva ago avite tao lasava ago agate taya tasava aikaya vutune. Ma pa tauma mekena Kamanane. ² Pigo pi tauma mekena ena pagusa wata gina agate, tageva mema pagusaune. Tageva ulimune tigeka aogima asiasima mi-iyoma, Anutu ge miti ndana, tage pindi ago pagusa wama avolawataye. ³ Pipa nana viemaye,tageva ago agate agama tigeka ulimune,piya vika tige kava amba aki vigita tagege kaga mima Tavelemba Anutu ge Yagarawa Isu Kraisti geva miyenoma. ⁴ Piya vute, tage ma ngisa kae yombe ndana mava tige timu ndana pulitate tagegeva tamu pukunombe ndana omava amba nagariki-yema. ⁵ Pi kamana avi tombeka pagusama ulimu nema Anutu va yewasa vuwanda kane nema,tunu ndana omava age pindiva kamba mindiye. ⁶ Pigo tage piya ute gita tunu ndana omage atokaema nasi kunombe kava kambari ukune. ⁷ Piya vika tage Kaneti nasi kunombe kava age visa puma kamasa puma kaneti mikune,pigo tage wawaya mige atokaema mikunombe kava Isu ge, Anutu Ndagarama kura tasa agunda ena lepa melagaikiye. ⁸ Pigo tage agunda ena le kamba mindiye ukunombe kava,pipa pigo tagere kambari ume yakana, taga kamanapa tage pindiva kamba mikiye. ⁹ pigo tage agunda ena le pagusagai kunombe kava, pigo ageva aogi ena vulatama agunda enalepa melagaite aogi ena vulatakiye. ¹⁰ Pigo tage agunda enava kamba vugaga une ukunombe kava, pigo tageva kambari ndagara ena vumeya kana taga kamanapa tage pindiva kamba mikiye.

Chapter 2

¹ Yagara mititi,ma ngisapa kaeuwe agunda ena a piyoma. Pigo kevaya agunda ena pikivipa ,tage ke Anutu ke, tavaka pisa yagara age Isu aogi yagara mindiye. ² Kraisti agewa aunga tamigasima pulitaye agunda ena letaka Anutu tavavumetipa tage tasa nane,kambaye.Pipa kaga mamba vindisa wawaya biteka putaye. ³ Piya vutika agepa agaveve vune,pigo tageva alo kamana nga agaruva kunombe kava.

⁴ Pigo ka yagarama ute gina Anutu pa aganduwe utegina ,"Ageva Anutu nda alowa kamba agaruva kivi kava, ageva kambari ndagara gana taga kamanapa agepindiva kamba mindiye. ⁵ Pigo kevaya Anutu kamana agaruva kivi kava ,pigo Anutu nda avuwanda ena wapa agepindi mikiye.pitasa tageva agakune agege atokaye ndunema . ⁶ Ka yagarama Anutu ge atokaye nduwe ikivi kava,pigo ageva Kraisti nasitisa puma naseno.

⁷ Kaga nagagava, nageva aoso alopa kamba kaeuwe. Kambaye,Tigenda avara alo paitaka avite pipa paisa alo kamana avitaye. ⁸ Pigo nageva aoso alo tigeti kaeuwe,Kraiti tisa tigeti waye,pipa piyambane tunu ndana wagasa gina marisana ena ago kanagasaye.

⁹ Ka yagarama lo ikiye ago kaneti nasuwe utegina agandoka agama votakivipa,pipa Tunu ndana vindi mindiye. ¹⁰ Pigo to ka yagarama agandoka avuwa kivipa,pipa kaneti misuvikivi kana kamba ka ena omava aware gaikiye agunda ena vindiva. ¹¹ Pigo piya vikana ka yagarama agandoka kamba avuwakivi kava,pigo ageva tunu ndanavindi mindikana tunundana vindi nasiyava mikiye.Ageva kamba agakiye aetapaya wauwe mava,pipa nana viemaye tunu ndana oma aova atike gaikivi kana.

¹² Nage ma Kamanapa kaeuwe tige kaga yagara mititi,Anutu agunda ena meligaitaye Isu Kraisti agelaka.Nage ma kamanapa tige tavavara mititi,,pipa nana viemaye,tige ago aganda-ye kevaya paipa mitinemava. ¹³ Nage ago kaegaituwe tige masimavi mitiva , pipa nana viemaye tigeva agasima megaitaye Satanipa.To kaeuwe tige amana ndakara ndondo mititi,nana viemaye tigeva Anutu Tavalembapa ago agandaye. ¹⁴ Nageva to kaeuwe ma gisapa tige tavalemba mtiti,pipa nana viemaye ago tigeva aganda-ye pi ndagara pai mivutipa.Tige masimavi mititi yesegi ena mindiye,Anutu kamanapa tige pindipigo ago metama Satanipa agaitaye.

¹⁵ Tigeva a tivuwaiyo mambavindisa ena gava. Pigo ka yagarama mambavidisa enaga avuwakivi kava,pigo ageva Anuntu kava kamba avuwakiye. ¹⁶ Kaga mambavindisa enava,kanda isesakena enaya kaolasa agate kavuwakena enya kamana kamba avikena enava Tavelemba tisaya kanaye,pipa mambavindisa enaye. ¹⁷ Mambavindisa kaga kamba aogiena wakeva pagivuwakiye.Piya vikana Anutu auma agaruwa kivinamava aogima asiyasima mikiye.

¹⁸ Kaga amana ndakara ndondo nembitava,ivava aingogo yaga gana kamanapa ago aveye Kraisti nda agama ginapa kanakiye ma. Ivava pindanava ago avorawaye,piya vegita ago agaune aingagogo yagayema. ¹⁹ Igeva, tagepa tatate wa-ye,piyavepa igeva tage tuna kiniveye. Pigo tage tunalisa ,pipa tagege miyesine.Pigo ige avei wepa,igeva tage tupindiva kamba minde kiniveye.

²⁰ Pigo tigeva ago melitaye Anutu tisa Aogi awamusa kanatipa,piya vutika tigeva taga kamana ago avindaye. ²¹

Nage piyambana kaeuwema tigeva kamba aogima taga kamanapa aganda ema.Pigo tigeva agandaye kambari ndanava taga kamana pindiva kamba mindiyema.

²² Kambari ndagara mava ugagaye Isuva Anutu ndagara yanema? Pi ndagarava Kraisti pa agama yagaraye,piya vika Anutu ke Isu ke isigeva kamba pagusagaye. ²³ Kaisa Isu ika amigage kinapa Anutu ndagara yanem Anutu pa kamba agandiye.Kevaya pagusama Isuva Anutu ndagara ema ikivinamava Anutu pa agavevema agndiye.

²⁴ Tigeva ago pai avinde kamanapa tindavindi ataigina yesegima miyeno.Piya vika pi pai avite kamana tindavindi mikivi kava Isu Kraisti ke Avawamba ke atokaewama mikive-ye. ²⁵ Pi yege kamana wa tamindipa tage asiyasima mikena tauma mekena. ²⁶ Nage ma ngisa kaeyopa tige yesegi vulita kena kaeuwe,ayugu kaisa ginami Kraisti ti timatiti pendana mema wasuwa vulitasanaga .

²⁷ Tige ago Aogi Awamusa melitaye Tave Yagarama tisa, ageva ago tigepindi mindiye, piyavika tigeva ka yagara gava kamba kavona vikiveye puliyaki kenava. Pipa kaga enava Aogi Awamusa oma pliyakikiye,kamba kambaripa ikiye,pavima ago puliyaki gaindisa puma Kraistige atokae miyoma.

²⁸ Piya viya tige yagara mitava Kraistige atokaeyo tageva kamba tanindanava vukute asima yesegi vukune age kana kivi ndaga lasaga. ²⁹ Pigo tige aogi yagara ema agakive kava,pigo tigeva agakiveye kaga kina kevaya aogi ena vuma mikivi kinapa,igeva Anutu ndagara mikiveye.

Chapter 3

¹ Tageva Anutu nda avuwanda ena wakava aogima agavevema agakana igeva ikiveye Anutu ndagara ema,pigo tageva Anutu ndagara mikune,pina amingaka mambavindisa kinamiva kamba aogima taga kiveye,nana viemaye igeva Anutupa kamba agande kana. ² Piya vika kaga nanatavara,tageva Anutu ndagara mindombepa kamba tayakindiye aindi kanakivi ndanava.Piya vipa aindi Kraistiavola pagusama kanakivi ndagava tageva agate agege kamasa puwakune. ³ Piya vikata kaga wawaya age agakena miye kinapa aogima mima agunda enava a puma kraisti kamba pugagaisa puma.

⁴ Kaga agunda ena pugagae kinapa,pipa Anutu kamanapa5 ika amigasi gage kinane. ⁵ Tageva ago agandune Kraistiva ago paguta kanama agunda enalepa ago melagaite to ageva kamba pugagaye. ⁶ Ka yagarama Kraistige atokaema mikivipa agunda ena to kamba vikiye, nana viemaye agunda ena pugagai ndagara mava Anutupa kamba agandiye.

⁷ Tige amana ndakara ndondo nembitava, tigeva a ataigina ka yagara mava kambari enava kamba pulitano. Pgio ka yagarama aogi ena pikivipa,ageva aogi yagara mikiye. Kraisti misa puma mikiye. ⁸ Pigo ka yagarama agunda ena pikivipa ageva Satani tupindi mindiye,paitiliva agunda yagaraye,pina amika Anutu ndagara tumitipa Satani nda yeriyangwa mema wasuwa pugaikenaga.

⁹ Kaga kina Anutu ndagara ena vuwepa t to agunda enava kamba vikiveye,nana viemaye Anutu ago ikapumetaye Anutu kamana watasa. ¹⁰ Piya vika kaga Anutu ndagarage Satani nndagara ge amba pagusakiyeb. Kamba aogi ena agaruwa kivi ndagarava pipa Anutu tisava kamba kanaye, pi ndagara mava agagava kava kamba avuwagagaye.

¹¹ Paipa pi kamanapa ago avigaitene,tageva tavera taka towina kava tavu wanoma. ¹² Tigeva Keni kanda mava a piyo,ageva Satani ndapiena agaru vama anandopa aegutaye, nana viemaye Keni yeliya kamba aogi vuta gina. Anando Eboli yeliya goma amba kanara puta gina pitaka Ebolipa aegu gaitaye.

¹³ Tige nagagava gitava , a igomatapa napinapi vuwayo,pigo mambavindisa kinami tigeka kamba ivuwaki veye. ¹⁴ Tageva pika agakune ago agaitune pulikena ena omanda yesegi ena wapa. Pigo tageva togama mindune,nana viemaye taga gava gita tavuwa gagaika .Pigo ka yagarama avuwa kena ena kamba poiyaki kivipa ageva pipa ago puwaye. ¹⁵ Pigo ka yagarama agaga vaka kamba avuwa kivipa pipa ago aegugasa gina puwaye. Piya vika tigeva aogima agaiyo pi ndagara mava asiyasima mikena enava kamba mekiye

¹⁶ Kraisti aunga kasima ika puma tawi metaye.Pavi kamasa puma,tagegeva pavi yama tau kasima to kaisa wawayapa iyopu kune. ¹⁷ Pigo ka yagarama igoma ndanawa minda kinava ka yagara kaisa ena ga kavona vikivi ndagara kamba andara puma aopi kivipa,ayama Anutu ka avuwakena ena vindiva mikiye? ¹⁸ Piya vika amana ndakara nembitava,tageva tawamu tasava a tavuwano,kambaye tagamba ndana lasage taga kamana tasage pukune.

¹⁹ Pina ami taka ago agaune aogi gina mindo kana tanda vindiva agege mindune. ²⁰ Pigo tage kamba aogi ena puku nombe kava Anutu Tave lembava ago agaye tanda vindige napi ena lepindige. ²¹ Tige naga gava gitava,tanda vindi agunda ena kamba miki vipa,tageva pure ute gita Anutu agola mikune. ²² Pigo tage Anutu ti ka enaga aviga kunombe kava,tageva agakune, pindanava tagamba mekune pipa nana viemaye tage alo ngwa agaruombe kava age avuwaisa puma.

²³ Alo wapa piya mbane,tageva yagara wamba Isu Kraisti agelaka tamatiti pute gita tavera wasanaga tavuwa kune pavi yama alo tamisa puma. ²⁴ Pigo ka yagarama Anutu nda alo wa agaruva kivipa,ageva Anutu ge atokaema mindiye, piya vikana Anutu va agege mikiye,piya vika tageva agaune tage pindi Awamusa wa tamitka.

Chapter 4

¹ Tige nokina mitava ,tigeva a timatiti enava piyo kaga awamusa kava,piya vika tigeva aogima etamima kaga awamusa kava agaiyo ae awamusa paya Anutu tisava kana yema,pipa nana viemaye, igoma kambari parofeti yeliya puta nasiye kaga mavindi. ² Piya vikivi agakune pi Awamusa pa Anutu tisa kana yema pi kaga awamusa omava pagusa gagaye Isu Kraisti va Anutu ndagara wasana ena putaye. ³ Pigo kaga awamusa oma kamba pagusa kivipa Isu Anutu ndagara yema. Ageva kaga awamusa Kraisti pa agama vota gagaine tigeva ago avi gagaye kana kiyema pigo ivava ago kana gasaye mamba vindi. ⁴ Tige amana ndakara ndondo mitava,tigeva Anutu kina taye tigeva ago igasaye,nana viemaye kevaya pipindi mindipa tigeva mamba vindisa yagarava ago agasaye. ⁵ Pipa igeva mamba vindisa kinane,piya vikana igeva mamba vindisa ena manaka undini kamana gwipa avinda gini pugagaye. ⁶ Tageva Anutu kinataye,piya vikana kaga Anutu kinamitavatage kamanapa avigagaye. Pi kitasa tageva agaune tagamba Awamusa ke kambari awamusane mava.

+

⁷ Tige nokinapa tavuwa gagaye tao kina kava,pipa nana viemaye tavuwa kena enava Anutu tisa kanaye, ige Anutu ndagara miva kegivaya Anutu agande,igeva ivuwa kena ena iyaki gagaye. ⁸ Anutu va tageka avuwa gagaye ka yagarama avuwa kena ena kamba ayaki kivipa,ageva Anutu pa kamba agandiye.

⁹ Kavuwa kena ena vindi minda kivembe kava, Anutu va ago amba pagusa wandiye tage pindi Anutu va oganamu yagara wa ago aisakaitaye Isu Kraisti,taimitaye mamba vindi ogama mikena enava age tisa meku nombeka. ¹⁰ Pi ngakoisa Anutu nda avuwanda ena wapa taya kitaye. Tageva amarupa Anutu kava kamba Tavuwa tombene.Kambaye. Age Anutu tageka avuwate gina yagara wa tamitaye Isu Kraisti tagenda agunda ena letaka puma gina tagepa ika pumetaye.

¹¹ Kaga nokinapa ,pigo Anutu tageka avuwatisa puma,pigo kamasa puma to kina kava tavuwa kune. ¹² Kamba ka yagarama Anutu pa agandiye.Pigo tage tokinaka tavuwa kunombe kava ,Antu va tagege miye kita pigo tageva avuwanda ena vindi mikune. ¹³ Pigo pitasa tageva agege atokaeya kana ageva tage pindi mikiye,nana viemaye ageva Awamusa kina ngwa tamitika. ¹⁴ Tageva pika agate gita pagusaune,Tavelemba Anutu aisagata yema yagara wa Isu Kraisti,wawaya kaga tumba ika pume yanoma.

¹⁵ Kaga wawaya miva pagisa gagaye Isu Kraisti va Anutu ndagara yema,age Anutu ta atokaenda gina Anutu va agege mindiye. ¹⁶ Piya vegita tageva tamatiti pume agate Anutu tageka avuwanda ena wa. Anutu tage kava avuwa gagaikana kevaya avuwa gagai ndana wa pindi miki vipa ,Anutu va agege mikiye.

¹⁷ Pina amitaka Kraisti va paguta tamitaye tage taka,piya vika tageva tave yaga avola kina Anutu koti lapa uwa uvagasawa kune.Tage mamba vindi mindata Anutu ge atokaema mindune pavi yama kraisti mamba vindi Anutu ge atokaema mitisa puma. ¹⁸ Tageva kamba tae kurum vukune Anutu kava pigo tage ageka tavuwa kivi kava,nana viemaye tavuwai ndana mava tae kuruma tage kamba laga ena pulata kena vindana megasi gagaye. Pigo Anutuka aekuru pgagai ndagara mava, ageva Anutu aumama ena wa pindi migagaye.

¹⁹ Tageva tavuwaye Anutu ka,nana viemaye,Anutu amaru tageka avuwataye. ²⁰ Pigo ka yagarama ikiye,"Neva Anutuka navuwaye" utegina agandoka kamba avuwa kivipa,pipa agwaka kambari umekiye,ageva Anutu ka kamba avuwate,kamba agandiye. ²¹ Pi alo Anutu tisa metombe pa piyama kevaya Anutu ka avuwa kivi kina mava ageva agaga-gava kava tavera avuwanoma.

Chapter 5

¹ Kegi vaya wawaya imatiti pikive kava Isu ka Kraisti yema,igeva Anutu ndagara miki veye,kevaya Ava wambaka avuwa kivipa yagara wamba kega avuwakiye. ² Pina ami ngaka tageva Anutu ndagara gava tavuwa gagaye,piya vika Anutu auma agaruvate tavuwa gagaune ageka. ³

Tageva tavuwane Anutu ka piya vika tageva age auma agaruvaune nana viemaye,kamba yesegi yeliya piye age auma agaruva kena.

⁴ Kaga wawaya Anutu kina mindepa mamba vindisa yesegi enava ago mema mara kaitaye. Kraisti Isu yesegi ena laka tage kanara mema mara kaikune mamba vindisa yesegi enava. ⁵ Ke mamba vindisa yesegi enava kanara mema mara kaikiye mamba vindiva? Pi wawaya Isu Kraisti agande ageva Anutu ndagara yema.

⁶ Tageva kaga yaga napinapi veno Isu Kraisti kava, Anutu mambavindi aisagata gina tumitika.Anutuva Isu wani kamba ayakitaye, kambaye wanike korake Anutu nda Awamusa oma Isuva Anutu ndagara yema. ⁷ Pipa nana viemaye,kakaga ena mindi yema pagusama Isu ageva Anutu tisa tumita yema. ⁸ Anutu nda Awamusake wani Joni memite pike takae yara puliti korangwa atigitika. Pi kakaga ena oma pagusama ulamitayeIsuva Anutu tisa kana tayema.

⁹ Tageva avigagaunewasanami pagusama ulame kamana Anutu kamanapa tavelaka yanema, Nana viemaye,Anutu agwa pagusama iye Isu Kraistiva agewa ndagara yema. ¹⁰ Kaga wawaya imatitipe kinamiva Isu Kraisti kava Anutu ndagara yema piyamba pagusa gagaye Isuka.Pigo kevaya Anutu kamana kamba imatitipe kinamiva kambari kamanane ugagaye,nana viemayeigeva kamba imatitipe Isu kva Anutu ndagara yemava.

¹¹ Anutu kamana ngoma togama asiyasi mikena ena tamigagaye,pi togama mikena enava yagara wa Isu Kraisti tisa kanaye. ¹² Pigo wasana kega vaya Kraisti ta atokae kivembepa asiyasima aogama mikena ena mekivene. Pavi yama wasana kevaya Kraisti ge kamba atokae kivi kava asiyasima mikena enava kamba mekivene.

¹³ Nage ma ngisa kaeyopa Isu Kraisti ta kamatiti pembe kina ta kaeuwe pi Anutu Ndagara ga pigo igeva aogama asiyasima mikena ena mikiye. ¹⁴ Piya vute tage agaveve vute gita ka enaga aviga kunombepa age agela aogima taka mekune pindanava. ¹⁵ Piya vute Anutu va tage aviga kunombe ndanava,tage pindanava ago mekune.

¹⁶ Pigo kage aga gana ka kanando agunda ena vekinapa pi agunda ena omava kamba aegu yema pekinava,pigo ageva Anutu ka pure uma aviga kina ageva aopikiye. Nage yopa pi agunda ena oma wasana aegu gagai pikaya uwe. Kaisa agunda ena omava wasana aegu gagaye,nagava pika pure iyoma yasuwe. ¹⁷ Kaga ena kamba aogi vindanava pipa agunda enaye,piya vipa to kaisa agunda ena omava wasanava kamba aegu gagaye.

¹⁸ Tageva ago agaune ka yagarama Anutu ndagara ena vikivipa, ageva agunda enava kamba vugagaye. Kevaya Anutu ndagara ena vikivipa ageva auta kaviye kina Satani va kamba laga enava kamba votakiye. ¹⁹ Tageva ago agaune Anutu tisa kana tunema to tageva agombepa Satani va kamba eva vulatakiye mamba vindiva.

²⁰ Piya vika tageva agaune Anutu ndagara kanama napi ena tami gaitaye,pigo tageva Anutu va taga nema agakune, piya vute,tage Anutu ge atokae kune ageva taga nema pavi yagara wamba Isu Kraisti ge. Ageva taga Anutu gana aogama asiyasima mikena ena tamitaye. ²¹ Yagara nembi gitava,pagasa miyo kambari goti omapa.

2 John

Chapter 1

¹ Ano gayambu yagarama kaetaye isapa wawaya tige timititi kina mititige, kaga yagara wambitige, kevaya navuwe kina taga kamana pindi pipa nagene nane, piya yopa pipa tage kaga kinamita agandune taga kamanapa. ² Pipa nana viemaye, taga kamanapa tage pindi mindi kana ageva tagege asiasima mikiye. ³ Piya vikana auma akusa wanda enage, andara enage,pi anda akusama mikena enageva tagege mikiye. Anutu tave lembage Isu Kraisti ge yagarawa Anutu Tavalemba ndagara taga kamana pindige avuwa kena ena vindisa gemaye.

⁴ Nageva namu puwe taga pi kaisa yagarale aguyosaga tokava taga kamana pindi nasiteka, paviyama tage metombe alo kamana Tavalemba Anutu tisa. ⁵ Ivava nageva namu puwe kageka,waya mitava ivava nage aoso alopa kamba kaeuwe, piya vipa pipa pai mitine tageva tavu wanoma kawina kayo towina yoma. ⁶ Pi Anutu nda tavu wakena ena vindiva tageva kanara nasikune pi alo agaru vama Anutu avisa pukunombe kava. Pi alo kamana pai kageva ago avitambe pavi pindi nasese.

⁷ Pavi yama igoma kambari kina nasitaye kaga aukoi mamba vindiva, igeva kamba pagusama utaye piyama Isu Kraisti va ageva Anutu ndgara gana yemava. Pipa ageva kambari profetiye. ⁸ Agaveve viyo tige lika, pika agate a tige guwa-viyo mo yeliya puteka,pikava tigeva kaga apetipa ume kiveye.

⁹ Kegivaya uma paitama wate ndakara miva kamba asima yesegi vutaye kamana poiyakite pindiva Isu ka ige pi ndakara vindiva Anutun va kamba mitaye. ¹⁰ Pigo ka yagara kevaya asima yesegi vuti pi kamana poiyakite pindi, pi ndagarava avawambake yagara wake vindi mindiye. Pigo ka yagara kaeti kana kivi, kamba kamana pioyaki ndata tigeti kana kilipa, a avuvute nama pindiva wate a aimete viyo aepa. ¹¹ Pigo kawina kekavaya aime kivipa.Agegeva kamba laga ena pota gagaye pi ndagara mapa.

¹² Nagetiva igoma ndana mindiye tigeti isa mogae kenava , Pipa kamba kananra puma kaekuwe isata peni lasa. Piya vopa nageva napinapi vuwe tigeti kanama tiyowala amba tigate kanama taomi kamanapa ukune, piya vekana tamu ndana omava tagamba tamu ena omava pume wakiye. ¹³ Ige yakara ndondo kamana manda ala poitatambe, ayavene ugataye.

3 John

Chapter 1

¹ Nage anonga yambu yagara Joni na kaeuwe ma ngisapa aogi yagara nanandoti Kaiyasi, pi age kava navuwa gagaye. ² Aogi nanado nageva pure uwe piyama kageva aogima milinda ndana kaga ena vindiava, piya vikivembe kava aiyenava kamba kavute, kanda vindisa Awamusa kinapa aogima mikiye. ³ Nageva tavera namu putuwe, kaisa tanata vala kanama amba pagusama aogi ena pugaga-mbeka uteka, paviyma kage aogima nasigaga-mbe kegava. ⁴ Namupo ndana omava nage kamamasa puma mo kaisa yaga namu pugagosa puma yane, pi ndaga avite kaga yakara ginu kambi aogima nasite aogi ena mana pugaga yema yeka.

⁵ Aogi nanando,kageva aogima laka kandava kasima yeliyapa pugagane tanata vala-mi ika pindige kaisa ginami pindige. ⁶ Kegi vaya kage pugagambe ndanaga pagusama aogi ena vembeka yepa wasana ga kavuwate alotu nama pindi pugagambe ke Anutu avuwa gagai ki iyaki gagambeka. ⁷ Pipa nana viemaye, igeva avei laka wagasaye Tave yagarama age omapa, igeva kamba metaye kaisa enaio Judaisa kina mitisa yane. ⁸ Piya vikata tageva kamasa ena peno piya gina wawaya mitapa, pigo piya vekata tageva kanara yesliya kina mikune, taga kamana ngamanda.

⁹ Nageva ago isa kaema aisakaituwe wawaya minda alotu namata piya vutopa Diotrepasi agela igeta tave agi melima mikinena putaye,tage tava vikenava kamba napitaye. ¹⁰ Piya vutika nage kana kuwopa, pigo naveva aogima agavevema agakuwe kaga ena pugagai kava, pike mo kaga kambalaga tomatoma kamana ugagai kegava tageka. Kamba agaepama piye kana piya ena vikenava, piya vundana gana kamba aga-gavpa ivama aogi voita gagaye. To ageva ilakurite viye pi kaisa iva vikenavi kina keva,ageva igaluwakasi gagaye alotu nama pindisava.

¹¹ Aogi nanando,kageva a agaluvo kamba laga enava, piya viya kageva aogima aogi ena agaluvo, wasana kevaya aogi ena pugagai kinapa, ageva Anutu ndaye, pigo wasana kamba aogi ena pugagai kinapa, ageva Anutu nda yane. ¹² Kaga wawaya imatiti kina aogi kamana ota gagaye Demitriesi ka, igeva piyamba pagusama ugagaye, ageva aogi yagaraye ugagaye taga kamana pindige kava.

¹³ Nagetiva igoma kamana kaema aisaga kenava mindiye. Kageti piya vopa nageva kamba naviye pi kaga ena isa pindi kaesana gava. ¹⁴ Piya vute nageva alondaga amba kaganoma napiuwe, nage kanara kanama kaora amba kagama kagege kamanapa yeyoma. ¹⁵ Anda akusanda ena tave yagara mandava kagege mikiye, kaga kaga-gava giva kagine ugataye, nagegeva kagine kamana nde keva aisagauwe ka ka nanata vala miti kava.

Jude

Chapter 1

¹ Nageva Juti naye. Nageva eliya ndagara naye Isu Kraisti nda agando naya Jemisipa. nageva ma isapa kayeuwa tigeti Anutu tigegaye uti kinamititi, tigeti Anutu tavalemba avuwati kinamititi, tige keli tivama titandi Isu Kraisti ndaga. ² Anutu nda auma enawa pindi mikiveya. paviyama tiyumava mema akusali takiya, Ayeva tigekava tavela avuwakiya.

³ Tigekava nayepa navuwa gagaya, Nageva atakama tavela ativuwagi ma ngisapa kayeuwe pi Anutu kaga tawime tika. Nageva kayopa tiyunana vekili asima esegima taga kamanata tamatiti penoma. Pingawa enava Anutu pulayaki gaitine mo tauma Kraisti tita agevombe kinamiteti. Pingawa ena omava kamba uma awema toauga pikiye. ⁴ Mevimba kaisa gina yaga yaga puta naseye akiyena vepindi; Igeva uga memi iyambu yuvi yavi vuwanda kamba laga ginane igekava ago profeti ginami piya ginanema pai kaye gaindaye-- igeva kambari kamana kayema awevotama Anutu nda auma enawapa ago kanarane yegata vunema toyena kamana otama kamba laga kupiyo ena vuta nasigagaye. pingaukwai isa awevotama kambari ena vindi atagagaye Isu Kraisti kamanapa, tayenda woyapale tavelene.

⁵ Pipa ago paitaka pindanava aga gaindana, pavi kaisa enalo nage napitegito tige pilage vulitakena vuwa. A tigeguwa vugasiyo mo tave yagara tiwima tivametika Isipi isa, aindilova ayeva kamba lagalo pugaitaye pavi kinatova, kana pingawa ginamiva kamba aogima imatiti puteka Anutu kava. ⁶ Paviyama, kaisa tave igoma angelo ginapa malu ngiwe tapa esegima migagepa inatisa gumativa. Pipa kamba esegima kavitaye malu ngiwetapa. Piya vutegina, malu ngiwetapa ivaba kamba mindaye. Pigo ivaba Anutu va pingawa angelo ginapa senilasa ugu itama tunu ndanavindi yaku pindi itandiye. Igeva pavipindi mindaye tave yaga kana kivindaga Anutu va koti voitama igana vindi itakiye.

⁷ Kamasa puma, wawaya Sodomu ige Gomorage siti vindi sage wakala mite siti vindi geva kupiyo enava kamba lagama putaye. Kana igeva meva puwama toma toma kupiyo ena vuma Anutu kamanapa kamba avitaye. Piya vutegana Anutu va kamba laga poitataye kana siti vindiba. Nana poitataye kana wawaya siti vindi mitepa inatisa angelo oma poiyakitaye Anutu igana poita kenaga vutindanaba, paviyama kevaya kambari ena poiyakiti kinapa, wakiyema asiasima mikena yaku pindi. ⁸ Kamasa puma, pingawa gina kaye akapindisa ginapa iyungwipa kasima kamba laga ena puma miyeyema. Igeva piya utegini Anutu amondaena pulaya kekita vunema kambari otama gini. Pipa kana Anutu piyama mi-iyo oimiti kamanapa avigaite gini, ika amitaye aogi angelo wa aisagatipa.

⁹ Paviyama pi Maikoli tave angelo oma maka uma Satanige kevaya Mosese' aualiva, mekiyema ayeva kamba laga kamana kotimi potatine; ayeva piyamba utine," Pitakava tave yagarama iganava kamikiye omitine!" ¹⁰ Pikana ma kinamiva ketivaya mangisa kayeyopa mo kamba laga kamana yekina miti kayeuwe kamba napiye kinamiti. Igeva me kavu gina miyesa puma miyeye kamba napima, pipa kaga enava pama mindini pendanava kamba napima ugasuga enamana peye. ¹¹ Anutu va esesgi mataka iganava poitakiye piyaena pikive kinapa. Igeva pai keni putisa ndana veye. Ige pendanava pavi Balamulo agundaena mone taka putisa ndana peye, pika kora pulitisa pumalo pulikiveye, kevaya Mosese kamba laga ena potati ndagara gana.

¹² Pikinapa yaba wani amenda pindi miyegina sipi oma uma apandaraya pugasisa kinanema. Pigo igeva wasanaga ivuwama ka iyuma vuma nakena yagava, igeva kamba ini pugagaye, pipa igeva igewi iyopume kenaga pugage kana, paviyama igeva inati kamba ilagi gima kamba kaye gagaisa kinane kamba kalipuma, male inati iguguya ngoma ugamba ilagi puvuta pumete nasisa puma. igeva kamba aogi enamana pugagaye, paviyama ya oma kamba ana ayete pisa puma. Igeva paviyamba toye me kaisa gina tarala pulite lo iyogagage sapuma; paviyama me yalo kumalate yekasi gagesa puma. ¹³ Kamba laka iyungwi tapa aogima kavima mikiveye. Igeva paviyamba migagaye me kayo wani pindi tave iguguya puma tavega aye gagaisa puma, igeva me kaisa ginatova kamba aogi poitama inindara ayeta gagaye, paviyama me kayo wanipindisa kamba lataga igiyele mete kepiyati kana gagaisa puma. Paviyamalo me noli oma kamba malu ngkwata minda mandali aumala nasigagai sa puma. Anutu va ivama tunusu wanda pindi itakiye kaga yaga asiasima.

¹⁴ Inoku, seveniwa ndagra pindakara vindisa manda vindi igaiti Adamu tasa kanama, utaye pi kambari ndana poiyaki gage kinaka: " Aogima ma kamanapa aviyo utaye: Tave yagarava kanakiye utaye tave angelo gina ngkwa ndaga piyakineva kamba ukuwema igoma kinataka kanakiye utaye. ¹⁵ Igeva kanate kaga kinapa amba ivama koti poitama iagana vindi itakiye utaye kamba lataga ginapa, Mo kaga kina Anutu kamba amenda pugagai kinakeva. Angelo ginamiva pingeliya pikiveye utaye mo Anutu ka kamba laga kamana ugage kinapa." ¹⁶ pi kambari ndana poiyakita nasigage kinamiva Anutu ndaenagava akaya sugagaye. Igeva igoma kiki sugagaye nanavaya vuma avolai ndanagava. Igeva kamba lagaena vusanaga ga ivuwa gagaye. Igeva igewipa mema inata puligagaye. Igeva kaisa ginatova ige mema inata pugasima igetisalo igoma ndana megagaye.

¹⁷ Pigoya tige wawaya navuwa gage kinapa, napi-iyo mo aposeli ginami Isu Kraisti ndakarami ute kamanaka paitaka. ¹⁸ Igeva ulimitaye, " Aindi aingagogo yagava mekana kiyasuma, kaisa ginamiva tavela kagi vikivenema tagamba ndanaga Anutu ulamitisa puma. Igeva kamba laga agunda enava iyungwi tasava puta nasiki venema kamba Anutu kamanapa amenda pikive kana. " ¹⁹ Pimbaye pikinami imatiti pekinapa imo enalapa aye itagagaye iyoka iyoka. Anutu nda Spiriti wapa ige inda vindiva kamba mindi kana veye.

²⁰ Pi tige kegitavaya navu wagage kina, tiyuma lipa a esegi vota votama gili taga kamana Anutu ti timatiti pendanava. Ataigina Holi Spiriti oma tigokaye veno pure ikena aukwaiva. ²¹ Evi evima agokaye vigina tiyumali pindiva aogiena kanano Anutu avuwanda kinapa. Evi evima kaga yagava agavama tavele Isu Kraisti kava ayeva aumama enawapa tige pindiva timikiya. Evi evima kakema agavama mima pindaga kana kata asiasima asu miku nombeka.

²² Aogi poitaiyo pi kaisa ginami kambari ndana poiyakita nase kinaka kamba imatiti pekinapa, aogima iyopiyo. ²³ Aogima itama mi-iyo kamba aogi yaku pindi asiasima igana vindi wasanaga. Me kamba laga agunda yena pikive kinakeva aogi poitaiyo. Pikava, tinda voitayo mo iyutasa ena pulekaga, pipa igewi pendanama inipawaya agunda ena wimba.

²⁴ Anutu va kanara puma tiyopekili aye pindiva tiyumalipa titipuma mikiveya. Aye paviyama tivamete agisa vindiva melitakiya, aye ngkwanda tave kani ngkwa mindi pindi. Tigeva tavela timu puma to agunda ena vindiba kamba mikiveka. ²⁵ Aye asa takaya taga Anutu ye. Aye asa tawima tavameti kana Isu Kraisti tavelemba tayeka putika. Anutu va tave esegi enawa pindisa tave agiwa mema tavela kavima migagai ndanawa pindisa pai agovima vutitasa kanama. Ayeva paviyamba migagaine, Ayeva paviyambato mima unda wakiye asiasima! Tagambane.

Revelation

Chapter 1

¹ Ma kamanapa nanavaya Isu Kraisti nayakitine, Joninde. Anutu ayakitaye mandanava Isu ayengkwata mema eliya kina ngkwambita atanoma. Pindanava avaga ena pikibi nandaga. Isu va pigo angelo omata ayaki vutagina nagetapa kanataye, eliya kina nkwa Joni ndeta. ² Kana akavata mikena nage, Jonina piya vutaye ikena kaga enaga avitogana Anutu kamana utipa, Kana kaga taga kamana amiti Isu Kraisti. ³ Anutu va aogi poitakivi kaga kina pikamana avikivi kina tavelasa yekana aviyoma. Aeva aogi voitakiye pi kamana avite aogima agaluva kive kinapa, kana pi kamana indanava avaga puma avolakibi ndanaga utaye

⁴ Nage, Jonina, kauwe mangisapa mo seveniwa ndama timatiti kina miyeta provinisi asiya. Aye Anutu va auma vulitakiye auma akusa wanda enawa tasa, Aeva asa migagaine asiasmava, ma iva asiasima mi-i kana, me aindiva asiasimalo mima unda wakiye. Paviyama me seveniwa spiriti miye ayenda siya kini wangama aoli migagaye nagi aogi vulitakiya, tigekeva. ⁵ Paviyama Isu Kraisti geva__ kevaya aumama vulatama ulamiti taga kamana ngkwa Anutu nda___pavi ayegeva aogi vulitakiya auma akusanda enawa tasa. Ayepa amalutaka aogatataye puwanda pindisava, pavi aye asa kavindiye kaga kini kaga mbavindi miyetapa. Pavi aye asa tayekava avuwa tegina tavama tawime taye agunda ena vindisava kora ngkwatasa yara pumagina. ⁶ Pavi aye asa agovima kaviye kaga inatisa kumata kindomu watapa; aye asa tavama taotapa tata taye pristi eliya pusuma awaga ukunombeka avawamba kava utisa puma. Pipa aye Isu Kraisti ye ayeka age mema inata pute awaga ukunombeka. Pipa tagamba takane.

⁷ Ago! Kraisti kanaya ilagi vindi. Kaga kinapa agaye kiye ayepa, kaga kina yara ayeguma itagite kinamigeva. kaga tupindisa kina keva, kaga kina mamba vindi miyekina keva, igeva indara pute kuwe atakiveye kanakivi agateginiva. Pimba taga kamana piye! ⁸ Tave yagara Anutu pagusama iye," Nage nasa agovitone kaga enava, nage paitama minduwe, (Alpa) Nage nasa pagi vukuwe atuti kanama, Nage nasa atuti minduwe (Omega) Nage nasa asiasima migagauwe, kenavaya paipa mitoka, aindiva paviyama mima unda wakuwe. Nage nasa kavikuwe mo kaga enalake kaga kina takeva."

⁹ Nage, Jonina, Tigenda namatiti yagara, nayeva navuki vaki ena meuwe pavi tige pesapuma Isu kavilatai taka tayeta. Tayeva a omi amima kaga pikigaye vindiba tavuki vaki vukune tamatiti enala. Tagegeva pavipindi mima kavikune kaga enalapa, tayeva taumava mala atama pavi ataka ena kanakibi pindiva wakune. Nagepa igana vindiva natataye aki mavindi Patimosi pipa mo nage evi evima wasaga Anutu kamana oimito taka taga kamana Isu ndage. ¹⁰ Kayagava tave yagara age mema inata puma mitogana kaisa imatiti kina mige, Anutu Spiriti oma nagokaye vutaye. Piya vutagi nageva avituwe nakaisa kaisa kinami kamana utaye. Kamana agawapa avitopa pikuli oma agausu vutaye. ¹¹ Unami taye ," Pi kamanapa kayeyoma yaga alila nanavaya agambe ndanava, pipa aisagataye seveniwa ndamata imatiti kina Efesasi siti vindi mite kinatake, Semina kinake, Pegamamu kinake, Taitara kinake, Sadisi kinake, Piladopiya kinake, Leodisiya kinakela."

¹² Nage pikamana avitegindava, nayeva awe vutuwe kevaya iyema agakena. Pigo agatuwe seveniwa goli lasa agisa ena pumalanda alamu gani atanakena. ¹³ Pi aka alamu gani atakena agisa ena pumalanda kaisa gina mitaye aogangapa wasana ganda vunda kina. Ayeva autasa enawapa yayelo ndana agisali lumigainda pulite aivilapa goli lasa pagumba landa kai igava ulite mitaye.

¹⁴ Kana kinapa anoviyativa tavelave vuma waye tagai kanda vute tavelave ilagi ganda vundane. Aovindiva yaku avusa lasu vuwanda kana. ¹⁵ Agisaliva bronisiye indana gandama pakasasa puwandane. Pigo kamana utipa, kana awamusa ngaga utipa tavelasa wasana age vaya vusuma utaye me waningava oma tapoisa puma. ¹⁶ Ayeva ayapindiva seveniwa noli uma mitaye ayataka ndisa aukwai. Pigo yogi agatopa tarayaga ngkauwai awa nanda yogi awamu pindisava ilosamete kanataye. Aye aowaliva asavuwama asasa vuma kagi tave pa taisa puwataye

¹⁷ Pigo agatopa ayepa, nayeva wale watuwe agisa vindi puwanda kina kandama. Piyavutopa ayeva aya taka ndisa aye ma atama nauta naigayama piya utaye," A kaye kuruvo utaye! Nayeva Amalu Kina kaga ena agovito kinandaye to Aindilova mima kaga enava pulite atuta mengata tuwe. ¹⁸ Nayeva nogama minduwe, paviyama agoma puwatopa kata, Nagaligasima, Nageva uga minduwe asiasima! Nageva esegi enanetasa kaviwe puwanda kinatapa piyavutegi nageva agokayema kaviwe puwanda kinami mbalapa.

¹⁹ Pigoya kayeyo nanavaya agambe ndanava. Tova kayeyo nanavaya ma iva pikivinda gava. Paviyama tova kayeyo aindi nanavaya pikivi ndagegava. ²⁰ Pi aminga seveniwa noli agambe naya takandi, pike seveniwa goli agisa ena pumalanda ke agambepa piyambane: Pi seveniwa noligava angelo ginama kavima seveni ngaki kina imatiti puma miye kinane Asiyai, pigo pi seveniwa goli lasa agisa ena pumalandapa pikava seveniwa ngaki gina pavitato miye kinane.

Chapter 2

¹ Kayeyo ma kamanape mo aki gina pindi angelo mindi imatiti kinamige Efesasi siti vindi: Kawina ayapindi seveniwa noli ulindi aya takandisa aukwai, pi kawina nasinasipi ika pindi seveniwa goli lasa agisa ena vumalanda alamu atakena ayeva piya utaye; ² Nayeva ago agauwe utaye kaga ena pembe ndanava. Nayeva ago agauwe utaye kaga esegi eliya pembepa nayendaga. Nayeva ago kagauwe utaye kaumaga mema mala atama pi esegi enavindi wambepa ,Nayeva paviyamalo ago agauwe utaye ugasuga poitambepa kamba aogi gina, piyavute iviga kamanapa ene kana kina imatiti pekava, pipa kayeva ago agane kaisa kevaya ugamba ige umeye kina aposeli nayema, pipa kambaye.

³ Nayeva paviyama ago kagauwe pavipndi kaumaga mema mala atama kamatiti pembe kavuki vaki enavindi evi evima naye ngeliya pembeka asima esegi vulindana. Paviyama wasanama piyamaya uma kavuki vaki enala ayegatai nage nagalu vambeka. Kayeva evi evima naye ngeliyapa alaku vebema kamana ndepa alakulene paviyama esegi vuwai pindiva. Kayeva kamba itetagaite kamba lakulene, paviyama kaga ena oma esegi vuwai pindiva. ⁴ Ayelana ato, kayeva ago pugasana pagapama enava: Kayeva togeya kavuwa kenanaga towina kayo nage kayoma amalu kanatambe ndaga kauma nageti atatambe, kambalo amalu putambesa ndanava kavuwa kenanava naye pindiva kamba mindiye ivaba. ⁵ Piyaviya, Nageva ugamuwe to napilage vuma ayamba paya kavuwa tambena amalu putambesavo. To nayeka kavuwo amalu putambesa puma, Kamba piya vikivembe kava, Nayeva kanata magi alamu ambema meva pugai kuwe piya vekana tova nage kinapa kamba mikivene agola.

⁶ Piyavipa kayeva ka enava ago aogima pena: Pi Nikolaitansi, wasanama kevayai kayeva uga alotu uma awaga ikivenei kambari gotika voma kau alilaka___kayeva kakasiya voto nanavaya vembepa, paviyama nage nakasiya voto sapuma. ⁷ Kaga kevaya napilage vute nage kamana avikibi aogima Anutu Spiriti oma ikivi kamana wawaya kaga akima mikivi pindi. kana kamanapa piyambane: Nageva atakana mo asu winimi vute nakena yamana amekana nate asiasima mikiye, ya mo Anutu nguga vindi mindi nda."

⁸ " Ma kamanapa kayeyo angelo mindita imatiti kina miyeta Seminai: ' Nage pikamana ugamuwe kayeka. Nageva amalundaye, Nage nasa kaga ena avola toka to atuti minduwema, kaga ena vuma atuta mengatato. Nage nasa puwatoka to nogama minduwe. ⁹ Nageva ago kagauwe ayambaya kavuki vaki vembepa. Nageva ago kagauwe ayambaya kavona enava venema kaga enagava (piyavipa kayeva igoma ndana vindi asiasima mindane kamba megagai kenana vindi). Kayeva ago agandane ayamavaya wasana mava kamba laga kamanapa ugatama kunda enava kamiya Kraisti agalu vambekava. Mo Juda gina ( kamba ayetaka Juda viya) kamba laga pugatama kunda ena kami kina kauwe, igeva pavitu pindi akivuta nase satani kinane, kamba akivuta naseya Anutu kina migeva.

¹⁰ Kayeva a kaye kuruvo nanavaya kaye kavuki vaki ena vugatakena kanakivi kava. Pi taga kamanapa sataniva avama kaisa kina igana vindi itakenaga viya, piyavipa kaye kundaenala ayegata kena ayengavala paya katama ataka vugatakena ayamba paya kamatiti pena suma. Piyavipa uga avagaka kavuki vaki vikiya. Evi evima kaumagapa naye pindi ma atama miyo, paviyama kayepa kayegu kiveye mo naye pindi kaumaga ma atambeka. Nayeva kayetaka atakuwe kundaena kanota pipa amandana asiasima mekenana meki vembeka winimi vutegina. ¹¹ Aogima avo kamana Anutu Spiriti oma ikivi akima imatiti kina kaga mikive pindi. Kaga kevaya winimi vikibi kinapa to tara lapa kamba pulikiveye."

¹² Mangisapa kayeyo angelo mindi akima imatiti kina miyeta Pegamamu: 'Nage ma kamanapa ugamuwe. Nage nasa naya pindi yogi mindiye tara aukwai awana wanda yogi. ¹³ Ago Nayeva agauwe satani nda esegi enawa minditi esegima kaga aukwai eliya puma miyegi. Nayeva agolo agauwe kayeva asima esegima kamatiti pembepa, piyavute kayeva upevema nanavaya nage navuwati ndana tave ena nage agondanava. Paviyama igeva eliya kinandepa ayegutaye aumawa mala atama eliya pugagai ndagara Antipasipa, Ayeva evi evima oimi gagaye nayeva kena vayaya igendagava nanavaya pugagauwa sumava.

¹⁴ Pigo, Piyavipa, Nayeva to kaisa enalo agauwe kaye nanavaya vembe kamana yekana pi ndama ambema kamana avembe amba walalo vugatakena vipa. Kaye kaisa gina atakana kayega kinami poiyakeye pai Balamu poiyakiti sapuma. Ayeva poyakitine Balakipa naninda nanoma kamba laga gotita ofa vunda naninda nate kupiyo enage iyutasa kamba laga ena pugage ndanage Anutu kinami piyoma. ¹⁵ Pingaukwai, kayeva itakini kayenda kaisa ginakapa atakama veye Nikolaitanisi poiyaki tisapuma, pi iyunkwi tasa pugage kamba laga enava peye, ayene, tagane, pipa kamba vunda enaye.

¹⁶ Pindana lakulo awevo kaye nasembeki, o nayeva avaga kanakuwe yendana nayeva kanama kama ena amba vukuwe nawamu pindisa yogitasa, Anutu kamana tasa gauwe. ¹⁷ Aogima avo kamana Anutu Spiriti oma ikamanaka akima imatiti kina miyeta. Kevaya winimi vikibi kinapa, nayeva imukuwe kakama mindi mana naninda, pinava kagayepa katama kayambuva esegi pugatakiye. Nayeva paviyama tavelave yavapa amukuwe, piyavutegi ageva aoso ngagi amukuwe, pi amukuwo ngagiva ayewake nageneke agakuse."

¹⁸ Kayeyo ma kamanapa angelo mindi akima imatiti kina miyeta Taitara isa siti vindi: 'Nage, Anutu ndagara naye, kenavaya naovindiva kane yewasa vuma yaku abusa lama miyo kenavaya me nagisaliva kane yewasa vuma yewala puwama bronisi oma visa puma miyo, pi ndagara manava piya uwe. ¹⁹ Nayeva kagauwe kaga aogiena vembepa. Nayeva ago kagauwe kaye nayeka kavuwate me kaisa ginaka kavuwate vembepa, piyavundana kaumaga naye pindi atambe kegava. Nayeva kagauwe kaisa gina aopundana asima esegima igoma kundaena vindi asima esegi vembekava. Nayeva kagauwe kaye vembe ndanava meva puma ma iva vembe kava pai putambe agasima.

²⁰ Ayelana ato, kayeva pagapama ena pugasana: Kayeva ago agasana pi ngkwe tigeke kaga wawaya miye pindi pi kamba laga we kuwini Jesibeli miti paitaka. Aye pi ngkwe piya utaye propesi wendayema. Ayamaye, pipa ayeva paviyamba poiyakitine, ayeva naye ngeliya kinapa kambari kamana oigaitine. Ayeva piyamba oigaitine iyutasa pugage kupiyo enava pute naninda kambari gotika ofa vunda nanindava nate viyoma. ²¹ Piyavipa Nayeva ayepa kuna amigaituwe pindawa pindisava awe venoma, piyavutopa ayeva minasa nagava kamba aviye.

²² Atutisa enava, Nayeva kundaena atakana aiyena avikiye. Nayeva paviyama kamasa poitakuwe mo kegivaya ayege kamasa ndana pikive kinapa yukisanava tavela mekiveye, ige kamba gainda evi evima pikive kava. ²³ Kaisava pavi aye visapuma yagara wambi vesandanalo paviyambato poiyakiye, piyaveka pavigo nayeva iyegu yegaikuwe. Piya vekana kaga akima imatiti puma miye kinamiva pitasa agakiveye naye nasa aguyosama nanavaya vendanave napiye ndanave agavena suma. Nayeva apepa imukuwe mo nanavaya pekanala uma mema.

²⁴ Pigoya nageti kaisa aogi ena mindi ikena vuwa kaisa timatiti kina miye siti vindi Taitara. Pipa aogi vikiya kamba mekibe kava pi pagapama ena. Pikeva aogi vikiya tika amigai kivekava pi kaisa ginami kambari ndana poiyakita nase kinami 'kakama ena atakama vuta' nase kina satani poiya kegini. Nageva kamba kunda enava kamukuwe piyayema kaisa kamana tasava. ²⁵ Uga pavigo kamatiti puma miyo evi evima asima esegima kamanapa avima agaluvo avaga nayeva kanakuwa

²⁶ Pigo mo kaisa ginami satani winimi votategini evi evima vutawe nanavaya nage poiyako ndana agaluvata uma vulikibepa, Nageva esegiena imekini igeva kaisa ginatapa ayeva mikiveye. ²⁷ Igeva esegiena melima igokaye vikibeye ayeni akala iya uma asisuma. Igeva kamba aogienava mema ugasuga vugai kiveye me kaumba lasa pumalanda tini iwapu gasesa pumava. ²⁸ Pindana vukuwopa navanemba esegiena namiti tasa vukuwe, piyavutegi Nageva imukuwe avayasa noli mo kaisa nagege kavikibe kinapa, piyavute gita tave tamuena vukune wini vukunombe kava. ²⁹ Kevaya agama napikenava aogima agama avima kamana Anutu spiriti oma isapuma imatiti kina akima mikive pindi kaga."

Chapter 3

¹ "Ma kamanapa kayeyo angelo kavi-itai imatiti kina siti vindi Sadisi miyeta. Nageva piya uwe pindana gava kayekava. Nage nasa ulunduwe seveniwa spiriti Anutu nda seveniwa noli gema. Nageva ago kaganduwe kagaena kaye pembe ndanava. kayeva nogama mikuwema kanane, piya vembepa kambaya ago puwane. ² Agabavo! Meva puma eliyapa punato, o kaye nana eliya puga sambepa amba ugasuga vuwakiya. Kayeva aogima eliyapo nanaviyema Anutu nemba kagaipa kamba eliyapa puyendana.

³ Piyaviya, aogima napiyo Anutu kamana kava taga kamana kwaka avitambeka amalu. kaga yagava aogima avite kaka amo agunda ena pai pugagambe kava. Kaye viya kamba vikibembe kava, Nageva kanakuwe kaye neka kamba napiki vembe ngavala, paviyama ku kina kanai sapuma. Kayeva kamba agama napi kivene nana yagavaya kanama koti enava amba vunata kiyemava. ⁴ Pipa atama, kayeva kaisa imatiti kinapa siti vindi Sadisiva mindaye kamba pagapama ena vunda kinapa. Paviyama iyutasa ena iti kamba inipana pana punda kina keva. Pina atutiva, Ige aogima nagege mikive kava , igeva mikiveye nagege igeva aogima ewasa vuwakiveye kaga aukwaiva, paviyama wasami tave lave iyutasa ena vulesa puma.

⁵ Pi kegivaya Satani winimi pikivekava nayeva tavelave gailasa iyutasa enava poitakuwe kamasa puma. Nageva kamba laka igeva asuwanda pugaikuwe asiasima mikena buku vindisava paviyama kaisa ginamike ige mindi pindisava. pikava, Nageva igepa igavebema igakuwe navanemba agisa vindi mindigipa angelo omake igeva nagenda gana. ⁶ Kaga kina kevaya napima aogima avibeve vikibe kinapa kamana Anutu Spiriti oma isapuma kaga imatiti kina akima mikive pindi."

⁷ Kayeyo ma ngisapa angelo mindi akima miye imatiti kina pindi Piladelpiya isa siti vindi: 'Nageva piyauwe kayekava. Nage nasa Holima yewasa yagara naye, Tagamba ndaye. Paviyama Kini Deviti esegi namba mema kavi- itati wawaya asu ivinda iyoma Jerusalemi siti vindi, Paviyama nagelova esegi enane tasa itakini asu ivinda kiveye nage kindomu vindiva. Nage nasa kave aigikena yagarava minduwe, piyavekana to ka yagara mava kamba akunikiye, to akumba lakuwopa ka yagara mava kambalo aigikiye. ⁸ Nageva ago aganduwe kaga ena kaye puga gambepa. Aogimaye nage kayendaga kave aimala kuwopa ka yagara mava kamba akuni kivino. Nageva agopa paviyama kayeva amana ngesegi enandoga mindiya, kayeva ago avena nanaye vaya nage yopa, kayeva avitegina naye kava kamba kakana kamatiti enagapa.

⁹ Aogimaye! Nage nayekulu vuwa kaisa gina kaye pindisa uma akimalo agaluvaya Satani. Igewipa uma yeye Juda ginatayema, piya yepa igeva kamba tagamba Juda ginapiya. Igeva kambari seya. Nageva igokaye vekana igepa kayeti kanakiveya amba ilaka vima iyuma wipa mema mala atama kagaki veya nage kayeka navuwo ndanava. ¹⁰ Pipa nana viyemaye, kayeva kamana nage yokamanapa avene nage piyavo mayavo yopa kavuki vaki ena vindiba walindana, Nageva aogima katama mikuwe kawima pi kevaya amba ataka vugatakina nage kamana kamba avisana gava. Igeva avaga enaga kaga kina pindiva pikiveye kaga aukwai. ¹¹ Nageva avaga kanakuwone. Piya vukuwa evi evimavo nanaye vaya ugamuto ndanava, mo ugamosa puma a atagana ka yagara mava kagokaye veno Anutu kamikena katandi apeka iteta gai kivembene.

¹² Nageva aogi poitakuwa kegi vaya Satani winimi votekinapa. Igeva asima esegi vikibeya tave alotu nama Anutu nemba ndama wayega gandama,piyavekini igeva mikiveya asiasima. Nageva ala poitakuwa Anutu nemba agelasa siti vindi ikiveka, aoso Jerusalemi vindi, Siti vindi ikiveka inatisa gumati Anutu mi-iti. Nagelova paviyama ala poitakuwe nagene nagelasage, iyakikuwa tigeva nayenda layema. ¹³ Kaga kina miva napima aogima aviyo kamana Anutu Spiriti oma ikamana akima imatiti kina miye pindiva."

¹⁴ Kayeyo ma kamanapa angelo mindita akima imatiti kina miyeta Leodisiya: 'Nageva piya kamana suwe. Nageva nasane kenavaya kaga kamana Anutu promisi vugainda ena mema kamo. Nageye nasa kenavaya Anutu mema paguta atama kaukapa ayeta agevoma kayakivo.Nageva kaviuwe kaga ena Anutu pumalati ndanala. ¹⁵ Nageva ago kagauwe kaga ena vembe ndanava: Kayeva naye nageva kamba kakambe kana naye pindi kamatiti pene, piya vembepa igomatapa naye kava kamba kavuwaye. Kayeva wani ngama pisapuma tani vusuwo mumu pusuwama mi- isamba miyenema. Nage napiyopa paviyamba tani puwo mumu puwoma miyenema! ¹⁶ Pipa pavigo tani puwo mumu puwo maga miyenema, piyaveka nageva pavigo naka gamikena vuwe, paviyama nageva naisa mumu puwanda wani nawamu pindisa tipugata kena vuwe.

¹⁷ Kayeva piya ene, 'Nageva mone kina ndayema igoma ngaukwaisa kotapa meuwema. kamba kavona vuwema!' piya yembepa kamba pilage vene kayeva igoma ngaukwai kavona vuwane. Kayeva piyamba wasanami tavela kamba lagama akasava wesapuma kandara ena vindi mima, kavona vuma, kaolike wama, kauka taka miyene. ¹⁸ Nageva kaunana uwe to mekanama nagetisa kavona vikivembe ndanava ambeyoma, paviyama to nagetisa ika pusuma aogi goli mesu vikivembepa pigo tagamba igoma moneka misu kinapa mikivene. Nataga aogi gina ndana vugatano, paviyama nayetisa tave lave gai ikapega pugatano kauka mima kani pusanagava. Nataga kaopeno napiyoma taga ena vindi, nayetisa ika pusu vega kaova aogi vugatano kao kamba aogi vuwakibi kava.

¹⁹ Pindaga nage iyomana suma aogi voitato mo kaisa navuwave ndakara, kanda awema kamba laga ena vindisa kanatambe. ²⁰ Aogima kavima mi-iyo nageva kaoka kaoka kage uwe kageta kayema avoma piyamba nage asima mima kavela ayegu ekanapa. Nageva kanakuwe kegavaya avite kamana nde, kave ainata kivembepa, naka pindiva ikuwe. Nageva imagi kayege asumikuwe kaokina mage mima naninda nambesa puma.

²¹ Nageva tivama kaga kina kegavaya winimi vikibembe Satani, tivabekili kavi kiveye kaga kinata nagege siya kini neta mima, paviyama nage Satani winimi votategi navanemba siyala miyosa puma. ²² Kaga kina napienawa miyekanava aogima avikiye kamana Anutu Spiriti oma ikamanapa akima miye kaga imatiti kina pindi.

Chapter 4

¹ Aindi pingawa ena oma akaiva, Nage, Joni nava, agatuwe amonda ganda ena agatopa inati mandalisa kave awiwataye. Pi ka kegaye utipa tave pikuli oma usu vutaye, ago ka yagalo kegaye uti ndagarama usu vutaye, nageka piya utaye, "mati iyo utaye! Nageva kayaki kuwe utaye aindi kanakivi ndanaga." ² Avaga yenaga nageva napi gaituwe Anutu Spiriti oma aota puma nagokaye vutaye. piyavutagi agatopa siya kini manda gumati malo agatuwe, kana siya kini li malo agatopa ka yagara mala mima mitaye. ³ Aye aogangapa yewasa vuwama toma toma Jasipa yava ngama yewasa vuwaisa putaye to paviyama tete vuwama tete yava kaniliyani oma visa puma mitaye. Siya kini kive puma kova kova ayewa natipa asa vuwama yanda yava emerol kanda vuwataye.

⁴ Siya kini kive puma mitipa tuwenti fowa siyalo mitaye. Pi kana tuwenti fowa siya liva aoka aoka eliya ndakara mala mima mitaye. Kana yakarava tave lave gai vulite gini inotiva golilasa pumalanda hati pulitaye. ⁵ Kana siya kini lisava paki vaki vutagina tavela andalu andalu utaye. Siya kini oma aoliva seveniwa tosi gani ulavitaye, pipa alandana vutipa seveniwa spiriti Anutu ndaga vutaye.

⁶ Siya kini oma aoliva paviyama kayo wani mitipa glasi lasa pumalanda mitaye. Pipa tavela yewasa vuwamaye, pavi aoka oka fowa ngaukwai siya kini omapa pavita miyava kina mitaye. Kana aoka aoka aolive akaive aomana sawanda kinane.

⁷⁻ ⁸ Amalusa ginapa laiyoni ganda ginane. Pitasa ginapa kao ganda ginane. pita to ka ginapa aowaliva wasana ganda vunda kinane. Pigo taraye taraye kinapa tave tiyo kanda gina palataye. Kana pi kaga fowa kinapa sikisiwa igaga minda kinane. Pingawa agaga pindiva aomana sawanda neiye avovolive amenda ive. Alape asekape asi asima piya ugaga iye: "Holi, Holi, Holi tave Anutu, kevaya kaga aukwai inata taka kavindine. Ayeva asa kaga yaga migagaine, kevaya ma ivaba mindi kana, pavi kevaya kaga yagava miwakiye."

⁹⁻ ¹⁰ Kana pavi kinamiva age inata pute, amenda puma mite, aisa kamana uma siya kini la mala mi-i ndagaraga uma migagaye, pi aye asa asi asima migagaye. kaga yaga piya veganava, mo tuwenti fowa ndakara miva mavindi palokaye wama awaga ugagaye siya kini la mi-i ndagaraga. Igeva alotu uma age inata pugagaye kaga yaga asi asima. Inotisa goli hati wipa akuvuma siya kini oma aoli malo atama piya ugagaye: ¹¹ "Tayenda tavelene Anutu, Kayeva aogi vuwanda yagara gaye kaga kinamiva kage mema inata pikiveye; Kayeva aogi vuwanda yagara gaye kayeka amenda pikiveye; kayeva aogi vuwanda yagara gaye kaga kinamiva kayeka kagavebe vute kayega kasa esegi yagara gaye. Pipa nana viyemaye kaye kasa kaga enava pumala tambene. Meva pumava, kaye vumala tambene kaga kinapa paviyamba miyava mi-iyoma, Kaye vuitatambe kana; atutiva, pigo igeva milite waye."

Chapter 5

¹ Nayeva agatuwe ka yaga alila kayetama kibalu maland ayataka ndisa aukwai kana siya kini la mala mima miti ndagarama. Kana yaga alila kayetama kibalu malandapa kamanapa aveibe andavindibe kaye malandane, kana esegi ena amunga silim potatipa seveni watasa silim potataye. ² Pigo nage agatopa esegi angelo kamana otatipa tave kamana pindisa utaye, "Pindagara kevaya aogi vuwanda yagarama kana ma sili yaga alila kaye malandapa apakonda atama kana pikenana pikiyema.

³ Pigo kanaena isukenava mandalisa ginamayo, mamba vindisa ginamayo, manda pindisa ginamayo mava, kamba atasivama nanavaya kaye malandiye mava kamba agakenaye. ⁴ Nageva tavela ayeuma kuwe atatuwe ka aogimava ke mindi kana piya enava pikiyema. ⁵ Piyavuto gana ka eliya ndagarama piya unamitaye,"A kuwetoma yayelotapa! agoma, ka yagara age unda Laiyoni yema Juda lupindisa, kevaya ayavama Kini Deviti nda, ayeva ago Satani va ayemita pugaiti! Pina atutiva, ayeva kanara aogi vundiyema kana seveniwa sili yaga alila potanda akosama aigikenava."

⁶ Piyavutagi nageva agatuwe ka sipsip awalo asima miti akapindi fowa kina ke tave gina mite siya kini kivepuma. Paviyama ayeva miti mbapa, ayeva abuyaga mitaye kaisa ginami ayegunda. Ayeva seveniwa kao oma awa minda kana, ayeva sevseniwa aolo mite vundipa seveniwa spiriti Anutu nda gana Anutu aisaga tagina kaga aukwai wanoma. ⁷ Pigo sipsip awalo mava kanama kana yaga alila kayetama kivalu atandapa aya takandi siya kini li mala mima mititasa ambetaye

⁸ Kana aye yaga alila kaye malanda ambetipa, fowa kinake tuwenti fowa tave ginakeva yaga yaga pulite agisa vindi wataye. Ige iyoka iyokava pukakina aga ikenanava ulite, igeva goli lasa pumalanda iwale vindiva aogi agunda ena awagitalite, pika amandana putipa pure Anutu kinami ugageka vutaye.

⁹ Kana pi fowa kinake pi tuwenti fowa kina migeva ini utaye iye aoso ngini. Igeva piya ini utaye iye: Kayeva aogi yagara gagana yaga alila kaye malandapa aigi kivenema sili lasa pugaindapa pipa kayepa kayegu gaitegana puwatane, piyavutegana kayeva iwima wawayapa Anutu ndaga ivabutane kaga tupindisa, kaga ngau menda pindisa, kaga kamana pindisa gema, kaga kina, kaga ngaki kina pindi pulitindana koraka alimala tambe. ¹⁰ Kayeva igokaye vumala tambe pikina kanama taye Anuu kavilatai ayenda pristi gina mima awaga yombe; Ige pikinapa kavikibeye mamba vindigeva."

¹¹ Pigo Nageva pavita agavama mitotisa, Nageva avituwe ka kigaye uti igoma angelo gina kive puma siya kini ge mo pavita migage kinake pi tave eliya kinakeva. Pipa miliyoni ginane, pipa igoma kina taka kana kamba wasana mava isukena mane. ¹² Igeva ini utepa tavelasa utaye: Sipsip awalo ige ayegugai tenema___ayetaka tagane tayeva age mema inata pukune esegi enawaka, aogi gutangaka, napienawaka, ayambu enawakama. Pipa tagane kaga poitati kinakeva aye amenda putegita age mema inata pukune!"

¹³ Pigo Nageva avituwe kaga kinama manda guma tisage mamba vindisage mamba amenda pindisage kayo wani pindisage utepa, "Tageva asiasima awaga yenoma, amenda pute, tave agi mema inata pukune pika siya kini la mindi sipsip awalo gava. Pigo igeva kaviki veye ayege esegi enawa pindi asiasima! " ¹⁴ Pi fowa migage kina miva piya utaye, " Paviya vikiyema!" Pigo ige tuwenti fowa kina miva mavindi yaga yaga puma awaga utaye Anutu ke sipsip awalo gegava.

Chapter 6

¹ Nageva agatuwe sipsip awaloma amalu seveniwa sili yaga alila kaye malanda. Piya vutagina kawina fowa kina miye pindisa piya utaye tavela kegaye utipa andalu uma, " Kano utaye!" ² piya utagina pavita tave lave hose kanataye. akavatiba kawina mala mima mitaye, kana pindagara mava ilevuge ilegema uma mitaye. Anutu va ka hati amitagina pulitaye kama ena winimi venoma kamba laga yagarama kama. Aye watipa evi evima kama ena vuma winimi venoma wataye.

³ Pigo ka aogangapa sipsip awalo ganda vuti kinama aigitaye tara sililo, to nayeva avitogana tara gina malo utaye pi fowa pindisa," Kano utaye!" ⁴ Pigo ayeva piya utagina, pavita tete hose kanataye. paviti lova ka yagara mala mima mitaye, Anutu va amitaye esegi ena wawaya agokaye vekana iyuma akusanda ena vindiva kambalo mikiveyema, piya vigina igeva igewi a ayegu ayegu ena vindi mikiveyema. Pina amika ayeva tave yogi mete kanataye.

⁵ Pigo to sipsip awaloma kakaga sililo aigitaye, nageva avitogana to kakaga ginama pi fowa pindisa ginamalo utaye,"Kanoma!"Pigo pitapa, agatogana tunu hose kanataye. paviti lova ka yagara mima kanataye, ayeva kamasa sikel mete aya pindiva kanataye. ⁶ Piyavutagi pigo nageva avituwe awamusa ngaga utipa pavi fowa kina miye pindisa utagi. Pi hose akavata miti naka omitaye, "Pindanava puma avolo omitaye ka alita witive ape ngkwape igoma puwaki yema ka yagarama eliya pikivipa avaya lasa atami wama pikiyema kana naninda mekena mone akivi kibipa. Piya vutegina to ka enalova puma avoloma kakaga alita bali lova aisagoma kamasa apeta. Pigoya tova a melungava poma olive weli omandage waini omandageva."

⁷ Pigo sipsip awalo malova fowa sililo aigitaye, nageva to avituwe pi fowa kina malo utipa, "Kano utaye!" ⁸ Pigo pitato agatopa yagigu hose kataye, paviti lova ka yagara mima kanataye, pina agewapa, " Pindagarava wawaya igokaye vekina pulikena,"Kaisa gina milova agaluvata kanataye; Pina agewatova, pulinda kina we mbaliyema."Anutu va pi tarava isimitaye esegi ena wasana uma ayegu yenoma fowa ngaukwai mamba vindisa wawaya. Igeva akemba ndana pikenana lasa pikive yema, o kavona enalasa, o aiyena lasage, o kabu ginamige.

⁹ Pigo to sipsip awaloma nayaka amu sili aigitaye, Nayeva agatuwe alta oma amendai manda gumati igoma spiriti Anutu nda eliya kina ngkwa iyegu gainde gana puwande imatiti punde kina Anutu kamanaka, kana kamana Anutu ayewa igavebema iwimeti kina. ¹⁰ Igeva tavela kegaye uma avigataye Anutu ka," Esegi tave lembaoma, kayeva Holi ma taga ndagara gayema. ayandaga kayeva koti kamanapa oitama igana vindiva itaki venema momba vindi tayegute kinapa?" ¹¹ Piya utegana Anutu va iyoka iyoka iyutasa enava tave lave iyutasa ena poitataye, pigo piya voitate oimitaye amana ngavando wata mi-iyoma. Igeva amana ngavando wata mi-igina piyaki ivabuku wema ala pumalanda kina amba nagali sanaga tigege imatiti punda kina____Pi igavalage imana palagema Kraisti pindi imatiti kina____igekeva paviyama iyegu igina ige pute sapuma imatiti enalaka.

¹² Pigo Nayeva to agato gana sipsip awalo omava nayaka amu puma tonetisa ka anumema sililo aigitaye, piya vutagina mamba vindi tave imima putaye. Piya vutaginava papindiva tavela tunu suwataye me tunu kaiganda puwama. To me wopindi lova kaga tete vuwama kora kanda vuwataye. ¹³ Pigo piya vutagina noliva kaga tuvumete mavindi tumi lumi vutaye igoma takaya, me tave iguguya pegina fikiya oma ana amu tutuvu vulite mavindi tumisa puma. ¹⁴ Pigo piya vutagina me manda omava tavela apako vuma akalakilite atuti wataye me yaga alila isa kayema akalaki gagesa puma. Piya vutagina kaga amunga mage me kayo wani pindi aki mando ndova imima pute ayegaka waye gaitaye malunga atate.

¹⁵ Pina atutiva, mo kaga kina mamba vindisa, pindaga kini ginake, inata tavepe agi minda kinake, amili tave agi minda kinape, mone kinape, tavepe esegi agi minda kinape, pi avovolapa mo kaga kina ndaga, pavi kaga kotanga mindano kamba mindano,me yava pindi kakama miyeno me amu pindi yava ake vindi miyeno. ¹⁶ Igeva aye uma kegaye ikiveye amunga make yava ngoma kega,"tumba taila likema kakata toma malo siya kini la mi-i ndagara mava kamba laganoma, piya vekana sipsip awalo mava kamba igana vindiba tatanoma. ¹⁷ Pindagava kamba laga yaga laka amba avolakiye. kamba ka winava ugava kamba mikivene!"

Chapter 7

¹ Pigo aindiva Nayeva agatuwe fowa angelo asima mite mavindi. Kapa ati notili asima mitaye, kapa pa iyiti asima mitaye, kapa aveti sautili asima mitaye, kapa pa movasiti asima mitaye. Igeva iguguya alakuma mitaye kaga ena awamusa puma ayasa kaisanaga mavindi sage, kayo wani pindisage, o mo kaga yagega. ² Pigo to ka angelo kanataye mo pa iyitisa. Ayeva Anutu nda sili mete kanataye. Pi sili lasava Anutu va, mo kaga ngesegi enawa tasa, ala poitataye ayewa kina iwili kena. Pi angelo oma kegaye utipa tavelasa mo fowa angelo ga Anutu oimiti kamba laga pugasiyoma mage kayo wanike. ³ Ayeva piya oimitaye, " A pundiyoma kamba laga enava malake kayo wani takeva o yalakeva mati tage alandana Anutu kinata pugasa kilina inela.

⁴ Pigo ka angelo oma kaisa awo angelo ginamige alandana kaga Anutu nda eliya kina ngkwata putaye. Nayeva avituwe ayaki kinata paya alandana pune utepa. Piya kinema alandana putepa 144,000. Pipa igeva kaga tupindisa Israeli ginane. ⁵ Pigo angelo ginamiva ala putaye tuwolup tausen wakina Juda tupindi sava, tuwolup tausen wakina toye Ruben tupindi sava, tuwolup tausen wakina toye Geti tupindi sava, ⁶ tuwolup tausen wakina toye Asa tupindi sava, paviyama tuwolup tausen wakina toye Naptali tupindi sava, to tuwolup tausen wakina toye Manase tupindi sava,

⁷ Tuwolup tausen wakina toye Simiyon tupindiva, paviyama tuwolup tausen wakina toye Livai tupindiva, paviyama tuwolup tausen wakina toya Isaka tupindiva, ⁸ to paviyama tuwolup tausen wakina toye Jebulan tupindiva, to tuwolup tausen wakina toye Josepe tupindiva, tuwolup tausen wakina toye Benjameni tupindiva.

⁹ Aindi pingawa ena atawagai tagindava, Nageva agatuwe tave igoma kinataka. Pipa kana wasanava igoma kinakana kamba wasana mava kamba isukena mane piyaki nemava. Pipa igeva toma toma mbavndi saye, toma toma tupindi saye, toma toma aki gina pindisage, toma toma kamana pindisa ginake. Igeva asima mitaye siya kini la sipsip awalo mititake. Igeva tave lave gai vulite iyativa kokonasi ayeke yamage pakale ndakale vuma imu putaye. ¹⁰ Tavela aye ndaye utaye," Tayenda Anutu lenema, Malo siya kini la mala mima mi-i ndagara gaunema, Pi sipsip awalo tawima Satani ngesegi ena vindisa tavabuti nema, piya utaye!"

¹¹ Kaga angelo ginapa asima kive puma siya kini va mitaye, kaga tavepe gina pipindi migage kinakeva, mo fowa asiasima migage kinakema. Kaga pi kinamigeva mavindi iyowa mo ivalatama awaga uma age inata putaye. ¹² Igeva piya utaye," Ye, atagana paviya veno! awaga ute , tamu peno, ayetaka amenda pukune, Anutu lembaye, Asiasima! Tayeva kagaune kayeva pagivu gasima esegi enagapa, kaye kasa esegi yagara gaye, kevaya kaga enava uga vikena yagaraye asiasima! Tagane!"

¹³ Pavipindisa ka tave yagarama navigataye, Makina tave lave iyutasa ena pule kinapa, kayeva ago igano kegivaya yemave ayetasa kane kina nemava?" ¹⁴ Nayeva awema omutuwe," Wayagara, Nayeva kamba iganduwema. Tagamba kayeva ago iganda kivenema kegivaya yemava!" Ayeva neka piya unamitaye,"Makinapa tave gunda ena vindi iyeguma gainda kinanema. Sipsip awalova igeka pulitayema, Piyavutagina Anutu va igenda agunda enawipa meigaiti nema. Paviyama igenda kamba laga enava waninge igasima iyutasa enava kora tasa aogi poitatine.

¹⁵ Piyavuteka, Igeva Anutu aoli siya kini liva asindaye, pigo igeva alotu uma awaga uma miyeye alapela aseka pela puma tave alotu nama pindi. Anutu, aye asa siya kini la mi-indagara, ayeva iwima itama mikiye. ¹⁶ Pina amingaka, igeva kamba igayena gava ivikiye, igeva ivemaba kamba asakiye,kamba tave pa ngamava iyalakiye, o kamba ka ena omava kamba lagava poitaye. ¹⁷ Pipa sipsip awalo mava siya kini la mi-i ndagarama aogima kavi-itakiye, paviyama sipsip ta kavina kinama kavigagai sapuma. Ayeva paitama ivabute asiasima mikenana vindi ivabute wakiye, paviyama sipsip ta kavina kinama ivabute waniti wagagai sapuma. Anutu va igokaye vekini kunda enava kamba mekiveye, ayeva iyo vindisa iyonuva poigasima aogi voitakiye

Chapter 8

¹ Pigo sipsip awaloma aigitaye ka seveni sililo, piya vutagina ka awamusa puma asake saku gasa kamba utaye manda gumatisava. ² Nayeva agatuwe ka seveni angelo asima Anutu aoli miti. Piyavugina ayeva imitaye aoka aoka pikuli.

³ To ka angelo amba asitaye alta la. Ayeva ka goli paleta ayeva aogi agunda ena kayekena. Anutu va amitaye tave aogi vuwanda agunda ena kaye yanoma ofa, pike pure ugage Anutu kinami, pipa goli alta mindiye Anutu aoli siya kini oma. piya vutagina pigo kayetaye aogi agunda enava alta la. ⁴ Mo paleta vindisava angelo oma ayati uma mitipa, pipa kunda oma aogi agunda enomaye, pavindaga Anutu kinami pure ugagekema, pigo Anutu ti pindanava iyenomaye. ⁵ Pigo angelo oma metaye golilasa pumalanda paleta vindi awagi tatama yaku alta lasa. Ayeva mevugai taye kaga mavindi. Piya vutagina paki vakima yaku tari ndara putaye, pipindi yaku abusa lalite waga kana vutagina, ano tave imima putaye mamba vindiba.

⁶ To seveniwa angelo, ginamilo aoka aoka seveniwa pikuli ulitelo kanataye,pavigoya asima yoke piyoma pukakena. ⁷ Pigo amalusa angelo oma pikuliwa pukataye, piya vutagina avusa yakuke kora kema atikaitaye mamba vindi. Pikava piyamba putaye, ka aukwaisa matuti kavabi kaitaye: paviyama ka aukwaisa yanolo kavabi kaitaye, to paviyama ka aukwaisa kavulo kaye gaite vutaye.

⁸ Pigo tara angelo oma pikuliwa pukataye, pipindiva kayena tave amu kandaena yaku talite walewama tave kayo wani pindi tumitaye. Pina agowapa, paviyama kakaga aukwaisa kayo wanipa tete vuma kora kanda vuwataye, ⁹ Paviyama ka kakaga aukwaisa ginapa kayo wani pindisava kaga puye wataye.

¹⁰ Piya vutagina kakaga angelo oma pikuliwa pukatagina, ka tave nolinama, kane ulavitipa tavewa tosi gandama ulavitaye, paviyama kana ganipa tuvilite ka kakaga aukwaisa tave wani pindige ka kakaga aukwai lova awalo wani pindige tumitaye. ¹¹ Kana noli oma ageva asava wayema. Pina amikava, pi anomba nkwanike awaloma keva asava wakiyema. Igoma kina taka nameteva puye wakiveyema asa wani.

¹² To paviyama taraye tarayeki angelo omalo pikuliwa pukatagina, pigo Anutu va mo papindi malo ayegutaye, to wopindige, noli vindige piya vekina mo kane ngipa tuma wanoma. Piya vutagina pangamava kamba alataye ka kakaga aukwaiva. Piya vutagina wongamage noli omageva paviyama ka kakaga aukwaiva kamba alama lataye ka kakaga aukwaisa asekapa

¹³ Pigo Nage pavitato agava vutogana,to ka kigayelo avituwe ka angelo oma tavelasa kegaye ulite kanatipa malo inatisa laka manda vindisa , "kamba laga enalaka pikivinema mamba vindi wawayami iyutape mo kakaga angelo uga mindenagi pikuliwi pukai ginava! pipa pavigo gape pukaki venema!"

Chapter 9

¹ Pigo nayaka amu angelo oma pikuliwa pukataye, piyavutagi pigo nageva agatuwe ka noli tuvulite mandalisa lumitipa mamba vindi. Anutu va kiva amitagina tumitipa tave ga atunga pita mindiyema kamba minda ka omanda mete lumitaye. ² Pigo aye tumba aigitipa kana ga, pipindisava tave amu kunda itaye mo tave iva lagina iyisa puma. Pigo kana gunda melu mala putaginava pigo pangamava manda lisava asa vutaye.

³ Kana ga vindisava ilondana namapa kunda vindisa ilosa putaye mamba vindi ikena. Anutu imitaye esegi ena wasana ivanama ivuki vaki enala ayeitanoma sikopion oma pugagai sapuma. ⁴ Anutu va oimitaye kana ilo ngiyagava tigeva a yonipa naiyoma me kavuba a navalugi yoma me ya ayepa a navalugi yoma. Anutu va oimitaye mo aye wandaga ala poitanda kinatapa pindanava a piyoma, piyavigina inela kama laga alandana minda kinamiva agaiyoma Anutu kinapa pimba mindaye suma.

⁵ Anutu va kamba kaona itataye wasana iyegu yenomava, piyamba nane, mo kaisa gina ivuki vaki enala ayeitano maye nayaka amu puma wupindi. Pi kana mo kina ivuki vaki enala ayeitati kinapa puliyoma yane pipa igokaye vegana me skopion oma amakaye itagagai sapuma iyalisi enala ayeita iyoma. ⁶ Pingava vindiva kana ilo ngama iyuki sanala ayeita kivipa mo aogi kamana kamba avima ika amigasi gage kina, pikinapa ivuki vaki ena mekivepa puwasa nagaga ivikiyema, piya vikivepa kamba pulikiveye. Igeva pulikenaga yagu gakivepa, kamba laka pukakiveye.

⁷ Kana ilo aogangapa hose oma akemba ndana vindi wakena yoke puma migagaisa puma mitaye. Igeva inotiva kini hati pulisuma mitaye. Pipa kana iyowa liva wasanami iyowa menda kinane. ⁸ Ige inoviya tova misis wema anoviya menda kine yakalo anoviya ndaga kina. Pigoya iwalova esegi vuwanda laioni oma awa ganda vundane. ⁹ Pigo igeva ivilapa metoli kapa lasa pumalanda kapa lasa ivilapa igasa lilimaye. Pigo ige paulite wakivepa, me igaga ngamava tavela awamusa ngaga ulite wakiye mo hose oma kama enala wandana mo gelioti gare paivulite wagina tapo lapo uta waisa puma.

¹⁰ Ige iyawa liva me skopion oma iyawali ganda maye. Pi iyawa lasa wasanava amakaye tata vikena gana. Ige ngesegi enava wawaya iyuki sanala ayeita kenaye iyawa lasa nayaka amu ngu pindi. ¹¹ Pikinata kini mima kavi indagarava mo aminga kamba minda kalasa ki mete aigikena tumiti angelo ye. Kana pindagava agewapa Hibru kamana pindisava Abaddoni. Pigo Griki kamana pindisava agewapa Apolion. Pi tara yaga kamana pindisa magiva agowapa" kamba laga yagara yema." ¹² Pimbaye amalu tave gunda aindi kana kivndanava. Pigoya aogima mima agavabo tara gunda aindisa galova kanakiya.

¹³ Piya vutagina pigo nayaka amu puma tone ndisa ka anumema angelo oma pikuliwa pukatagi, Nayeva avitogana ka kigayelo kanataye fowa kona vindisa goli lasa pumalanda alta pipa Anutu nda esegi ena minda malu pindisa. ¹⁴ Pi kigaye kanatipa mo nayaka amu puma tonendisa ka anumema angelo ga utaye, kana pikuliwa minda yagaraga utaye," Iteta itoma mo fowa angelo Nage ala poitando tave wanita mi-iyoma Iyuparetis." ¹⁵ Piya vutagina mo fowa angelo ginapa uga laka wataye, pipa kana igeva agavama miyene ayetaka pindaga avola sanaga, wokayo, ka nkwa kaiyoma, Igeva uga watene igeva kanala pikivindaga ami ile ginami ka kakaga aukwaisa iyegu kiveyema.

¹⁶ Kana vi hose akavata kanate kinapa kagapa tu handareti molioniwa kinane. Nayeva avituwe kaisa ginamilo navigataye kagapa ayaki kinanema. ¹⁷ Pavipindi amandana pagu punaya kitipa nayeva agatuwe kaga hosege ile ginakeva ayamba paya kanaye suma. Pigo ile ginamiva ivilapa tetevuma yaku avusa ganda vunda pulitaye, iyutasa enaliva kokomu vundane, tova yagigu pundane salfa yaba kanda vunda. Kana kaga hose anotiva laioni oma anoti ganda vunda kana. iwamu pindisava yaku avusa lalite kanataye, kundage, avusa lama minda yaku salfa gandama.

¹⁸ Pi kaga enaye__yakune, kundaye, yaku tama mi_isa punda salfa gandama hose liva mindiye' awamu tige___iyegu gaitaye ka kaga aukwaisa gina wasanava. ¹⁹ Kana esegi enava hose omandava iwamu pindi mite iyawali mite vundiye. Iyawalige inongayambu lige kuya oma pundisa puma wasana iyegu kenanava mindi kana.

²⁰ Pigo kaisa ginapa, mo kamba iyegunda kina kamba laga ena oma yaku ngamage kunda omage tama mi-i salfa yaba ngamageva, kamba me kanataye agunda ena vuma migage tisava. Igeva kamba lakulitaye kamba laga spiriti ga alotu ute kambari gotiga awaga ute vutepa igewi iyatasa vumalanda golilasa, siliva lasage, bronisi lasage, yaba tasage, yalasage. wawayapa kamba minataye kana enaga alotu ikenava, pavike gaye mo kana kambari goti kamba aolasa agakena geke, kamba avite, o nasikenana wa kamba vunda kina. ²¹ Igeva kambalo minate vutaye wasana ayegu kenana geva, o kiyo enavela, o kupiyo ena vindi geva, o kundana ena vindi geva.

Chapter 10

¹ Amandana vindi pagu agatopa angelo lumitaye manda gumatisa. ka ilagi oma amba kive potataye. pavitapa kovakova amba ayewa nataye anotapa. Aowaliva pangama vusuma yewasa vuwataye. Aye agisaliva yaku kanda vuwataye. ² Aye aya pindiva yaga alilasa vumalanda kayena ndana vikena amana andogana pipa aigitaye. Pigo ayeva ka agisava kayo wanita ayelindana ka agisava malakati malo ayetama mitaye.

³ Ayeva tavela aye utaye, aye utipa laioni oma aye yegina awamusa wagasisa puma. Pigo aye utaginava, andalu andalu utaye seveni wata; pi andalu uti pindisa kamana kanatipa ago avibevema avituwe. ⁴ Nayeva pavigo kayekena vutuwe kana avito kamana, piyavutogana ka kigaye kanataye manda gumatisa piya utaye, kakama takulo utaye andalu ena vindisa ikamanapa! isa pindiva a kayeyo utaye!"

⁵ Pi angelo agato gana asima miti ka agisa kayo waniti malo atate ka agisa malakati malo atate vuti, pi ayeva ayataka malo gaitaye manda gumati, ⁶ Ayeva avigataye pi asiasima migagai ndagaraga___pavi ndagarama kaga ena manda guma pute kaga ena vuti ndagaraga, pavi mayenava vute kaga enava vute vuti ndagara, pavi kayo wani pute kaga enava pute vuti___pi ndagarama nanaviye vaya ikivipa tagambane. Pigo angelo oma Anutu ka malo omitaye aye nanavaya vukuwema ugagai kamba asaya puma vikena yagaraga yema . ⁷ Ayeva piya utaye kana yaga kanaki seveni wa angelo oma pikuli pukakina, Anutu nda kakanda napi enawapa amba pagiviki yema, pavi paitakaya ugaindisa puma eliya kinangkwa, profeti ginami iwamuta.

⁸ Pi ka yagara nage avitugana kamana utipa manda gumatisa to piya unamitaye. Ayeva piya utaye," Wamagina yaga alila kaye malanda aima mindi umeyo utaye ayati ulindi mo angelo ginama agisa kayo waniti malo ayete to ka agisalova malakati malo ayetema mindi ndagara matisa." ⁹ Pigo nageva watuwe angelo omati kana yaga ali amana ando namenoma. Ayeva piya unamitaye," Memagina no utaye. Mandana omava kawamutapa iga enawapa walusi gava amungama visa pikiyema, piya vikibipa kanda vindiva asavakiye utaye

¹⁰ Pigo nageva yaga ali amana andova angelo oma ayatisa umema natuwe. Pigo nawamutapa iga enawapa walusi gava amu sigi vutaye, piya vutipa nanda vindiva asavataye. ¹¹ Piya vutaginava kaisa milo piya unamitaye," Kayeva kamanapa yoma Anutu kamana togema kaga mbavindi, wasana tave gina akima mikivi pindi, mo kaga toma toma kamana pindi, mo kaga kini gina mikivi pindigema."

Chapter 11

¹ Pigo ka asa angelo ginama namitaye pusa ulite nasina ngasa ganda vunda. Anutu va piya unamitaye," Wo utaye tave alotu namati, uma makimivo utaye pavi alta mindita, wama uma iso utaye kegivaya aloti uma miyeya. ² Piya ute pi tave kuma avei mindi kumatapa a makimivo utaye avei tave alotu nama ngama ayataliva pi kumapa Juda ginana to gina imindo kumana. Pina amingapa, igeva pi kumata igisava asu aiyomaye Jerusalemi siti vindi fotituwa ngu ayevuma.

³ Nageva tara yagara isi sagakuwe kamana uma isoma isiyako 1,260 wa ndaga vindi. Isigeva iyakiki vese wasana minda agunda enawika kunda milite ginisi isutasa enava meme yaga ayatasa pumalanda pulite ginisi." ⁴ Pi isige tara yagarava makimi vikibemepa tara olive yalalage tara alamu gani ulama atana tave yagara migagaita migagame, kevaya mambala kavima migagai ndagara. ⁵ Pi tara yagara kaisa ginami kamba laga poisita kivepa, yaku tara yagara lalami isiwamu pindisa ilosa mete kanama kamba laga amba poitakiye. Pigo kaisa ginamilo kana tara yagara lala paviyamalo kamba laga poisita kivepa, isigeva paviyamalo iyegu yegaiki vese kamasa puma.

⁶ Pi tara yagara lalamiva esegi ena melite ginisi male mandali mima kava taku kaiki vese isigeva anutu piya kamana isuma isiyakiti ndana vikive mekana. Isigeva paviyama esegi enava mekivese kaga ngaukwaisa wani mema kora awe pugaikivese; Isigeva paviyama esegi enava mekivese mamba vindi toma toma kamba laga ena aisagakena. Isige pindana vikivemepa kaga yagava isuma laka pikivese nanavaya vikivemepa, ⁷ Pigo isige uma pagiviki vemepa kamana oimisoma Anutu isisagati, pigo kabu gala mesu ilosa kivi aminga kamba minda kavindisa isigepa amba isilakuli kiye, isigepa kamba laga poisitama, isiyegu gaikiye.

⁸ Isige vuwakiveme isu aliva pavita kepindi mikiye tave siti oma ayetapaya tave yagara ita atateta, kana vi sitiva ama kamanapa ikiveye Sodomu ye o Isip yema pipa kana wawaya miva pavi ige puvutesa puma kamba laga enava pekagana Sodomu ginake Isip kina keva. ⁹ Iyoka iyoka igoma aki ginapela, aoka aoka tupindi vela, toma toma kamana pindi vela, kaga pingawa ginamiva tarami isu ali kepindi mikivipa agakiveye kakagala apu yaga. piya vikivepa kamba kaisa ginamiva isu aliva mema kai isitakiveye.

¹⁰ Pigo wawaya mamba vindi miye kinami agakivepa tara yagarava ago puwasema, Igeva agateginiva imupuwama isigu nakiveye. Pigo igeva preseni enava isigu nakenava ami ami pikiveye mo kamba laga ena atuguvama wasana iyegu tametaka. ¹¹ Piya vikibipa aindiva kakagala apu yaga atawa gasakanava. Anutu va isigokaye vekinisi mesu asima isuma melite to asikivese. Isigeva mesu asikivese, piya visigina agakive kinamiva pami ndami pikiveye. ¹² Pigo tara yagara misiva avikivese ka kigaye tavelasa kanakivipa mandalisa piya uisimi kiye:"Mati iyisoma!"Piya yekinisi isigeva ikivese inatisa gumati ilagi vindi. Isigama ginamiva isigava visigina ikivese.

¹³ Pingavando vindiba pavi kamasa puma imimapa tave lakaya pikiye, piyavekina teniwa ndama siti vindisava kamba laga vuyewama akasagasu vuwakiye, piya vekana pikunda vindiba seveni tauseniwa kina puye wakiye. Kaisa gina uga mikibe nagiva agate tavela iyekuru vikibiye Anutu kavindi ndagarama viyema. ¹⁴ Pipa tara yena kanakibipa uga suga enalaka kanakiye. Pi kaga enalo kanakibipa aogima kavima mikenaye pipa kamba laga ena laka kanakibi kana pindana omava avaga ando laka kanakiye

¹⁵ Piya vekana seveni angelo oma pikuliwa pukakiye. Tave kigaye inatisa kumatisa kanakiye,"Anutu tavele ke Kraisti aye ala potatike isige tave isigi melima kaga mbavindisa ginatapa kaviki vese, pavigo uga kaga yaga mima undawama kavita wagai kivese asi asima!"

¹⁶ Mo tuwenti fowa agigi gina siya kini wita migage Anutu nda esegi enawa pindi igeva iyowa mavindi motama alotu utaye. ¹⁷ Igeva piya utaye: "Tave Anutu, kaye kasa kaga enalapa tave mindanema! Kayeva kasa uga mima unda wakivenema! Kaye kasa kaga yagava migagambe kana! Tayeva aisa une kayeva ago winimi pugaitane esegi enagatasa, kaga kina miva kamba laga ena pugatataye, piya vutepa ibava kavi itane kaga mbavindisa ginatapa.

¹⁸ Kamba imatiti punda kinamiva kaga mbavindisa imo kamana uma kamba laga kasa ugatataye. Pitakava kayeva tavela kamo enava poitane. Kayeva ago napigai tane ka yagava pulinda kinapa aslite kotilapa kanaki veyema. Ka yagava kanaki vikana eliya kinakapa ika poita kivene profeti ginake kaga kayeka imatiti punda kina keva, mo kaga kayeka ilaka viteke, pamo kagake amanano tave yoma. Pindagava kayeka ndaga avolakiye mamba vindisa kamba laga poitakenava mamba vindisa yena kamba laga pugage kina keva ."

¹⁹ Pigo Anutu aikaitagina tave alotu nama manda gumati, pigo nayeva agatuwe kontraki bokisi. Tave gani tama asa vuwata gina apaki paki vuma yaku tali ndala vutaye; piya vutagina andalu dalu utaye; imima tave vutaye mavindiba, piya vutaginaba yaba agutawanda tumi lumi vutaye manda lisava.

Chapter 12

¹ Pigo ka tave enalaka amba avolataye mandali. Pipa ka wayane, autasa enava pane. Pi opa agisa amenda pindi mitaye. kana wayama anotiva amoena winimi pugaite misuma tuwolupuwa noli mitaye. ² Ayeva pavigo yagara yakali pikenala mitaye, ayeva tavela ayeuma mitaye avuki vakima vuma aukitagina.

³ Kayenalo kamba vuna ndanalo vutaye mandali. Pipa tave lete dragoni namatoye. Pikina ngoma anotiva seveniwa anongambu ge teniwa kao awagema minda kinane kana vi anotiva aoka aoka kini hati pota vota vunda kana. ⁴ Pi kana dragini oma ayawa lasava ka kakaga aukwaisa noli pagivuma mamba vindi magaitaye. Kana dragoni omava ayewa asa mala mima mitaye mo wayama aoli, kana wema yagara ena pikivi ayeguma nakena.

⁵ Pigo kana wemava yagarava avola tatipa ayeva ayeva yagara mima kaga kinata kavikena tave esegi enawatasa paviyama ayeni asala asima misuma. Piyavutagina Anutu va yagara wapa abavulite siya kini wa pindi wataye. ⁶ Pigo mo wayapa wasana kamba minda mavindi wagaitaye. Ayendava mawapa ago ala potanda kana pipindi mikena wataye, pavipindi miyekana ayeva kavitakiye 1, 260 wa ndagava.

⁷ Pigo tave gama avolataye manda gumativa, Maikoli ge angelo ginakeva mo aye kavitandi keva kama dragoni omage pikena vutaye. Piya vutegana dragoni omage ayenda angelo wambageva awema iyegutaye Maikoli ke angelo wakeva. ⁸ Piya vutepa dragoni va kamba wini vutaye kamava; o Anutu va kamba dragoni omake angelo wakeva kamba itataye manda gumativa to gakema. ⁹ Pikava, Anutu va asagayoma mevugataye dragonipa manda gumatisava. Pi dragoniva paisa kuya lakane iye, kana ayeva agewapa Devoli Satani yema. Aye asa mindana wawayapa kambari ndanava poita gagaye mamba vindiva. Ayepa avama mome vugaitaye mamba vindi angelo wandaga.

¹⁰ Pigo Nayeva avituwe kaisa ginami tavelasa kegaye utepa, Ibava tayenda Anutu va tawime iyema ayewa kinapa esegi enawa tasa, ayewa pigo kavi-itayema! Ibava Kraisti ayewa kavi-itakiyema! Pipa pavigo Anutu va asagayoma mome vugaitagina ikaya suna imatiti kinaka manda gumatisava. Aye asa migaite mima Anutu aolapa alapela aseka pela puma mima Anutu kava igeva igomata kamba aogi ena vuma miyeye tayekava omigagai kana.

¹¹ Tayenda imatiti kina tembi ago winimi vugaitaye nanaviyema sipsip awaloma kora alikaite pulitikana igetaka, pipa nanaviyema ige ago pagusama ugaitaye ayekava kaisa ginami pindi. Igeva kamba aguyosaga taye pavita miyava mikenava, piya vutegini igeva alagaye utaye wasanami iyegusana gava pavipindi evi evima taga kamanapa pagusa taye. ¹² Piya vigina manda gumatisa ginamiva imupiyoma. Piya vikibepa kamba aogi enalaka kanakivino wawayata mamba vindige kayo wani take, pipa nanaviyema Devol ago tigeti tumugasine. Ayeva tavela amoenva pulite tumine nanaviyema ayeva ago aga gasaye alo ndagando mikuwema aindi Anutu kotila asite kalabusi punata kiyemava."

¹³ Pigo dragni oma napilite gina ago kavindi mo nagaitayema mandapindi, pigo mo waya yagara ena vuti ngwepa agaluvakiye. ¹⁴ Piya vikibipa Anutu va mo ngwepa tara ena agaga tara amikiye tiyo ngama agaga kanda vunda piya vekana ayeva paulite wasana kamba minda mavindi wagasanoma. Pimba vindiva Anutu ago mawapa yoke potandi kana pipindi wakiye. Pipindi umiye kanava Anutu va kavitakiye kakaga wata apu wapindiva. Pi kuya, pipa, ayeva dragoni ye, ayeva kamba alaga vikiye mo ngwe uma aigaya vikenava.

¹⁵ Pigo kuya omava wani awamu pindisa mukasa kina tave wani ivaba mete wama mo ngwe nama ngkwa ndaga uma avamete wagasanoma. ¹⁶ Piya vikibipa maoma aopuma mo ngwepa mawa aiwama wanipa nakinda gaikiye mo dragoni oma awamu pindisa kanakivi ngwanipa. ¹⁷ Piya vekana dragoni omava tavela amoenava waya kava potakiye, piya vekana pigo ayeva atate wagaikiye kama ena uma voitakena ayewa tupindi. Igeva pikinapa kamana avima agaluve kinane Anutu nda alowa kamana avite wasana gava taga kamanapa Isu kava pagusama oimite vekana. ¹⁸ Pigo dragoni va atate uma asiwa kiye kayo wani awali.

Chapter 13

¹ Pigo nayeva agatogana ka kavu gina ndama kayo wani pindisa mesu itaye. Pipa teniwa kao awa ganda ena anopindi ilosanda ke seveniwa anongayambu mindi kinane. Pi aoka aoka kao awa vindiba kini hati igitata vundane. Pigo pi ka ka anongayambu vindiba ka age kayetataye Anutu ka akaya kamana kayemalanda. ² Pi kana kavu ginapa leopati ganda vundane. piya vunda kana pi agisaliva beya ganda vundane, pigoya awamu tiva laioni oma awamu kanda vundane. Piya vutaginava aye dragoni omava mo kavu ginapa tave esegi ena amitaye. Ayepa tave esegi enalaka amite kaviyo omitaye wawaya ta kavima kini asumiyoma.

³ Ka anongayambu kavu gina aogangapa ago puwama magi wanda kina kanda vunda kinane. Piya vundapa agolo mesu aoga wataye. Pina amingapa, mo kaga kina mamba vindisa kinapa au ayeya puwama agaluva kiveye kana kavu ginapa. ⁴ Igeva pavigo ilaka vima dragoni age mema inata pikiveye mo kavu gina esegi ena amekina kavi-ita kibika. Igeva pavi kavu gina kegava ilaka vima awaga ute piya ikiveye," kamba ka winava esegi enava pikiyema ma kavu ginama pisa pumava! Ke akemba ndanava amba potakiyema?"

⁵ Anutu va atakana kavu ginamava tave age mema inata pulima Anutu kava akaya sikiye. Anutu va atakana wawaya tapa kavi kiye foti tuwa ngu pindiva. ⁶ Aye kamana ikivipa Anutu akaya kamana ngamana ikiye, mo agelakava, mo malunga mikivi kegava, mo kaga manda gumati miye kina kegava paviya ikiye.

⁷ Anutu va atakana kavu ginamava kama enava poitama winimi voitakiye ayewa kinapa. Ayeva esegi ena watasa toma toma kina tapa kavikiye, kaga kina takeva, pamo kaga toma toma kamana pindigeva, mo kaga toma toma ngau menda kina pindi geva. ⁸ Kaga kina mamba vindi minda kinapa ayeta ilaka vima awaga ikiveye. Igeva pikinapa kamba igeva minda kinane asiasima mikena buku vindiva sipsip awalo ayegu gaite ndagarama buku vindiba. pi kinami ige kaye malandaka mindiye Anutu kaga ena mamba vindi kamba vundata kaye malandika, pi kinapa kana Anutu ayewa kinane.

⁹ Kaga kina kevaya aogima napima kamana avikibe Anutu kamana. ¹⁰ Piya vigina Anutu napi gaiti kaisa gina ivama iyegu kiveyema igama ginami, pipa pavigo paviya vikiye. Paviyama Anutu kaisa ginaka wasanami iyegu kiveyema napi gaitipa, paviyama kama ena vindi iyegu kiveye. Piya votandi kana Anutu va kevaya auki sana vindi wakivipa ayeva auma wapa mala kasima wakiye.

¹¹ Pigo nayeva to agatuwe kavu gina mavindi salo ilosamete itipa. Pi kina anotiva amana awa lala ilosanda sipsip awa gandama. Pipa kamana utipa agili kamana utaye me dragoni oma isapuma. ¹² Pavi ayelova esegi ena watasa wasana latova kavitaye mo kavu ginama auma laka, pipa, kana kavu kinapa pulikena ugenando wata mitipa to mesu kava wataye.

¹³ To pitato tarala kavu ginato mesu itipa aota tavepe enalo vutaye, piyambake vutaye yaku avusa mandalisa tumikiyema kaga kinamiva agandi kina. ¹⁴ Aye vutipa pi tavepe ena mo kavu ginama amalu puti ngauwa enalo vutaye. Pindana vutipa, aye kambari ena vutaye wawaya ka poigaikena mamba vindisa ginamika awaga iyoma mo amalusa kavu ginaka. Pindana vutipa kaonama Anutu atatagina vutaye paviya venoma. Pi aindisa tara kavu kina mava mamba vindi wawaya kava piya oimitaye ka ama kambari goti piyoma mo amalusa kavu ginaka alapuma, ayeva uga aogama mindi nanda, paviyama kaisa ginami agoma ayegu gaitepa yogitasa.

¹⁵ Anutu kaonama atatgina mo aindisa tara kavu ginami mo ama ndana vumalanda kambari goti pindi auma mo atakana kamana enoma. Piya vekana mo kana kavu ginamiva pavigo piya viyo otakana kevaya kamba alaka vima mo kambari gotika awaga ikivipa pavigo puliki veyema. ¹⁶ Pigo mo aindisa tara kavu ginamiva ikiveye mo kaga wawaya kava meiyoma amalusa kavu ginama age ayataka ndisa ayetige o ainelake kaiyoma kaga kina, paviyama tave agi mindano age kamba minda kinoma, kota ngkwa minda kinano kavona ginanoma, eliya peno, uga eliya penoma. kaga kinane! ¹⁷ Pitasa kavu gina ngamalova yekana wawayapa ika ndanava pikiveyo o aisaga enava pikiveyo ige kamba alandana iyuti mikibi kava, pikava, kana kavu ginama age yo namba alapuma agi mikibi kava.

¹⁸ Tigeva aogima napi iyo pilage yenalipindiva kana alandana tiyuta mekive ndana oma amingakava. kegavaya aogima napilage pikivembe nagava pilage enaga pindiva pi namba alapikivi kaga toma toma kina pindi. Pipa namba 666 ye.

Chapter 14

¹ Pigo Nageva agatuwe sipsip awalo asima mitipa saiyoni amuti Jerusalemi. Pi ayege mite kinapa 144,000 wa kinane. Ayewa agege abawamba agege kaye malanda kinane inelapa. ² Nayeva avituwe awamusa ngaga uti manda gumatisa, pikana awamusa ngaga avitopa tave wani ava iyese pusuma avituwe o tave andalu uma awamusa ngaga isa puma. Piya vute mo kaisa kita omayo me kaisa musiki oma isa puma.

³ Pigo 144,000 wa wawayapa aoso ngini utaye asima mima siya kini oma aoli, fowa kina migage iyolige asitaye, mo kaga tave gina pavipindi migage kinami iyoli gema. Pavi igemanane 144,000 wa kina, pipa mo sipsip awaloma ika pumeti kinane mamba vindisa, Igega kana iniva atakama ikiveye. Kamba kaisa kina milova atakama ikiveye. ⁴ Kana vi 144,000 wa kinamiva kamba aogi enava kamba vutene waya migeva; pipa igegeva kamba kupiyo enava vute vutaye. Igeva pavigo sipsip awalo agaluvata nasitene ayeta paya watitiva. Pingawa ginapa sipsip awaloma ika putine Anutu ndaga mamba vindisa ginami ika pindisa; Pikinapa sipsip awaloma ivama ofa gaitine amalu Anutu ke ayewa kendaga. ⁵ Igeva kambari kamanapa kamba ugagaye, paviyama kaisa kamba aogi enava kamba vute pugagaye.

⁶ Piya vutagi nayeva to ka angelo agatogana paulite aka pindi tumitaye ilagi omake manda omake. Ayeva melite tumitaye Anutu nda asi asima minda kamana aogi kamana mamba vindi tumitaye mamba vindi mite kina oimima aogi poitakena. Aye piyavutipa kaga kinaka tumitaye, toma toma ngau menda kinake, toma toma kamana sunda kinake, toma toma mbavindi mite kinakega. ⁷ Ayeva tavelasa kegaye uma utaye," Kaye kuruvo Anutu ka age mema inata piyo ibava aye kunaye wasana avama kotimi vikena yagawane kaga kina! Ayeka alotu iyo aye asa manda gumapa putaye, mambava vutaye, me kayo wanipa vutaye, me amana ngwani andodo geva."

⁸ To ka angelo loye, pipa tarawane, pi akai kanati ndana piya utaye," Pi kamba laga vuwanda siti Babiloniva ibava pagilaka pugasima kamba laga vuwayema! Babiloniva kamba lagama minda kana kaga kina avama kamba aogi kupiyo ena vindi migagaye. Babiloniva piyambane kaisa ginamalo kaisa gina avama igoma waini amima gasisa piyambane!"

⁹ To ka angelo loye, pipa kakaga wane, ayeva aindilo kanataye, ayelova utaye tave kigaye vindisa," Pigo kaisa ginama alotu ute kavu ginake amanga kega yoma ye otakina ala maki atanoma aowalake o ayatake, ¹⁰ Anutu va amo ena poitakiye, pi amo ena poitakivipa esegi waini awevuma imekini nasu vikibeye. Ayeva esegi yaku pindi isagayoma mevi kiye aogi angelo wambi iyolake sipsip awaloma aolakema.

¹¹ Yaku kundava iyava mikiye mo iyalama mikivi pindisava asi asima. Anutu va evi evima itakina iyalata wayava mikiye, aseka pela ala pela suma. Pipa nanavaya iyuta puma avolakiye mo kavu ginaka alotu ute amaka ye otakina iyuta age kaye kivikinapa." ¹² Pigo Anutu kinapa, mo kegivaya Anutu kamana avite imatiti pute Isu ka, igeva evi evima avite imatiti pute iyumaipa ayeta age vuma mikiveye.

¹³ Pigo nayeva ka kigayelo avituwe inatisa gumatisa piya utaye, Mapa kayeyo utaye: Pipa aya vikiye mo kaisa kina umikena wate kinapa tave yagara ge." Anutu Spiriti oma utaye, " Ye aindi pulite giniva, igeva to kakeva ivuki vaki ena vindiba kamba umiki veyema. Pikava, igeva wama umina kiveyema, pigo kaga kinamiva igakiveye aogi ena ago pugaindeka veyema."

¹⁴ Pigo nayeva ka enalo agatuwe pamindami enalo. Pipa tavelave ilagilo, pi ilagiliva kawinalo mala mima mitaye aogangapa wama ndagara misuma. Ayeva goli lasa pumalanda kini hati anotiva pulitegina. Ayativa yogi awana wanda yogi ulitegina mitaye. ¹⁵ Evi evima gapa ka angelo to kanataye tave alotu nama pindisa inati manda gumatisa. tave kamana utaye, mo ilagi vindi mala mima mitinaka malo omitaye," Pavigo gunala kanainema ago grain naninda agutata wagina mamba vindisa, pavigoya yogika mete grain tumba kaso grain ago agutawaya," ¹⁶ Pigo mo ilagila mala miti ndagarava asilite kasonga kive kive vulite mavindi tumitaye, tumima tumba kasataye.

¹⁷ To ka angelo tumitaye inati aki ena vuna ndama pindisa. Ayelova paviyama kasongapa ulitegina. ¹⁸ To mo inati mandalisa guma tisa alta lasa ka angelo lo tumitaye. Ayeva kavi-indagaraye alta lasa yakuta. Ayeva utaye tave kigaye lasa mo angelo yogi uma miti ndagaraga," Mo yogika tasa grap anoki alisa poma yoga vindisa momba vindi! Piyavuma anokila kaga mema akivoma kaga grap va ago agutawaya!"

¹⁹ Pigo angelo oma yogi nga kive kive vutaye momba vindi, Pigo ayeva mevutaye grapuva tave mavindi ayeta paya Anutu amo enawaka igana voitakuwe umalanda pindi. ²⁰ Anutu va agisa lasa ayelutu pataye grapiva mo waini ayelutu pakena vumalanda pindi avei siti omapa, piya vutagina kora tumitaye! kana kora ngamava ibavamete wani tumitaye mava iguvuma ka guwulite itipa 300 kilo mita itaye, inati itipa mo hose omanda ayeni hose awamu pindi mindi kanala itaye.

Chapter 15

¹ Kaisa tave ena kamba pugagai ndana vuma avolataye mandali. Nayeva agatuwe seveniwa angelo,Pipa kengeliya payaye kana kamana kamba aogima avinda kina ivama igana vindi itakenava seveniwa ngaukwai aota aota puma. Pipa ayeva atutisa yaga Anutu vikiye pingaukwai igana vindi itakenava, pindanava nagali gasima iyakikiye amondana wapa.

² Naye agatopa kayo wani kanda ena agatopa pindana omalova ama agana glasi vindi yaku atokaye malandane. Naye pipindilo agatopa wawaya mo kavu ginaka kamba ilaka vite ama ndana kega igatuwe, pikinake mo kavu ginamanda eliya kina ngkwa kamba atatagina auta kamba alandana vute namba kamba kaitati kina kema. Igeva asima mitaye mo kayo wani glasi ganda vunda mitita.Igeva asima mima gita viyena iya pindiva uma mitaye Anutu imiti.

³ Igeva ka ngini uma mitaye Anutu nda eliya ndagara wamba Mosese pai umalandi ngini. Ige pingini utepa sipsip awaloga age mema inata pikena pingaukwai utaye: "Tave yagara Anutu, Kevaya inata mima kaga enala kavi gagai, Nanavaya pugagambepa esegi enaga pindisa aogi enamana pugagane! Kayeva aovuloto enamana pugagane kaga yagava tagamba ndana mana. Kayeva kini gaye asiasima kaga kina ayeta paya umi ambive pindi! ⁴ O Tave yagara, kaga kina miva iyekuru vute kayeta age pikiveye kaye kasa holi yagara gaye. Kaga kina mive umi ambi vindisava kanate amba ilaka vima kawaga ikiveye pipa ago iyaki gasane wawaya ka koti ena poita kenava taga ngaukwaisa pugagambe kana."

⁵ Aindi pindana atawagai tagipa Nayeva agatuwe inatisa gumatisa tave alotu nama aiwati, pipa kana seli nama agatuwe. ⁶ Kana mo seveniwa angelo ginami eliya ngwi pute kamana kamba aogima avinda kina igana voitakena seveniwa ngaukwaisa me kanati mo kana holi guma pindisa. Pi kana angelo ginapa iyutasa enava aogi vuwanda pulitegini, tave lave vuwanda pulitaye; pi ivilapa goli ganda enalasa pagumba landa pulitaye

⁷ Kawina mo fowa kina migage kina pindisa seveniwa angelo gina imitaye goli lasa vumalanda iwale waine awagita wawavunda. Pi kana waini oma amingapa Anutu, kevaya asiasima migagai, pi ayeva tavela amoena wapa wawaya aye kamana ika amigage kina igana voitakena piyamba potandiye. ⁸ Pi kana tave alotu nama pindisava kunda ilosataye pindana oma amingapa malunga pindisa esegi enawake yaku ikinaka enawake kaga esegi vuwanda yagara yema Anutu va. Kamba ka kina mava pipindiva ikiye pi tave alotu nama nga pindiva uma agema seveniwa angelo oma eliya ngiwi uma pagivugasima momba vindisa wawaya igana voitakiye seveniwa toma toma ngaukwai

Chapter 16

¹ Amonda agasuma pagu agatopa Nayeva avituwe kaisa ginami tave alotu nama pindisa kamana utipa tave kamana ndama pindisa utaye, pipa angelo ginaka oimitaye mo seveniwa iwale uma mite kinaka. Ayeva utaye," Matasava wamagili uma ateva iyoma momba vindi waini seveniwa iwale vindi mindi. Pindana omava momba vindi minde kina ivuki vaki enala ayetanoya Anutu igeka amo poita ndana."

² Pigo amalu miti angelo oma uma atevataye momba vindi aye ngiwale vindi mitindana.Pina agowapa, kamba lagama aukisanava pikena anamu ilugi kivipa mo wawaya kavu gunama ngeliya kinaka ye otatagi age gaitati kinami pindige,mo kana kavu ginama amaka awaga ute kinakela.

³ Pigo pitasa tara angelo lo uma atevataye iwale wato kayo wanita. pigo iwalewa uma atevata ginava, wani ngamava uma awe vuwataye, kora ngwani ndana vutaye, pipa kora taka kandaya putaye. Ayeva mo puwanda kinami kura kanda vutaye, piya vutagina kaga kina kayo wani pindi minda kinapa kaga puyewataye.

⁴ Pigo kaga angelo omava uma atevataye iwale wapa mo tavepe wani take amana nwani ando ndo lakema. pigo iwalewa uma atevata ginava, tavepe wanike amana ngwani ando ndova kora awevu wataye. ⁵ Nayeva avituwe mo angelo kevaya esegi enawa minda wanita kavigagai ndagarama Anutu ka omiti," O Anutu, kayeva minda mbekana kaga yaga mima unda wakivenema. kayeva holi yagara gaye. Kayeva kanaramba wawayapa kotiva poita kivenema. ⁶ Kaye kamana kamba avigage kinamiva iyegu yegaitaye holi eliya kinakapa profeti gina. Piya vegana kayeva igana vindi itandane kora ngwani imekana nama miye kinapa. Pipa igewi pute ndanagaye," ⁷ Pigo nayeva to avituwe kaisa ginami alta lasa awema utaye," Ye, Tave yagara Anutu, kayeva kaga enalapa tave kavindane, kayeva wawayapa iganavi itandane tagamba ayetakaya."

⁸ Pigo fowa angelo oma iwalewa pindi atatindana pangama aovindi malo atikaitaye. Ayeka piyavoma omiti ndana vutaye tavela pangamava mumu puma yaku tasu venoma wasana ayala kivipa ⁹ Piya vekina kana wasana ayalaki vipa tavela yaguiyoma, piya vekinava igeva kamba lagama Anutu kava akaya kasava ikiveye mo esegi enawamba ivuki vaki enala ayeita kivikava. Piya vekina igeva evi evima ikava amigai kiveye mo kamba laga enaikaga ivuwama Anutu ageva kamba mema inata pikiveye.

¹⁰ Paviyama nayaka amu puma angelo oma iwalewa mo atuguva kivipa kavu ginama siya kinila atugu vakiye, pavigo avaga tunu suwakiye pavi kavu ginama kavima mikivi ngavala. Piya vekana kana kavu ginamage wawaya migeva iwalasava indevula okama ukilisama tavela iyuki sanava mekiveye. ¹¹ Igeva Anutu kava tavela akaya kasava ikiveye mo inamo ngama iyuki kivikava. Piya vekana igeva tova kamba laga enava kambalo vikibeye mo pai pugage sapumava.

¹² Piya vekina to nayaka amu puma tonendisa ka anumema angelo omalo iwalewa atuguva kivipa Yufritisi wanita atugu vakiye. Pigo kana tave wanipa asawa kiye piya vekana pigo tavepe gina pa iyitisa kandiri vindisa apayo puma igama gina ndaga kana iyoma. ¹³ Pigo Nageva agatuwe igoma kamba laga spiriti kanatipa aogangapa talo kanda vunda. Ka kanatipa dragoni oma awamu pindisa kanataye, kato kanatipa kavu ginama awamu pindisa kanataye, pi kato kanatipa mo kambari profeti oma awamu pindisa kanataye. ¹⁴ Pingawa kamba laga spiriti kanatipa igeva kanala milikoliva pikena gina kanataye. Igeva kaga wakiveye mo tavepe ginamita kaga mbavindi mema aki voitama kama ena viyoma. Pipa tagamba pikiveye igeva tave akemba ndanava ka tave yaga Tave Anutu agama gina igana voitakibi ndaga.

¹⁵ Nageva avitogana tave Isu va piya utaye," Kayeva aogima ma avoma: Nage kanakuopa piya ndaga yema kamba napiki vembe ndaga kanakuwema, kukina kana gagai sapuma. Piya veki Nageva tavela namu puwakuwe mo kaisa kegivaya yoke puma nagava vikibe kinakava piya vikibe kava igeva kamba ini pikiveye. Igeva ago napi gina mima iyutasa enawipa pulima yoketa mikive kana ini ndanava kamba vikiveye kaisa ginami iyo vindiba." ¹⁶ Pi kamba laga spiriti va aki voitakiye mo tavepe ginapa ka mbala agewapa Hibru kamana pindisava Amagidoni yema.

¹⁷ Pigo nayaka amu puma tonendisa tara anumema angelo oma atugu vatipa mo mandali atugu vakaitaye. Pinakava, kaisa ginami utaye tave kamana ndama pindisa malo siya kini oma aoli aogi vuwanda pindisa,"Pi kana Anutu igana vindi kamana kamba aogima avigage kina itandipa pindaga amba pagi vuwaki yema." ¹⁸ Pigo angelo oma kaga iwalewa pagi vugasa kinava, tavela kane amba yewasa vuwakiye, pingava lapa tavela awamusa ngaga ikiye andalu uma, piya vekana imima pikiye. pi imima pikibipa tavela pikiye paitaka wasana ena votati tapa kamba piya imimapa vundi kanala. ¹⁹ Pinakava, tave lakaya sitiva kakagala apako vikiye. Piya vekana Anutu va tavela kamba aogi vugaikiye kaga sitiva kaisa aukwaisa gina mindava. Anutu va kamba lakaya ageguwa vundiye Babiloni ginakava kamba aogi ena vundekava. Pitaka igeva asa waini nakiveye ivuki vaki viyoma Anutu amondana wapindi.

²⁰ Pavi imima pikivi ndana omapa, kaga ailaniva wayegaikiye, piya vekana kaga amupa takuma akusawa vuta ganakiye. ²¹ Piya vekana tavepe yaba, agutanda 50 kilo gremi, awale yatu vulite inatisa tumu vikiye wasana auta. Piya vekana wawaya mava tavela Anutu kava kamba lagama akaya sikiveye pi kamba laga voita kibikava, pikana agutanda yabapa tavepa yaba kanaye.

Chapter 17

¹ Pigo ka seveniwa angelo oma, ka seveni iwale mete, nayeti kanama piya amba utaye, Naye wakuota kano utaye nayeva kaisa Anutu aya vaya pikivindana kupiyo wema auta kaya kikena vuwa, kana wepa ka sitiga ala puma mindipa igoma tavepe wanita mindiye. ² Kaga kini miva kana wepa kamba lataga kupiyo ena vuma migagaye, Kaga kina migeva paviya ena kana wemageva pugagaye pavi kamasa puma. Piyama kana wemava waini wani imima aivo poitasuma pugagaye."

³ Pigo Anutu Spiriti oma nagokaye vutaye, piya vutagina ka angelo oma navamete wataye ka aukwai. Piti watoti nayeva mo ngwepa uma agatuwe mala mima miti tete vunda kavu gina akavata. Kana kavu ginama autapa age kayema kaga auti pume tandane. Pingawa agi kaye malandapa Anutu akaya kamana kaye malandane. Kana kavu ginapa seveniwa anongayambu mite teniwa kao awa mindane. ⁴ Kana wepa autasa enava vulitipa kokomu vusu vundata tete vunda ena pulitaye.Kana wepa toma toma golige, aogi vuwanda yaba ke, toma toma ndanage; pi ayativa goli kapu uma mitaye. Kana kapu uma miti pindiva kamba lataga ena awagitawa nda kana pindana omaka alapuma vutipa kana wemanda kamba lataga enawaka vute kamba lataga kupiyo enawa pugagaika vutaye. ⁵ Pavita tova kaisa age lova kayema malandane aowaliva kana wema, kana magiva kakanda ena oma amingane, pipa, pingwepa Babiloniye, kamba laga ena oma amingane kana sitiva! Kana wepa kamba laga kupiyo ena omanda anowambaye mamba vindisa. Aye poiyaki gagaye kamba lataga ena oma kamba laga enava, mo mamba vindisa kaga aukwai mindipa."

⁶ Nayeva agatuwe kana wepa aivo ngwani nati pipa kana wani natipa kora Anutu kinaminda nataye, mongawa gina ivuki vaki enavindisa kamana pagusata nasite kina taga kamana Isu nda. Kana we agatopa, nageva tavelataka pamindami vutuwe. ⁷ Pigo angelo omava unamitaye," A pamindami voma. Nayeva piya enaga viyemava amingapa ugamukuwa kana wemake pi kavu gina akavata kanaikava, pi kana kavu ginake seveniwa anongayambu ge pi teniwa kao awage gava.

⁸ Pi agambe kavu kinapa paitaka mindi kinane. Piya vikana alondaga Anutu va kamba laga potakiye ayepa, ma ibava ayeva kamba aogama mindiye. Ayeva pavigo alondaga mesu igategina aukisana vindisaba to tumukiye kamba pagivuwa kena mavindi. Pigo aye vi kavu gina to mekana kivindaga, mo kaga kinapa mamba vindi miye kinapa agate pamindami vikibeye. Pi Ige isa pindi ige kamba kayemalanda kinapa asiasima mikena aindi Anutu mambava pikiyaka.

⁹ Wasana miva kavona veye aogima napima agamagini agaiyo mandana gava: Pikana seveniwa anongayambu kavu ginamanda mindi pi waya mala mima amandana sevseniwa amu mindi siti vindi alapuma. Pavikeva amandana potandiye seveniwa tave yakaraga. ¹⁰ Payepuwa tave yakarava ago puwandaye. Piya vundegina pi kapa uga mindiye. Pi kana seveniwa tave yakarava kambalo me kanandaye. Pigo aye kana kivindagava, uga amana ndagando ambikiye.

¹¹ Pi kana kavu gina mindi pai to ivalova kamba mindiye pipa aiti nambane tave yagara. ayetakapa pi seveniwa pindisa ka tave yagaraye ayeva, piya vikana Anutu va kana yagarava kamba laga potama ayegu gaikiye.

¹² Pi naya talamu kao awa agambepa pipa amandana naya talamu tave yakara aindi amba kavi kivekaye. Igeva esegi ena mekiveye alaga wawaya tapa kavi kiveyema kaga kavu gina keva, Piya vikibepa uga abaga andolaka pikibeye, uga me ka auwandoga pusu pikibeye. ¹³ Pi kaga tave yakarava ka yuma pulindini pikibeye ka enamana. Pina atutiva igeva amikiveye kavu gina esegi ena wawayata kavi-iyoma. ¹⁴ Pi tave yakarage kavu gina keva igeva kama ena potakibeye sipsip awaloma. Ayeva pi kama enava winimi voitakiye pipa nana viyemaye ayeva tave yagara lakane kaga tave agi menda kinata kavi gagai ndagaraye aye kini ye mo kaga kini la kavindi ndagaraye. pi kaga kina ayege mindepa Anutu ala poitandi kinane ayewa ndaga kegaye uma ala poitandi, igeva ayeka napite yumaipa akusama migage kinane."

¹⁵ Pigo ka angelo oma unamitaye," Pi wani agambepe siti vindi pipe amandana agane kaga toma toma kinaka igoma toma toma kina wasana akima mi-ikina, toma toma kamana ndaga kinake, pi kupiyo we mala mima mindita.

¹⁶ Pi naya taramu kao awa agambepa amandana tave yakaraga agane utaye. Igege pi kavu ginamageva ikasiya votaki veye pi kupiyo wekava. Pigo igeva kaga enawapa mema pagi vogaikibeye pi siti vindisava kaga enawa akuvuma auka atasuma. Igeva kaga enawapa kamba laga pogaikibeye kaga agola agaluva kaisuma auka taka, piya vugasima kaga enawapa yaku kavabima pagi vugai kibeyema. ¹⁷ Igeva piya vugaikibeye pipa Anutu piya viyo oimikibi ndana pikive kana. Pina atutiva, Pigo ige itakana kavu gina miva esegi enawe tasa kavima mita wama Anutu piya viyo oimtita uma age pikibeye.

¹⁸ Pigo pi kupiyo we agambepe amndana kamba laga siti vindi kamba laga tavepe gina mima kini ginata kavitai mamba vindisa gina agane."

Chapter 18

¹ Aindi lova ka angelo agatuwe, pi agatonava tave agi minda angelo agatuwe, mandalisa tumitagi. Pigo pi aye tumi taginava mamba vindiba tavela alama yewasa vuwataye autisa kanengamava. ² Pigo ayeva tavela aye utaye,"Anutu va pagi vugasima kamba laga pugaikena vutaye Babiloni kamba laga sitiva. Pina atunga tiva, kaga toma toma kamba laga spiriti va pipindi ambi wakiyema, pipindiva asekasa kavala pela toma toma kavalapa ambi kiveyema, Babiloni va kamba lataga kupiyo mayema, ³ kaga kina mava pi ayege ambima kamba lataga kupiyo enava pugage kana, waini wani namete aivo navo pusuma pugagaye. Ye, kaga kini kina migeva kamasa ena pugagaye kana wemageva. Piya vuma kana ena vetasava tave mone mema mone kinadana pugagaye kamba laga kupiyo ena petasava."

⁴ Nayeva to avituwe Isu mandalisa kamana utipa. Ayeva piya utaye, "Nagende kinami oma, pagasama mi-iyoma Babiloni isava ige pipindisa ginami pendanava a uma kata puma kamba laga enava viyoma. Pigo ige vesandana pikive kava, Nageva igana vindi titakuwema seveniwa toma toma ngaukwai, paviyama ige poitakuwosa puma." ⁵ Igeva kamba laga ena wimbava tavela anosalite imamiyema inati manda gumati piya vegina Anutu napi itaye igeka, Piya vikana ibava ayeva igana poitakena viye." ⁶ Pigo angelo ga Anutu piya vikibene omiti Babiloni ginaka igana voita kivenema, Isu va piya utaye," Awe vuma pi siti vindisa wasana nanavaya poitagage kanava meva puma poitoma. Meva puma tarala kunda enawapa poitoma kaisa gina ivuki vaki voitagage sapuma igetova poitoma.

⁷ To kake meva pumalo Babiloniva, wayama aoga puma, ayeva ayewaka agalima kamba lataga ena pugagaika nanavaya veno indanava, meva pugasima kamba lataga ena vugagaika avuki vaki vuma aukisana enavindi yaguma miye. Piya vundanava napiena wapindiva napigagaye,'Nayeva tavenaga kaviwema kuwinaga! Nageva kamba kiya wepa minduwema, Nageva kamba kuwetama mikuwema kiya wenda yaka! ⁸ Pigo ka yagava, tave gunda yagava kanakiye kana wetapa. Wawaya kana siti vindisava pulita wakiye, kaisa miva igeka kuwe atama tuvu pikiveye, kaisa ginapa nanindaga tavela kavona vikibeye, piya vekana siti vindiba yakupa tata wakana. Tave yagara Anutu va kaonama igana voitakiye pipa nanaviyema Anutu va Tave lakayane."

⁹ Kini gina mamba vindisava kana wemage kamba laga ena pugage kava napite kuwe atakiveye mo kana siti vindisa kunda lalite iyekiniva agate. ¹⁰ Igeva pagasa laka mima Babiloniva agakiveye tavela iyekuru vutegini piya gundalo meyasu nema. Igeva piya ikiveye," Pipa ayaki kunda miyema Babiloniva, pi esegi sitiva! Anutu va avaga enaga igana voitayema kaga asoya vugasima!"

¹¹ Pigo mone kina mamba vindisa ginamiva agate kuwe atakiveye ayekava kegi pipindisa lova kanama ikandanava pulagai kiveyema aisaga kunombe ndana lepa. ¹²⁻ ¹³ Igeva aisaka gagaye aogi enava goli lasa pumalanda enava, silvave, asasa yabape, tave ape nga minda enave. Igeva aisaka gagaye tavela ape nga inata iwanda iyutasa enage aogi slika geva, inata iwanda kai kokomu vama asasa vuwanda ke. Igeva yava asoya vuwanda yage, bronis ve, ayeni ve, maboli ve. Igeva aisaka gagaye ya andipe sinamoni, aogi agunda ena sipais ve, pefiumu ve, frenkinsenis ve, waini ve, olive weli ve, aogi palawa pe, greni ve. Igeva aisaka gagaye bulmaka pe, sipsip pe, hose ve, hose oma kaleve. Igeva wasana gekepa aisaka gagaye kagove uga eliya piyoma.

¹⁴ Aogi ena tige aganoma wawaya mita yagu endava ago atawa gasayema! mo kaga aogi enagapa kaga pagi vuwayema! pingawa enagapa tova kamba mekana kiyema agola wagasi kana!

¹⁵ Pi kana mone kina miva kota ngwe aisama tave mone kinandana pugage kinamiva pagasa laka asima mimagini tavela iyekuru vikibeye pi siti vindi pindana tayeta kanasiyema. Igeva pikava tavela kuwe atakiveye, ¹⁶ piya vute igeva ikiveye,"taye kuru ena viyema pi tave siti vindiva! pi sitiva ka waya kandama mindinema, kana wepa autasa enava esegi ena pulite asasa vuwanda kokomu gai puli gagai kana, ayeva goli lasa vute, aogi yaba tasa vute, aogi autasa enamana puli gagayema. ¹⁷ Piya vugagaipa avaga enaga Anutu va kaga enava mema kamba laga pugai tayema pi inata iwanda enava," Kaga sipi kepteni ve, kaga sipi vindi minda pe,kaga amana sipi vindi migage pe pi kaga kayo wani pindi nasima aisaga ena pugage kinape pagasa laka mima mikibeye pi kana siti omapa."

¹⁸ Pigo ige agategini kunda yaku talite ikivi, igeva aye ikiveye,"to ka sitiva piya vundapa kamba mindiyema pi tave siti ganda vundapa!" ¹⁹ Igeva ini akavalama inoti malo mevutegini iyuma omapa asawakiye, igeva aye ute, kuwe atate, yagu kiveye. Piya vute ikiveye,kamba laga enalaka piyema Babiloniva. Pi siti omava igoma kina taka mone kinandana poita gagainema, wasana miva sipiwa minda kinami ge amana sipi minda kinamive tavepe enawipa pavi pindi aisaka gagayema. Piya vugagepa Anutu va avaga enaga mema asoya vugasima kamba laga pugasayema kana sitiva!" ²⁰ Pigo kaisa gina inatisa kumatisa piya utaye," Kaye kegavaya mandali mindambe, kamupo nanavaya vuma avolai ndanaga Babiloni! Kaye kegavaya Anutu kina minda kivembe, aposeli ginake profeti kinake, timupiyo. tigeva timupiyo; Anutu ka tumupiyo ayeva ago igana vindi itandiya kamba laga ena tigeta pugage kinapa!"

²¹ To aindiva ka angelo lo kanataye ayeva ka tave yaba witi alivana melite, ayeva membe votataye kayo wanipindi. Piya votate utaye," Tige wasana minde tave siti vindi Babiloni, Anutu va mome vugaikiyema wani pindi tigenda tave sitilipa uma kakawa kiyema kayo wani pindi! Tigenda sitilipa agola taka wagaikiyema asiasima! ²² Tige siti vindiva, pipindive kapa kamba vukate, iniva kamba ute, payepu vindiva kamba pukate, o pikuliva kamba pukakive yema. Pipindi aogi napi enalasa kaga ena pugage ndanava tova kamba pikiveyema. To kake mava kamba wasana miva greniva aliva kiveyema masini lapa.

²³ To kakema alamu kanipa kamba lo lakiyema pipindiva. Togemava kamba imundanava pikiveyema waya enave ibandanave. Anutu va kaga ena mema kamba laga pugaikiye pi sitiva pipa nanaviyema mone kinapa ago kamba laga puwaki vekanaye kaga mbavindiva. Pipa ige mone kina mindini wasanava igokaye pugage kana kambari ena vindiva. ²⁴ Tige mindili pi wasana ayegu kenana vindiva profeti kinake kaisa Anutu kinakeva iyegu gagaye. Tagane, pigo tigeva awema agakiveye wasana iyeguma kamba laga poita gagekava mamba vindi!"

Chapter 19

¹ Pigo aindilova pindana atawagai tagipa neva avituwe awamusa kamana igoma kinami ute manda gumatisa. Igeva ayendaye uma piya kamana utaye, "Haleluya! Ayeva tawima tava metayema! Aye yakunga pindi tave agi mekiyema! ² Age mema inata pukune ayeva wasanava tagamba yetami itakiye koti ikivi tapa! Ayeva ago igana vindi itandiye kamba laga sitiva kamba laga kupiyo ena pugage mamba vindisa ginamige. Age mema inata pukune ago igana vindi itandika ayewanda eliya kina iyegu gagage kava.

³ To katato ayendaye utaye tave igoma kinamilo, piya utaye, Haleluya! Pi kunda yaku talite siti vindisa imami kiyema asiasima!" ⁴ Pi ige tuwenti fowa tave ginake fowa kina migage kinamiva igewe iyowalisa palokayema alotu utaye Anutu ka, mo siya kini wata miti ndagaraga. Igeva utaye:"Pipa taganema! Haleluya!"

⁵ Kaisa ginami kamana utaye siya kini lasa piya utaye, Kaga kegavaya ayenda eliya kinanga mindambe, Age mema inatapo, Age mema inatapo Anutu leka! Kaga kegavaya ayendawa mindambe, Paviyama kage mindiyo o kambayo, kaga kinamaga age mema inatapiyo!"

⁶ Pigo Nayeva to avituwe ka awamusato pipa tave igoma kinami ute kamana, pipa tave waningama aba mevuma tapo isa kasa avituwe, kana awamusa kasa avitondana omava me apaki votama andalu isa kasa utaye. Igeva tavela ayendaye utaye: "Haleluya! Tayenda Tave Anutu lepa, Ayeva kaga enala tave kavindi yema!

⁷ Pikava tamu peno, pipa tavela takaya aisa yeno, piya vute ayekava tavela awaga yeno ma ibava wayanga mbage atokayema mareti pikena yagaye. Aye wayamava ago ayewapa yoketa mindiye. ⁸ Anutu va kana wepa kawona tandiye ayewapa aogi autasa ena vuma aogi gailasa autawata puma yoke penoma aogima yewasa vuma." Pi aogi gaive, yewasa enave, aogi vuwanda kaive, amandana mo aogi ena Anutu kinami pugage kaye.

⁹ Pigo to angelo oma unamitaye,"mapa kayeyoma: Ayamba aogi vuwakiye wawaya Anutu ala poitanda kina ivamete tave nanindali wakibipa sipsip awaloma mareti pikivindagava wayanga!" Ayeva to kake unamitaye:"Makamana Anutu pagusama ipa taga kamanane!" ¹⁰ Nageva avaga enaga nowalisa mo palokayema agisa vindi nalaka vima alotu utuwe. piya vutogana ayeva unamitaye, Nayetapa a kalaka viyoma! Nageva kayendage mo kaisa imatiti kinamike eliya kina tindayema, mo kamana pagusama taga kamana yekina Isu ka pikinata eliya puwe utaye. Anutu ka asa kalaka viyoma pipa ayeva spiriti kana Anutu aye asa esegi enava imiye Isu nda taga kamana pagusama iyoma gana!"

¹¹ Pigo nageva to agatuwe manda awiwa tagi, pigo nageva to agatopa tavelave hose agatuwe. Isu, aye asa kana hose lapa mala mima mitaye, ayekava ikiveye " Kaga kinamiva ilaka vite awaga ikiveye ayeva aogi vuwanda yagara yema."Aye wasagava koti voitakiye igewi pikivendana laka; ayeva kana kamana oitakivi pindiva kevaya agama votakivi kinaka otakiye. ¹² Aye ao-oma agaipa yaku avusa oma yewasa visa puma miye. Igoma kini hativa agatuwe anotiva. Piya vegina ageva auti kayema landane. Aye asa kana age oma amingapa avindiye. ¹³ Pi autasa ena vulitipa kora ngamana sawanda autasa ena vulitaye. To ka agiwatova" Anutu nda kamana nganema."

¹⁴ Kaga ami gina manda lisava agaluva mete kanataye. Ige geva paviyama tavelave hosela mala milite kanaye. Igeva iyutasa enava paviyama tavelave ena pulite gini kanaye. ¹⁵ Kana yagarama awamu pindisava awana wanda yogi ilosa mete kanataye; Pindogi tasava mo aye kamana ika amigasi gage kina pindi, piya vugaiteva ayeva tave mikiye igetapa esegi enawa pindi ayeni asa wata asima mima. Ayeva agama ginangapa agisa wanda iyema iyelutu pakaikiye waini andi ayelutu pakasi gage sapuma. Ayeva piya vikiye Anutu ndaga, kevaya kaga enala kavindi ndagara mava esegima amo enawapa poitama mi-i kana agunda ena pekava. ¹⁶ Mo autasa enawativa piyamba ageva kaye tandaye: "Kini ginaminda tave kini yema ayeva tave kinaminda tave yema."

¹⁷ Pigo Nayeva agatuwe ka angelo asima miti pangaovndi. Ayeva kegaye utaye tavelasa mo kaga kekepa mandali paulite nasi kavalaka me wasana puyewa kinama au amba ukisevama naiyoma,"Kanama amba akima naiyoma Anutu tave naninda mema limiya! ¹⁸ Kanama amba nayoma Anutu agama gina iyeguma alitandiya__kini ginami iyu pela, ami ginaminda komenda ginami iyu pela, kegivaya kama ena esegima pugage kinaminda vela, kaga hosege ami ginake hose akavata mima wagage kina pela, mo kaga toma toma kina keva, ugamindano uga eliya pugagano,tave gina kayo kambayo, kaga toma toma kina!"

¹⁹ Pigo Nayeva agatuwe kavu ginake kini ginandanake mamba vindisa ami ginake; igeva kanama amba akivutaye mo hose akavata kanati ndagarage mo akavata kanate kinamike iyegukena. ²⁰ Mo kana hose akavata kanati ndagara tavelave hosela miti pindagarama amba ilakuli taye kavu ginake kambari profeti ginake. Pi kambari profeti ginamava tave mirikol vutaye pi kavu gima aolapa. Pindana potamagina kambari ena wasami iyolapa piya voitama kavu ginamanda namba alandana inela poitatike ilaka vinda amandagage. Pika Anutu va isagayoma kavu ginake kambari profeti geva yaku pindi yabata agutama mi-i pindi mome poisi tataye.

²¹ Mo hose akavata mala mima kanati ndagara mava mo kaisa ami ginapa yogi ngwatasa iyegu yegaitaye, pipa awamunga tasa kamana utindama vutaye. Kaga kavala inati pamete nasiti kekepa ngama amba agisevama nataye mo hose vuwanda keva.

Chapter 20

¹ Piya vutagi Nayeva agatuwe ka angelo manda gumatisa tumitagi. Ayeva kalasa kiva ulite tumitaye, tunu suwanda kalasa,piya vundana ayativa tave seni ulite vulite tumitaye. ² Ayeva tumba lakulitaye dragoniva. Kana dragoniva paitaka mindi kuyaye,pipa devoli, pi ayeva Satani ye. Pigo angelo omava tumba ayapa kilokaye taye seni lasa. Kana seniva kamba igaluvanda wani tauseniwa ngwa uma agevenoma. ³ Pigo angelo omava asagayoma mogaitaye mopindi laka, tunu kavindi, ayeva kabeva akukaitaye kana tunu kava, alokimi vugaitaye, agolata esegi vugaitaye wasanama aigisana gava. Aye piya vutipa to Satani va wasanava kambari kasa kamba oigasima wani tauseniwa ngwa pindi aogi mi-iyoma. Pi aindiva, Satani pa itetatakina alondaga vindiva nanavaya pikenava aumala pikiye Anutu ayeka piya vikiye ugaindisa puma.

⁴ Nayeva kaisa siya kini lova agatuwe wasana mala mima mitega. Kana vipa Anutu esegi ena imima kotiyena piyo oimiti. Nayeva pavi kinake inamu kasagainda kinami igu yagara geva mitaye mo taga kamana Isu ka pagusa teke Anutu kamana pagusate keva. Igeva ika imigaite kinane kavu kinakava kamba ilaka vite amandagava kamba awaga ute vute kinane, igegeva kamba ye oitategana kavu ginama ndambapa kamba ala poitate vutene, paviyama inelano iyati yomava kamba poitatene. Igeva to iyogama mitaye, Igegeva ayeva ena vuma kavitaye Isu ge wani tauseniwa ngwa pindiva.

⁵ Igeva amalusa kinane iyogama mikenana vindiva Anutu paviyama tiyogama mi-iyo oimiti kana. To kaisa gina imatiti kina pulite kinapa kamba iyoga itandiye pipa wama wani tauseniwa ngwa pugasigina gane. ⁶ Anutu va tavela amundanava poitakiye to amalu iyogai takivi kava. Anutu va awema igagasima aogi kinataye oimikiye. To igeva pulisanava kamba laka pugakiveye. Pikava, Igeva Pristi gina mima Anutu ke Isu ke eliya pikiveye,Pavi igegeva ayeva eliya puma kavikiveye Isu ge wani tauseniwa ngwa pindiva.

⁷ Pigo pi wani tauseniwa ngwa uma pagivekanava, Anutu va Satani pa kabeva aiatakiye igana vindisava. ⁸ Satani va wama kambari kamana tavela uma uta nasikiye kamba imatiti kina pindiva mo kaga aukwai. Pi kinakava ago profeti Iskieli ugaindiye pimbala pikiye mava Gog ge Magog geyema. Satani va ivama aki voitakana igeva Anutu kinamipa kama poitaki veyema. Pipa igeva tave ginataka yambi Anutu kinapa kama enava poitakiveye piyaki kinane mava wasana miva kamba nambapa isukiveye, paviyama me ka yagara mava kamba wanitisa wesaniva isukivi sapuma.

⁹ Igeva masi vulite mo kaga mamba vindi nasikiveye kago puma kana kuma pindiva Anutu kina mipa Jerusalemi, kana siti Anutu pa avuwanda siti vindiye. Piya vigina Anutu va yaku ma aisagakana mandalisa tumikiye, pindaku ngama kaga kinapa tumba iyala kiye. ¹⁰ Piya vekana Anutu va Devoli va yaku pindi asagayoma mome vugaikiye, kevaya kambari wasanaga oigasi gagai ndagara, asiasima tama mi-i ndakupindi salfa yabata. Pavi ndaku pindiva kavu ginake kambari profeti geva Anutu va isisagayoma mo isitati pindiye. Pina amika, igeva evi evima ivuki vakima yaguma mikiveye asiasima.

¹¹ Aindiva Nayeva agatuwe tavelaka tavelave siya kini la Anutu mala mima mitagi. Ayeva aovindiva wasana mava kamba agasiya ginane mamba omage male inatisa ena omageva isiyegaka pagasa laka agolasava atate wagai tase; to kakeva kamba mikivese. ¹² Nayeva agatuwe wasana puwanda kinapa ibava iyogama asima mitaye Anutu siya kini oma aoli. Igeva tave ginano kamba tave ginanoma! Pigo bukuva Anutu kayema yamalanda nanavaya wawayami pugage pi bukuva aigitaye. To ka buku lova aigitaye, pi bukuva aogama minda bukuye pipa pavi Anutu kayema landa wasana age asiasima mikena ginaminda. Anutu va koti voitataye wawaya puwandapa mesu iyoga tegana mo iyogama mitindi vute ndana wika, paviyama mo kaga buku vindi pumalatisa puma.

¹³ Kaisa gina kayo wani pindi naisu wandapa mesu asilite Anutu siya kini la amba asitaye. Mo kaga puwanda malakati kaimalala vunda keva asilite Anutu siya kini li amba asitaye. Anutu va koti yetami itataye mamba vindi mindini pugage ndanaika ka ka kina. ¹⁴ Ige mo kaga kamba imatiti punda kinapa__pavita mima agavama mitaye aindi asikena__igeva asilite yaku pindi wakena. Pindaku pindi wakivepa tarala puliki vekana pipa agola yaku pindi miwakiveye. ¹⁵ Anutu va buku vindi agakana ige kamba minda kivikava yaku pindi isagakiye, pipa kana kamba laga enalaka Anutu va igeva kayema atandiye, pikinapa asiasima mikena yakupindi isagakiyema ago pugaindiye.

Chapter 21

¹ Pigo aindiva nayeva agatuwe asasa manda gumake asasa mage. Amalusa manda gumake mamba geva avaga wagaitaye, pigo kayo wani keva to kamba mitaye. ² Nayeva pigo Anutu nda holi siti wapa agatuwe, pipa mo aoso asasa siti Jerusalemi. Pipa inati manda gumatisa tumitaye Anutu tisa. Anutu ago paitaka yoke pugaindi kana, paviyama wayama wala wakena vundana auta wata pisa puma. auta wata pugainda mbaye.

³ Pina akaiva Nayeva avituwe kaisa ginami Anutu nda siya kini minditisa tave awamusa kamana ute. Pipa piya utaye,"Avo utaye makamana! Ibava Anutu va mikiye wawaya ayewa kinamige, piya vekana ayeva igenda Anutu wi mikiye. ⁴ Ayeva kamba igokaye vikiye iyowa vindi tunusu wanda kina kandamava. Ayeva kuwe atama migage ndanava meigaikiye kambalo kuwepa atakiveye. Tova wasanava kamba pulikiveye o indala puma kuwepa kamba atate tova kamba ivuki vaki vute vikiveye pai pugagesa pumava, pindanava kaga pagi vuwakiye."

⁵ Pigo Anutu va, kevaya siya kini la mi-i, utaye, " makamanati avoma! Nayeva ibava kaga enava asasa enamana pugasuwa!" Ayeva piya unamitaye: mandanava kayeyo ma ugamo ndanava kambama kamatiti pikivembepa ayetaka puma avolakiyema." ⁶ Ayeva to gakema unamitaye, " Nayeva kaga enava ago pagi vugasuwema! Nage nasa kaga enava vutoka, kaga enava pavi nage nasato pagivu gaikuwema. Kaga kina kevaya avikibikava, Nayeva uga imukuwema wani alu pindisa mesu navinai ngwani imukuwema wawaya asiasma mikiveka.

⁷ Nayeva imukuwema mo kevaya winimi vuti Satani ndaena vindi. Nayeva igenda Anutu mikuwema, To igeva naye ndakara ndondo mikiveyema. ⁸ Mo kegivaya iyekuru vuma meva pugage kinapa, mo kegivaya kamba imatiti pugage kinakeva nayeka, mo kegivaya kamba lataga ena pugage ke, kegivaya wasana iyegu gagage kinake, pi kaisa kamba laga kupiyo ena pugage kinake, mo kaisa yaba ndana pugage kinake, mo kaisa kambari gotiga ilaka vigage kinake, mo kaga kambari kamana ugage kinakema ivuka vaki ena mekiveye tave yaku tama mi-i pindi salfa yabata. pimba aminga piye tarala to pulikivene yopa."

⁹ Pigo ka angelo seveniwa angelo vindisa ayeva seveniwa iwale vindi waini minda__pi wainiva igokaye pikiye seveniwa aukwai ivuki vaki ena meiyoma__Ayeva kanama piya unamitaye," Kano utaye nayege nayeva kayakikuwa wawaya kaga yaga akima miye sipsip awalo mage wayama wala wagina visa puma!" ¹⁰ Piya vutagina Anutu Spiriti oma nagokaye vutaye, pigo ka angelo oma navamete inati tave amuti itaye, Ayeva nayakitaye Anutu nda holi siti, pipa asasa Jerusalemi ye, pipa kana mandalisa Anutu tisa tumitine.

¹¹ Pipa tavela yewasa vuwama asa vuwanda kani kanataye Anutu ayewa tisa. Paviyama siti lova yewasa vuwataye aogi yaba jasipa yema mindisa puma, paviyama asasa vuma alawama me aogi yaba tave mone megagesa punda yaba kandama. ¹² Kivepuma kana siti oma tivi kagisa kimalandapa inatasa kagisaye. Kana tivi kagisa vindiba tuwolupuwa kavi mindiye. Pi tuwolupuwa kavilapa tuwolupu watu Israeli mindi kayemala ndiye. Kaka kavila kaka tungama age mindiye. ¹³ Kakaga kaviba pa iyingakwai mindiya, kakaga kaviba male atisa aukwai mindiya, kakaga kaviba me pa movasiti mindiya, kakaga kaviba me avetisa aukwai mindegina vundiye.

¹⁴ Pi kana siti vutipa mala tuwolupuwa ndaba aguma isage votama vutaye. Pavi ndaba mala aguma isage vutitapa tuwolupuwa aposeli Isu ala poitati ndakarami ige kayemalandiye. ¹⁵ Pi angelo kamana unamiti goli lasa vumalanda makimi vuna ayeni asa mete kanataye, kana vi ayeni asava siti makimima ala pugai kana, pavitasa kaveba makimi vundana, tivi kagisava makimi vundana pugagai kana.

¹⁶ Kana pi sitiva konaena wapa kanala puma yokege vugaindane; yayelo ndana wape takaye nawape moti wagasi kanasi vundane. Aindi pigo angelo oma makimi vugaitagina kana sitiva ayeni asalasa, pigo ayeva amba omitaye yayelo ndana wapa 2,200 kilo mita yema, pavi yayelo ndana wape agava ena wape mesu inata ena wape pavigo ka kanala nema. ¹⁷ Ayeva ka ngama amba omitaye sigisti_sigisi wanema alainda enawapa. Kana angelo oma makimi vuna ndana mete nasima makimi vutipa pama ibava mete nasima makimivesa punda tasa makimi vutine.

¹⁸ Kana sitiva ka ngapa yanda yaba agewapa jasipa lasa pundane. Pi kana siti ayewapa aogi vuwanda goli lasa pumalandane yewasa vuwama klasi gandama. ¹⁹ Kana vi mala titi yaba kana ka siti omandava aogi laka puwanda yaba atandane. Amalu atanda yabapa jasipa yabane, pitasa tara yaba atandapa sapairi yabane, kakaga yaba melu atandapa kalsedoni yabane, taraye taraye kindavapa emelodi yabane, ²⁰ Pi nayaka amu ndavapa sadonikis yabane, tonendisa ka anumema yabapa sadiyusi yabane, tonendisa tara anumema yabapa krisoliti yabane, tonendisa kakaga anumema yabapa beriyol yabane, pi tonendisa taraye taraye kina to taraye taraye kinasuma anumema yabapa topasi yabane, Pigo naya taramu ndabapa krisoparesi yabane, naya taramu puma nagisalisa ka tumbema yabapa jakinti yabane, tumba pagivikena atutisa yabapa naya taramu puma nagisalisa tara tumbema yabapa ametisti yabane.

²¹ Kana tuwolupuwa tavepe gavi siti omanda vuma landapa peli yei tavelave vunda enalasa puma landane. Kana siti vindisa kaga kipa goli lasa pumalanda kana tavela yewasa vuwama klasi ganda vuwandane. ²² Kana pi siti vindiba tave alotu namapa kamba mindiye. Tave lemba Anutu ayewa mindiye, aye asa kaga enalapa inata kavindiye, piya vegina yagarawa sipsip awalo mindiye, piya vegina gana pika tave alotu namapa kamba mindiye.

²³ Kana pi siti vindiba kamba pakave o okave kamba kavona pikivene kanepa Anutu tisa kanama amba yewasa vuwakiye siti vindiba, piya vekana yagarawa sipsip awalo matisageva paviyama kanepa asa pikiye. ²⁴ Kaga kina wawayapa pavi siti vindi takivi kanita mikiveye. Kaga kini kina mamba vindisaba mete kanakiveye kaga enawipa siti vindi Anutu ambema inata pute sipsip awalova ambema inata pute vikena. ²⁵ Kana pi sitiva kaveba kamba akunite awite pikiveye pipa asesanava kamba mikivi kana.

²⁶ Piya vigina kaga kinapa kaga aukwaisa kaga enawipa mete kana gana pikiveyema siti vindi. ²⁷ Kota ngkwi pela mone ngkwi pela puma, kevaya kamba lataga ena vute toma toma ndana vugageke, kambari kamana ugage kinapa kamba ikiveyema siti vindiba. Pi kaga kina kevaya age mindi sipsip awaloma buku vindi igega ikiveyema, pi buku vindi ige mindi kinapa asiasima mikiveye, pipa igendaga mindiye.

Chapter 22

¹ Pigo ka angelo oma nayakitaye tave wani ibava mete luminda wasanama pingwani nakivipa asiasima miyenoma. Kana wanipa ibava mete lumitipa alawama yewasa vuwanda ngwanine cristol gandama. Kana pi tave wanipa Anutu ke sipsip awaloma ke siya kini amenda pindisa ibava mete lumine. ² Kana wani ibava mete lumipa siti vindi tavegi mindi aka ibava mete lumiye. Pigo pi to aukwai to aukwaiva waningama yaki mindi kana, kana pi ndaoma ana wasama nakivipa asiasima mikiye. Kana ya omava tuwolupu wata ayegagaye kaga ngwa pindiva; Ana ngwapa kaga ngu pindi ayegagaye. Piya vikana kana ya oma aye ngapa wasana miva mema yava ndana vuma nayegana aiyenava itawagagaye.

³ Pi kaga ena Anutu kamba laka avikibi ndanava kagapa Anutu va magaikiye, piya vikibi kana tova kake kamba mikiye. Pi siya kini Anutu ke sipsip awalo makendaga mikiye pi siti vindiba. Anutu ngeliya kinapa pipindi ilaka vima awaga iyoma. ⁴ Piya vigina Anutu va ige iyowa lapa igakana igeva aye aowa lapa agakiveye, piya vute ayewa ageva inela kaye itata vikiye. ⁵ To asesanava kamba vikiye. Anutu ngeliya kinapa kamba kavona vikibeye kane kava alamu gayo pakayo mava pipa tave yagara Anutu yewasa voita kivikana. Igeva kaga yagava kavima tave gina mikiveye asiasima.

⁶ Pigo angelo omava unamitaye: "Mandana Anutu kayaki ndanava tagambane, pindanava tagamba avolaki vindana yema. Tave yagara Anutu eliya pikivi kana profet ginake angelo ginakeva ayewa kinaka oimekina aindi avola kivindanaga." ⁷ Isu va oimiye ayewa kinakava," Aviyoma makamana! Naye avaga kanakuwo nema; Anutu va tave lataka tiyo pikiyema kaga kina aye kamana ave kina ma buku vindi kayemalanda."

⁸ Nage, Joni, nasa avite agate vutuwe amonda ganda ena ma kayemalatopa. Mo avite agate vutondanaga, nayeva avaga enaga nalaka vituwe angelo oma agisa vindi awaga ikenalaka. ⁹ Piya vutogana ayeva utaye nayekava," nayekava a kalaka viyoma! Nageva uga eliya kinandaya pavi kaye pembesa puma!Nagegeva pavi eliya kinandaye utaye profeti ginami pesa puma, pavi kamasa puma kegivaya ma buku vindisa kamana avesa puma. Piya viya atate Anutu kaga kalaka vima awagayo utaye!"

¹⁰ Ayeva piya unamitaye,"A kakatama miyoma kamana nanavaya Anutu pai ugaindi ndanagava ma buku vindi pipa pavigo amba nagali kena viya. ¹¹ Pi uti ndagava pavigo amba wakala sawaye, kevaya kamba laga enawa puta wakenava, ayeva evi evima puta wanoma. Anutu va piya vikibe kinapa apengipa imikiye. kevaya evi evima agunda ena vikena pikivipa atagana pulite wanoma aumala. Anutu va alondaga apengapa amikiye. Kevaya aogima aovuloto ena pikivipa atagana, ayeva pavindana pulite wanoma. Kevaya alataka puma yewasama mikivipa atagana paviyama alataka puma mita wanoma."

¹² Isu va iye kaga kinakava:"Aviyoma! Nageva avaga ando kanakena vuwema! Nageva kana kuwopa ka ka kinamanda aoka aoka apengwipa mete kana kuwema nanavaya vute kanala. ¹³ Nageva kaga ena agovito ndagara naga kaga ena vuma atuti uma nagali gaikuwema. Nageva paitama mitegi to aindilova minduwe kaga ena omapa.

¹⁴ Anutu va tave lataka amupu waye kaga kina kundana pugage kina meigasima aogi poitati kava igepa itakini yamana uma asigima nate asi asima mikive kava, piya vutegini igeva siti kavi vindiva asu ivindate ikiveka ¹⁵ Ige avei mikive kinapa kamba aogi ginane. Pavi ige sanguma gina yaba ndana ginakeva, Pi ige kupiyo ena pugage kinake, kevaya wasana ayegu gagai kinake, kambari gotika ilakavi gage kinakeva, kevaya evi evima kambari enage kambari kamana ugagai keva. Kamba laka igakiveyema siti kavi vindiba."

¹⁶ Nage, Isu na aisagauwe angelo gina piyena yema ulimenoma kegitavaya timatiti kina miyenagi tika ma kamanapa tagamba nema. Nageva nayavama Kini Deviti tupindisa profeti ginami promasi yagara kanakiye unde. Nageka undene avayasa yewasa vuwanda noliyeva."

¹⁷ Anutu Spiriti ge ayewa kinakeye, kegivaya Kraisti ta ayegala kena minde kina, piyaye iyo iyoka iyoka imatiti pe kinaka,"Kanai yoma!" Kegivaya avikibe ma awamusa kamana imatiti pikive kinaka oimikenava," Kanai yoma!" wawaya kegavaya kanakenava pavigo kanai yoma! Kaga kina kevaya wanika avikibi nava pikinapa asi asima mikiveye pipa ikangapa kambaye uga mekiveye!

¹⁸ Nage, Jonina, esegi kamana kaga kinaka ulimuwe kegavaya aviki vembe nanavaya ma buku vindi kayemalo: Kaisa gina magalo kaumala kaisa kamana to moavovola puma meva pisiye, Anutu va piya vikibembe kava igana vindi katakiye ma buku oma isa puma. ¹⁹ To kaisa magalo ma kamana mo kayemalo kaisa megai kibembepa, Anutu va wasana makanda asi asima mikena yamana nakivene ugaitipa. Ayeva paviyama megagai kiye wasana makandaga ikivenema pugagatati Anutu siti kavi vindiva kamba ikivene. Tara yaga kamana ma buku vindi yegina avigasa mbesa pikiye kamba aogima kaviki vembekava.

²⁰ Isu, Kevaya isa puma ma kaga enagava taga kamanane iye, togema iye," Tagambane Nageva pavigo avaga kanakuwe!" Nage, Jonina, awema avigatuwe,"Taga pindanava pikiyoma! Tave yagara Isu, Kanoma utuwe!" ²¹ Nageva pure uwe Tavele Isu va evi evima aumawa akusa wanda aumalasa eliyapa penoma Anutu kinamite pindiva. Tagambane!